Românii Nomazi. 


Studiu din viața Românilor din sudul Peninsulei Balcanice. 


Introducere. 


In studiul de faţă se va vorbi despre una din laturile speci- 
fice din viaţa păstorilor români din sudul Peninsulei Balcanice : 
nomadismul. Obiceiul lor de a-şi şchimbă aşezările, odată 
cu mutarea turmelor la văratec sau la iernatec, se continuă încă 
până azi. El s'a desvoltat în cursul îndeletnicirii lor cu creşterea 
turmelor de oi, prin urmare, ţine de păstorit. Se înţelege, dar, 
că în legătură cu nomadismul acestor Români, va fi atins şi 
păstoritul. 


Pentru o mai bună orientare, în tratarea materialului, în- 
tregul studiu l-am împărțit în două: In prima parte tratez despre 
Aromânii nomazi; în partea a doua despre Aromâ- 
nii păstori. . 

Informațiunile de care am avut nevoie pentru tratarea acestui 
subiect, mi le-am procurat în timpul şederii mele în Peninsula 
Balcanică, fie prin excursiuni făcute la Aromânii fărşeroţi din 
ținutul Vodena, la Aromânii originari din Pind, în regiunea Veriei, 
la Aromânii  grămosteni din Livădz, fie prin comunicări ulte- 
rioare ce mi s'au făcut de către păstorii aromâni din cele trei 
tulpini ale românismului din sudul Dunării. 

Aici, în Țară, comunicări preţioase am primit din partea 
cumnatului mieu loan Caranica, născut în Selia din ţinutul 
Veriei, în prezent profesor la liceul „Regele Ferdinand I“ din 
Turda şi de la colegul mieu Christea Geagea, născut în 
Avdela dinm Pind, în prezent lector de dialectele transdanubiene 
la Facultatea de Litere de la Universitatea din Cernăuţi. Amândoi, 
ca eminenţi cunoscători ai vieţii de la ţară, pe care ei înşişi au 
trăit-o, în vârsta copilăriei, în mijlocul păstorilor aromâni, mi-au 

dat toate acele lămuriri complementare, pentru care eu mă simt 
dator să le mulţumesc în fruntea acestei lucrări!. 

Imi dau seamă că, în multe privinţi, încercarea mea nu va 
îi completă. Ar fi fost mai bine dacă, înainte de publicarea acestui 
studiu, mi-ar fi fost cu putinţă să mai fac încă o călătorie pe la 
aşezările româneşti din Peninsula Balcanică, ca să mai revizuesc 
şi completez materialul strâns cu zece-doisprezece ani înainte, 
Dar lucrul acesta mi-ar fi fost cu neputinţă, pe de o parte, din 
lipsă de mijloace, pe de altă parte însă şi din cauza nouălor stări 
de lucruri în Balcani, în urma cărora, în multe ţinuturi, păstori- 
tul la Aromâni a ajuns întrun stadiu care ameninţă cu totala lui 
dispariţie. Ceva mai mult, în unele regiuni ca Vodena Veria 
şi Meglen, în care avem păstori nomazi din cele trei tulpini: 
Fărşeroţi, Grămusteni şi Români din Pind, Românii, 
din cauza unor împrejurări care vor fi expuse în cuprinsul acestei 
lucrări, au început să-şi părăsească vechile lor aşezări, mutându- 
se în Țară. Mişcările periodice cu turmele ale acestor păstori, 
la iernatec şi la văratec, s'ar pierde cu desăvârşire, dacă nu s'ar 
fixă acum, până când ele sânt proaspete în mintea tuturora. lată 
deci, atâtea motive care m'au determinat să nu mai întârziu cu 
prelucrarea materialului avut, lăsând altora însărcinarea să com- 
pleteze ceea ce eu voiu fi lăsat neatins. 


I 
Aromânii nomazi. 


1. Formele vieții păstoreşti la Aromâni: nomadismul şi transhu- 
manja. Cauzele nomadismului la păstorii aromâni. 


Dacă, întradevăr, viața păstorească este condiționată nu 
atât de existența vitelor de tot soiul, cât mai cu deosebire de 
abondența păşunilor extensive 2, atunci Peninsula Balcanică, cu 


1 În urmă de tot, am primit unele lămuriri şi din partea domnilor 
|. Zeana, institutor român în Vodena (Macedonia), şi T. Hagi-Gogu, 
directorul revistei „Peninsula Balcanică“, cărora le mulțumesc, 

3 Une région peut donc être très riche en bétail sans tre pour cela 
voute à la vie pastorale: par exemple le Danemark, un des pays du monde, 
où l'élevage est le plus prospere, mais qui nourrit ses animaux presque 
exclusivement à létable; de même la Flandre orientale, qui tient enfermâes 
toute l’année les vaches qui font la prospérité de ses agriculteurs, de même ia 
Picardie, dont le troupeau bovin et ovin est aussi reclus. Dans ces contrées 
Pexploitation agricole, en même temps quelle fournit directement ou indi-, 

un relief atât de variat, în care plaiurile munţilor şi zănoagele 
văilor se întrec în cea mai boga ă vegetaţie, a fost şi continuă 
să fie încă până astăzi ţara cea mai potrivită pentru o astfel de 
îndeletnicire. Impărţită în trei zone bine distincte: la miază- 
noapte zona balcanică, dealungul munţilor Balcani până la coa- 
stele Mării Egee; la apus zona dinarică, dealungul munţilor din 
Albania şi Epir până în Peloponez; la mijloc zona centrală, cu- 
prinzând marile basine cu şirul de munți Rodope, această Penin- 
sulă prezintă toate acele contraste îizico-climaterice care sânt 
proprii să determine pe locuitori la o astfel de ocupaţiune! Mai 
întâiu, în ce priveşte clima, ea prezintă atâtea deosebiri, încât 
variațiile nu există numai de la o zonă la alta, dar şi în cu- 
prinsul diferitelor regiuni. In partea de miază-noapte a Macedoniei 
care ţine de zona centrală, clima se prezintă mai unitară: iarna 
este mai aspră, zăpada cade în cantităţi mai mari, iar gerul sus- 
ținut de vântul de nord, pe care păstorii aromâni îl numesc seaver, 
ține şi în re iuni cu altitudini mai mici In Albania şi Epir, în 
care aşezările păstorilor aromâni se înfăţişează în număr mai 
mare, din contră, în câmpia de pe litoralul Adriaticei ca şi în 
Tesalia, în timpul verii, avem o climă cu călduri care se apropie 
de stepă şi cu o iarnă dulce, iar la munţi o vară răcoroasă cuo 
iarnă aspră. Şi ca să dau un exemplu despre această deosebire 
ce există în clima unei regiuni mai mici şi mai bine cunoscută, 
este destul să adaog că, pe când în satele româneşti din re- 
giunea Veriei (aproape de Salonic), aşezate pe povârnişurile 
muntelui Neaguş, la altitudini nu prea mari, vara, în luna lui August, 
pe la orele patru sau cinci după amiazi, temperatura scade până 
aproape de zero şi cineva nu poate ieşi la câmp decât numai 
dacă se îmbracă ceva mai bine, la aceeaşi oră, dacă se coboară 
numai cu câteva sute de metri mai jos, în oraşul Veria, căldura 
devine insuportabilă. Această căldură apare şi mai mare pe imensa 





rectement toute l'alimentation du bétail, fourrage artificiel, racines fourra- 
gères, tourteaux, pu'pes, drèches etc. occupe complètement le sol et ne 
laisse pas de terrains disponibles pour la dépaissance. La où „l'élevage est un 
succédané de la culture“ intensive il n'y a pas de vie pastorale. (Philippe 
Arbos, La vie pastorale dans les Alpes françaises. Etude de géographie 
humaine. Paris, p. 5). 


1 Cf, Giotto Dainelli, La regione balcanica. Sguardo d'insieme al paese 
e alle gente. Firenze (1922). - 1 

câmpie a Salonicului, iar în Salonic, care se găseşte situat abiă 
la o depărtare de 80 km. de satele româneşti, termometrul în- 
registrează 390 la umbră şi viaţa este aproape moartă. 


Că la o variaţie de climă aşa de mare, vegetaţiunea arata 
aceleaşi deosebiri, se înţelege de la sine. In timp ce în regiunile 
cele mai ridicate ale Albaniei zăpada rămâne şi în timpul verii, 
jos, pe colinele de pe povârnişurile aceloraşi munţi, cresc mă- 
slinii Şi cam aceeaşi deosebire în vegetaţie o întâlnim în Epir şi 
Tesalia. lar în regiunea Veriei, pe când sus la munte, în Selia şi 
Xirolivad, nu se vede nici un pom roditor, afară de corn, ceva 
mai jos, la Veria, rodiile şi zmochinii cresc pe toate căile în 
cea mai mare abondenţă, iar în câmpia Salonicului migdalii în- 
floresc în mijlocul lui Februarie. 


Cu aceste mari deosebiri în climă şi vegetaţie, Peninsula 
Balcanică a prezentat încă din timpurile cele mai vechi toate 
acele condițiuni fireşti pentru desvoltarea unei vieţi păstoreşti 
aşa cum se cunoaşte din vremuri străvechi în toate ţările cu- 
prinse în basinul mediteranean: Italia de Sud, Provența, Spania, 
Portugalia şi Algeria. Şi ceea ce apare şi mai interesant pentru 
studiul acestei vieţi, este faptul că, pe când în ţările civilizate 
unele forme ale ei au întrat în domeniul legendei, în Peninsula 
Balcanică, şi în special la păstorii Aromâni ca şi la o parte 
dintre Albanezi, ele s'au păstrat, toate, până în zilele noastre, bine 
înţeles, în proporţii mai reduse. Printre acestea, cea mai carac- 
teristică din viaţa lor este, fără îndoială, nomadismul. 


De oare ce prin nomadism, în sfera vieţii păstoreşti, nu în 
totdeauna se înțelege elementul specific care stă la baza acestei 
vieţi, în cele ce urmează vom căută să ne oprim puţin la înţelesul 
acestui termen. 


Domnul lorga, vorbind într'o conferinţă despre păstorii 
Turanieni, a găsit prilejul binevenit ca să atingă în treacăt şi 
această chestiune. După d-sa „ceea ce se spune în anumite ma- 
nuale rău redactate de istorie naţională, că păstorii sânt nomazi, 
este o mare greşeală. Păstorii nu sânt nomazi, decât în sensul 
că-şi schimbă periodic locuinţa cu altă locuinţă anumită, având 
două aşezări: una de vară şi alta de iarnă, fie că e vorba de 
păstorii din Pirinei, de cei din Apenini, din Pind ori de Mocanii 
noştri din Carpaţi; ei nu se strămută dintro ţară într'altă, ci 

numai circulă, potrivit cu anotimpurile, pe aceeaşi bază teritorială“ 1. 
Aceste scliimbări de locuinţă se potrivesc cu mutările păstorilor 
transhumanţi, nu şi cu acelea ale păstorilor nomazi. Se înţelege 
că la baza nomadismului, la păstori, stă schimbarea periodică a 
locuinţelor, însă, întru cât de multe ori se întâmplă ca aceste 
schimbări să nu se facă în aceleaşi aşezări, şi aceasta, bine în- 
teles, din cauza unor împrejurări neprevăzute, atunci mişcarea pă- 
storilor în massă, care ia o altă direcţie decât cea obicinuită, până 
când dă de locuri mai sigure, ia caracterul unei adevărate mi- 
grațiuni nomade. Când păstorii aromâni din regiunea muntoasă 
a Pindului se coborau toamna regulat în câmpiile Tesaliei, pentru 
ca primăvara să se întoarcă iarăşi în aşezările lor fixe pe vremea 
aceea, cu toate că, odată cu turmele îşi mutau familiile cu tot 
avutul lor mişcător, ei nu erau nomazi, pentru că nu o luau razna 
în lume, ca să trăiască azi într'un loc mâne într'altul. Tot aşa 
şi când păstorii aromâni din munţii Albaniei se coborau regulat 
vara, în apropiere de Cavaia în Muzachia, sau în câmpia dintre 
Valona şi Arta. Când însă împrejurări de nesiguranţă îi sileau 
să-şi facă mutările pe o distanță mai mare, obligând fă/cările cu 
celnicii în frunte să o apuce pe unde puteau mai bine, spre a se 
aşeză în fende (corturi) sau că/ive (colibe), atunci mişcările lor 
nu mai erau simple deplasări periodice, ci mutări în toată regula, 
pe care le puteă face numai o populaţiune care, în căutarea unei 
vieți mai tihnite, nu simţeă vreo greutate prea mare că întrun 
anomit timp îşi va întinde corturile într'o regiune, pentru ca numai 
după câtva timp să se strămute în altă parte. Acest fel de mu- 
tări, care se observă şi astăzi la Aromânii păstori din Albania, 
şi chiar la păstorii albanezi, se datoreşte numai apucăturii de a 
duce o viaţă nomadă. Ceva mai mult, Fărşeroţii, chiar după ce 
s'au aşezat odată la munte cu toate familiile şi avutul lor, 
maşteaptă decât să se isprăvească iarba bună de păscut ca să se 
mute în altă parte. Ei continuă aşă cu mutările până aproape 
de toamnă, când se coboară la şes. Se înţelege că nomadismul în 
păstorit, prezentându-se subt o formă de civilizaţie mai înaintata, 
trebue deosebit de acela al triburilor de stepă, aşă cum, pe nedrept, l-a 


! N. Iorga, Români şi Unguri, în broşura întitulată Români şi Slavi- 
Români şi Unguri, două conferințe ale Inst. p. studiul Europei sud. orient. 
Bucureşti 1922 p. 41. Vezi şi Etudes Roumaines |. Influences étrangères sur 
la nation roumaine p. 83; Geschichie des rum. Volkes I, p. 94, 98, 151. 

socotit odată Pougqueville î. In ori ce caz, întru cât, odată cu mu- 
tările turmelor de vite, se asociează şi grupul uman, ele ţin tot 
de nomadism, şi populaţiunile care iau parte la ele nu pot fi 
decât nomade. Faptul acesta va fi făcut pe toți aceia care s'au 
ocupat cu geografia umană a Peninsulei Balcanice ca să nu- 
mească pe pă-orii aromâni „les derniers nomades européens“ 2, 
Din cauza acestui nomadism cu mişcări periodice numai în vre- 
muri de linişte, populaţiunile româneşti din Peninsulă s'au mişcat, 
în cursul veacurilor mai întâiu de la miază-noapte spre miază-zi, 
iar după năvălirea Turcilor în Europa, aproape în fiecare veac 
se îndepărtau din centrele lor de la sud, în spre miază-noapte. 
Ei se instalau mai întâi în călive provizorii. După ce se în- 
credințau tine despre siguranța locului, în apropierea călivelor 
îşi zideau case în piatră, din care mai târziu ieşeau comune 
mari, şi chiar orăşele In foarte multe părți din Macedonia cele 
două feluri de aşezări se văd încă până astăzi. In Livădz, mare 
comună locuită de păstori grămosteni, am avut prilejul să văd 
urme din aşezările provizorii în călive. Ele erau grămădite mai 
multe la un loc, la o distanţă de un chilometru departe de comună, 
Tot ca urme de aşezări provizorii sânt şi Călivele al Badralexi 
de lângă Selia, în regiunea Veriei. Aceluiaşi proces de mutări cu 
caracter nomad se datoresc aşezările din Albania; acele din sudul 
Tesaliei, în care unii dintre păstorii nomazi, cu timpul, s'au văzut 
nevoiți să-şi schimbe şi ocupaţiunea; în fine, aşezările din 
munţii Balcani în Bulgaria şi Serbia, precum şi în Velebit. Ca 
urmare a acestui nomadism, a rezultat răsfirarea elementului ro- 
mânesc transdanubian peste întregul cuprins al Peninsulei Bal- 
canice, iar dn aceasta păstrarea, încă până în zilele noastre, 
a acelei puteri de coeziune, care se oglindeşte în portul şi limba 
lor: ori unde se întâlnesc păstori aromâni, în 
Grecia ca şi în Albania, în Serbia ca şi în Bulgaria, 
ei se înfăţişează îmbrăcaţi în acelaşi porttipic 
numâi al lor3, vorbind un graiu unitar, fără 
mari diferențieri locale. 

1 „Jappellerai ces mêmes bergers — este vorba despre Aromâni — 
nomades, parce que, comme les Arabes du dâsert, ils vivent sous la tente, 
portant avec eux leurs autels, leurs familles et leur richesse” F, C, H, L. 
Pouqueville: Voyage dans la Grèce Vol. Il p. 208. 


î Cf. Philippe Arbos, La vie pastorale dans les Alpes françaises. p: T. 
3 Vezi capitolul „Păstorul aromân, viaţa şi îmbrăcămintea lui“. 

Trecând acum la celelalte popoare balcanice, nomadismul 
se mai întâlneşte la păstorii albanezi. Grecii, Bulgarii şi Sârbii 
cunosc viaţa păstorească numai subt forma de transhumanță. Nu- 
mai la păstorii sârbi din Bosnia se mai păstrează cevă care s'ar 
asemână cu nomadismul. Cvijić, vorbind despre stânele păstorilor 
din Hum, spune că ele „sânt colibi mici şi puţin înălțate; ele 
sânt acoperite cu scânduri sau cu paie şi se găsesc în părţile 
bogate în păşuni din sud-estul Bosniei: pe Igman, Bjelašnica şi 
Treskovica. Păstorii vin în munţi pe la începutul lui Iunie şi se 
coboară după Adormirea” Maicii Domnului. Ei se mișcă ca şi 
Fărşeroţii : Iarna trăesc lângă sate, iar locuințele de vară stau 
departe trei-patru zile drum pe jos. La stâne rar se văd oameni 
mai în vârstă. Acolo se găsesc femeile lor!“. In ce priveşte pe 
Albanezi, viaţa nomadă la ei, astăzi, este mai puţin răspândită 
decât la Aromâni. Insă, în timpurile mai vechi, dintre triburile de 
păstori aşezate în nordul Albaniei, în munţii Tomor şi în o parte 
din regiunea Pindului, unde, în mijlocul aşezărilor româneşti în- 
tâlnim nume de loc. albaneze din sfera vieţii pastorale2, cele mai 
multe duceau viață nomadă. Chiar astăzi o bună parte dintre pă- 
storii nomazi din tribul Malisorilor petrec lunile de iarnă în partea. 
apuseană a oraşului Tirana, pe şesul care se întinde până la 
țărmul Mării Adriatice3. In timpurile mai vechi foarte mulţi pă- 
stori albanezi, din partea sudică a Albaniei, apucau drumul pe 
valea Voiusei în spre Tesalia. Unii se reîntorceau la locurile de- 
obârşie; însă alţii nu mai apucau să revină de unde plecaseră, 
pierzându-se, fie prin românizare, în mijlocul populaţiunilor 
aromâneşti, fie mai ales prin grecizare. 

La Dacoromâni, ça şi la celelalte popoare romanice, pă- 
storitul subt forma lui nomadă, lipseşte. Din cele ce vor urmă în 
celalalt capitol se va vedeă că nomadismul la Români, odată, a 
trebuit să aibă o întindere mult mai mare decât aceea care se 
vede astăzi la populaţiunile româneşti din sudul Peninsulei Bal- 
canice. Cu toate acestea, referindu-ne la stările actuale sau la- 
acelea din veacurile mai apropiate de noi, încă nu s'au găsit nici 
în documente şi nici în tradiţia populară, dovezi din care am 





1 Naselja srpskih zemalja (1902) p. CXL şi urm. 

3 Vezi capitolul „Păstoritul Aromânilor în toponimia balcanică“. 

3'Fr. Nopcsa, Albanien, Bauten, Trachten und Geräte Nordalbaniens. 
Berlin (1925) p. 167. 

puteă află că această formă a păstoritului s'a continuat până în 
urmă de tot şi la populaţiunile din stânga Dunării. De altfel, în 
privința aceasta, nu avem nici lucrările de trebuinţă. In afară de 
expunerea lui Emmanuel de Martonne! şi de studiul lui Ovid 
Densusianu?, toate celelalte încercări, despre care se va vorbi 
pe rând şi la locul lor, în cuprinsul acestui studiu, sânt simple 
expuneri parţiale şi cu caracter regional din viața păstorească 
actuală la Dacoromâni. In toate aceste lucrări păstoritul, subt forma 
ļui nomadă, nu apare nicăieri. Este drept că Ovid Densusianu, 
plecând de la părerea lui Ratzel după care „Hirten- und Nomaden- 
leben sind fast gleichbedeutend“ admite că mutările păstoreşti la 
Dacoromâni s'au făcut subt forma nomadă. Dar din puţinele ci- 
tate ce dă autorul pentru ilustrarea acestui fapt, forma nomadă, 
cel puţin pentru veacurile mai apropiate de noi, nu reiese deloc. 
De altfel, Ovid Densusianu admite această formă şi pentru cele- 
lalte popoare romanice, când spune „Acelaşi nomadism păstoresc 
e cunoscut în Sardinia, Elveţia şi Italia“. Din toată literatura ce 
am cetit privitor la păstoritul celorlalte popoare romanice3 n'am 
putut da de forma lui nomadă. Aici avem păstoritul numai subt 
forma lui de transhumanță, despre care vom vorbi imediat. De 
altfel, şi pasagiile pe care le citează autorul pentru mutările pă- 
storilor din Spania sau Franţa se referă numai la transhumanță 
şi nicidecum la nomadism. Poate că Ovid Densusianu consideră 
„transhumanţa aceeaşi cu nomadismul. Noi, după definiţia pe care 
o dă A. Fribourg, despre care va fi vorba mai jos, facem o deose- 
bire între una şi alta. De fapt, această deosebire este foarte mare. 
Intr'un fel se prezintă păstoritul, când turmele de oi pleacă la 
văratec sau la iernatec însoţite nu mai de ciobanii şi câinii lor 
— cum este cazul la transhumanță — şi într'altfel, când, odată 
cu turmele şi cu păstorii, se ridică, după expresia păstorilor 
macedo-români, întreaga fară, adică toate familiile dintr'un sat 
cu tot avutul lor mişcător — cum este cazul la nomadism. Din 
studiul vieţii păstoreşti, la Aromâni, noi nu prea credem nici în 

1 La Valachie, essai de monographie géographique Paris, 1902. Vezi 


anai departe despre această lucrare, în capitolul următor. 


2 Păstoritul la popoarele romanice, Extras din „Vieaţa Nouă“, 1913, 
Vezi şi P. Cancel, Păstoritul la poporul român în Conv. Lit. XLVII p. 852. 


3 Aci este locul să mulţumesc colegului mieu G. D. Serra pentru pre- 
jioasele indicaţiuni ce mi-a dat cu privire la literatura păstoritului la popoa- 
rele romanice. 

ceea ce spune Ratzel, că adecă „viaţa de păstori cu viaţa de 
nomazi ar fi aproape aceeaşi“. Din viaţa păstorească se poate 
naşte uşor, în împrejurări despre care vom vorbi la sfârşitul 
acestui capitol, viața nomadă. Insă etapa intermediară între cea 
dintâi şi cea din urmă este transhumanţa. Această formă de viaţă 
păstorească este generală la toate popoarele romanice care se 
ocupă cu păstoritul şi ea s'a păstrat şi la Dacoromâni. Aceasta, 
însă, nu ne împiedecă să admitem faptul că, în veacurile de 
mijloc, în vremurile de nelinişte pentru neamul românesc, pe 
alocuri, transhumanţa a evoluat la nomadism. 

O altă lucrare asupra păstoritului din ţinutul Sibiului !, în 
care autorul se încearcă, numai în treacăt, să aducă în legătură 
forma mutărilor păstoreşti din Ardeal cu migraţiunile păstorilor : 
aromâni, este şi aceea a lui M. Dragomir2, care se va publică în 
Lucrările Institutului de Geografie din Cluj. Nici în această lucrare, 
pe care am cetit-o cu multă atențiune, grație bunăvoinţii dom- 
nului coleg G. Vâlsan, care mi-a pus-o la dispoziţie în manuscris, 
nu S'au adus dovezi suficiente pentru ilustrarea păstoritului la 
Dacoromâni subt forma lui nomadă. Alcătuirea stânelor jinăreşti, 
din care autorul se încearcă să dovedească migraţiunile păstorilor 
ardeleni cu caracter nomad nu ajung aproape mai deloc. Ele ar 
îi putut fi întrebuințate tot aşa de bine şi de către păstorii trans- 
humanțţi. 


O altă formă a păstoritului la Aromâni este şi transhu- 
manţa. 


Prin transhumanță se înțelege, de obiceiu, mutarea alter- 
nativă şi periodică a turmelor, însoţite numai de păstori, între 
două regiuni de climat deosebit 3. Intre nomadism şi transhumanță, 


1 Tot despre oieritul din ţinutul Sibiiului găsim un interesant capitol 
în lucrarea lui Victor Păcală, Monografia comunei Răşinariu, Sibiiu (1915), 
p. 291 şi urm. Autorul acestui studiu susține într'un loc că păstorii ardeleni 
„Nu arare ori, trecând Dunărea în Bulgaria şi Rumelia, vărau prin munții 
Balcani şi chiar şi prin Macedonia şi Peloponez“. Migraţiunile lor în Bulgaria 
şi Rumelia ar îi cu putinţă. Dar pentru cele din Macedonia şi mai ales, din 
Peloponez ar trebui să avem dovezi. 

2 Din trecutul oierilor mărgineni şi în deosebi al celor sălişteni. 

8 Nous definissons la transhumance: le déplacement alternative et 
périodique des troupeaux entre deux régions déterminées de climat diffé- 
rent. La transhumance peut être effectuée par le gros ou le petit bétail. 
(A, Fribourg, La transhumunce en Espagne, publicat în Annales de Géo- 
graphie. No. 105, Anul XIX, p. 231, nota.) 


192 TH, CAPIDAN 


aceasta din urmă este mai veche. Cu toate acestea, ţinându-ne 
de starea actuală a păstoritului la Aromâni, transhumanţa nu nu- 
mai că nu este aşa de răspândită, dar nici măcar plăcută. Ea se 
practică mai mult de nevoie şi anume în regiunile în care băr- 
baţii, putându-se ocupă şi cu altceva decât cu creşterea turme- 
lor de oi, se duc în parte cu vitele la păscut, o altă parte rămâne 
acasă cu femeile ca să se îndeletnicească cu alte treburi. Aro- 
mânii din Tesalia, grupați în comunele Șescu, Alimeri, Ba- 
he şi altele, din apropierea oraşului Volo, vara îşi trimet tur- 
mele de oi la munte, numai subt conducerea câtorva păstori, iar 
restul familiilor rămâne acasă, ocupându-se cu munca câmpului. 

Nu se ştie adevărata cauză, pentru care păstorii aromâni, 
în regiunile şi vremurile liniştite, nau continuat cu această formă 
a păstoritului. Se pare că ei au evitat mişcările subt formă de 
transhumanță, numai din pricina neplăcerilor ce se iveau în viața 
de familie. Păstorii trebueă să stea luni întregi departe de fe- 
meile şi copiii lor. Nu arare-ori întâlnim în poeziile lor populare 
accente de durere, tocmai din cauza că femeile se vedeau nevoite 
să stea vecinic despărțite de bărbaţii lor: 


Picurarl"i di la oi Păstorii de la oi 
Tut ma fug ş-mutresc napoi. Tot se duc privind napoi. 
Și laile mul'eri a lor Și bietele neveste ale lor 
Blăstimă cu caplu gol. Blestemau cu capul gol. 
Blăstimă cu caplu gol, Blestemau cu capul gol, 
Di s'avdză păn tu nior: De se auziă până la nori: 
O moi, lai, punte din Arta, Tu, punte din Arta blestemată, 
S-cadă sfulgul si te-aspargă! Trăzni-te-ar fulgerul odată ! 
S-easă arâulu si-ri-ti neacă, Să iasă râul să te înece, 
S-no-aibă oile pri iu s-treacă! Să n'aibă oile pe unde trece? 
Să s-toarnă bărbaţi'i acasă, Să se'ntoarcă bărbaţii acasă, 
S-n'adunăm deadun pri measă, Să ne strângem şi noi la masă, 
Că nă lim cavai di noi, Căci sântem ca vai de noi, 
Mpărțite ca nel' di oi! Impărțite ca miei de oil! 
Lit. Pop. 936. 
1 Şi tot aşă întâlnim foarte des cântece cu versuri ca: 

Ună veară mare, mare, Timp de o vară, vară mare, 

Nurţ vinig, lai picurare, Nu venişi, măi păcurare, 

Ta s-dai pân di mul'are, Să-ţi vezi biata ta muiere, 

Să dai semnu că ti doare! Să dai semn că te doare! 


Lit, Pop. 937. 

Dintre celelalte popoare balcanice transhumanţa este cuno- 
scută mai mult la Sârbi şi Albanezi; mai puţin la Bulgari şi Greci. 

In ce priveşte păstorii transhumanţi sârbi, aşezările lor de 
pe versantul panonic se întindeau odată în regiunea Moravei din 
Zlatibor şi de la muntele Rogozna (între Mitroviţa şi Novi-Pazar) 
până la Lika în Croaţia. Chiar astăzi numărul păstorilor trans- 
humanţi din această regiune întrece pe acela al locuitorilor care 
se ocupă numai cu agricultura 1. Mutările păstorilor muntenegreni 
nu diferă de acelea ale păstorilor albanezi. Vara îşi ţin turmele 
pe înălțimile munţilor, iar iarna se coboară pe ţărmul mării din 
regiunea Muntenegrului şi pe lângă Podgoriţa. Cu patruzeci de 
ani înainte, ei îşi mânau turmele la iernatec şi mai în spre 
miază-noapte, în Posavina din Bosnia 2. 

La păstorii Albanezi mişcările de transhumanță se fac mai 
cu deosebire între Școdra (Scutari) şi Avlona. Păstorii malisori 
de pe versanturile meridionale ale munţilor Prokletje precum şi 
Miridiţii din regiunile muntoase de lângă Drin iernează în lito- 
ralul de lângă Leš (Alessio), la poalele munţilor Mali-Rensit 
şi Mali Kakaritit3. Păstorii bulgari pleacă din trei centre 
în tot atâtea direcţiuni: cei din munţii Balcani îşi mână turmele 
la iernatec în regiunile dunărene, în ţinuturile oraşelor Ruşciuc 
şi Svistov, iar înainte de războiul balcanic şi le mânau în Do- 
brugea ; cei din Sredna-Gora în comunele situate pe valea Mari- 
tei, iar păstorii din Rodope ajung până în Tracia, în satele din 
câmpia ce se'ntinde dealungul litoralului Mării Egee 4. 

La popoarele romanice transhumanţa este singura formă a 
vieţii pastorale. In Italia de sud drumurile urmate de păstorii trans- 
humanţi „tratturi“ se menţin încă din epoca păstoritului roman.. 
Iarna turmele petrec în 'Tavolieri di Puglia, iar vara în regiunile 
muntoase din Molise şi Abruzzi5. Cu toate acestea, în foarte 


1 Cvijić, La Peninsule Balcanique, Paris, 1918, p. 180. 

2 Naselja srpskih zemalja (1902). Vol. I, p. CXXVII. 

8 Cvijić, o. c., p. 182. 

4 Despre păstoritul la Bulgari, vezi D. Marinov, Gradivo za veštestve- 
nata kultura na zapadna Bălgarija, capitolul Skotovatsvo, publicat în Zbor- 
nik, XVIII, p. 163. — B. Decev, Srednorodopsko ovčarstvo, publicat în Zbor. 
nik, XIX, p. 3—92, şi Cvijić, o. c., 182. 

5 „Die Ueberreste der römischen Hirtenwirtschaft sind bis heutzutage 
in der Vieh-, besser Schafzucht Apuliens in den sogenannten „Tratturi“ 
zu finden, welche in den Provinzen Apulien, Kalabrien und Basilicata des 

multe regiuni din ţările romanice, ea îşi schimbă din ce în ce 
mai mult forma ei veche. Progresul în mijloacele de locomoţiune 
ca şi neajunsurile de tot soiul ce se iscau între păstori şi agri- 
cultori, din pricina stricăciunilor ce pricinuiau turmele de oi, în 
drumul lor la munte, au făcut pe proprietarii de turme să se gân- 
dească la găsirea altor mijloace de transport pentru mutarea oilor 
la văratec. In multe părţi, astăzi, ea nu se mai practică aşă cum 
ne-o descrie autorul celui mai bun studiu de transhumanță în 
Spania 1. Cu începerea veacului al XX sau construit trenuri spe- 
ciale pentru transportul turmelor de oi. Acestea sânt mânate nu- 
mai până la staţia cea mai apropiată, unde vagoane amenajate 
anume pentru acest scop şi prevăzute cu tot nutreţul de trebuinţă 
le aşteaptă ca să le transporte până la locurile de. păşunat. In 
modul acesta direcţiile drumurilor urmate de păstorii transhumanţi 
încep să dispară, 

La Dacoromâni această formă de viaţă păstorească continuă 
încă până în zilele noastre, ca la popoarele din Peninsula Bal- 
canică. Până pe la 1906 mişcările de transhumanță se făceau 
liber dintr'o parte şi alta a Carpaţilor. Faţă de o astfel de mi- 
şcare nu există nici o graniţă. Păstorii ardeleni cunoscuţi subt 
numele de mocani (cei din Săcele şi împrejurimi), moroeni 


heutigen italienischen Königreiches Staatsgiiter bilden. „Tratturi“ werden jene 
breiten Wiesenwege genannt, auf welchen das Vieh auf die Weide getrieben 
wird. Im Winter hält sich die Herde in der Gegend des sogenannten Tavo- 
gliere di Puglia auf, im Sommer wird sie aber auf die Weiden der Molise 
und der Abruzzen getrieben“ (Dr. Ludwig von Thallóćzy, //iyrisch-Albane- 
sische Forschungen, Bd. 1, p. 49). 

i „Depuis près de mille ans, la transhumance s'est exercée en 
Espagne avec une ampleur et dans des conditions telles qu'on ne les re- 
trouve à ce degré nulle part ailleurs dans l'Europe., Du Nord au Sud, de 
TEst ă l'Ouest, d'immenses troupeaux se deplaçaient hier encore; des Pyré- 
nées à l'Ebre, de la Galice et de Monts Cantabriques à la Manche et à 
lEstremadoure, des Monts Ibériques à la Nouvelle Castille, de l’ Andalousie 
à Valence, c'était comme un flux et reflux de laine, une oscillation rythmi- 
que des troupeaux. Par groupe de 10.000, suivant des routes spéciales, les 
moutons allaient, tondant l'herbe à ras, piétinant et tassant la terre. Chaque 
groupe était divisé en troupeaux secondaires, de 1000 à 2000 têtes; un 
„mayoral“ guidait la bande; des „rabadanes“. aidés de bergers, poussaient 
les bêtes; armés de frondes, porteurs de longues houlettes, les pasteurs 
traversaient, deux fois l'an, la péninsule, avec leurs mules, leurs chaudrons 
et leurs chiens“. (A. Fribourg, La transhumance en Espagne, în Annales de 
Géographie XIX Année, No. 105, din 15 Mai 1910, p. 231). 

{din partea Branului şi Țara Bârsei), țuțu eni (din părţile Sibiiu- 

lui) şi frătuţi (din Banat) îşi iernau turmele de oi în şesurile 

Munteniei sau pe colinele Olteniei!. Până pe la 1630 ei nu erau 

Supuşi la nici o dare către stat. Plăteau ca şi celnicii aromâni, 

numai o dare boierilor, proprietari pe terenurile de păşunat?. 
k 


Trecând acum la cauzele care au determinat nomadismul 
la păstorii aromâni, trebue să mărturisim că cunoaşterea lor nu 
prea este uşoară, dacă ţinem seamă de vechimea lui. De obiceiu 
se crede că la baza nomadismului păstoresc din orice ţară, în 
afară de cursul anotimpurilor care determină contraste între felu- 
ritele părţi ale aceleaşi regiuni, mai stă şi repartiţia rară a pă- 
Şunilor precum şi epuizarea lor după un anumit interval 3. Toate 
acestea puteau foarte bine să determine mutările de transhumanță. 
Pentru mutările nomade trebue să fi intervenit încă un factor. 
Aceasta nu poate fi decât nesiguranța. Autorul unui studiu asupra 
vieții păstoreşti în Algeria, arată că, înainte de ocupaţia fran- 
ceză, toate triburile care se îndeletniceau cu creşterea turmelor 
de oi, trăiau întrun continuu războiu. Mutările de turme nu se 
puteau face decât numai dacă, împreună cu păstorii şi alaiul de 
câni ciobâneşti, plecă şi întregul trib, înarmat până în dinţi. Ei 
duceau aceeaşi viață nomadă ca şi păstorii aromâni. Mai târziu, 
când ocupaţia franceză, odată cu administraţia sănătoasă, a adus 
şi siguranţa în viaţa şi avutul triburilor, acestea nu mai simțeau 
nevoia ca să însoțească turmele la munte cu tot avutul lor, şi 
treptat viaţa păstorească, subt forma ei nomadă, sa schimbat în 
simplă transhumanță 4. 

Și la păstorii aromâni lucrurile, la început, trebue să se fi 
întâmplat la fel. Ne aducem aminte de stările triste în care se 
află întreaga Peninsulă Balcanică în timpul năvălirii popoarelor 


1 E. de Martonne, La vie pastorale et la transhumance dans les Car- 
pathes méridionales. Leur importance géographique et historique (Sonderab- 
druck aus den Sammelwerken zu Fr. Ratzeis Gedächtnis, Leipzig, 1904, pag. 
227—245). ` 

E. de Martonne, Viafa păstorească în Carpaţii români. (Conterinţă 
publicată în Conv. Lit, XLVI 122—127). 

2 Ştefan Meteş, Păstori Ardeleni în Principatele Române (Extras din 
„Anuarul Institutului de Istorie Naţională“ Anul I1), p. 7 (în Anuar p. 299). 

3 Philippe Arbos, o.c.,p.7. 

4 N, Lacroix, L'évolution du nomadisme en Algérie. Alger et Paris, 1906. 

slave, Ele mau fost mai bune nici după aşezarea Turcilor în 
Europa. Ar trebui să reproduc toate capitolele din magistrala lu- 
crare a lui Cvijić, referitoare la mişcările popoarelor balcanice subt 
nefasta stăpănire otomană, ca să se vadă ce au avut de îndurat 
atât agricultorii cât mai ales crescătorii de vite. In vremurile ace- 
lea, singurul mijloc de apărare pentru păstorii aromâni nu puteă 
fi altul decât dacă, odată cu mutările periodice ale turmelor de 
oi, se mutau şi fălcările înarmate, întocmai ca triburile algeriene, 
pentru preîntâmpinarea oricărui atac din afară. Acest procedeu, 
la început, justificat prin stările de nesiguranţă, mai târziu a ajuns 
un fel de obicinuință. Iar astăzi, când pretutindeni la Aromâni 
păstoritul este în decădere, se mai găsesc comune în Pind cu 
totul lipsite de turme de oi, care nu aşteaptă decât apropierea 
toamnei, ca să apuce drumul pribegiei în oraşele şi comunele din 
şes, lată în ce termeni ne caracterizează această pornire a pă- 
storilor aromâni arheologul francez L. Heuzey, care a cunoscut 
mai de aproape pe păstorii nomazi din Acarnania, Etolia şi Olimp. 
„Deplasarea pentru Aromân nu este una din acele necesităţi pe 
care numai forțat trebue să o suporte, ci o simplă nevoie a na- 
turii sale; este propriu zis viaţa sa. Nu ştiu ce spirit schimbă- 
cios şi mobil i-a trecut prin vine. Desprins din solul, în care 
alţii sânt ca şi înrădăcinaţi, cineva ar crede că de la turmele de 
oi şi-a luat acest instinct, care, în fiecare an, îl face să suie 
munţii, pentru ca mai pe urmă să-l coboare în regiunile de la 
şes“1, 


1 L. Heuzey, Le monte Olympe et l'Acarnanie, Paris (1866) p. 270. 
Acest pasaj este citat şi de N. Iorga din Francois Lenormant (scriitor fran- 
cez Care a scris în urma lui Heuzey) în întinsa recenzie făcută asupra lucrării The 
nomads of the Balkans de Wace şi Thompson în Bulletin de l'Institut pour 
Petude de PEurope sud-orientale, -ème année (1915), p. 107. Lenormant, 
afară de primele câteva pagini, în care se ocupă cu istoricul Aromânilor, 
toate celelalte informaţiuni le-a luat de la W. Martin Leake (Researches in 
Greece) şi mai cu deosebire de la Heuzey, a cărui operă apăruse cu şase 
ani înainte de publicarea micului studiu Les pâtres valaques de la Grèce 
apărut În Revue Orientale et américaine dirigé par M. Léon de Rosny (1865), 
pp. 231—255. Dar Lenormant nu s'a mulţumit să împrumute de la autorii: 
citați numai unele cunoştinţe privitoare la Aromâni, ci a reprodus şi pasagii 
din Heuzey, cum este cazul cu rândurile de mai sus, fără să citeze pe 
autor. Faptul acesta a fost observat şi de E. Picot, Les Roumains de la 
Macédoine (1875), p. 30, când spune: „M. Francois Lenormant, qui a publié, 
en 1865, une étude sur Zes Pâtres valaques de la Grèce n'échappe pas aux 

2. Vechimea nomadismului la Aromâni. 


Aromânii nomazi din veacurile de mijloc. — Agricultura la 
Aromâni. — Celnicatul și fălcările. 


Viaţa nomadă la Aromâni se arată a fi mult mai veche de- 
cât primele informaţiuni care ne vin din partea scriitorilor bizan- 
tini. Dacă dintre toate îndeletnicirile poporului român, păstoritul 
a fost o specialitate a lui, în schimb, nomadismul a fost şi con- 
tinuă să fie, încă până astăzi, o specialitate a Aromânilor şi peste 
tot a românismului din dreapta Dunării. Nu se poate şti dacă în 
vremurile istorice şi Românii din nordul Dunării au cunoscut 
această viaţă. Judecând însă după documentul viu al graiului, 
care se arată acelaşi pentru toţi Românii de pretutindeni până 
la despărţirea lor definitivă în populaţiunile actuale, se pare că 
o bună parte dintre Românii nordici care nu se ocupau cu agri- 
cultura, au împărtăşit această viaţă. Identitatea schimbărilor ce a 
suferit graiul Românilor din regiunile carpato-dunărene spre a 
ajunge la acelaşi idiom romanic, din care, mai târziu eră 
să iasă o limbă românească unitară, se arată nu numai în 
elementul de bază — latin, dar şi în cele mai vechi împrumuturi 
de la Albanezi, Greci şi Slavi, ca şi în unele rămăşiţe de moşte- 
nire străbună. Toate aceste semne, care se văd lămurit în do- 
cumentul limbei, ne dau dovada sigură că, într'o vreme de mare 
melinişte pentru romanitatea carpato-dunăreană, care a urmat dupa 
<otropirea Peninsulei Balcanice de către Slavi sau alte popoare 
năvălitoare, cea mai mare parte din populaţiunile româneşti, 
conduse în organizaţii sociale primitive : în voivodate şi cnezate 
dintr'o parte, în celnicate din altă parte, trăind mai mult în munţi 
şi îndeletnicindu-se cu păstoritul, treceă de la o regiune la alta, 
se întâlneau între ei, vorbind acelaşi graiu românesc, 

De altfel, aceste treceri sau mutări de la o regiune la alta 
se fac încă până astăzi. Păstorii nomazi din Albania şi Pind, 
după un drum de 15—30 de zile, ajung cu turmele unii în Acarnania 
şi Etolia, alţii în Tesalia până la Poalele Olimpului, iar cei din 
munţii Gramoste, până în Macedonia. Cu două sute de ani înainte, 


critiques que nous avons dirigées contre les voyageurs français. Il n'a songé 
aux Roumains de la Grèce que loin de la Grèce et s'est contenté d'en par- 
der d’après les Researches de Leake et /'Exploration de M. Heuzey. Qwon 
me cherche donc pas dans son mémoire des faits peu connus“. 

păstorii din Pind ajungeau până în Tracia occidentală, iar cei 
din Gramoste înaintau şi mai departe, până în munţii Rodope 
şi Balcani din Bulgaria. De aci, care mai puteau, se întorceau îi 
ținuturile lor de obârşie, însă cei mai mulţi îşi schimbau direcţia 

mutărilor, unii îndreptându-se în spre câmpiile dunărene, acolo 

unde se puteau întâlni cu fraţii lor din nordul Dunării, alţii în 

regiunile de şes, dealungul Mării Egee, iar alţii până aproape de 
câmpia Salonicului. Tot aşă trebue să se fi mişcat cu 7—$ vea- 
curi înainte şi fălcările celnicilor de subt stăpânirea lui Niculiţă, 
pe care, probabil, după o denumire aromânească „papu Niculiţa“, 
cronicarul anonim al răscoalei Aromânilor din Tesalia (1065) şi-l 
însemnează „rănmos Nixohirtia“ !. Nu vorbim, desigur, despre 
migraţiunile Vlahilor din Serbia, pomeniţi în atâtea hrisoave şi 
documente sârbeşti. Aici am vrea să insistăm numai asupra fap- 
tului că aceste mutări, subt forma lor nomadă, mau putut lipsi, în 
vremurile mai vechi, nici în nordul Dunării. Pentru aceasta, în 
primul rând, ne dau dovadă urmele toponimice din sec. XI—XII, 
rămase până la noi în Galiţia? şi peste tot în nordul Carpaţilor,,. 
după aceea mişcările de mai târziu ale ciobanilor români din 
Ardeal pe câmpiile Principatelor române până în Dobrogea, iar 
pentru Românii din Țară, coborîrea regulată a păstorilor din re- 
giunile Carpaţilor în ţinuturile de şes dealungul Dunării. Aceste 
mişcări periodice care au avut loc în toate timpurile şi peste tot 
în cuprinsul ținuturilor locuite de populaţiunile româneşti ath 
făcut pe E. de Martonne, care cel dintâiu a schițat în mod siste- 
matic viaţa păstorească la Români, să ajungă la convingerea că 
odată aceste migraţiuni, subt forma lor nomadă sau de trans- 
humanță, au avut loc „de la Galicie jusqwau cœur de la 
Grèce 3“, 

Dar dacă mişcările păstorilor aromâni subt forma lor no- 
madă până în sec. X. se pot numai presupune, de la această 
dată ele apar în istorie, ori de câte ori întâmplări din imperiub 
bizantin se legau cu mici evenimente din viaţa păstorilor vlahi 
din Peninsula Balcanică. Ceva mai mult, dacă ar fi să ne luăm 
după un pasagiu luat din însemnările mânăstirii Castamunitu 


i N. lorga, Notele unui istoric publicate în Anal. Acad. Rom. XXXVp. 138. 

2 Fr. Miklosich, Die Wanderungen der Rumunen. 

3 Emmanuel de Martonne, La Valachie, essai de monographie geogra- 
phique. Paris (1902). Capitolul: La vie pastorale p. 117. 

şi relevat pentru întâia dată de 'Tomaschek!, Vlahi, care nu 
puteau fi decât numai păstori nomazi, se pomenesc în apropierea 
peninsulei Calcidice încă din sec. VII, acolo unde astăzi ei nu 
există decât numai pentru lunile de vară, însă, după cum vom 
vedeă în capitolul următor privitor la migraţiunile actuale ale 
Aromânilor, pomeniri vechi despre existenţa lor la Sfântul Munte 
nu lipsesc pentru vremurile care au urmat după sec. XIII. In aceste 
însemnări se spune că „în zilele împăratului iconoclast Vasilie 
(726—780) neamurile din amândouă malurile Dunării, folosindu-se 
de neliniştea în care se află imperiul, mai cu deosebire fiindcă 
împăratul însuşi duceă lupta în contra icoanelor, pe atunci aşa 
numiții Rinchinii şi mai cu deosebire Vlahorinchinii şi Sagudaţii, 
ocupând: Bulgaria şi întinzându-se puţin câte puţin în diferite 
locuri, se făcură stăpâni pe Macedonia, şi la urmă veniră la 
Sfântul Munte cu femei şi cu copii, căci nu eră nimeni care să-i 
oprească şi să se lupte cu ei. Aceştia fură, cu timpul, introduşi 
în învăţăturile creştineşti de către sfiinţii părinţi, crezură în aceste 
învățături şi la urmă de tot ajunseră creştini. lată şi citatul: 
„ară T&G îptpas Tv eixovopáXxw BaoiAuv (726—780) t E0wn ră t% 
mapaBovvăfta pép, edpâvra xa:phv avapkias, dr oi Baoe tõv 
popalwy eiyov m6depov vară Tâv dylwv eixâvuv ot doepeis, tóte 
îi mere of Aeyâpevor “Pmyivo. xai ârdovarepov Bhaxopnyăivo: xæ? 
Sayovădreto, 'etovo'doavres thy Boviyapiav nai âriwoavres drd &Aivov 
xaT ohlyov els Õıápopx pépn, Exvplevoav mai thy Mzxéðoviæv, redos 
TAðov elç ră “Aytov &pos pe Àx rob ră yuværxórxðæ, dcr èv İto 
Tivăs, vă Tobe vtot nai vă Tobs moiepon ottiveç [LE TăV xærpòy 
neadh xatlov ro ros ăylous marepas, Emiorevoav ua EYtvav 
medetos Xproravol. Mai întâiu, observăm că Vlahii apar în tovă- 
răşia Rinchini!or şi a Sagudaţilor, două tulpini slave, dintre care 
cei dintâi îşi aveau locuinţele lângă râul Pyytos, care curge în 
Golful Rendina, la nordul Calcidicei, iar cei din urmă între 
câmpia dintre Salonic şi Veria 2. Dacă greutăţile ce prezintă această 
însemnare, după cum observă Tomaschek, prin transpunerea celor 
două tulpini Slave în vremea lui Vasilie Iconoclastul, atunci când: 
ei se aflau aşezaţi în acèle părţi încă pe vremea lui Constantin 
Pogonatul, s'ar puteă înlătură, şi pe lângă aceasta, părerea lui 


1 W. Tomaschek, Zur Kunde der Haemus-Halbinsel p. 43. 
2 Const. Jireček, Geschichte der Bulgaren. Praga (1875) p. 120. Vezi şi 
Lubor Niderle, Manuel de lantiquité slave, Tome |, harta de la sfârşit, 

Drinov asupra originii numelui Rinchini de la râul Pyjy:os, ar ră- 
mâneă stabilită, atunci mar fi greu să admitem că acei Vlaho- 
rinhini ar fi Vlahi care îşi aveau locuințele în apropierea 
aceluiaşi râu, după care au fost numiţi şi Slavii!. De această 
părere este şi N. lorga2. Cum că aceşti Vlahi erau populaţiuni 
româneşti din ramura românismului sud-dunărean, prin urmare 
aceiaşi cu strămoşii Aromânilor, aceasta se dovedeşte şi din 
informaţiunile de mai târziu ce avem asupra acestui element din 
aceste părți. Tot din aceste informaţiuni rezultă şi ocupaţiunea 
lor cu păstoritul. Dar că şi aceşti păstori Vlahi duceau o viață 
nomadă ca şi acei pomeniţi cu un veac doi mai târziu, acea- 
sta, cred că se lămureşte pe deplin din adaosul explicativ al 
scriitoarei Anna Comnena, când, vorbind despre Vlahii care lua- 
seră parte în armatele lui Alexios I (1091) în lupta în contra 
Cumanilor, socotindu-i ca nomazi: móc: tòv voudâa Blov etAovro, 
mai adaogă: BAĂdyovg rovrovs ů xow) xadeiv olde Bdexros (= quos 
Blachos vulgari lingua vocare solent)3. Acest adaos, pe care 
scriitoarea găseşte de irebuinţă ca să-l dea numai pentru specifi- 
carea Vlahilor nomazi, provine desigur din faptul că, până la 
ea, Vlahii din Peninsula Balcanică nu erau cunoscuţi numai ca 
un popor care se ocupă cu păstoritul, dar care duc şi o viaţă 
nomadă. De aceea şi în pasagiul din Skilitses-Kedranos, relevat 
pentru întâia dată de Tomaschek4: toútwv òè râv reoodpwy d3eA- 
qăv Apid pzv eds âreflu âvaipeleic pécov Kaoropias xal IlpE oras 


1 „Neu und eigentiimtlich in jener Notiz ist nur die vulgăre Namens- 
form BAaxopnxios, welche darauf hindeutet, dass das (nach dem Flusse ‘Pøx:os, 
‘Póyxos Bpyxos in der nördlichen Chalkidike genannte) Volk der Puyxtvor. ausser 
dem herrschenden slowenischen Bestandteile auch noch das einheimische 
wlachische Volkselement umfasst hat, das sich mit der Zeit stärker erwies“. 
(Tomaschek o. c. p. 44). 

2 N. lorga, într'o recenzie făcută asupra lucrării lui Constantin |. 
Amantos, Maxeõonká guuBohi elis ryv uevawkiw ioroplav kal EBvoXoviav rìs Maxedovlas; 
Athènes 1920, vorbind despre aceşti „Vlachorynchines (Bħaxopóyxvot), qui suz- 
vécurent, dans la compagnie des Slaves, dans la Macédoine au VIl-e siècle“, 
adaogă că „ce sont des Vlaques dont le nom ethnique est effublé d'un épi- 
thete qui vient de la rivière sur les bords de laquelle ils vivaient“ (Bulletin 
de l'Institut pour l'étude de l'Europe sud-orientale, VIl-eme année, N-os 10—12 
p. 81). 

3 Anna Comnena, Vol. I p. 395. 

4 Ueber Brumalia und Rosalia p. 401. 

xal Tăs Aeyoutvas nas õpöç rapá tivwy Biaxâv óðıtõy!, este vorba 
tot despre Vlahii nomazi, dar care de astă dată nu erau nici 
păstori şi nici vagabonzi, ci, cărvănari, sau cum am zice în limba 
albaneză uefar (de la use „drum“), aşa cum mai târziu îi întâl- 
nim şi la Vlahii din Serbia subt numele de chelători sau călători 
(de la „cale“)2, 

Dacă însă din toate aceste întâmplări relevate de scriitorii 
bizantini viața nomadă a Vlahilor mai mult se subînțelege, iată 
că în sec. XI un eveniment de mai mare însemnătate se petrece în 
aceea Tesalie, care acum eră ocupată aşa de mult de Vlahi, în- 
cât stăpânirea bizantină se văzi nevoită să institue o admini- 
straţie specială pentru toţi Vlahii din Elada: &pyy tæv fiu» 
EAAd3oș 3, eveniment care de astă dată ne arată şi direcţia în 
-cotro se făceau mutările Vlahilor nomazi. Este vorba despre aceea 
mişcare a Aromânilor din 1065 în contra stăpânirii bizantine, 
relatată de Kekaumenos, la care fu nevoit să se asocieze şi bă- 
trânul Niculiţă, mai-marele peste Vlahii din Tesalia, Erà gata să 
înceapă lupta, însă fiind în mijlocul verii, mulţi dintre Vlahi lip- 
seau din Tesalia. Această lipsă dă prilej cronicarului, care ne 
povesteşte întâmplarea în toate amănuntele ei, să adaoge că Vlahii 
petrec vara în Munţii Bulgariei: "Es tà &en 7fis Boviyapias, unde 
din luna lui Aprile şi până în Septemvrie, ei locuesc împreuna 
cu avutul lor în vite şi cu familiile lor, pe munţii cei înalți şi în 
locurile cele mai reci : tà xthyņ xæ gaplar aărâv elor nd 'AxprdAlov 
mvs Ews Derteppplou umvăs Ev Obnioig öpeor xa? tuyporărois tó- 
mois 4. Noi nu putem şti cu preciziune care munţi anume înţe- 
lege autorul prin „munţii Bulgariei“. Ştim atâta numai că Bulgaria 
lui Kekaumenos este aceea a lui Simeon, supusă de către Vasilie 
al II Bulgaroctonul şi că în cazul acesta s'ar puteă presupune 
mai de grabă munţii Macedoniei şi ai Traciei decât munţii Bal- 
cani. De fapt, numai cu un veac mai târziu, când grosul popu- 
laţiunilor nord-dunărene se găseau în locurile pe care le ocupă 
şi astăzi, pomenirea Vlahilor în Munţii Balcani ca şi în Rodope 
şi Tracia abundă tot mai mult. O Vałlahie Albă (Bela-Vlaska) în 
opoziţie cu Valahia Neagră (Kara-Vlaška) din nordul Dunării 

1 G. Cedrenus, II, p. 435. 

2 Vezi V, Bogrea în Bulletin de l'Inst. VII p. 50—53 şi S. Dragomir 
Vlahii din Serbia p. 286 şi 298. 


3 Vezi mai pe larg N. Iorga, Notele unui istoric p. 132. 
4 W. Tomaschek, o. c., p. 64 

apare între munţii Balcani şi Dunăre !. Nu putem şti cu siguranţă, 
dacă Vlahii din acest ţinut făceau parte din populaţiunile româ- 
neşti sud-dunărene, dar dacă ar fi să admitem la baza acestei 
denumiri haina albă a Vlahilor balcanici, atunci am fi înclinați 
să credem că ei ţineau mai mult de fraţii lor din Balcani şi Ro- 
dope. De altfel, şi cronicarii, începând cu Niceta Honiatul până 
la Cantacuzen2 vorbesc despre aceşti Vlahi nomazi. Cel dintâiu, 
povestind felul cum Petru şi Asan au început lupta în contra 
stăpânirii bizantine, adaugă că în biserica cu hramul Sf. mucenic 
Dimitrie, zidită de amândoi frații, între lumea strânsă la biserica, 
ca să aţâţe pe Români în războiul ce trebuiă să fie dus în con- 
tra Bizantinilor, „se aflau mulți oameni îndrăciţi, bărbaţi şi femei, 
cu pleoapele întoarse și înroșite, cu părul vâlvoiu...“3. Acest 
obiceiu de a-şi întoarce pleoapele, când cineva vrea să sperie: 
pe alții şi în special pe copii, Aromânii nomazi îl au şi astăzi. 
Nu ştiu dacă el există la Greci şi la Albanezi, însă Bulgarii nu-l 
au (cf. şi G. Weigand, Rumänen und Aromunen in Buigarien p. 
49—50). Sistemul de luptă al acestor Vlahi, relevat de N. Iorga +, 
se aseamănă cu acela al Vlahilor lui Niculiţă din Tesalia, des- 
pre care s'a vorbit mai sus. Dacă, acum din punctul de vedere 
filologic, urmele acestor Vlahi, care se văd astăzi în numele de 
localităţi de origine românească în Balcani, arată mai mult o 
înfăţişare dacoromână, prin aceea că ele prezintă labiale neal- 
terate5, această constatare vine să confirme ceea ce am susținut 


1 „Die zwischen Hămos und Donau lebenden Wlachen, deren Land meist. * 
als Weiss-Wlachien bezeichnet wird, verschmelzten sich allmălig mit den sla- 
visierten Bulgaren“ (C. Hopf, Geschichte Griechenlands, vol. VI, p. 165), 
„Klein-Wlachien war zu jener Zeit in Aetolien, Weiss-Wlachien 
in Moesien, Schwarz-Wlachien (Mavpofhaxia) in der Moldau“ (Const. 
Jireček, Geschichte der Bulgaren p. 218. Vezi şi p. 376. Cf. şi Cvijić, La 
Peninsule Balkanique p. 165: „Ily avait une Valachie Blanche dans les Bal- 
kans et au Nord des Balkans“. Cf. acum în urmă şi Al. Philippide, Originea 
Românilor vol. 1 p. 709. 

3 Eva è rv dmò roð Aankikod yévous voudõða Supurdvov wvopasuévov rv dvrov 
årocrepńcas (l. Cantacuzen, vol. I p. 146'. 

3 Gheorghe Murnu, Din Nichita Acominatos Honiatul, in Anal. Acad. 
Rom. Tomul XXVIII, p. 379. 

4 N. Iorga, Geschichte des rum. Volkes. B. | p. 95. 

5 Const. Jireček, Das Fürstentum Bulgarien p. 123—124; G. Weigand, 
Rumänen und Aromunen in Bulgarien în Jahresbericht XIII p. 45 şi Th. Ca- 
pidan, Raporturile linguistice slavo-române în Dacoromania Ill p. 145 şi urm. 


ROMÂNII NOMAZI 203 


la congresul filologilor din ţară! că a existat o vreme, când şi 
în dialectul aromân nu toate labialele erau alterate. In munţii 
Rodope păstorii nomazi valahi s'au păstrat până în veacurile dir 
urmă 2, In fine, pretutindeni până unde au ajuns strămoşii Aro- 
mânilor la nordul ca şi la sudul? Peninsulei Balcanice, şi din 
timpurile cele mai vechi, ei sânt relevaţi ca păstori care îşi 
schimbă locuinţele: „erat id genus hominum vagum, incertis er- 
rans sedibus“ 4, ducând împreună cu ei familiile şi tot avutul lor. 

Dintre toate celelalte popoare balcanice, această vechime 
se constată numai pentru poporul albanez. Intro lucrare scrisă 
de un călugăr francez, în anul 1308, alături de informaţiunile ce 
ni se dau cu privire la producţiunea solului din Albania, ni se 
mai spune, în ce piiveşte aşezările şi îndeletnicirile Albanezilor, 
că ei „civitates, castra ... non habent, sed habitant in papilionibus 
et semper mouentur de loco ad locum per turmas et cognationes 
suas“ 5. Acest citat, precis în expunerea mişcărilor nomade ale 
Albanezilor, ar puteă servi ca un pendant la ceea ce a spus Ke- 
kaumenos despre Aromâni. Mai departe, în cuprinsul acestei lu- 
crări vom vedeă cum acest paralelism în viața celor două po- 
poare cu legături vechi în Peninsula Balcanică se arată şi înalt 


domeniu din viața lor păstorească 6. 
EA 


Dar dacă din cele expuse mai sus, reiese faptul sigur că, 
de la începutul aşezării lor în Peninsw'a Balcanică, Aromânii au 


1 Th. Capidan, Aromânismele din dialectul dcoromân şi problemele 
care se leagă de ele publicat în Junimea Literară An. XIV p. 275. 

2 „Siidlich von Morrha lag das Ländchen Merope, von bulgarischew 
und rumunischen (Wlachischen) Hirten bewohnt“. (C. Jireček, Die Heerstrasse 
von Belgrad nach Constantinopel und die Balkanpăsse (1877) p. 98). 

3 „Der Genuese Domenico Mario Negri erzählt in seiner Geographie 
[Domin. Mar. Niger, Geographicorum  comentariorum libri XI Basileas 1557 
fol. p. 279], dass unweit des Flusses Echedoros (jetzt Gallico) „ager a pas- 
toribus vicatim habitatur, quos Morias seu Fiaccos appellani“. Letztere sind 
ohne Frage Wlachische Colonisten, Hirten die sich zelbst Rumänen d. h. 
"Papuaîo nannten“. (Hopf, Geschichte Griechenlands VI p. 267). 

t Cf. Pachymeres, vol. Il, p. 106: „rò 5€ ye Bħaxıxóv, 8 öh oxedăv årò rôv 
eturepu ris mbXews és Bilimv xal móppw eis 7rhî)dos åpiðuoð pîrrov mosoúuevov mapaTtéTaTo, 
dOpos Övoxwplais xaîpov kal Bosrýuacı mpocavâxov «st? 

5 Olgierd Gorka. Anonymi descriptio Europae Orientalis „Imperium 
Constantinopolitanum Albania, Serbia, Bulgaria, Ruthenia, Ungaria, Polonia, 
Bohemia“ Anno MCCCVIII exarata. Cracoviae (1916) p. 26. 

6 Pentru forma veche a pēstoritului la Albanezi vezi şi V. Dvorsky în 
Riv. Geogr. Ital. XXII (1915) pp. 298 — 304, 

fost relevaţi de către scriitorii bizantini numai ca o populaţiune 
de păstori, trebue să cădem şi noi în greşeala acelora care in- 
ventează tot felul de teorii, în baza cărora se încearcă să dove- 
dească originea exclusiv păstorească nu numai a Aromânilor, dar 
şi a întregului neam românesc?! Desigur că nu. Mai întâiu de 
toate, despre o îndeletnicire exclusivă a Aromânilor pentru tim- 
purile mai vechi cu păstoritul nu sânt suficiente nici atestările 
istoriografilor bizantini şi nici schimbările ce a suferit numele 
Românilor subt forma lui slavo-greacă „Vlah“2 sau subt forma 
albaneză Remer3, trecând de la înţelesul etnic la acela de 
„păstor“ faţă de mărturiile vii ce ne procură graiul lor şi față de 
unele urme din tradiţia centrelor mai însemnate. locuite astăzi 


1 „Und Hirten, von Ort zu Ort wandernd, waren die Walachen zu aller 
Zeit während des Mittelalters, den Landbau müssen sie nu: spărlich nebenbei 
betrieben haben. von Stâdten, die sie auschliesslich bewohnten ist gar keine 
Rede.“ (Robert Rösler, Romanische Studien, (1871) p. 119.) 

Vezi, în privința aceasta, şi studiul lui Ladislau Rethy, Daco-kRou- 
mains ou Italo-Roumains, étude historique et philologique. Budapest, 1897 : 
„Les Valaques descendent — leur langue le prouve — d'un peuple de pâtres 
des Appennines, qui a habité, sans doute, la région sabino-ombrienne, qui 
s'appelait dans les Etats pontificaux Roman, d'après /'habitude du peuple 
italien de se désigner d'après le nom de la province ou région qu'il habite- 
Une tribu de ces pâtres — elle appartenait au culte romano’ catholique, car 
ia terminologie de la langue valaque le prouve — partait vers le IXe siècle 
par le Friaoul et par la Carniole et descendait au cours du Xe siècle dans 
ia peninsule balkanique, dans l'ancienne Illyrie. Ici le contact entre Rou- 
mains et Albanais a donné naissance à la langue valaque qui mest pas une 
tangue italienne, mais un idiome moitié italien moitié albanais, c'est-à-dire 
que les mots sont italiens, tandis que les formes grammaticales et le tour 
d'esprit emprunté à l'albanais“ (p. 4). 

Vezi, la aceasta, Beiträge zur Siedlungsgeschichte der Balkanhalbinsel 
publicat de Dr. Ludwig von Thailóczy in Illyrisch: Albanische Forschungen. 
Band |, p. 38 şi urm. 

De asemenea I. Peisker, Abkunft der Rumänen (Graz) 1917, în care 
autorul, continuând cercetările sale începute in Die älteren Beziehungen der 
Slaven zu Turko-Tataren und Germanen und ihre sozialgeschichtliche Be- 
deutung, Stuttgart (1905), încearcă să dovedească asemănarea ce există 
între viața păstorească la Români şi între aceea la Turci, conchizând că ea 
se bazează pe o moştenire străveche şi că, prin urmare, Românii se înfăți- 
sează ca descendenţi ai Turco-Tatarilor, 

3 Despre care vezi mai pe larg în Th. Capidan, Raporturile albano- 
rom. în Dacoromania | p. 487. 

8 Pentru înțelesul acestui cuvânt vezi acum în urmă Kadlec, Vlasi î 
vlaşke pravo p. 1 şi urm. 

de Aromâni La această trecere de înţeles precum şi la generali- * 
zarea ocupaţiunii lor numai cu păstoritul va fi contribuit, desigur, 
şi felul mutărilor lor. Aceste mutări care, după cum am văzut în 
capitolul precedent, trec dincolo de transhumanţa obicinuită mai 
la toate popoarele cu îndeletniciri păstoreşti şi ajung la noma- 
dism, au făcut ca mişcările lor să nu fie văzute de către streini 
numai în mutări de turme, ci şi în deplasări de populaţiuni în- 
tregi, grupate împrejurul ce/nicilor lor conducători. Din cauza 
acestui nomadism, ei nu erau văzuți de celelalte popoare din 
Peninsula Balcanică, cu turmele de oi, numai în timpul verii la 
munte, ci cu aceleaşi turme apăreau şi iarna la şes, sălăşluiţi 
mai în toate satele aşezate pe câmpii bogate în păşuni, ca şi în 
împrejurimile oraşelor mai mari, unde puteau să-şi desfacă pro- 
dusele precum şi o parte din turmele lor. Această dublă apariţie 
a Aromânilor noştri, care în mod firesc rezultă din cele două 
migraţiuni periodice din cursul anului, le înmulţeă în mod aparent 
aşa de mult aşezările, încât numeroşi cum erau ei în veacurile 
de mijloc şi chiar după venirea Turcilor, răspândirea lor în 
Peninsula Balcanică păreă şi mai extraordinară, iar celelalte 
ocupațiuni ce vor mai fi avut, ca agricultura şi chiar unele 
meserii, dispăreau cu desăvârşire. 

Nu se poate urmări extensiunea agriculturii în Peninsula 
Balcanică înainte de năvălirea Turcilor, însă din puţinele indicii 
ce avem din actuala ocupaţiune a unor populaţiuni româneşti, 
precum şi din unele cuvinte referitoare la plugărie din graiul lor, 
reiese mai mult ca sigur, că cultura ogoarelor nu eră streină la 
o parte dintre Aromâni, în momentul când ei s'au aşezat în lo- 
curile, unde îi găsim. 

Referindu-ne la vremurile mai nouă, vom găsi Aromâni 
aproape din toate tulpinile şi în toate regiunile, care, în afară de 
păstorit, cunosc şi cultura pământului !, 

Mai întâiu, în ce priveşte regiunea Pindului, Aromânii dim 
ținutul Zagori — astăzi, în cea mai mare parte grecizaţi — se 
ocupă cu agricultura 2. Dintre aceştia, Aromânii care nu şi-au 
pierdut limba românească şi continuă să se îndeletnicească cu 
munca câmpului sânt din comunele Palioseli, Pădz, aşezate 
mai în spre miază-noapte, în versantul apusean al Pindului, 


1 Cf, N. Baţaria, Agricultura la Aromâni în Lumina Anul Il (1904) p. 161. 
2 Cf, Lumina Anul 1 (1903) p. 166 şi urm. 

aproape de Samarina, şi Paliohori, Floru, Grebeniţi, 
aşezate pe acelaşi versant însă mai în spre miază-zi!. Dintre co- 
munele din Epir, cate nu fac parte din Zagori, o bună parte 
dintre Aromânii din A minciu (Meţova), după cum ne-asigură 
G. Weigand? cultivă pe vremuri pământul tot aşa de bine ca şi 
Slavii. Scriitorul englez Leake ne asigură că în Siracu şi fe- 
meile se îndeletnicesc cu munca pământului3. Aromânii din 
Turia, care, pe vremuri, se alcătuiă, după tradiţia locală, din 
cătunele Scornu, Căldăroasă, Codru-Mare şi Turia, 
nu se mută cu locuințele. Ei rămân pe loc, pentru că îşi cultivă 
-ogoarele 4. De asemenea Aromânii din Calarli, în timpurile 
cele mai vechi, după cum ne asigură Pouqueville 5, se îngrijeau 
tot aşa de bine de cultura câmpului ca şi de creşterea vitelor. 
Şi Aromânii păstori din Perivoli cunoşteau odată agricultura 6. 
Comuna Smixi n'a fost peste tot niciodată comună nomadă. 
Incă din timpurile cele mai vechi, o bună parte dintre locuitori 
se ocupă cu agricultura. Regiunea numită Bi ga, din apropierea 
comunei, eră odată peste tot cultivată de Aromâni. Din această 
regiune ca şi din alte ţinuturi mai îndepărtate Aromânii s'au 
aşezat în Smixi7. In fine, Aromânii din Furca şi Armata 
ş. a. nu sânt streini de cultura pământului 8. Un eminent cunoscător 
al stărilor economice din Pind, prof. G. Zuca, ne asigură într'o 


i. Wace and Thompson, The nomads of the Balkans. London (1914) 
p. 202. 


2 G. Weigand, Die Aromunen, Vol, I p. 130. 

3 „At Syrako... the gardens andthe small quantity of arable land 
wich sourrounds these towns are chefly cultivated by the women“ (William 
Martin Leake, Travels in Northern Greece. Vol. I (1835) p. 275). 

4 Wace and Thompson. 0, c. p. 180. 

5 „Quand on se rend de Calarites dans le canton d'Aspropotamos, on 
gravit, dans la direction nord-est, l’espace dun mille, le Padure-Mour€ 
(Pădure-Mure] jusqu’au Lazareth établi par le Valaques ... Autrefois, toute 
cette contrée était couverte d'arbres que les pasteurs valaques incendient 
chaque année aux approches de l'automne, afin de laisser mârir les ceindres 
sous la neige pour ensemencer quelque champs en siègle au retour du 
printemps“ (Voyage dans la Grèce il p. 185 şi urm.). Despre incendiarea 
ierbii, ne vorbeşte şi Jireček la Românii grămosteni din Bulgaria (Das 
Fürstentum Bulgarien p. 119. Cf. şi |. Bogdan în Cony. Lit. XXIII. p. 104), 

6 Wace and Thompson, 0. c. p. 175. 

7 Wace and Thompson, 0. c. p. 172. 

8 Per. Papahagi, Notife Elimol. p. 43. Pentru Furca vezi şi Lumina 
Anul IV (1906) p. 51. 

lucrare asupra ocupaţiunii Aromânilor că „numărul satelor şi 
orăşelelor româneşti din Pind care se ocupă şi s'au ocupat cu 
creşterea oilor, este cu mult inferior acelora care s'au ocupat şi 
se ocupă cu agricultura, ori cu industria mai mică. Aşa spre 
exemplu comunele cari au avut celnici mari întotdeauna sânt: 
Aminciu, Sâracu, Ameru, Băeasa, Perivole, Abela, Samarina, Smixi, 
Furca, Deniscu, Gramostea; în total vre-o unsprezece sate, fără 
a enumeră şi acelea care actualmente fac parte din Tesalia 
grecească. Restul până la 50 de sate din Pind, nu se ocupă 
decât cu agricultura ori cu îndeletniciri de altă natură“ 1. 

Dacă trecem în Macedonia, şi aci găsim centre şi ţinuturi 
în care, în timpurile mai vechi, când Aromânii nu se dedaseră 
încă bine comerțului, se ocupau cu agricultura. In ţinutul Ohridei 
şi în special Aromânii din Beala-de-jos se ocupă numai 
cu agricultura ; foarte puţini sânt şi păstori 2. Pentru Molovişte 
şi Gopegşi ne asigură bătrânul poet naţional Const. Belimace, 
că amintirile legate mai cu deosebire de trecutul comunei Molo- 
vişte spun că locuitorii acestei comune, la început, se ocupau cu 
agricultura 3. Acelaşi lucru îl aflăm şi din scurtele monografii ale 
altor comune, cum este Vlaho-Clisura. „Se zice că cu 
câteva sute de ani înainte în locul orăşelui de acum, la picioarele 
piscului Agurlual Chiacu, de o parte şi de alta, existau 
trei comune aromâneşti: Iaja, Cârâgt şi Cireşi, a căror 
populaţiune se ocupă cu agricultura şi cu păstoritul şi care în 
acele vremuri turburi a trebuit să-şi părăsească vechile sale lo- 
cuinţe şi să se ascundă în desişul acelui munte, spre a fi la 
adăpostul oricăror încălcări“ 4, 


La o bună parte dintre Aromânii din Albania agricultura a fost 
din toate timpurile şi continuă să fie şi astăzi una dintre ocupațiu- 
nile lor de bază. Ținutul în care ei se îndeletnicesc cu munca 
câmpului este Muzachia. Aci mă voiu mulțumi să reproduc 
constatările unui vechiu cunoscător al stărilor de lucruri din 
Albania, cum a fost J. G. von Hahn, „In Mittelalbanien (dem 


1 G. Zuca, Studiu Economic asupra Românilor din Pind (Epir şi Te- 
salia). Extras din Foaia de Rapoarte Consulare şi Informaţiuni comerciale 
No. 16. Bucureşti (1906) p. 6. 

2 Cf, revista macedo-română Lumina Anul IV (1906) p. 267. 

8 Vezi Lumina Anul îl 115, 

1 Const, Ghica, Oraşul Vlaho-Clisura publicat în Lumina Anul ||. p. 117. 

Gramosland und dem Vorland der Alpen) sind die Volksverhălt- 
nisse weit einfacher, weil hier das griechische Element gänzlich 
fehlt und zwischen dem albanesischen nur wlachische Colonien, 
wiewohl zahlreich, eingestreut sind. Diese letzteren verbreiten 
sich nicht nur über die Bezirke von Elbassan, Pekin und Cawaja, 
` sondern finden sich auch zahlreich in dem Gebiete von Berat, 
besonders in dessen Küstenebenen, der sogenannten Muzakjá, 
wo sie (im Gegensatze zu ihren Stammsverwandten) vorzugsweise 
dem Ackerbau obliegen)!. 


* 


După ce am văzut felul cum se înfăţişează ocupaţiunea 
Aromânilor cu agricultura, în vremurile mai de mult ca şi astăzi, 
să vedem acum dacă ei, ca păstori eminenţi, au învăţat această 
îndeletnicire în timpurile mai nouă sau au moştenit-o de la 
strămoşi. 

In privința aceasta,dovezi mai sigure decât acelea care ni 
le oferă graiul lor, nu putem găsi. Mulțimea termenilor din 
sfera vieţii agricole care se păstrează în dialectul aromân, nu ca 
simple cuvinte moarte, ci cu întrebuințare generală, ne arată că 
străbunii Aromânilor nu erau streini de agricultură. 

Vom înşiră mai întâiu aceşti termeni, şi după aceea vom 
vorbi despre valoarea acelora dintre ei, care privesc direct 
chestiunea ce ne interesează. 

Pentru însemnarea solului arabil avem agru (lat. ager, -um) 
cu înţelesul păstrat din limba latină şi pierdut în celelalte limbi 
romanice. Pentru munca câmpului avem: săpare (sappo, -are); 
arijă (area); arare (aro, -are); siminare (semino, -are); sițirare 
(sicilo, -are) ; triirare (tribulo, -are); zvinturare (ex-ventulo, -are); 
măținare (machino, -are); nțirnare (cerno, -ere) şi sărc/'are 
(sarc(u)lo, -are) „a curăţi ogoarele de ierburi“ 2. 

Pentru sculele de trebuinţă ła munca câmpului avem; sapă 
(sappa, -am); aratu din mai vechiu *aratru „plug“ (aratrum); 
vomeră (vomer, -em) „fierul lat al plugului“ ; seafire (sicilis, -em); 
fir (cribrum) „ciur“. 


1}. G. von Hahn, Albanesische Studien. Jena (1854) p. 16. Vezi şt 
G. Weigand, Die Aromunen | p. 82. Pentru Românii din Cavaia vezi Lumina, 
Anul 1 (1903) p. 266. C. N. Burileanu Z Romeni di Albania pp. 103, 105, 163, 
331, 334 etc, Tache Papahagi, La Românii din Albania p. 20. 

2 Per. Papahagi, Notiţe Etimol. p. 43. 

Pentru cereale: simință (sementia, -am); grânu (granum); 
grânuță şi gârnuță (granuceum); sicară (secalis, -em); meu 
(milium); ordzu (hordeum). 

Pentru păioase: sh'icd (sprcum); pal'e (palea). 

Deoarece mulţi dintre aceşti termeni agricoli Aromânii puteau 
să-i păstreze prin contactul cu populaţiunile agricole cu care aveau. 
legături în timpul verii, când îşi desfăceau produsele lor şi se 
aprovizionau cu cele de trebuinţă pentru iarnă, pentru mai multă 
claritate şi ca să nu se creadă că noi, cu orice preţ vrem să 
scoatem pe strămoşii Aromânilor agricultori, vom face o strictă 
deosebire între termenii care s'ar putea explică din acest contact cu 
populaţiunile câmpene şi între aceia pe care ei nu i-ar fi păstrat dacă 
întradevăr nu s'ar fi ocupat în tot timpul cu cultura pământului. 

Printre cei dintâi punem în primul rând numele cerealelor: 
simință, grânu, sicară, mebu, ordzu. Toți aceştia şi i-ar fi putut 
procură de la locuitorii de şes în schimbul laptelui şi derivate- 
lor lui. Prin urmare, nu pot dovedi numai decât că ei au cu- 
noscut odată şi cultura pământului. Tot în categoria lor trecem şi 
pe agru, câmpu. Când se coborau păstorii de la munte, de multe 
ori treceau şi prin ogoare. Deci şi aceste cuvinte le-ar fi putut avea 
în dialect şi fără să fi fost cultivatori ai ogoarelor. Tot aşa: sapă, 
şi săpare. Intru cât acestea slujesc şi pentru alte munci, pre- 
zenţa lò în dialect sar puteă explică şi în afară de agricultură. 

Trecând la a doua categorie de cuvinte, aci dăm mai întâiu 
de forma arijă, a cărei prezenţă în dialect n'am putea-o explică,. 
decât dacă admitem că Aromânii se ocupau şi cu treieratul grâului. De 
fapt, Aromânii au şi triirare cu zvinturare. Dacă mai adăugăm la: 
acestea şi seațire cu sifirare avem toată terminologia din sfera 
activităţii agricole. Insă cuvintele din această categorie care ne 
dovedesc până la evidenţă că Aromânii s'au îndeletnicit multă 
vreme în mod intens, şi cu agricultura sânt sărePare, arati şi 
vomeră, 

N. lorga a susţinut, cu drept cuvânt, în a sa Geschichte 
des rumănischen Volkes că munca câmpului nu le-a fost streină, 
în propriile lor aşezări, nici Aromânilor !. Insă Iorga tratând de- 


1 „Selbst den Arămînen im Pindus war — das zeigt schon in gewissem 
Masse ihr Wortschatz für Feldarbeit und Felderzeugnisse — der Ackerbau auf 
eigener Scholle nicht grundsätzlich fremd“. (N. lorga, Geschichte des ram. 
Volkes Bd. I p. 143). 

spre această chestiune într'o lucrare istorică, a crezut că ar fi 
prea mult ca să aducă dovezi linguistice din dialectul nostru 
pentru întărirea susţinerii sale şi mai cu deosebire pentru dove- 
direa faptului că, în străromâna, înainte de pătrunderea la Daco- 
români a cuvântului plug, există forma comună pentru toți Ro- 
mânii aratu. Faptul acesta precum şi alte consideraţiuni unilateral 
concepute, au făcut pe H. Dumke, autorul unei lucrări asupra 
terminologiei la Dacoromâni! să susţină că, în perioada istorică, 
nu numai Aromânii, dar nici Dacoromânii n'au cunoscut agricul- 
tura. De aci el conchide că străromânii au fost păstori, iar 
Dacoromânii au învăţat munca câmpului de la Bulgari (p. 119). 
La Aromâni ca şi la Dacoromâni termenii latineşti păstraţi pentru 
agricultură țin de tezaurul lexical al păstorilor (p. 122). De aceea 
„lorga ist unkritisch an die Beurteilung der rumănischen Acker- 
bauterminologie gegangen. So ist es natiirlich, dass er zu einem 
falschen Resultat kommt: er zieht den Schluss, dass die Urru- 
mänen Ackerbauer gewesen sein müssen“ (p. 114). Cât de 
„kritisch“ în schimb, a procedat autorul ca să ajungă la con- 
cluziunile de mai sus, aceasta se vede de acolo, că toată greu- 
tatea chestiunii, dacă strămoşii Românilor au fost agricultori sau 
nu, el opune în seama lipsei din limba română a unui cuvânt de 
origine latină pentru denumirea plugului, care, după autor, este 
instrumentul cel mai de seamă pentru o cultură mai intensă a 
pământului. „Aber den Pflug können die Urrumănen selbst nicht 
geführt haben ; denn die Terminologie des Pfluges weist kein ein- 
ziges lateinisches Element auf. Der Pflug, das wichtigste Gerät 
für die intensivere Bodenkultur, ist also später von den Bulga- 
ren zur den Rumânen gekommen. Daraus folgt, dass die Urru- 
mänen keinen Ackerbau getrieben haben können“. 

Iată la ce concluziuni pripite poate ajunge cineva, când la 
studierea unei chestiuni de aşa mare însemnătate, se lasă in- 
îluențat de acele câteva cuvinte slave, de ordin secundar, şi nu 
îmbrăţişează întreg domeniul limbei române şi subt aspectele ei 
dialectale. Şi aceste afirmări pripite sânt cu atât mai regretabile, 
cu cât existenţa lui aratu pentru „plug“, în aromână, era cu- 
noscută. Ce ar fi fost dacă şi aratu s'ar fi pierdut din linba 
română, aşă cum s'au pierdut atâtea cuvinte de origine latină, 


1 H. Dumke, Die Terminologie des Ackerbaues im Dakovumânischen 
publicat în Jahresbericht XIX--XX p. 65—151. 

pe care noi le cunoaştem numai din limba textelor mai vechi. 
Cu siguranţă că, în cazul acesta, s'ar fi stabilit în mod definitiv 
că strămoşii noştri n'au cunoscut agricultura. Dar iată că acum 
alături de aratu, cuvânt de bază, mai există şi vomeră cu săr- 
clare. Cel dintâiu însemnează un lucru de amănunt din părţile 
plugului; al doilea arată o acţiune tot de amănunt la cultura 
pământului. Ele nu puteau ajunge până la noi, decât numai ad- 
miţând că nu numai Românii, peste tot, dar şi Aromânii, după 
despărţirea lor de Dacoromâni, au trebuit multă vreme să se ocupe 
cu agricultura, tot aşa de intensiv, cum mai târziu au continuat 
să se ocupe cu păstoritul. 

La această concluziune, deşi pe alte căi, vorbind despre 
Dacoromâni, pare că ajunge acum în urmă un alt colaborator al 
Jahresberichtului, W. Domaschke, în lucrarea sa „Tezaurul lexi- 
cal latin din limba română“: „Die hauptsăchlichsten Bezeichnun- 
gen der Bodenkultur werden durch lateinische Wörter gebildet, zu 
ihnen zählen auch alle Getreidearten ausser ovăz „Hafer“ (slav.). 
Dieses Ergebnis spricht aus, dass die Rumänen den Ackerbau 
seit ältester Zeit gekannt haben; es setzt aber nicht voraus, dass 
sie ihn in ihrer Mehrheit auch betrieben haben“. Fraza din urmă 
este spusă numai ca să îndulcească poziția lui Dumke, despre 
care autorul, după cele spuse mai sus, înşiră câteva cuvinte fără 
nici o însemnătate şi numai ca să salveze în mod aparent con- 
tinuitatea de vederi pe această temă a anuarului, în care este 
angajată în bună măsură şi autoritatea directorului. Această ten- 
dință se vede mai ales de acolo, că autorul, pomenind despre 
etimologia lui vomeră la Aromâni, nu uită să adaoge că „Weigand 
se îndoeşte despre existenţa acestui cuvânt“ 2. De ce să se îndo- 
iască Weigand despre existenţa lui în dialect? Cuvântul este 
dat de Cavallioti, care îl înregistrează pentru întâia dată în vo- 
cabularul Său de cuvinte, dându-l pentru corespondentul grecescului 
Ywg şi alb. vjeje. In afară de aceasta, cuvântul este cunoscut în 
domeniul limbilor romanice (cf. ital. vomero). Ceva mai mult, din 
existenţa, în limba albaneză, a formei umb, cu acelaşi înţeles de 
„Pflugschar“ ca aromânescul vomeră, care reproduce nu direct 

1 Der lateinische Wortschatz des Rumănischen în Jahresbericht XXI— 
XXV. pp. 65—173; cf. (în special despre dispariţia lui aratru la Dacoromâni) 
Şi S. Puşcariu în DR. I 404. 


1 „Weigand bezweifelt die Existenz dieses Wortes“ (p, 137). 
3 G. Mayer, Alban. Stud, IV 117. 

pe vomer ci pe vomis, o variantă a lui vomer, alături de pP'uar, 
cuvânt autocton şi cu acelaşi înţeles, rezultă că forma latină erà 
cunoscută şi în romana balcanică. Aşa dar, şi unul (umb) şi altul 
(vomeră) ca şi parmende (lat. per aramentum) precum şi alţi ter- 
meni referitori la plug din limba albaneză, arată până la evidenţă, 
că populaţiunile aborigene din Orientul romanic, romanizate în 
întregime sau pe jumătate, mau aşteptat să năvălească Slavii ca 
să înveţe de la ei cultura pământului, ci au cunoscut această 
cultură parte de la strămoşii lor Traco-lliri — cum aceasta se 
dovedeşte din terminologia agricolă de origine indigenă la Alba- 
nezi — parte de la Romani. Că cevă mai târziu, după veacuri 
de simbioză cu Slavii, ei vor fi învăţat cevă şi de la aceştia, 
aceasta se înțelege de la sine, şi terminii slavi din amândouă 
limbile o arată. Dar de aci şi până la concluzia că peste tot „die 
Urrumănen keinen Ackerbau getrieben haben können“ sau, şi mai 
räu, că „die intensivere Bebauung des Bodens als alleinige Er- 
werbsquelle haben die Rumänen von den Bulgaren erst etwa um 
die Wende des 12. und 13. Jahrhunderts gelernt“ (p. 123), este 
o distanță mare, pe care numai unul cu o pregătire prea super- 
ficială o mai poate susțineà! lar în ce priveşte forma lui vomeră 
în aromână pentru *voameră sau *voamere, cu o accentuat ne- 
trecut în oa din cauza lui e (å) din silaba următoare, aceasta se 
explică, după cum am arătat în altă parte !, prin particularitatea 
Aromânilor din Albania, de a preface diftongul oa în o. 


Recunoscând dar faptul că nu numai Românii peste tot au 
cunoscut agricultura, cu mult înainte de venirea lor în contact 
cu Slavii, dar că ea n'a fost streină nici Aromânilor, multă vreme 
după despărțirea lor de Dacoromâni, noi trebue să admitem că, 
dacă încă din timpurile cele mai vechi o parte din strămoşii 
Aromânilor s'au îndeletnicit cu păstoritul subt forma lui nomadă 
sau de transhumanță, tot de pe vremea aceea restul cultivă agrele 
(ogoarele) ca şi fraţii lor din nordul Dunării şi, prin urmare, 
cunoşteă şi viața sedentară. De altfel, de această părere este şi 
marele etnograf şi istoric Jireček, când, vorbind despre vechile 
legături ce au existat odată între populaţiunile româneşti de 
pretutindeni şi Slavii, adaogă: „Die Rumunen waren urspriinglich 
ein fest ansăssiges Stadt- und Landvolk, aber die grossen Stürme 


' Th. Capidan, Raport. albano-române în Dacoromania II p. 496. 

der Vălkerwanderung machten sie, wenigstens zum Teil, zu einem 
unstäten Hirtenvolk“ 1. 

Ca populațiune sedentară şi agricolă, Aromânii nu au păstrat 
în graiul lor numai acâle cuvinte care se referă la cultura pă- 
mântului, dar şi cuvintele de trebuinţă pentru transportul cereale- 
lor. Astăzi, în dialectul vorbit aproape pretutindeni, orice ce drum 
se cheamă cale. Nici un alt cuvânt nu există pentru exprimarea 
acestei noţiuni. Generalizarea acestui cuvânt latinesc şi lipsa 
formelor relativ mai nouă, de provenienţă streină, drum (vsl.) şi 
potecă (bulg.), care se găsesc în dialectul dacoromân, se explică, 
«desigur, din ocupaţia cu păstoritul, care, de veacuri, ajunsese înde- 
detnicirea de căpet=nie la Aromâni. In timpurile străvechi, drumul 
pe care umblau ciobanii cu oile Românilor de pretutindeni se 
numeă cale. De fapt, lat. callis, -is, din care derivă cuvântul ro- 
mânesc, în spre deosebire de celelalte forme latineşti pentru 
aceeaşi noțiune, însemnează „potecă care duce peste înălțimile 
dealurilor şi munţilor; drum pentru vite care sânt mânate la 
păscut, drum care duce la păşune“2. Nicăieri nu puteă fi păstrat 
mai bine acest cuvânt decât la Aromâni care se găsesc vecinic 
pe căluri (drumuri). Dar alături de cale, există din timpurile 
vechi şi pretutindeni, cuvântul cărare din lat. carraria, un derivat 
al lui carrum, care, la origine, eră drumul pe unde treceau carele. 
Astăzi acest cuvânt este rar, însă el există în toate dicționarele 
şi glosarele noastre3, şi este atestat şi în literatura populară: 


Ingi ţaplu tu cărare leşi ţapul în cărare 
Griţ-Pi al Nica şi-Pda sare Chemaţi pe Nica să-i dea sare 
Lit. Pop. p. 1021. 


1 Const. Jireček, Geschichte der Bulgaren p. 112. 

2 „Ein über Anh6hen und Berge führender ungebahnter Pfad, ein Berg- 
pfad, Gebirgspfad, Waldweg, nur dem der Vieh zugânglicher Triitweg, Vieh 
steig“ (Georges). Cf. şi S, Puşcariu, Locul limbei rom., p. 34—35. 

3 Pascu l-a introdus şi în dicționarul macedo-român de curând apărut, 
Ansă Pascu nu cunoaşte dialectul şi-l confundă cu un alt cuvând de origine 
turcească, Dalametra dă subt cărare înțelesurile: 1 potecă, 2 desluşire, 3 ver- 
dict. Repausatul Dalametra nu erà filolog şi, prin urmare, nu ştiă că forma 
cărare cu înțelesul „potecă“ de origine latină, nu este tot una cu omonimul 
„cărare „desluşire, verdict“ din turcescul carar, care, ca termen juridic între- 
buinţat zilnic la tribunalele turceşti, a pătruns în toate limbile balcanice, şi 
prin urmare, trebuiă despărţit unul de altul. Pascu, luând lucrurile pe dea- 
supra, nu şi-a dat seamă deloc de această nepotriveală în înţelesuri şi le-a 
trecut şi el subt acelaş cuvânt de origine latină. 

şi-l întâlnim şi în toponomastica aromânească: Cărarea lui 
Lampi, despre care vezi mai pe larg capitolul „Păstoritul Aro- 
mânilor în toponimia balcanică“. Şi tot aşă, alături de cuvântut 
F'eră, de origine albaneză, singura formă de întrebuințare gene- 
rală la Aromâni pentru „car“, în timpurile mai vechi există şi 
cuvântul de origine latină car. Şi acesta ca şi cărare, astăzi, nu 
se întrebuinţează decât foarte rar. Prezenţa acestor două cuvinte 
la Aromâni, pe de o parte întăresc presupunerile noastre despre: 
îndeletnicirea lor cu agricultura, pe de altă parte ne arată că în: 
timpurile mai vechi, alături de Aromânii chervanagii, despre care 
vom vorbi în altă parte, mai erau şi Aromânii cărăuşi, care se 
îndeletniceau cu transportul cerealelor. Astăzi această ocupaţiune 
a dispărut cu desăvârşire, după cum ameninţă să dispară şi 
cuvintele cărare şi car, din cauza lipsei lor de întrebuințare. 
Generalizarea tot mai mult a păstoritului, subt forma lui nomadă, 
a schimtat cu desăvârşire “aspectul vieţii lor primitive, care nu 
se deosebeă prea mult de aceea a fraților lor din nordul Dunării, 
şi pe care astăzi ni-l mai putem înfăţişă numai graţie acestor 
rămăşiţe de cuvinte, asupra cărora am insistat ceva mai mult în. 
acest capitoli. 

Dar pentru noi, deşi argumentele trase din terminologia 
agricolă la Aromâni sânt hotărîtoare pentru chestiunea dacă ei, 
la început, au cunoscut şi agricultura, ducând viață sedentară, 
mai vin şi alte dovezi, poate de mai puţină însemnătate, însă de 
natură ca să întărească deducerile noastre, 


Intre acestea, cităm prezența celnicatului. 

Păstorii nomazi de pretutindeni, la Aromâni, trăesc în făl- 
cări. O fălcare este o alcătuire de mai multe familii, sau, după 
numirea proprie a Aromânilor, fămel'i (fumei). Astăzi numărul 
acestor fămeli — care, de obiceiu, se cam înrudesc între ele — 
se ridică până la 50 într'o fălcare; înainte vreme ajungeă şi 
până la 200. In fruntea fălcării stă celnicul. Când vrea să ştie 
cineva dacă celnicul are mulți supuşi sau nu, întreabă: are multă 
fălcare, are multe fămeli? Poziţia socială a celnicului față de 
fălcare, judecând după stările actuale, este aceea care decurge- 
din situaţia lui de cel mai mare bogătaş dintr'o comună în turme 
de oi, în cai şi în catâri, având toată autoritatea față de fălcără 


1 Despre termenii agricoli la Români vezi şi Dr. Constantin Diculescu 
Die Gepiden |. Band (1922), p. 202 şi urm. 

în toate treburile lor privitoare la păstorit. Inainte, celnicul eră 
singura autoritate care hotără în toate chestiunile care priveau 
buna gospodărie a comunei precum mai ales şi păstrarea liniştei 
printre membrii unei fălcări; prin urmare, avea şi autoritate ju- 
diciară. De asemenea celnicul eră acela care apără siguranța 
fălcărilor. Puterile lui treceau şi în domeniul militar. Pe baza 
acestor nepreţuite servicii ce le aduceă fălcărilor, dreptul celni- 
catului eră ereditar. Un celnic se simțeă moştenitor al unei pozi- 
ţiuni speciale în mijlocul unei fălcări, pozițiune creată nu numai 
prin averea lui, care câte odată întreceă jumătate din averea unei 
fălcări, dar şi prin dreptul de moştenire în familie: „Personnage 
tout pacifique il prétend cependant tenir ses droits  d'ancâtres 
guerriers, qwils ont acquis, le sabre en main pè tò onafl“1, 

In ce priveşte originea celnicatului cu atribuțiuni deosebite 
decât acele arătate până aci, deocamdată ştim numai atât, că el 
este foarte vechiu. In sec. XI aveă, după Kekaumenos, funcțiunea 
unui orpaziyâg: 6 è` orpuryăg tý Tâv Boviyăpwv EoAEuri ToeAvixos 
Atyera, Ca formă, cuvântul la Aromâni vine din limba slavă. El 
este un derivat de la čelo „frunte“ şi însemnează propriu zis 
„fruntaş“. De însemnat este faptul că la Slavii din sud, de la 
care l-au împrumutat Aromânii, el astăzi mai că nu există. Ceea 
ce au Bulgarii, după cum am arătat în altă parte, vine de la 
păstorii Aromâni2, iar la Sârbi el apare numai în documentele 
din sec. XIV şi XV, însemnând un mare demnitar la curtea sâr- 
bească, pe care Const. Jireček îl identifică cu un „comes pala- 


tinus“3. Acest înţeles pe care l-a avut la Sârbi este de mare 
însemnătate pentru noi. El trebue să fie cel original, pe care 


“EAhHHBZ l-a avut în paleoslavă, de unde, probabil, îl vor îi împru- 
mutat Aromânii. Dar indiferent de căile pe care a ajuns ce/nicul 
la Aromâni, prin Paleoslavi, Bulgari sau Sârbi, fapt cert este că, 
la origine, celnicul nu eră un fruntaş printre păstori, aşa cumel 
este astăzi Ja Aromânii nomazi, ci o autoritate a cărei evoluție 
a ajuns numai la demnitatea pe care o aveă în sec. XIV la 
Sârbi, popor sedentar. In această funcţiune el a trebuit să 
existe odată şi la Aromâni. Aceasta se potriveşte şi cu vechea 
organizaţie la populaţiunile aromâneşti. Ei erau pentru poporut 


1 L, Heuzey, Le mont Olympe et P'Acarnanie p. 268. 
2 Th. Capidan în Dacoromania UI p. 130. 
3 Th. Capidan, Elem. Slav. în dial. arom. p. 86. 

aromân, ceea ce juzii erau pentru Dacoromâni. Numai mai târziu, 
subt Turci, când cu toată libertatea de care se bucurau în admi- 
nistraţie, atribuţiunile lui militare au trecut asupra „căpitanilor“ 
ajutați de „armatoli“, despre care ne vorbeşte tradiția centrelor 
mai vechi aromâneşti şi este consemnată şi de scriitorul francez 
Pouqueville!. Jar faptul că celnicul la Aromâni aveă aceleaşi atri- 
buţiuni, încă din timpurile cele mai vechi, pe care Kekaumenos, 
după cum am văzut din citatul de mai sus, le explică pentru 
Bulgari, aceasta se vede şi din traducerea lui în greceşte. Heuzey, 
vorbind -despre vechimea şi însemnătatea celnicului la Aromâni, 
spune că în greceşte el este tradus prin skouteris. Apoi adaogă 
„Xmxovrtpis dans la langue des Byzantins, était le nom que por- 
tait un officier du palais, Ecuyer; il est probable que ce titre, 
multiplié, comme tant d'autres, par les derniers princes qui se 
disputerent les débris de PEmpire, fut donné dès cette époque à 
quelques chefs Valaques“2. Fără a ne grăbi să precizăm epoca 
când acest titlu a fost dat şefilor aromâni, pentru noi partea 
însemnată din traducerea grecească a cuvântului celnic la Aro- 
mâni este, că ea se identifică cu interpretarea lui Kekaumenos a 
lui roehvixos la Bulgari. Şi la unii şi la alţii avem orparyăs şi 
„officier du palais“. Dacă la aceasta mai adaogăm faptul că la 
Sârbi până în sec. XV cuvântul se păstră cu înţelesul de „comes 
palatinus“, atunci vom înţelege că funcțiunea celnicului cu înțe- 
lesul de astăzi, la Aromâni este relativ mai nouă. Ea s'a gene- 
ralizat atunci când din împrejurările expuse la sfârşitul acestui 
capitol, cea mai mare parte dintre Aromâni au fost nevoiţi să 
treacă de la starea de populaţiune sedentară la aceea de popula- 
țiune păstorească cu viaţă nomadă. 

La această concluziune pare că ne duce şi organizaţia 
fălcărilor. 

Dacă vom căută să cercetăm felul de viață la popoarele 
nomade şi agricole, vom vedeă că încă din timpurile cele mai 
vechi, obiceiul de a se strânge membrii unei familii la olaltă se 
arată mai ales la popoarele sedentare, care se ocupă cu munca 
câmpului. La Romani gentes (identic cu fătcările la Aromâni) erau 
alcătuite din cognationes (fămePle dintr'o fălcare) şi se ocupau 
cu cultura pământului 3. Astăzi zadruga la Slavi, şi în special la 

1 Voyage dans la Grèce II p. 216. 


2 L. Heuzey,Le mont Olympe et Acarnanie. Paris (1860) p. 273 nota. 
3 Vezi despre aceasta mai pe larg Hirt, Die Indogermanen Vol Ip. 204. 

Sârbi, ţine, după cum a arătat Cvijić, tot de organizaţia unor po- 
poare eminamente agricole!. La origine, fălcarea nu se alcătuiă 
din familii fără legătură de înrudire; cele mai multe erau, ca şi 
astăzi, înrudite direct sau prin alianță, ca în zadruga slavă, Se 
înțelege că făicarea Aromânilor, care a stat în totdeauna subt 
ordinele unui celnic, nu este chiar zadruga slavă. Insă asemă- 
narea în alcătuirea ei este aşa de mare, încât, la baza ei, noi 
trebue să vedem aceeaşi organizaţie economică, care se întâlneşte 
numai la popoarele sedentare cu ocupațiune agricolă. Dealtfel, 
această presupunere rezultă şi din rolul politic pe care Aromânii 
l-au jucat în veacurile de mijloc în sudul Peninsulei Balcanice. In 
vremea aceasta ei au creat, după spusele lui Kekaumenos, o dom- 
nje românească în Elada: âpxh râv Pădyuwv EhAdăos, care, după 
Tomaschek, cuprindeă în primul rând, satele şi oraşele din Te- 
salia, după aceea Epirul şi Acarnania cu Etolia2. 
Evident că în această domnie elementul de bază îl formau Aro- 
mânii. Nu se poate admite ca toată această populaţiune să fi fost 
alcătuită numai din păstori nomazi. Printre ei se găseă o bună 
parte care îşi aveă locuinţele fixe în “Tesalia, unde natura solu- 
lui îi țineă legaţi de cultura pământului. 
k 

Când au trecut Aromânii de la starea lor de populațiune 
sedentară la aceea nomadă, aceasta scapă cercetărilor noastre. 
Se pare însă că epoca cea mai nimerită pentru această trecere 
trebue pusă în timpul năvălirii popoarelor barbare şi în special 
a Slavilor. Ținând seamă de mărturiile scriitorilor, care au apucat 
să ne transmită felul barbar cum Slavii căutau să se impună ele- 
mentului roman din Peninsulă, singurul loc de scăpare pentru 
acest element erau munţii. În munţi ei nu mai puteau continuă 
cu agricultura. Aci singurul mijloc de ocupaţiune eră creşterea 
turmelor de oi, o îndeletnicire pe care o parte din aceste popu- 
laţiuni o cunoşteă mai de mult. Această îndeletnicire, la început 
cu caracter de transhumanță, mai târziu, din cauzele arătate în 
capitolul precedent, luă forma unei vieţi nomade, Ea se continuă 
la o bună parte din ei până astăzi în ţinuturile despre care va 
îi vorba în capitolul următor. 


1 Cvijić, La Peninsule Balkanique. Capitolul „Propriété rurale“ p. 171. 
2 W, Tomaschek, o. c. p. 64. 

3. Starea actuală a nomadismului la Aromâni, 


Aromânii nomazi din Pind, Tesalia, Acarnania, Etolia, Olimp, 
peninsula Chalcidică și Veria. — Aromânii nomazi din Gramoste, 
Macedonia, Tracia şi Bulgaria. — Aromânii nomazi din Albania 
munții Murihova, și finutul Vodena (Edessa). — Inceputurile de 
desnaționalizare la păstorii nomazi din mijlocul Slavilor, 
Albanezilor şi Grecilor. 


După ce am văzut vechimea nomadismului la păstorii aro- 
mâni, în cele ce urmează vom încercă să ne ocupăm de starea 
lui actuală. Inainte de a specifică regiunile în care Aromânii 
nomazi îşi fac mutările periodice, vom spune câteva cuvinte de- 
spre aşezările lor vechi şi nouă. 

Aromânii se găsesc răspândiţi în întreaga Peninsulă Bal- 
canică. Cu toate acestea, când vorbim de aşezările lor de obâr- 
şie, trebue să înţelegem în primul rând munţii Balcani, Ro- 
dope şi ținutul Traciei răsăritene; în al doilea rând munții: 
Gramoste, Pind şi câmpia Tesaliei. Aşezările din Bal- 
cani şi Rodope sânt cele mai vechi. Ele datează încă din epoca 
străromână, când elementul aromân se găseă în unitate teritorială 
şi linguistică cu Dacoromânii. Numele de localităţi româneşti 
din Balcani! precum şi evenimentele istorice din cursul sec. 
XI—XII sânt singurele rămăşiţe care ne mai vorbesc despre 
prezenţa lor în număr mai mare în acèle părți. 

Dacă însă primele lor aşezări s'au şters, în schimb, aşeză- 
rile lor din Gramoste, Pind şi Tesalia nu numai că s'au păstrat 
încă până astăzi, dar, cu timpul, ele au format centre de iradia- 
țiune pentru Aromânii din întreaga Peninsulă: Din Pind şi din 
Tesalia păstorii aromâni, coborîndu-se în sud cu turmele, după 
păşune, au ajuns în Grecia până în Atica, aproape de Atena, şi 
chiar în Peloponez. Tot din Pind Aromânii s'au aşezat în Mace- 
donia şi în Tracia. Păstori aromâni din regiunea muntoasă a 
Gramostei şi unii chiar din Pind s'au revărsat aproape peste 
toată Albania de miază-zi şi mai cu deosebire în ţinutul Fra- 
şeri, dând naştere la tulpina păstorilor nomazi cunoscuţi subt 
numele de Fărşeroţi. Că atât în Pind cât şi în Albania vor 


1 Vezi Const. Jireček Das Fürstentum Bulgarien p. 123. G. Weigand, 
Rumänen und Aromunen in Bulgarien p. 40 şi Th. Capidan, Raporturile lin- 
guistice slavo-române în Dacoromania Il p. 145. 

fi existat populațiuni romane răzlețe, înainte de coborîrea ele- 
mentului românesc din părţile nordice, aceasta nu ar fi cu desă- 
vârşire cu neputinţă, dacă ținem seamă de faptul că trecerea lor 
din nordul Italiei în Peninsula Balcanică nu eră exclusă, după 
romanizarea desăvârşită a populaţiunilor aborigene din Balcani!. 
Totuşi, despre lucrul acesta, dacă avem unele indicii din dialec- 
tul Aromânilor, dovezile ne lipsesc. lar identitatea ce se vede 
în graiul celor două mari tulpini ale românismului carpato-dună- 
rean, din care au ieşit Aromânii (cu Meglenoromânii) şi Daco- 
românii (cu Istroromânii) este atât de desăvârşită, încât originea 
nordică a păstorilor aromâni, cel puţin din punctul de vedere 
linguistic, nici nu mai are nevoie să fie demonstrată. In fine, 
foarte mulţi păstori aromâni din regiunea Gramostei au ajuns cu 
turmele până în munţii Balcani şi Rodope; iar cei din Pind şi 
mai cu deosebire Fărşeroţii din Albania s'au suit până îm 
Muntenegru,. Bosnia, Herţegovina şi peste tot pe coasta Dalmației. 

Cunoscând acum regiunile ocupate de Aromâni în Penin- 
sulă, să vedem care din centrele lor mai continuă să ducă viaţă 
nomadă, indicând, în acelaşi timp, şi regiunile pe unde emigrează 
cu turmele. 


1. Aromânii nomazi din Pind, Tesalia, Acarnania, Etolia, Olimp, 
peninsula Calcidică şi Veria. 


Dintre toţi Aromânii din Peninsula Balcanică, aceştia for- 
mează masa cea mai compactă a românismului sud-dunărean. 

Direcţiunea Pindului merge de la miază-noapte spre miază-zi, 
ajungând până în Grecia. Porțiunea locuită de păstorii aromâni 
începe din muntele Gramoste, tot o prelungire a Pindului însă 
care are direcţia spre răsărit; ea se întinde spre sud până la 
munţii nordici ai Tesaliei. Pe această porţiune, de unde îşi iau 
naştere la miază-noapte râul Voiusa, iar mai în spre sud râurile 
Arta, Aspropotam şi Salamvria, cu toți afluenții lor, se găsesc 
toate aşezările aromâneşti, cele mai multe pe povârnişurile pră- 
păstioase ale munţilor, iar altele pe văile încântătoare ale râuri- 
lor. Acestea vin de la nord spre sud: pe muntele Smolica sânt 
aşezate Samarina, una dintre comunele mai mari, Furca, Breaza, 
Armata, Pădz şi Palioseli. Mai în spre sud, pe munţii Vaseliţa, 

2 Cf. N. Iorga, Istoria Românilor din Peninsula Balcanică, p. 8. 


3 Th. Capidan, Românii din Peninsula Balcanică în Anuarul Inst. de 
Ist Naţ. din Cluj, Anul il p. 98. 

Culò, Ou şi Mavrovuni vin comunele Avdela, Perivoli, Turia 
(Kranja); după aceea Sinixi, Lăbăniţa, Ameru, Paltin ş, a. Cobo- 
rîndu-ne şi mai în spre sud, dăm de regiunea cuprinsă între 
cursul superior al râurilor Aspropotam şi Salamvria. Aci avem 
mai întâiu Aminciu (Meţova), cel mai mare centru aromânesc. 
Apoi vin comunele aşezate pe cursul râului Arta: Chiare, în faţa 
lui Aminciu; Vutunosi, Siracu şi Calarl'i. Și tot aşa, urmând di- 
recţia în spre sud, dăm de multe aşezări aromâneşti, situate pe 
Aspropotam ca: Coturi, Milia, Dragovişti, Vilicani, Caliki, Cardiki, 
Pertuli etc. etc. 

O altă regiune locuită cu două sute de ani înainte numai 
de Aromâni eră şi Zagori, situată în partea apuseană a râului 
Raşinit, un afluent al Artei. Aromânii din acest ţinut au fost 
grecizaţi. Ei se mai păstrează, alături de Greci, numai în Laişta 
(Laca), Băiasa, Leşniţa, Paliohori, Dobrinovo, Macrini, Flambu- 
rari, Cerneşi, Drăstinic, Leşi, Grebeniţi, Dragari şi Doliani. 

In Tesalia, Aromânii sânt grupaţi în satele din apropierea 
oraşului Tricala. Pe acestea nu le numim aici, deoarece ele 
vor fi citate când vom arătă mutările păstorilor Aromâni. In acea- 
stă provincie Aromânii se întind, la răsărit, până la Larisa, 
Târnova şi Elasona (Lăsun). 

In Acarnania şi Etolia numărul Aromânilor de astăzi, în 
comparație cu ceea cea fost odată, este mic. Despre localităţile 
deținute de păstorii aromâni se va vorbi mai pe larg în cuprin- 
sul acestui capitol. 

Dacă pentru mişcările păstorilor nomazi din Albania avem 
din partea scriitorilor streini, de pe la începutul sec. XIX, foarte 
puţine informaţiuni, iar pentru păstorii grămosteni ele ne lipsesc 
cu desăvârşire, în schimb, pentru mişcările Aromânilor din Pind 
ele:nu numai că sânt relativ mai numeroase, dar ne vin şi de 
la cei mai de seamă cercetători ai Greciei antice din acea epocă. 

Printre aceştia vom pune în primul rând pe călătorii englezi 
Thomas Herbert, care a călătorit în 1626, Geoge Whe- 
ler în 1675 şi doctorul Sibthorp în 1794; după aceea pe 
Henry Holland şi Villiam Martin Leake. Colonelul 
W. M, Leake a străbătut Grecia între 1800—1810, iar H. Holland 
între 1812—1815. Lucrările lui Leake au fost publicate în două 
rânduri. In 1814 au apărut Researches in Greece, în care sânt 

strânse toate mărturiile istorigrafilor bizantini, referitoare la tre- 
cutul populaţiunilor aromâneşti, iar in 1835 Travels in Northern 
Greece, Pentru chestiunea care ne interesează ambele lucrări 
sânt de mare valoare. După aceştia vin trei scriitori de 
seamă francezi. Printre aceştia locul dintâiu îl ocupă F. C. 
H. L. Pougueville „ancien consul-general de France 
près d'Ali, pacha de Ianina“, care vizitează pe Aromânii din 
Pind între 1808 şi 1813, în două excursiuni făcute în Grecia. 
Pentru vechile mutări ale păstorilor nomazi în Pind, Pougque= 
ville ne dă cele mai preţioase şi ample amănunte în Voyage 
dans la Grèce (vol. Ii) apărut în 1820. După el vine arheologut 
L. Heuzey. Acesta este singurul izvor din epoca ce ne inte- 
resează pentru cunoaşterea păstorilor nomazi din Acarnania, Eto- 
lia şi Olimp. Lucrările lui au apărut în 1869. In 1865, după cinci 
ani de la cercetările lui Heuzey, un alt scriitor francez, Fran- 
çois Lenormant, s'a încercat să dea o descriere mică, 
numai de 18 pagini, Les pâtres valaques de la Grèce, în care, în 
afară de interesanta introducere istorică privitoare la trecutul 
Aromânilor, restul, după cum am arătat în altă parte, este luat 
mai mult după Leake şi Heuzey. El nu s'a mulţumit să ia 
de la Heuzey numai ideile, dar şi fraze întregi, ca pasagiul 
indicat la p. 196, însuşindu-şi cuvintele proprii ale lui Heuzey, 
fără să indice pe autor. In afară de aceştia au mai scris şi alţii, 
printre care în primul rând trebue puşi câțiva călători englezi, 
ca George Ferguson Bowen,Henry Tozer şi Mary 
Adelaide Walker, care au călătorit în Epir şi Albania, atin- 
gând, în treacăt, migraţiunile Aromânilor nomazi. In fine mai vin 
Lejean!, J. G, von Hahn? şi Burnouf3. Dintre aceştia. 
Le jean este cel mai bogat în informaţiuni. Alţii, care au scris. 


1 Vezi Ethnographie de la Turquie d'Europe, p. 22 şi mai ales p. 123. 

2 „Die Pinduswlachen leben übrigens in schönen îleckenăhnlichen: 
Dörfern und erfreuen sich bei ihrer nüchternen und arbeitsamen Lebens- 
weise grossen Wohlstandes. Ein Theil der BevOlkerung setzt nach der Sitte- 
der Väter das nomadische Schăferleben fort und bringt den Sommer in den 
Bergen, den Winter in den warmen Kistenebenen von Thessalien und Griechen- 
land zu“. (J. G, von Hahn, Albanesische Studien. Jena (1854) p. 15). 

3 Emile Burnoui, Le brigandage en Grece; — le drame de Marathon, 
les Vlaques leurs origines et leurs moeurs publicat în Revue des Deux Mondes 
din 15 Iunie (1870) p. 987—1008. Articol plin de confuziuni, în care păstorii. 
aromâni din Epir şi Tesalia sânt confundați cu Albanezii: „Les bergers pour la.. 

«despre popoarele din Peninsula Balcanică, au amintit şi despre 
anutările Aromânilor nomazi, însă cât se poate de scurt. In cele 
ce urmează, vom Căută să ne folosim de relatările numai acelora 
dintre scriitorii înşiraţi până aici, care au scris din văzute de- 
spre mutările Aromânilor. 


Provincia, în care Aromânii din Pind coborau toamna cu 
turmele la iernatec, eră Tesalia. Pe vremuri, în câmpia Te- 
saliei, existau atâtea sate româneşti încât, toamna, după coborirea 
„Armânilor munteni la şes, întreaga provincie aveă un aspect cu de- 
săvârşire aromânesc !. In Tesalia se coborau, pe vremuri, Aromânii 
nomazi, atât cei cu turme cât şi cei fără turme, din toate aşe- 
Zările de pe povârnişurile nordice ale Pindului, dar mai cu deo- 
sebire din comunele Samarina, Avdela, Perivoli şi 
Smixi; mai puţin din Furca şi Băiasa, Mutările din 
„aceste comune continuă încă până astăzi. După comunele din 
nordul Pindului, veneau păstorii nomazi din părţile - nordice ale 
râului Aspropotam. Toţi, atât cei din Pind cât şi cei din Aspro- 
potam, se revărsau în întreaga câmpie a Tesaliei, dar mai cu 
„deosebire în Târcol, capitala Tesaliei şi metropola românis- 
mului din această provincie. 

Samarina, care încă până astăzi este comuna cea mai 
populată, ca una care are peste 800 de case, dădeă Tesaliei cel 


plupart ne sont point Grecs; ceux qui sont mariés ont leur famille dans 
une région intermédiaire entre le nord et le sud, c’est-à-dire dans les mon- 
“tagnes de V'Epire el de la Thessalie. On les considère généralement comme 
des Albanais et on leur donne le nom de Vlachopimenes (Bhaxomorutes) ou 
simplement de Vlaques. Je ferai cependant observer, que les Albanais des 
côtes de VAdriatique, habitants de la plaine, ne semblent pas tre de la 
même race qu'eux et les redoutent singulièrement, el que, d'un autre côté, 
1es Albanais qui habitent la Grèce et y forment quelquefois des villages en- 
tiers n'offrent point le mêmẹ type que ces bergers. L'Albanais des plaines 
est court, de formes alourdies; il a le visage déprimé et le nez aplati; ces 
bergers, au contraire, sont grands, dégagés de taille, ils ont la figure souvent 
allongée, les cheveux blonds ou noirs, souvent bouclés sans être crépus. 
C'est une race de montagnards auxquels je donnerais volontiers le nom 
d'Albanais, qui est peut-être leur vrai nom, et dans ce cas, c'est eux qui 
auraient donné à l’Albanie, mais le nom de Vlaques qwils portent dans 
tout le pays leux convient exclusivement, et les désigne sans qu'l soit pos- 
sible de s’y méprendre“, 

1 Vezi Lumina articolele : Despre Românii din Tesalia de V. Diamandi 
4Anul I 1903, p. 45) şi Românii din Tesalia şi Epir de G. Zuca (p. 257). 

mai mare contingent de păstori nomazi. Aceştia ajungeau toamna 
cu turmele în spre Târcol şi Veleştin, după aceea în 
Cardiţa, Târnova şi Larisa, unde încă până astăzi se 
mută o bună parte dintre locuitorii acestei comune. Dar foarte 
mulţi din păstorii nomazi din Samarina înaintau cu turmele mai 
în spre răsărit, unii ajungând până la Elasona, pe care 
Aromânii din Pind o numesc Lăsun!, alţii până la poalele 
muntelui Olimp, aproape de mare, la Caterina, şi chiar până 
în câmpiile Salonicului. O altă direcţie pe care o urmau 
Aromânii din Samarina, unde petrec iarna şi astăzi, eră în 
Grebena, Discata, Custur (Castoria), Cojani, Hru- 
piştea, Ciotili şi Peritore. Despre mişcările Sămărniaţilor 
în regiunile de pe litoralul Mării Adriatice se va vorbi mai jos. 

Românii din Avdela urmau aceeaşi direcţie în spre Te- 
salia. Ei se răspândeau toamna în toate satele din această pro- 
vincie, dar mai cu deosebire în Zarcu, Damaşi, Damagşuli, 
Târnova, Niohori şi Grizano, între Tricala şi Larisa, 
unde îşi continuă mutările încă până astăzi. Mutările Avdeliaţilor, 
în Tesalia, erau relativ mai puţine. După cum vom vedeă mai 
departe, foarte mulți din ei înaintau cu turmele până în regiunea 
Salonicul ui. Aci o bună parte din ei, conduşi de celnicul Badralexi, 
au rămas pentru totdeauna, fixându-se în satele din regiunea Veriei. 


Păstorii nomazi din Perivoli se coborau cu turmele cei 
mai mulţi în Târcol. In acest oraş, încă până astăzi se găsesc 
200 de familii originare din Perivoli. Judecând după numărul 
Aromânilor din această comună rămaşi în Tesalia, pe vremuri, 
Perivoli eră o cumună destul de mare. Astăzi ea are numai 200 de 
case. Este situată într'o poziție încântătoare. In faţa ei se ridică 
o culme acoperită cu păduri de pini, numită Codru. Mai departe o 
altă localitate Sâmtul, de unde se poate admiră frumuseţea comunei. 
Spre sud de Perivoli se ridică lanţul de munţi Caluta; în dosul 
acestor munţi se află Valea caldă. Spre apus de această vale se 
ridică falnic piscul Ou, de pe înalţimile căruia se pot vedeă, cu 
ochiul liber, Târcol (Tricala), Calabaca, Volos şi faimoasa 
Valea Tempe, dealungul râului Salambria; iar munţii V a- 
silița,Papingul, Bălţăli şi Ciuca-roşie, dimprejurul lui, 
apar ca nişte deluşoare. Numai vârful Smolcu-moaşa, din spre 





1 Cf. Lumina, Anul II (1904) p. 234 şi urm. 

miază-noapte, s'ar puteă măsură cu el în înălţime. Păstorii din 
Perivoli sânt oameni frumoşi, chipeşi şi voinici peste măsură: 


Feate di Samarina Fete din Samarina 
Şi gofi di Perivoli Şi tineri din Perivoli 
Nu s'află to-altă hoară! Nu se găsesc în alte sate! 


Tradiţia locală spune că Românii din Perivoli s'au strâns 
din mai multe cătune: Bitulţi, Câriţa, Bănița, Călivil; 
şi Băitani (acesta din urmă derivat din băiat, ca nume ape- 
lativ pierdut în dialect?) ca să alcătuiască actuala aşezare !. La 
început, satul se află situat mult mai jos decât unde se găseşte 
acum, In Tesalia, Aromânii nomazi din Perivoli se coborau la 
iernetec mai mult în spre Veleştin, Târcol, Calabaca 
şi în satele din apropiere: Tactalasman, Dedireni, Co- 
tobasi şi altele, de unde foarte multe familii nu s'au mai 
înapoiat. Dar mulţi dintre păstorii nomazi din aceste comune 
înaintau în părțile răsăritene ale Tesaliei până la valea Tempe. 
Aici ei, cu timpul, au fondat mai multe comune ca Toivaş, 
Șufleari şi altele. Mulţi dintre bătrânii din aceste comune îşi 
mai aduc aminte şi astăzi de comuna lor de origine. Ei nu s'au 
mai întors la văratec, probabil, după anexarea Tesaliei la Grecia. 
O parte din ei, obicinuiţi cu viaţa nomadă, cu toate greutăţile ce 
le pricinuiă trecerea graniței, au continuat să emigreze cu tur- 
mele în regiunile muntoase dintre Ohrida şi Resna, unde 
S'au aşezat unii din ei pentru totdeauna, iar alţii, în urmă de 
tot, au fondat un sat al lor numit Istoc2. Numai Aromânii peri- 
voliaţi din Târcol nu s'au mai îndepărtat prea mult de acest 
oraş. O parte din ei îşi mână turmele la văratec în Coromila, 
aşezată pe colinele deasupra lui Calabaca, în partea de miază- 
noapte de Târcol. Astăzi Românii din Perivoli se mută numai în 
Târcol şi Veleştin. 

Românii din Smixi, nu erau toţi păstori; cei mai mulţi 
din ei se îndeletniceau cu agricultura. Din această cauză numai un 
număr relativ mic plecă toamna cu turmele în Tesalia, Aci ei pe- 
treceau iarna mai mult în centrele Lăsun (Elasona) şi Larisa. 


1 Cf, Lumina Anul V (1907) p. 85 şi urm. 


a Cf, Weigand, Die Arumunen Il 173; Wace and Thompson ð, c» 
p. 209. 

Și astăzi păstorii din Smixi se mută în aceleaşi centre; unii din 
ei iernează şi în Grebena. 

Cam în aceleaşi centre şi comune din Tesalia se mută şi 
păstorii din restul aşezărilor aromâneşti din munţii Pindului. » 
Despre mişcările Aromânilor din Aminciu şi împrejurimi, care 
coincide cu direcțiile localităţilor indicate mai sus, a scris ceva, 
acum în urmă, şi V, Diamandi, amincean de origine ?. 

In afară de Tesalia, o altă regiune, în care păstorii aromâni 
îşi mânau turmele Ía iernatec, eră Acarnania şi Etolia, 
situată la sudul 'Tesaliei. Dintre aceste două provincii, Etolia 
eră mai muntoasă, iar Acarnania mai şesoasă. In aceasta din 
urmă se coborau cu turmele păstorii nomazi aproape din toate 
comunele din Epir, dar mai cu deosebire cei din regiunea Aspro- 
potamului superior. Comunele care îşi mutau aşezările în Acar-, 
nania erau: Calichi, Lepeniţi, Veligani, Coturi, Cornu 
Cardichi, Pertuli şi altele. Drumul acestor păstori eră acèla 
care mergeă pe valea Aspropotamului. Ei şi-au continuat mutările 
lor şi după anexarea Tesaliei la Grecia, deoarece cea mai mare 
parte dintre ei aflându-se în regiunea sudică a Epirului, care 
cădeă în Grecia, nici o greutate de graniţă nu-i mai împiedecă 
ca să continue cu o viaţă moştenită din strămoşi. lată şi rela- 
tările lui Pouqueville privitoare la mişcările acestor Aromâni 
„Les nomades Aspropotamites descendent vers la mi-octobre des 
gorges supsrieures de PAchslous, en parcouraut, de ressaut en 
ressaut, les croupes, les retraites et les groges du Pinde, jusqu à 
la fin de novembre, qui est le temps de leur arrivée dans 
PAcarnanie. Familiaris6s avec les bandes de voleurs de cette 
province, ils vivent en bonne intelligence avec elles, en évitant 
toute fois de se compromettre auprès du satrape de Ianina qui, 
de son coté, ferme les yeux sur quelques abus dépendants des- 
localités. Ainsi il mexige pas des bergers de denoncer les vo- 
leurs, persuadé qu'il les exposerait à des vengeances terribles; 
et les Valaques se tiennent, à leur tour, spectateurs neutres entre 
les Albanais et les brigands auxquels ils fournissent secrètement 
des vivres, et dont ils soignent charitablement les blessés. Ces 
pasteurs ne dépassent pas la rive droite de l’Aspropotamos: com- 
me ils ont une frontière étendue avec la mer à l'occident et au 


1 Cf, Peninsula Balcanică III (1925) p. 119. Vezi şi Lumina Anul IV 
(1906) p. 51 şi urm. 

septentrion, ils jouissent d'une température douce qui les pré- 
serve des inconvénients occasionnés par les hivers de la Thessalie. 
Comme toutes les montagnes sont boisées et couvertes de terre 
végétale, ils trouvent sur leurs versants et dans les vallées, 
d'abondants pâturages, que Pinculture du pays multiplie au-delà 
de leurs besoins. Ils ont des cantonnements abrités et commodes 
dans les forêts, au bord des ruisseaux et des lacs, et ils sont 
sous ce rapport les mieux partagés de toutes les tribus errantes“ !. 

Dar păstorii nomazi din regiunea Aspropotamului şi chiar 
din părțile sudice ale Tesaliei înaintau, odată, cu turmele la ier- 
natec mult mai în spre sud. Călătorul englez George Wheler 
întâlni pe colinele ce se lasă în faţa golfului Lepante, din nordul 
Peloponezului, mai multe fălcări de păstori nomazi. Deşi el nu 
ne vorbeşte nimic despre neamul acestor păstori, totuşi din 
scurta descriere pe care o face asupra vieţii şi portului lor, re- 
zultă că ei sânt păstori aromâni 2. Alţii ajungeau până în Atica. 
Un alt călător englez Dr. Sibthorp a cunoscut pe păstorii 
nomazi din părţile muntoase ale Tesaliei, care îşi coborau turmele 
în câmpiile din Atica şi din Beoţia: „In timpul lunilor de iarnă 
păstorii nomazi îşi coboară turmele din munţii Tesaliei în 
câmpiile din Atica şi Beoţia; ei plătesc paşei din Negroponte şi 
voivodului din Atena o dare anuală în bani. Aceşti oameni sânt bine 
cunoscuţi pentru fabricele lor de lână, şi în special pentru îmbrăcă- 
mintea şi capoatele care se poartă de către mateloţii greci“ 3. Dar 
mulți dintre ei îşi coborau turmele până aproape de împrejurimile 
Atenei. „Lorsqwarrive la saison d'hiver, et que les neiges 
commencent à couvrir les sommets du Parnès et du Cithâron, 
les pâtres nomades, qui erraient avec leurs troupeaux dans les 
hautes parties de ces montagnes, descendent vers Ja plaine pour 
chercher un pâturage plus fertile, et leur principal campement 
dans les environs d'Athènes est autour du monastère Daphni., 
On les y rencontre alors, logés sous leurs petites tentes noires 
ou leurs cabanes de feuillage, avec leurs femmes et leurs enfants, 
je cheval qui dans le changement de demeure porte le bagage 


1 Pouqueville, 0. c. p. 212. 

2 A. Journey inio Greece, London, 1682, p. 303, ap. M. Bezz, Papers 
on the rumanian people and literature, p. 32. 

8 Robert Walpole, Memoirs relating to European and Asiatic T. Turkey 
(London, 1817, voi, I, p. 141), ap. M. Bezz, o, C., p, 32, 

et la tente, des énormes molosses qui gardent contre les loups 
et les voleurs, la famille et les troupeaux, les poules que dans 
ia vie errante on emporte avec soi dans des paniers, et qui pen- 
dant les stations d'hiver ou d'ete picorent autour du campement 
avec autant de tranquillité qwelles le feraient dans la cour d'une 
ferme, les chèvres et les brebis qui broutent les jeunes pousses 
des arbres, et dont le pâtre va vendre à la ville le lait, le beurre 
et le fromage. Ils mènent encore sans aucun changement la vie 
quHomère décrit comme celle dEumée. „Le pasteur ne veut 
point dormir sur sa couce, loin ce ses troupeaux. Il sort et 
s'arme. Il jette son épée tranchante sur ses robustes épaules ; 
il revêt un large manteau quile garantit contre le vent, et met 
sur son dcs la peau d'une grande chèvre ...“ Comme ceux de 
presque toute la Grèce, les pâtres nomades de l’Attique, ceux qui 
dans Phiver campent autour de Daphni, appartiennent à la race 
Valaque ou Roumaine, si spécialement adonnée à cette profession 
dans les provinces helléniques que usage ordinaire du grec 
moderne ne connaît qwun seul mot Bàd%yoçs, pour designer un 
Valaque et un berger“ 1, 

O altă regiune în care păstorii nomazi din Pind îşi mânau 
turmele la iernatec, eră şi câmpia Kdpumos (lat. campus) dintre 
Arta şi Preveza, pe coasta Mării lonice. In această câmpie Aro- 
mânii care veneau să ierneze erau din Aminciu şi din satele 
din partea răsăriteană a ținutului Zagori, ca: Grebeniţi, 
Tristinicu, Flamburari. Tot în Kapumoş iernau şi Aro- 
mânii nomazi din satele aşezate mai în spre sud, în direcţia râului 
Arta, Călarti, Siracu, Paliotori etc. Mai târziu, când 
Tesalia a fost anexată Greciei, numărul păstorilor nomazi, care 
iernau în regiunea Artei, a scăzut în mod simțitor. Satele ro- 
mâneşti care nu trecuseră la Greci, cum eră Aminciu şi 
împrejurimile, nu mai puteau coborî în jos, din pricina greutăților 
ce întâmpinau la trecerea frontierii în Grecia. 

La coborîre, ei urmau drumul dealungul râului Arta. Pe acest 
drum care duce direct de la Ianina la Arta, scriitorul englez 
Henry Holland a întâlnit păstori nomazi coborîndu-se în 
spre Preveza. După mărturiile lui2, turmele acestor păstori erau 


1 François Lenormant, Les pâtres valaques de la Grèce p. 237. 
2 Travels in the Ionian Isles, Albania, Thessaly, Macedonian during 
the years 1812 and 1815. . 

aşa de numeroase încât, în mersul lor, ele ocupău mai multe 
mile. Impreună cu turmele ei mai aveau mulţi catâri şi o mie de 
cai, care umblau grupaţi câte douăzeci şi erau legaţi unul de 
altul. Caii erau încărcaţi cu toată gospodăria şi cu copiii mai mici, 
băgaţi în coşuri aşezate în dreapta şi în stânga samarului. Bär- 
baţii cu femeile şi cu băieţii mai mari, având doi preoţi în frunte, 
umblau în urma turmelor. Scriitorul englez mai adaogă că drumul 
care îl făceau pe jos păstorii aromâni, țineă zece până la două- 
sprezece zile. 

Urmele acestui drum se întâlnesc, după cum am văzut la 
p. 192 şi în literatura populară aromână. lar puntea, care treceă 
peste râul Arta, a dat naştere la cea mai frumoasă baladă aro- 
mână, cunoscută subt numele Puntea di Narta, având ca 
motiv aceeaşi jertfă de om pe care o întâlnim peste tot în Penin- 
sula Balcanică 1. 

In afară de aceste trei direcțiuni care duceau în Tesalia, 
Acarnania şi Arta, mulți dintre Aromânii din Pind, unii originari 
din Furca, Breaza, Pădzi, alţii din Perivoli, Avdela 
şi alte comune, apucau drumul spre ținutul şesos din Grebena. 
De aci foarte mulţi înaintau până la poalele muntelui Olimp. 
Mutările periodice în Grebena durează încă până astăzi; acelea 
din regiunea Olimpului nu. In această regiune păstorii nomazi 
apucau drumul dealungul râului Venetico, un afluent al Bi- 
striței, treceau Bistriţa îndreptându-se mai în spre răsărit până în 
apropiere de oraşul cu un trecut istoric pentru luptele Bizanti- 
nilor cu Slavo-Românii, Servia, pe turceşte Selfiğe. Din acest 
oraş îşi continuau drumul Eeva mai În Spre mazazi ajungeau 
la poalele apusene ale muntelui Olimp. In această parte a Olim- 
pului prima aşezare a păstorilor aromâni din Pind a fost marele 
centru românesc Vlaho-Livadi, situat pe povârnişul de mia- 
ză-zi al Olimpului numit Şapca (vechiul Titarion). Celelalte 
aşezări s'au făcut treptat şi mai târziu. Dintre acestea avem Co = 
kinopoli, situat mai în spre sud de Vlaho-Livadi; Fteri, pe 
povârnişurile nordice ale muntelui Șapca; Neohori în spre rä- 


1 Obedenaru, Texte macedo-române p. 184; Weigand, Die Aromunen 
Il 165, precum şi studiul lui Kurt Schladebach din Jahresbericht I p. 79 —119. 
Vezi şi lucrarea fundantentală in această chestiune, pentru toate popoarele 
balcanice, a iui Dr. Friedrich L. Krauss, Volksglaube und religiöser Brauch 
der Südslaven. Münster i. W. 1890. 

sărit, pe drumul ce duce în spre Selfiğe şi Milia cu totul 
în spre miază-noapte. Dintre acestea, populațiunea din Neohori 
şi Milia este aproape grecizată. Cu 70 de ani înainte, ea se 
mai păstră încă. Heuzey, care a vizitat aceste părți prin 1856, a 
găsit amândouă satele populate numai de păstori nomazi din 
Pind!. Cu timpul, mare parte din populaţiunea românească din 
aceste sate şi în special din Neohori s'a aşezat în Selfige. 
Alţii însă, împreună cu păstori din Vlaho-Livadi, s'au răspândit 
în diferite direcţiuni; unii ajungând până la mare, în orăşelul 
Caterina, acolo unde alți păstori nomazi din regiunea Murihova, 
Vodena şi Veria vin la văratec; alţii coborînd spre sud până 
în Lăsun (Elasona), Țariţena etc. 

Dintre scriitorii mai vechi care ne vorbesc despre mişcă- 
rile păstorilor nomazi din Pind în direcţia Olimpului, este Pou- 
queville: „Les Roumains d'Avdela et de Perivoli s'écoulent dans 
les plaines de Greveno, et jusqwau fond des Vallees orientales 
du mont Olympe“2. insă Pouqueville nu i-a vizitat. Aceasta se 
vede şi din greşala pe care o face în fixarea poziţiei geografice 
a satelor româneşti. După cum am spus mai sus, ele nu sânt 
aşezate pe „văile orientale“ ale Olimpului, ci pe văile apusene, 
cu faţa în spre apus. Dacă însă Pouqueville vorbeşte în treacăt 
despre mutările acestor păstori, mai cu deosebire că regiunea 
Olimpului nu intră în sfera ținutului cercetat de el, în schimb, 
arheologul francez Heuzey ne dă amănunte mai complete într'un 
studiu special asupra Olimpului. În cursul călătoriilor sale în 
Olimp, el a avut prilejul să cunoască mai de aproape toate sa- 
tele aromâneşti Tot Heuzey ne vorbeşte şi despre spiritul nea- 
stâmpărat al acestor Aromâni care se mişcau în continuu de la 
un loc la altul: „C'est une curieuse population que ces Valaques, 
descendants de tribus errantes lls ont tâti des maisons, forme 
des villages et même une ville, mais ils sont restés pasteurs au 
fond de Pâme“. Vorbind despre unele întreprinderi comerciale ale 
acelora dintre păstori care s'au aşezat în comunele sau centrele 
mai mari, adaogă: „Cependant il ne faut pas s’y tromper, le 
travail et le gain mont pu rendre ces Valaques tout à fait seden- 
taires, et détruire en eux l'esprit inconstant des nomades. Jappris 
à Livadhi un fait singulier: 1854, à lapproche des bandes ve- 


! L. Heuzey, 0. c. p. 46. 
2 Pouqueville, 0. c. Vol. II p. 217. 


230 TH. CAPIDAN 


nues de Grèce, la ville métant ni grecque ni turque et ne sa- 
chant trop quel sort l'attendait, prit le parti d'Emigrer tout entière : 
on chargea les mulets, et Pon alla camper pendant plusieurs 
jours dans le voisinage des sommets de LOlympe. La population, 
même en temps ordinaire, est toujours plus ou moins flottante ; 
les approches de la mauvaise saison, un peu de gâne ou d'ennui 
font partir les plus pauvres. Vai rencontré bien souvent dans 
les chemins de !'Olympe de ces familles en voyage; jamais ils 
mont lair plus gai et plus heureux que lorsqu'ils ont plié ba- 
gage et pris en main leur bâton de route. Ils s'établissent dans 
quelque añûtre village, mais il est rare qwils y achètent ou qu'ils 
y bâtissent une maison; ils louent un logement et sen vont 
quand il leur plaît“ '. i 

In ce priveşte acum mişcările actuale ale Aromânilor din 
Olimp, aceia dintre ei care continuă să se mai ocupe cu păsto-— 
ritul, toamna, cum începe vremea să se răcească, îşi mută tur- 
mele împreună cu familiile în regiuni mai calde. Aromânii din 
Vlaho-Livadi se răspândesc prin Servia şi Lăsun 
(E lasona). Unii dintre ei îşi mână turmele şi dealungul lito- 
ralului mării, lângă Caterina. Păstorii din Fteri ierneaza 
tot în Caterina. Cei din Cochinopoli se coboară cu 
turmele în părţile din spre Elasona. Din vechile mutări ale 
Aromânilor din Pind, n'au mai rămas decât acelea care se fac 
în comuna Țeriţena de lângă Elasona. Tot din părţile 
nordice ale Pindului, şi în special păstori nomazi din Samarina, , 
vin iarna cu turmele în comuna Vlahoiani, aproape de Târ-— 
nova, creată de Fărşeroţii din Albania, despre care se vorbeşte 
mai pe larg 2. i 

In fine, o altă parte dintre Aromânii din Pind, în special 
cei din comunele aşezate pe povârnişurile muntelei Smolica 
porneau cu turmele la văratec în spre direcţia lacului Castoria. 
Aci ei se aşezau în părţile şesoase ale acestui lac şi în spre 
miază-zi, pe valea râului Bistriţa (vechiul Haliacmon) 
Despre mişcarea Aromânilor în această direcție ne vorbeşte şi 
Pouqueville: „Les bergers de San Marina, conduisent d'immenses 
troupeaux, se dirigent vers Castoria et du cote du fleuve Haliacmon, 
doù ils s'étendent de parcours en parcours parmi les Bardariotes. 


1 L, Heuzey, 0. c. p. 46 şi urm. 
2 Despre Românii din Olimp vezi şi Lumina, Anul Il (1904) pp. 41 şi 76. 

qui habitent les rives de PAxius“1. Aceştia, în drumul lor spre 
răsărit, înaintau şi mai departe. Unii trecând râul Bistriţa s'au 
aşezat în marele centru Şaiplľ i (Sisani), din care astăzi n'a 
rămas decât un călun locuit numai de păstori nomazi. Din acest 
orăşel păstorii nomazi s'au răspândit cei mai mulţi în spre miază-zi, 
populând aproape exclusiv cu element românesc comuna Sasişta, 
astăzi grecizată peste tot. Alţii, însă, au apucat drumul în spre 
miază-noapte creind comunele româneşti Pipilişte, Blaţa 
(pe jumătate grecizată) şi ajungând până în marea comuna V la ho- 
Clisura, cu populaţiune curat românească. Alți păstori nomazi 
din Pind, anume cei din Perivoli, Samarina, Avdela, 
la care s'au adăogat şi un număr din Bătuţi, şi-au continuat 
drumul spre răsărit de râul Bistriţa şi mai departe. Dintre aceştia unii 
s'au oprit în muntele Neaguş, deasupra Veriei lângă Salonic, 
creind aşezările pur româneşti: Selia-de-jos, în spre deo- 
sebire de Selia-de-sus, ocupată de Aromâni fărşeroți, 
despre care vezi mai pe larg la mutările Aromânilor din Albania. 
Această comună mare de vreo 600 case se alcătueşte din vechea 
Selie, Măruşa şi Volada. După Selia-de-jos, vine Xiro- 
livad (turc. Ozungiova), Doliani şi Castania cu 
Țarcoveani. Aceste două din urmă, aşezate între Xirolivad 
şi râul Bistriţa — Țarcoveani este chiar pe Bistriţa — astăzi 
sânt părăsite. 

Dintre toate acestea, cea dintâi aşezare a fost Selia-de-jos, 
în care, după cum am spus, intră Volada şi Maruşa. Cele 
mai multe case ţin de Selia, mai puţine de Maruşa şi şi mai 
puţine de Volada. In Selia-de-jos Aromânii din Pind 
au venit pe la 1775, din pricina mişcărilor albanezeşti. Unii din 
ei au ajuns şi mai târziu. Cei mai mulţi dintr'înşii erau originari 
din comuna Avdela, aduşi subt conducerea marelui celnic 
Badralexi. Insă printre ei se aflau şi familii româneşti din 
Samarina şi Perivoli. Primele aşezări ale acestor Aromâni 
erau făcute din călive (colibe). De atunci au rămas încă până 
astăzi numele de Cali ve le-al-Badralexi, deşi ele nu există, căci 
în locul lor s'au ridicat clădiri frumoase. Odată aşezaţi păstorii ro- 
mâni din Pind în aces'e părţi, ei mau fost lăsați multă vreme 


' Pouqueville, o. c. p. 217. 

în linişte. In timpul mişcării revoluţionare din 1821 pentru liberarea 
Greciei, turburările ajungând până în Macedonia, primele aşezări 
din Selia — Călivele-al-Badralexi — au fost jefuite. 
Teama de un nou jaf au” făcut pe multi Aromâni originari din 
Pind şi în special păstorii Sămărniaţi să-şi caute alte locuri de 
adăpost pentru ei şi turmele lor. Acestea nu puteau fi decât acelea 
din Neaguşta. Nici Xirolivadi n'a putut scăpă de prădăciunile 
bandelor turceşti şi albaneze. Inainte de aşezarea păstorilor aro- 
mâni din Pind, Xirolivad fusese o comună grecească părăsită, din 
pricina atacurilor continue După aşezarea Aromânilor ea a fost 
atacată şi distrusă în 1819 de către Albanezi şi Turci. Din această 
pricină mulţi din locuitorii ei s'au refugiat tot în Neaguşta, 
unde se rufugiaseră şi cei din Selia vechel. 

Toţi aceşti Români îşi mână turmele la iernatec, o parte în 
comunele din câmpia Salonicului, altă parte pe ţărmul mării, lângă 
Caterina, la poalele muntelui Olimp, în comunele: C orinò, 
Libanovo, Chitros, Colindră şi altele. Deoarece Românii 
care iernau la Caterina, în drum spre mare, trebuiau să treacă 
râul Bistriţa, toţi aceştia se numeau Pirateani (de la ngr. ztpx 
„dincolo“), un fel de „Dincoleani“, căci treceau dincolo de râu, 
ca să ierneze cu turmele. Aceste două din urmă emigrări periodice 
de la Veria la Salonic şi la Caterina se fac încă până în zilele 
noastre. 

Dar o bună parte din păstorii nomazi din Pind care 
apucau această direcţie, înaintau spre răsărit şi mai departe. 
Resturi din aceşti păstori, dintre care mulţi au ajuns sedentari, 
se întâlnesc peste întreg litoralul Mării Egee, ajungând până la 
Dardanele. Alţii au înaintat în interiorul Traciei până la Sear 
(Seres), Cavala, Nevrocop şi peste tot în câmpiile sub- 
balcanice şi dealungul râului Marița, amestecându-se, după cum 
vom vedeă, cu alţi Români din Gramoste şi din Albania?. Toţi 
aceştia nu s'au mai reîntors în comunele lor şi astăzi ei, numai 
după graiu se mai recunosc că sânt veniţi din Pind. De asemenea 
legăturile de familie pe care unii din ei, cei mai bătrâni, le mai 
au cu Aromânii din Avdela, Perivoli şi alte comune, dau dovada 
că migraţiunile păstorilor nomazi din Pind au mai continuat multă 
vreme până în urmă de tot. 


1 Cvijić, o. c. p. 179. 
2 Wace and Thompson, 9. C. p. 210. 

Pentru mişcările păstorilor nomazi din peninsula Chalcidică, 
în vremurile mai nouă, ştirile ne lipsesc cu desăvârşire. Deşi 
astăzi elementul aromânesc se află răspândit şi în această parte 
a Peninsulei Balcanice, mai cu deosebire în Casandra, cu toate 
acestea, aşezări permanente din partea celor trei grupuri de păstori 
aromâni (din Pind, Gramoste şi Albania) lipsesc. Se pare însă 
că cu câteva veacuri înainte şi, mai ales, în evul de mijloc, Aro- 
mânii nomazi cunoşteau şi ţinuturile Calcidicei. Informaţiuni asupra 
acestor Aromâni avem mai întâiu pe căi indirecte, din partea 
Slavilor din nordul Peninsulei Balcanice. In ţinutul ocupat de 
Bulgarii numiţi Mijaţi, despre care vezi mai pe larg în capitolul 
„Influența păstorilor aromâni asupra celorlalte popoare balcanice“, 
se află aşezări aromâneşti slavizate. Intre acestea, comuna mun- 
toasă Gali€nik este chiar aromânească. „On sait que quelques- 
unes des plus anciennes familles ce Gali&nik ont une origine 
aromoune. Leurs encâtres menaient pendant Pété les bestiaux 
aux pâturages des montagnes environnantes pour descendre en 
hiver le long de la rivière Galik, près de Salonique“!. In 
această comună se păstrează încă până azi o familie de Bulgari 
cu numele Ținfarevic (de la Ținţar, numele dat de către Sârbi 
Aromânilor). De asemenea într'o altă comună, Lazaropolje, o familie 
de origine aromânească, cunoscută subt numele Drakuli, continuă 
încă până astăzi să se ocupe cu păstoritul. Ea este slavizată; 
însă ccntinuând vechiul drum de mutare, încă până mai înainte 
de războiul balcanic, ea îşi mână turmele, iarna, în regiunea 
Salonicului. „A Lazaropolje, une des familles les plus nombreuses 
porte le nom aromoune Drakouli: elle est d'origine aromoune 
et tous ces membres ont un teint très brun. Seule, elle s'ocupe 
encore de I'6levage des bestiaux et descend chaque année avec 
ses troupeaux dans la plaine de Saloniqus“2. După toate acestea 
ne vine şi o informaţiune directă din Sfântul Munte. 

Intrun document al mănăstirii Iberon, publicat de P. Us- 
penski (Istorija Ahona, Kiev, 1877, III, p. 355), este vorba despre 
o aşezare de treizeci de familii ale păstorilor Vlahi: tpiæxocíæ 
papeta îjozv &mavres of Bădyo:. Aceşti Vlahi procurau călugări- 
lor de la Sfântul Munte lâna, laptele, brânza şi untul de care 
aveau trebuinţă. In acest document se mai spune că femeile şi 


1 Cvijić, La Peninsule Balkanique, Paris (1918), p. 399. 
2 Cvijić, o. c., ib. 

fetele lor erau îmbrăcate cu haine bărbăteşti. Dintre acestea, 
unele păzeau oile, iar altele rămâneau acasă şi se ocupau cu 
gospodăria. Deoarece, însă, mulţi dintre călugări, profitând de 
prezența sexului frumos, începuseră să se dedeă la unele petre- 
ceri nepermise de regimul ascetic al Muntelui sfânt, patriarhul 
din Constantinopole, Nicolaos, prinzând de veste despre lucrul 
acesta, a stăruit pe lângă împăratul Alexie Comnen ca să mute 
familiile păstorilor vlahi în altă parte a Peninsulei Balcanice. 
In urma acestei stăruinţi, Vlahii au fost mutaţi în Peloponez. 
Tomaschek, care relevează faptul, crede că aceşti Vlahi nu 
reprezintă resturi din vechiul element Vlah din aceste părți, 
ci că ei sânt păstori nomazi veniţi din părţile apusene ale Mace- 
doniei. Această mişcare de populaţiuni el şi-o explică prin năva- 
lirea Normanilor. Tot în această epocă încep să apară şi popu- 
laţiunile albaneze 1. 

Nu se poate afirmă cu deplină siguranță dacă ei ţineau de 
tulpina Vlahilor din Serbia sau de tulpina păstorilor nomazi din 
Pind. Eu cred că ei erau strămoşii Aromânilor slavizaţi în Galič- 
nik. Faptul relevat în documentul mănăstirii Iberon, după care 
femeile şi fetele acestor păstori namazi se purtau în haine bar- 
băteşti, ne dă unele indicaţiuni despre apartenenţa lor la tulpina 
Aromânilor. Nu ştim care va fi fost portul Vlahilor din Serbia. 
In ce priveşte însă poriul păstorilor aromâni, despre care se va 
vorbi într'un capitol special, acesta, în trăsăturile lui fundamen- 
tale, este încă până astăzi acelaşi atât la bărbaţi cât şi la femei. 
Intr'un alt document de dată mai nouă, relevat tot de Uspenski, 
mişcările Vlahilor din Peninsula Balcanică şi în special acelea 
ale Vlahilor din Sfântul Munte sânt aduse în legătură cu Cru- 
ciaţii. In acest document ni se spune precis că aceşti Vlahi care 
se cheamă KovurisfAzxo nu sânt decât oravpopâpa din Italia, prin 
urmare aceiaşi cu Cruciații. Această confuzie între păstorii Vlahi 
şi Cruciații a făcut-o autorul manuscrisului, din cauza asemănării 
primului element Kourţă- din porecla lor Kovrţefizkxo cu cuvân- 
tul aromânesc crufe. Căci, după autor, zpoōtos yo mag œùtois 6 
gtavp6s... adică „crucea de către aceştia se numeşte cruţe“. 
Se vede că el cunoşteă ceva din graiul păstorilor aromâni din 
Sfântul Munte, căci numai aşă se poate explică etimologizarea 
curioasă ce încearcă să facă pentru porecla Kovrţ6Biaxos, adu- 


1 W, Tomaschek, Zur Kunde der Hămus-Halbinsel, Wien, 1882, p. 41. 

cându-o în legătură cu grecescul oravpoșepos „cruciat“. El vedeă 
în primul element din Rov=(6fhzyos acelaşi cuvânt xçoðtos (arom. 
cruţe), ca şi în grecescul gravpopâpos elementul cravpâs (gr. cruce). 
Din această încercare greşită de identificare a unei porecle, a 
cărei origine este cunoscută, reiese clar că păstorii de la Sfântul 
Munte erau Aromâni. Aceasta se dovedeşte nu numai prin tran- 
scrierea cuvântului crațe prin xpoðtos (cu ţ pentru č, deşi tran- 
scrierea lui č din dacor. cruce ar fi fost foarte greu de redat în 
greceşte, poate cel mult prin toc) aşa cum pronunţă Aromânii, 
cât mai cu deosebire prin întrebuinţarea numelui etnic Kovr(6- 
BăzăXo:, care, după cum se ştie, se aplică numai Aromânilor!. 

Mai avem un cuvânt despre mişcările Aromânilor din Za- 
gori, şi cu aceasta isprăvim întreaga expunere despre stările 
mai nouă ale nomadismului Românilor din Epir. Mai întâiu câteva 
cuvinte asupra ținutului Zagori. Acest ţinut are 40 de sate, dintre 
care numai 13 mai sânt locuite de Români ; în celelalte se găsesc 
numai Greci. Aceştia erau odată Români. in afară de costumul 
românesc şi de unele cuvinte româneşti care se păstrează în 
graiul lor, toate satele din Zagori, până în urmă de tot, erau 
înregistrate la autorităţile turceşti subt numele de Olah kăui, sate 
româneşti2, Această denumire estE veche şi a rămas, încă de pe 
vremea când toate satele erau locuite de Români. Comunele cu 
populațiune românească din Zagori ocupă două regiuni deosebite: 
una spre răsărit, în care intră Grebeniţi (300fam.), mai la miază- 
noapte Floru sau Flamburari (200 fam.), având în faţă mun- 
tele Ciuca.roşie, după aceea Șeş-Cerneşi (200 fam), şi mai 
la sud Drăgari (Dragai). Toate celelalte comune sânt aşezate spre 
vest şi vin dealungul râului Voiusa: Aci avem în primul rând 
Băiasa, comună aşezată pe amândouă malurile râului Voiusa,. 
la poalele muntelui „Ou“; după aceea Laca (400 fam.); mai la 
nord Dobrinovo (250 fam.), Paliohorii (70 fam.), Leas- 
niţa (250 fam ) şi altele. Aromânii din Zagori, la început, urmau 
aceleaşi drumuri de migraţiuni ca şi Aromânii din satele din Pind. 
Unii din ei mergeau la iernatec în satele din Zagori. Mai târziu 
mulți din ei au început să emigreze în ţinuturile Traciei. Dintre 
comunele care au dat cel mai mare contingent populaţiunilor 
româneşti din Tracia este Băiasa. După tradiţia locală, această. 


3 Cf. W. Tomaschek, 0. €., ib. 
2 Cf. Lumina. Anul I (1903), p. 106 şi urm. 

comună pur românească s'a format la început, din păstorii nomazi 
veniţi din patru cătune: Băetan, Stă-Vinirea, Bistriţi 
şi Săn-Dumitru; acest din urmă cătun face parte din Bă- 
iasa, alcătuind partea de sus a comunei, unde se găseşte bise- 
rica St.-Dumitru. La început, Aromânii nomazi din Băiasa îşi 
mutau turmele, la iernatec, în Doliani (tot în Zagori). In tim- 
pul verii şi cei din Doliani veneau în Băiasa. Și astăzi se mai 
continuă aceste mişcări, Insă cea mai mare parte din locuitorii 
acestei comune au fost nevoiţi să se înstrăineze, apucând dru- 
mul pribegiei cu turmele şi cu tot avutul lor, unii ajungând pâna 
în partea răsăriteană a Peninsulei Balcanice, în Tracia, alţii mai 
în spre miază-noapte, până în munţii Rodope. Astăzi cei mai 
mulți păstori nomazi din această comună se găsesc în Peştera, 
foarte mulţi în Giumaia, precumşiîn Sear (Seres), Poroi, 
Negrita, Melenik, Nevrecop şi aiurea. Cauzele care 
i-au făcut pe Aromânii din Băiasa să-şi părăsească comuna au 
fost atacurile din partea Turcilor şi Albanezilor. In 1814 ea a 
fost atacată de bandele de tâlhari ale lui Ali-paşa, iar în timpul 
revoluţiei greceşti din 1821, de către armatele turceşti. La înce- 
put, foarte mulţi dintre Aromâni se refugiaseră în Grecia, în 
Vudonista lângă Termopile. Mai târziu s'au reîntors în 
comună şi apoi au apucat drumul spre răsăritul Peninsulei Balcanice!. 


2. Aromânii nomazi din Gramoste, Macedonia, Tracia şi Bulgaria. 


A treia grupă de păstori aromâni care emigrează cu tur- 
mele lor sânt Aromânii din muntele Gramoste. Acest munte 
ţine tot de lanțul muntelui Pind. Cele două ramificații ale lui 
ajung, la miază-noapte, una până în apropierea lacului Prespa, 
iar alta, urmând direcţia spre răsărit, se apropie de ținutul Ca- 
storiei. Ținând seamă de prezenţa elementului grămustean în Ma- 
cedonia şi peste tot în Peninsula Balcanică, dar mai cu deose- 
Dire în munții Bulgariei şi ai Serbiei, odată populațiunea păsto- 
rească din ţinutul Gramostei trebue să fi fost foarte numeroasă. 
Astăzi munţii Gramostei mai sălăşluesc numai câteva sate: Gra- 
moste, Deniscu, Pilgades etc. In afară de acestea, se 
mai găsesc câteva localităţi ocupate de Românii fărşeroţi din 
Albania, ca Coje li (40 de familii), Valea-mare (50 de fam.) 


1 Cf, Wace and Thompson o. c„ p. 195. Vezi şi Lumina, Anul IM 
(1905), p. 17 şi urm. 


oRadoviț 
o 


CS ie Sa 
psi ear i 
fanii 
oCumanovo N N a 
(i 


1 
QSCOPIE R 


V iumaia d.sÙs 


Bu 


D 


„lt 


} 


| IRANAZ 
oDuăzzo E 


orus Parles 


7 p Prosac/eă Xah 
2 oCorloya- 
taricrova 
“= = Dovala 
Ca 8/3 


K3 


MUTĂRILE 
ROMÂNILOR NOMAZI 


——» Drumunte mulărilar( üre sp ormeivsh, 
-- * migrație * ` 
Mint 


Th Caprdan Român Nomazi 





PELOPONEZ 


ROMÂNII NOMAZI 237 


Varibobi (30 de fam.), Pelicati (80 fam), Badra (30 de 
fam.), Arza (20 de fam.) şi altele!. Dintre toate populaţiunile 
româneşti păstorii grămosteni se aflau aşezaţi în imediata apro- 
piere a triburilor albaneze din sud. Această poziție geografic 
i-a făcut să se mişte cu turmele în două direcţii opuse: una în 
spre apus şi alta în spre răsărit. Mişcarea păstorilor grămusteni 
în apus este foarte veche. In această mişcare ei au populat centrele 
româneşti din spre Coriţa. Inaintând ceva mai departe, ei au fost 
aceia care au populat faimoasa Moscopole, cutoate comunele din 
împrejurime, despre care se va vorbi la mişcările Românilor din Alba- 
nia. După graiu, singurul mijloc sigur pe baza căruia se poate face 
o 'deosebire între Aromânii originari din Pind şi cei originari 
din Gramoste, aproape mai toți Aromânii din Albania îşi trag 
obârşia din ramura grămusteană. A doua mişcare a Românilor 
din Gramoste în părţile răsăritene ale Peninsulei Balcanice, mai 
cu deosebire în Macedonia şi Bulgaria, este mai nouă. Ea da- 
tează de vreo două veacuri; foarte mulți Grămusteni bătrâni 
din Macedonia îşi mai aduc aminte din tradiţie de vechile lor 
aşezări. Dacă motivul primei mişcări mar fi putut fi altul decât 
obicinuinţa de a emigră cu turmele, în căutarea unor locuri cu 
păşuni mai bune, motivul celei de a doua mişcări a fost turbu- 
rările din Balcani, şi în special invaziile triburilor albaneze din 
ținutul Colonia. Primul centru din cuprinsul acestor munţi a. 
fost Gramostea, oraş vestit pe acele vremuri în întreaga 
Peninsulă, prin numărul mare a! locuitorilor (aveă 40000), prin 
bogăţia turmelor şi a locurilor de păşunat şi prin înțelepciunea 
Aromânilor, care se îndeletniceau nu numai cu turmele ci şi cu 
comerţul şi meseriile. Inconjurată de 18 munţi, Gramostea văzută 
din spre muntele Scară, care alcătuiă intrarea principală în 
oraş, se întindeă frumos în amfiteatru până aproape de râul 
Nicolea. In Gramoste s'au născut faimoasele familii Paciurea 
şi Hagisteriu, rămase legendare în tradiţiile noastre populare, 
nu atât prin bogăţia lor, cât mai ales prin măreţia faptelor şi înţe- 
lepciunea lor. Astăzi n'a mai rămas aproape nimic din această 
falnică cetate, care a strălucit, odată, alături de Șipsca şi 
Moscopole din Albania. Numai urmele în ruine a vechilor 
clădiri, printre care se găsesc răspândite vreo 20 de căscioare 
sărăcăcios clădite, mai spun trecătorului despre strălucirea ei de 


1 Vezi C. N. Burileanu, 7 Romeni di Albania, p. 124. 

altă dată. Toţi Românii din Gramoste, ca şi acei din centrele : 
Niculiţa (de la râul Nicolea), Linotopi, Fuşea şi altele, s'au 
răspândit peste întreaga Macedonie: în Bitolia, Părleap, 
Cruşova!, Târnova, Magarova, Nijopole, Zaniţa, 
Cotani, Hrupiştea, Blaţa şi altele2. 

Astăzi păstorii nomazi care au mai rămas în Gramoste îşi 
mână turmele lor în două direcţii: unii iernează în Hrupiştea, 
alții apucă drumul mai în spre miază-noapte, în apropierea lacu- 
Hui Castoria, acolo unde se coborau toamna şi păstorii no- 
mazi din satele de pe muntele Smolica din Pind. Insă pe vremuri 
ei înaintau cu turmele spre răsărit şi mai departe, ajungând 
până în câmpia Salonicului, şi de aci apoi, înaintând prin ţinutul 
Meglenului, ajungeau până la râul Vardar. Resturi din aceste 
migraţiuni se mai păstrează în păstorii nomazi din marea comună 
grămusteană Livădz, aşezată pe muntele Paic, In timpul călă- 
toriei mele în Meglen, trecând prin această comună, am găsit pe 
Aromâni într'o stare economică înfloritoare. Averea lor în oi şi 
capre se ridică la 150.009. Ca în mai toate aşezările primitive 
ale păstorilor nomazi, un număr de mai multe căl.ve numite 
Călivile dela Beli sau Călivile di Paşina3, aşezate în 
spre răsărit de comună, şi toate lăsate în părăsire, alcătuiau lo- 
-cuinţele lor de vară. Migraţiunile păstorilor grămusteni în această 
«direcţie este relativ nouă. Am întâlnit în Livădz o bătrână de 
90 de ani care îşi mai aduceă aminte de vremea când Românii locu- 
iau în călive şi comuna Livădz abiă începuse să se înfiripeze. Toţi 
Aromânii din Livădz pleacă toamna cu turmele în regiuni mai 
calde, Cei mai mulţi se coboară subt conducerea celnicilor: Tica, 
Cocoș, Colerda, Hagi- Vreta, Sara-Cepi, Merca, Canacheu, Beli, 
Cilifica, Mişu Merea, Guli, Joga în câmpia Salonicului; alţii însă 
nu înaintează decât până în spre lenige şi prin părţile oraşului 
Vodena; iar unii ajung şi în câmpia Câlcâgş. Vara ei îşi 
mână turmele la păscut în munţii: Zelembec, Paşina, 
Dozdiţa, ȚPârvena-bara, Şarena-bara, Gândaă, 
Țărnareca etc., toţi situaţi în ținutul Meglen. Tot laptele 
ce se consumă, în timpul iernii, în Salonic vine de la aceşti 


1 Cf. N. Baţaria, Istoricul fondării oraşului Cruşova în Lumina, Anul 
d! (1904), p. 147 

2 Ci. Lumina, Anul V (1907), p. 104 şi urm, 

3 Cf. Lumina, Anul IV, p. 178. 

Aromâni grămusteni din Livădz. lar untul care se consumă în 
cantitate de mai multe sute de mii de kg vine atât de la Gră- 
mosteni cât şi de la păstorii aromâni originari din ţinutul Veriei !. 
Numai produsele de lână ale acestor Aromâni din amândouă 
tulpinile ocupă o întreagă stradă lăturalnică a marelui bazar din 
centrul oraşului Salonic. 

O altă parte dintre păstorii grămusteni au înaintat spre 
muntele Murihova. Aici ei s'au amestecat cu păstorii fărşeroţi, 
despre care va fi vorba la mutările Aromânilor din Albania. Cei 
mai mulţi dintre ei s'au slavizat. Numai câteva sute de familii 
au luat-o spre răsărit, în direcţia muntelui Nige,. Aci ei s'au 
oprit pe colinele muntelui Kaimak€alan şi au fondat comuna 
Radova-de-sus, cu mai mult de cât 200 de familii, toate 
alcătuind fălcările celnicilor: Bitârnu, Bajdechi, Stalica, Liti, 
Dascalina. Românii din această comună îşi mânau turmele la 
iernatec în regiunea dintre lenige şi Vodena în satele: 
Samar, Țarcoveani, Caliniţa, Vertecop, Lipov, 
Camenic, Bania, Bizova şi altele. Imprejurările turburi 
dintre 1900—1910, când mişcările revoluţionare bulgăreşti des- 
făşurau o activitate vie în aceste ţinuturi, au determinat pe 
păstorii grămosteni din Radova-de-sus să se mute în 1905 în 
Vodena. Din acest oraş ei se duceau la iernatec cu turmele, 
unii în împrejurimile oraşului, alţii, cei mai puțini, în direcţia 
unde mergeau şi Fărşeroţii din comunele Gramaticova, 
Fetiţa, Paticina, Cândrova, despre care vezi mai departe. 

Mulţi dintre Grămusteni au înaintat şi mai departe cu tur- 
mele, dealungul Vardarului, în spre miază-noapte, ajungând până 
în Serbia, în regiunea dintre Pirot şi Vranja., Alţii, luând 
drumul în partea de apus a acestei regiuni, s'au oprit în Ko- 
paonik. Toţi aceştia, după ce s'au aşezat definitiv în aceste 
ținuturi, toamna îşi mânau oile la iernatec în valea Moravei, 
Cu vreo cincizeci de ani înainte, se aflau păstori aromâni dintr'o 
singură aşezare, care aveau 80000 oi şi 2000 cai2. In Serbia, 
păstori nomazi din tulpina Grămustenilor se găsesc foarte mulți 
până în Stara Planina, ramificaţiunea apuseană a munţilor 
Balcani din Serbia. Alţii însă au ajuns cu turmele în Gaveska- 
Planina, nu departe de Ponori, pe culmea muntelui Sljep 


1 Th. Capidan, Meglenoromânii, istoria şi graiul lor. Vol. |, p, 27, 
2 Cvijić, o. c., p. 122. 

subt vârful Dobro-jutro, pe munţii Vidli€ în Visoko, 
şi în munţii Suha-Planina pe Vardenik!. 

Dar cei mai mulţi dintre păstorii grămusteni au trecut Var- 
darul şi Strumiţa, ajungând până la Nevrocop, pe povârnişu- 
rile munţilor Osigova. Pe acest munte şi în împrejurimi se 
găsesc sate ai căror locuitori trec peste 12000. Urmând drumul 
mai în spre răsărit, ei s'au aşezat pe povârnişurile munţilor 
Perin între Struma şi Mesta. In acest ţinut Aromânii gră- 
musteni sau răspândit în mai multe direcţiuni: unii spre Sear 
(Seres), aşezându-se în Carlikioi, Giumaia-de-jos, Ra- 
coviţa, Demir-Hisar, Crista, Cruşeva, Cenghel, 
Petrova, Papacair, Olah; alţii în spre Melenic cu 
aşezările în Spanča, Lupova, Bozdova, Șatra, Biliţa, 
iar alţii în spre Nevrocop, răspândindu-se în comunele Bresniţa, 
Banisca, Mahomia şi spre Drama în Romna, Neo- 
hori, Alistrati, Doxati, Carlitova şi altele. In fine, alţii 
au trecut Mesia, ajungând până în Xanti şi mai departe spre 
răsărit, iar mulţi din ei s'au aşezat în Rodope. Se înţelege că 
printre Aromânii revărsaţi în aceste regiuni ale Traciei apusene 
se găsesc şi mulţi din ţinuturile Moscopole ca şi din Zagori 2. 
Cei mai mulţi dintre Moscopoleni s'au aşezat în oraşele Sear, 
Drama, Cavala şi au ajuns comercianţi renumiţi, ca familia 
Dumba şi Baron Sina. Insă mulţi dintre păstorii grămusteni au 
înaintat spre miază-noapte aşezându-se aproape peste tot mun- 
tele Balcan, începând din Stara-Planina (în Serbia, despre care 
am vorbit mai sus) până la Marea Neagră, în munţii Sredna 
Gora, Rila şi Vitoš3. Toţi aceşti păstori nomazi aşezaţi 
pentru totdeauna în munţii Bulgariei, înainte de războiul româno- 
ruso-turc pentru eliberarea Bulgariei (1877), îşi mânau turmele la 
şes pentru iernatec în mai multe direcţiuni : Cei din munţii Balcani 
se coborau în regiunea de şes, cuprinsă între Adrianopole, 
Marea de Marmara şi gurile râului Marița. Ei locuiau 
mai mult în satele greceşti. Păstorii din Rodope o luau unii în 


1 Naselja Srpskih zemalja 1 (1902), p. CXXXI. 

3 Cf. Lumina, Anul lI (1994), p. 140 şi urm. | 

3 Weigand, Rumänen und Aromunen in Bulgarien, apărută în Jahres- 
bericht XUI p. 56. Numele localităților ocupate de păstorii aromâni în munţii 
Bulgariei nu s'au dat, de oare ce ele se găsesc expuse amănunțit în acea- 
stă lucrare a lui Weigand. 

regiunile mai calde din spre Ghiumulgina, alţii în ţinutul 
Campos din spre Drama şi Sear (Seres); dintre aceştia o 
parte ajungeau până aproape de câmpiile Salonicului !. 

După eliberarea Bulgariei, tot felul de greutăţi economice 
provenite, în cea mai mare parte din pricina cheltuielilor prea 
mari la care erau expuşi Aromânii cu trecerea graniţei în Turcia, 
nomadismul începi să mai scadă. Totuşi, cei mai mulţi căutau 
să-şi mâne turmele la iernatec în cuprinsul Bulgariei. Dintre 
aceştia, astăzi, unii pleacă la iernatec la poalele muntelui Balcan, 
înaintând spre miază-noapte până aproape de Vraţa şi Târ- 
nova. Alții, şi în special cei aşezaţi pe muntele V ito š, se co- 
boară în regiunea de lângă Plevna. Insă mulți din ei înaintează 
şi mai în spre miază-noapte, ajungând până la Vidin şi peste 
tot dealungul Dunării, unde se întâlnesc şi cu Românii din stânga 
Dunării. 

Bulgarii numesc pe aceşti Aromâni grămusteni Vlasi, Cara- 
kacani şi câte odată Juruci. Această ultimă denumire, care vine 
de la păstorii nomazi turci, se aplică la o parte din Aromâni numai 
prin aceeaşi generalizare a unui nume etnic, aşa cum se întâmplă 
cu termenul Vlah sau čoban. Imprejurarea aceasta va fi făcut pe 
Tomaschek să susțină că /urucii din munţii Rodope, care vorbesc 
o limba amestecată din cuvinte turceşti şi bulgărești, ar fi Aromâni 2. 


Printre Aromânii nomazi din Bulgaria se găsesc unii care 
nu mai vorb:sc dialectul aromân. Aceştia sânt păstorii numiţi 
Sărăcăcani, cărora Bulgarii le spun greşit karakacani. Portul acestor 
Sărăcătani, cu mici deosebiri, este identic cu acela al păstorilor 
aromâni. Se pare că la origine ei au fost Aromâni grecizați. Dar 
în foarte multe părți din Bulgaria numele karakacani se aplică şi 
păstorilor ncmazi aromâni3. Această confuzie provine, desigur, 
din cauza identităţii portului. De altfel, Aromânii din Bulgaria şi 
Serbia se mai numesc şi  Be/i- Vlasi şi Arnautski- Vlasi, iar cei 
din Tesalia Garaguni, despre care vezi în capitolul următor. 
Pouqueville ne asigură că Aromânii din Tesalia se mai numesc 
şi Cambisi, după numele ținutului Cambos. 


1 Jireček, Das Fürstentum Bulgarien p. 118 şi urm. 

2 „Die heutigen Zinzaren und Jăruken Sind nur spărliche Uberreste des 
indigenen Volkselementes“ (W. Tomaschek o. c., p. 44). Vezi despre aceasta 
şi Alexandru Philippide, Originea Românilor p. 699. 

3 Const. Jireček, 0. c., p. 120. 

3. Aromânii nomazi din Albania, munţii Murihova și ținutul 
Vadena (Edessa). 


Dintre toți Românii din Peninsula Balcanică, adevărații 
nomazi, care mau locuinţe stabile şi, atât la munte cât şi la şes, 
locuesc mai mult în călive (colibe) sânt Aromânii din Albania. 
Aceştia au ocupat încă din timpurile vechi două ținuturi deose- 
bite: unul situat în partea răsăriteană a Albaniei, pe amândouă 
laturile ale râului Devol, cursul superior, şi altul în partea 
apuseană, dealungul litoralului Mării Adriatice, începând de la 
Durazzo prin Cavaia şi Fieri până la Valona. Despre Aromânii 
din primul ţinut descendenţii lor povestesc, şi istoria confirmă po- 
vestea lor, că cu un veac şi jumătate înainte, ei au fost ne- 
guțători mari, aşezaţi în centre cu populaţiune curat românească, 
cum erau Şipsca, cu 8—10 mii case; Moscopole (care 
aveă, după cum vom vedeă în altă parte, 60.000 loc.), aşezată mai la 
sud, ceva mai mică decât Şipsca şi Bitcuchi, aşezat la sud de 
Moscopole. Aceste trei centre se aflau situate la sud de râul 
Devol. In partea de miază-noapte a acestui râu eră Gabrova, 
cel mai mare centru din acest ţinut; Lunca, aşezat mai în spre 
răsărit de Gabrova, şi Nicea, în apropiere de Lunca. Toate 
aceste oraşe, vestite pentru comerţul şi bogăţia lor de altă dată, 
au împărtăşit soarta centrelor înfloritoare din muntele Gramoste. 
Ele au fost distruse de către Albanezii trecuţi la islamism din 
regiunile nordice, şi astăzi mau mai rămas din ele decât nişte 
sătuleţe mizerabile, locuite de păstori şi agricultori aromâni şi 
albanezi. 

Aromânii din ţinutul al doilea au fost păstori. Ei continuă 
să se îndeletnicească încă până azi cu creşterea turmelor de oi 
şi cu chiragilâcul. In această parte a Albaniei apusene, ei sânt 
grupaţi în masse mai compacte în Muzachia. Ținutul acesta 
se compune din trei porțiuni: Muzachia propriu zisă, care se 
întinde dealungul Adriaticei, în dreapta şi în stânga râului Semeni, 
câmpia Fusa-Frakul şi regiunea Kavaja. Muzachia este împărțită 
în două: Muzakija-e-maă (M. mare), partea din dreapta râului 
Semeni, care reprezintă şi porțiunea mai mare, şi Muzakija-e-vogel 
sau Muzakija- Minar (M. mică), partea din stânga!. Cele două 
Muzachii cu Fu5a-Frakul au o întindere de peste 80.000 hectare, 


1 Bela Pech, Albanien, în Iilyrisch-Albanische Forschungen de L. von 
Thallóczy Ii 53. 

teren arabil, iar Kavaja numai 200 hectare. Ele formează kam- 
barul Albaniei. Când se întâmplă câte o recoltă bună, Albanezii 
pot exportă porumb în Dalmația !. Pe această câmpie se găsesc 
mai mult de 40 de sate şi cătune româneşti. Centrul Aromânilor 
este Fearica (alb. Fieri), situat în Muzachia mică. Mai în spre 
sud de Muzachia, o altă câmpie, în care se aşează mulți Aromâni, 
mai ales în timpul verii, este şi aceea dintre Valona şi Arta. 
'Ea este mai puţin proprie pentru agricultură, deoarece, în timp de 
ploaie, o bună parte din ea stă săptămâni întregi subt apă, iar 
restul este steril sau cu sare. Despre aşezările Aromânilor în 
Muzachia ne vorbeşte şi Hahn: „Sie ist nur zum geringsten Teil 
angebaut und dient cem nördlichen Epirus und dem Gramoslande 
zur Winterweide ; sie ist daher im Sommer wie verödet und die 
verlassenen Wlachendörfer, in denen auch keine Seele zuriickbleibt, 
machen einen sonderbaren, aber keineswegs heimlichen Eindruck“ 2. 

In afară de aceste două regiuni mai mari, Aromânii din 
„Albania se mai găseau odată în număr mare în ținuturile Dangli 
şi Colonia. Aci centrul principal erå Fraşeri, Păstorii aro- 
mâni din aceste ţinuturi, trăind subt continuă ameninţare din 
partea populaţiunilor albaneze din împrejurimi, şi-au părăsit cei mai 
mulți locurile, răspândindu-se cu turmele peste întreaga Albanie. 
„Astăzi, din vechile aşezări în această regiune ca şi din acelea 
de pe povârnişurile munţilor Radoni mau mai rămas decât 
Fraşeri, cu majoritatea populaţiunii albaneze, după aceea Za- 
valiani, Zarcani, Micom şi alte sătuleţe cu o popula- 
iune mixtă, compusă din Albanezi şi foarte puţini Aromâni. Toţi 
„aceşti Aromâni, care s'au ocupat şi se ocupă încă până astăzi 
“cu păstoritul subt forma nomadă, sânt cunoscuţi ca Fârșeroți, 
după numele centrului din acest ţinut Fraşeri. 

Ei sânt oameni bine făcuţi, voinici şi, în spre deosebire de 
«ceilalţi Români, totdeauna veseli: 
Fărşirotlu-i făr cripare, Fărşerotu-i fără necaz, 
Tuta dzua pri cântare. Toată ziua în cântări. 

Lumina | (1903) p. 218. 


1 Petrović I., Jahrsb. der k. und k. Gsterr.-ungar. Consulais-Behorden. 
-XXVI (1898) 193, 

2 I. G. von Hahn, Albanesische Studien p. 73. Vezi şi Reise durch die 
Gebiete des Drin und Wardar p. 290 nota 6. Despre Aromânii din Muzachia 
vezi și Die Walachen in Musakie de G. Weigand în Rom. Revue VIII (1892) 
p. 19 şi 109. Carl Patsch, Das Sandschak Berat in Albanien, în Schriften 
«der Balkankomm, (1904) p. 134 şi urm. 

In spre sud de Fraşeri, se găseşte orăşelul Premeti, cw 
mai multe sate precum: Cutari, aşezat la o oră depărtare de: 
Premeti, Budari şi Cosina, toate aşezate pe şoseaua care: 
duce de la Premeti la Berat. Ceva mai în spre apus de Premeti 
avem Buatli, Brejoni, Raptica şialtele, în care se găsese 
de la 10 până la 30 familii româneşti de fiecare sat; numai C o- 
sina are 50 de familii. 

Un ţinut şi mai mic, în care Aromânii sânt veniţi din alte 
părţi, este acela care se găseşte în apropierea oraşului Cur- 
tao (Coriţa) cu satele Pleasa, Deşniţa, Mboria, 
Ștropan, Drenova, Boboştiţa!. Aceştia toți sânt veniţi 
din Fraşeri. 

In fine, ultimul ținut locuit de Aromânii nomazi este acela 
care se întinde la extremitatea nordică a lacului Ohrida, cu 
centrele Beala-de-sus şi Beala-de-jos. Dintre aceste- 
două, cea mai veche este Beala-de-sus. Ea este aşezată la 
poalele muntelui Cum a, între două colineînalte, având la miază- 
noapte platourile numite Secări, Pat-al-Boi şi Pat-al- 
Martin, iar la miază-zi şirul de munţi La groape, la poalele 
căruia curge râul Beliţa, care izvoreşte din munţii Cuma şi 
Keatra-neagră2. Originea acestor Aromâni este din localitatea 
Rmâni (datîn hărţi Rmani) şi Pogradeţ, amândouă aşe- 
zate la extremitatea sudică a lacului Ohrida ; ele au fost locuite: 


1 Dintre acestea, Drenova şi Boboştiţa (Boboşnița) sânt comune bul- 
găreşti, în care se găsesc numai câteva familii româneşti. Bo boştiţa, pa- 
tria lui Victor Eftimiu, are o deosebită însemnătate pentru noi Aromânii. 
Intr'însa s'a ţinut în 1709 marele sinod, în care vestitul patriarh Joasaf, Aro- 
mân originar din Moscopole, a fost ales Episcop cu scaunul în Curtao (Co- 
rița), înainte de a ajunge patriarh (ultimul, de la 1718— 1745) în Ohrida: „Im: 
dortigen Nikolaoskloster (adică în Boboştiţa) wurde 1709 eine Synode abge- 
halten, auf der der berühmte spätere Patriarch Joasaph zum Erzbischof von: 
Koryza erhoben wurde“. Şi astăzi se mai păstrează în biserica Sf. Clemens 
din Ohrida mitra împodobită cu pietre scumpe, pe care Aromânii din Mo- 
scopole au dăruit-o ilustrului lor compatriot: „Zu den Merkwürdigkeiten [der 
Kirche des heiligen Klemens] zählt ... eine prachtvolle silbervergoldete, mit 
Edelsteinen geschmiickte Mitra, welche die Kaufleute der damals blühenden 
und schwerreichen Kaufmannsstadt Moscopolis 1727 ihrem Landsmanne, dem: 
grossen Patriarchen und Erzbischof /oasaph, gestiftet hatten“. (H, Gelzer, 
Vom Heiligen Berge und aus Makedonien. Leipzig (1904) p. 154. Pentru îns 
semnătatea şi istoricul comunei Bobo ştiţa vezi p. 211),. 


2 Cf, Lumina Anul IV (1906) p. 266, 

«odată numai de Aromâni. Atât Românii din Pogradeţ cât şi cei 
din Rmâni sânt originari din Lunca şi Nicea. 


lată acum şi mutările nouă şi vechi ale Românilor nomazi: 

Incepând mai întâiu cu păstorii nomazi care se aflau răs- 
firaţi printre centrele înfloritoare din primul ţinut, pe vremuri, 
„aceştia, în tovărăşia păstorilor nomazi din ţinutul Cur &a o (Co- 
rița), îşi mânau turmele la iernatec în Muzachia, coborînd 
până aproape de Valona. Alţii însă, despre care se va vorbi 
în altă parte, apucau drumul până în Tesalia. Drumul lor spre 
litoralul Mării Adriatice eră valea râului Devol până la gurile 
lui, şi apoi valea râului Seme nit. Astăzi puţinii păstori nomazi 
din acest ţinut nu se mai îndepărtează prea mult de aşezările lor. 

Românii nomazi de pe litoralul Adriaticei se mişcă în mo- 

dul următor: 
__ Păstorii nomazi aşezaţi la nord de râul Șcumbi, în comu- 
mele. Batai, Gresa, Vila şi din apropiere de Cavaia îşi 
mână turmele la văratec în părţile apusene ale Albaniei, în spre 
BPeala-de-sus, aproape de lacul Ohrida, „trecând Drinul şi 
ajungând până la muntele Galitiţa, Zavua şi Petrenia. 
Acest drum ei îl fac dealungul râului Șcumbi, până ajung aproape 
de Beala; de aci apoi se răspândesc în diferite direcţiuni. 

Insă ®nii dintre păstorii din această regiune înaintau cu tur- 
mele mult mai în spre miază-noapte, până la Ip e k. Călătorul englez 
Henry Tozer, care a călătorit în Albania după 1860, a întâlnit 
aşezări de vară ale Aromânilor fărşeroţi între Ipek şi Prizren2. 
Mulţi dintre păstorii nomazi din apropierea oraşului Durazzo 
şi din satul Poiani urmau aceeaşi direcţie 2. 

Aromânii nomazi cu aşezările la sud de râul Șcumbi până 
la Valona, adică acei care locuesc în Muzachia propriu zisă, 
apucă direcţiuni deosebite : păstorii aşezaţi pe ţărmul drept al 
râului Semeni, în Liubova, Lusnia, Carbonaro, Ar- 
deniţa, Colonia, Ciplaca, Petova, Imişte, Gra- 


1 „Les Valaques de Voscopelis, ville jadis florissante, unis à quelques 
tribus voisines de la Dévol descendaient naguère du côté de Vallone et 
dans la partie occidentale du Musaché“ (Pouqueville, Voyage dans la Gârce 
vòl. I p. 217). 

2 Researches in the Highlands of Turkey. London 1869, Vol. I p. 352 

„ap. Beza M. o. c., p, 39. 
3 Cf. Const, Jireček, în Ungarische Rundschau din Aprilie 1914. 

dişte şi alte localităţi mai mărunte înaintează, vara, cu turmele, 
tot în spre partea răsăriteană, îndreptându-se la sudul lacului 
Ohrida, pe munţii dintre Gra bova, Lunca şi Pogradeț. 
Se înţelege că în această direcţie se duc toți păstorii nomazi 
dintre Șcumbi şi Semeni, în marea lor majoritate; însă sânt unii 
din ei care o iau mai în spre miază-noapte, dealungul lacului 
Ohrida. Alţii, pe vremuri, înaintau şi mai departe dealun- 
gul văii Drinului Negru până în spre munţii Bistra şi Vla- 
hinica, locuiți numai de populaţiuni slave. Din aceste părţi, 
toamna se coborau la iernatec şi păstori slavi sau Aromâni sla- 
vizaţi în câmpia Muzachia 1. Drumul acestor păstori se întindeă 
mai întâiu, dealungul lui Semeni, după aceea urmau cursul râului; 
Devol şi de aci apoi, urcând colinele munţilor Velatos, ajun- 
geau în regiunile însemnate mai sus. 

Păstorii nomazi din a doua porţiune a Muzachiei care se 
întinde la stânga râului Semeni, precum şi aceia care îşi au aşe- 
zările mai la sud, dincolo de râul Voiusa, până aproape de Valona, 
îşi mână turmele la văratec pe muntele Tomor (Domor). Mun- 
tele Tomor (vechiul Tpâpos, în aromâneşte Nd um or) se ridică în 
faţa oraşului Berat (arom. V i lar d i). Else întinde, la miază-noapte, 
de la ţărmul stâng al râului Devol, urmând cursul superior al lui: Se- 
meni până aproape de comuna românească Bitcuchi cd ibonia- 
El formează graniţa naturală între Berat şi Coriţa ; raurile lui de 
la sud despart ţinutul Coriţa de Colonia. Povârmşurile lui apusene 
din spre Vilardi (Berat) sânt abrupte şi greu de suit; în schimb 
versantul răsăritean se lasă mai uşor şi pe povârnişurile acestui 
versant se găsesc păşuni abundente pentru turmele de. oi. Pe vre- 
muri, toate turmele păstorilor nomazi dintre Semeni şi Voiusa petre- 
ceau lunile de vară pe înălţimele acestui munte, între cele două vâr- 
furi: Tomoriţa- mare, în faţa oraşului Vilardi (Berat), şi T o- 
moriţa-mică, mai în spre sud. Mulțimea. numelor de localităţi 
precum: Cărarea luiLampi, Padea şoareclui, Scârpa- 
lată, Chiatra-lată (în aceste două nume de loc. avem păstrat cu- 
vântul fat din lat. latus; astăzi pierdut în dialectul aromân), Guva lui 
Mima, Lemnuşa şi alte din domeniul vieţii păstoreşti, despre 
care vezi în altă parte 2, dau dovada cea mai sigură. despre existența 

1 Cvijić, La Peninsule Balkanique (1918) p. 450. 


2 Vezi capitolul „Păstoritul Aromânilor în toponimia Balcanică“, Vezi . 
afară de aceea şi C. N. Burileanu, 1 Romeni di. Albania p. 183. 

păstorilor aromâni de altă dată în porţiunea de munte dintre 
cele două vârfuri. Astăzi păstorii nomazi din comunele: Criie = 
ghiata, Fracula, Levani, Scrofetina, Conisbalte. 
Ţercovina, Radotina,Besisti,Șcrapari şi altele,îşi mână 
turmele în spre ramificaţiunile de sud ale lui Tomor, în locali- 
tățile Ostroviţa de pe muntele cu acelaşi nume, Protopapă 
aşezată pe un deal în faţă de Ostroviţa, şi Buşari pe muntele 
Bufnia. Urme de călive aromâneşti se găsesc şi în alte părţi, 
însă mulţi dintre păstorii nomazi şi-au schimbat direcţia de 
văratec, din Cauza jafurilor venite din partea Albanezilor. 

O altă parte din Fărşeroţii din cătunele aşezate în apro- 
piere de Valona, ca şi mulţi păstori nomâzi din regiunea Artei 
— ţinutul Ciameria — îşi mutau turmele pe munţii Kijafsez şi 
Liugu, în apropiere de comuna Bitcuchi. Cu timpul, o parte 
dintre aceştia nu s'au mai reîntors în locurile de otârşie. Astăzi 
ei coboară, toamna, la iernatec în ţinutul Ciameria, alţii co- 
boară şi mai jos,până în spre Parga şi în câmpia din ținutul 
Prevezei (golful Arta). Foarte mulţi din aceşti păstori nomazi 
meridionali au încercat să nu mai emigreze cu turmele în timpul 
iernii. In acest scop, ajutaţi de autorităţile turceşti, ei şi-au 
creat, cu 60—70 de ani înainte, un centru în Megidie. Insă 
obicinuiţi cu viaţa nomadă, cu timpul au început iarăşi să 
emigreze, şi astăzi îşi mână turmele la iernatec în ţinutul şesos- 
din apropierea de Santi-Quaranta. Unii Aromâni nomazi 
de aici au trecut marea şi s'au aşezat în părţile meridionale din 
insula Co rfu!. Ei sânt originari din satul Licursi, 

Trecând la Aromânii din Dangli şi Colonia, aceştia îşi 
mută turmele la văratec în muntele Gramoste. Pe vremuri, în 
tovărăşia altor păstori nomazi din nordul Epirului, ei coborau cu 
turmele şi cu tot avuțul lor şi mai departe în direcţia din spre 
miază-zi, ajungând până la cursul inferior al râului Aspropotam, 
care se varsă în golful Arta. Ei ajungeau în Grecia până în 
Acarnania şi Etolia, cunoscute în veacurile de mijloc subt 
numele Mica-Valahie, în opoziţie cu Tesalia, Marea-: 
Valahie. Pe la începutul sec. XIX, ţinutul care cuprindeă aceste 
două provincii se alcătuiă din patru părţi: Vlahos şi Zigos, 
în partea stângă a Aspropotamului, şi Valtos cu .Xirumeri, 


1 T. Burileanu, o. C., p. 378. 

în partea dreaptă !. Date despre coborirea Aromânilor în regiu- 
mea din stânga nu avem. In cazul acesta prezența numelui Vla- 
hos din această regiune ar puteă fi înterprefată ca o veche 
urmă despre existența păstorilor aromâni în aceste părţi. Pă- 
storii aromâni din Albania se coborau numai în districtul Valtos 
şi Xirumeri. Despre aceste ţinuturi ne vorbeşte şi un pasagiu 
din hrisovul lui Andronic din 1336 privitor la posesiunile bise- 
ricii din Stagus, în care încă de atunci se pomeneşte despre 
prezenţa Vlahilor, Albanezilor şi Bulgarilor : xai robs ôro thy èvo- 
piv abrîe Bvraq îepouEvovs Bidyovs te xal Roviyăpovs wat Afavi- 
ros 2. Districtul Valtos şi'Xirumeri are forma unui triun- 
ghiu şi se cuprinde între malul drept al râului Aspropotam (vechiul 
Achelous), golful Arta (vechiul golf Ambracic) şi ţărmul 
Mării lonice. 

Astăzi păstorii nomazi din Albania se găsesc peste tot în 
acest district, însă mai cu deosebire pe valea râului Aspropotam 
şi în regiunea păduroasă, cunoscută subt numele Maniana. 
Cel dintâiu care ne dă, numai în treacăt, veşti despre aceşti 
Români nomazi este Pouqueville. El îi numeşte Pistichi pe 
păstorii nomazi din Acarnania şi Vlahi pe cei de pe ţărmul 
golfului 3. Insă după Heuzey, care i-a vizitat ceva mai târziu 
decât Pouqueville şi ne-a lăsat o descriere amănunţită despre aceşti 
păstori nomazi din Albania, numele lor printre populaţiunile gre- 
ceşti din Acarnania este Garaguni din Caraguni (purtători de 
gune negre) şi Arvanitovlahi (Vlahi originari din Albania), 
aşa cum se numesc încă până azi. El explică şi originea numelui 
din urmă, adăogând ; „Ce dernier nom leur vient de ce que leurs 
plus anciens cantonnements étaient dans la haute Epire et sur 
la frontière d'Albanie“ 4. In ce priveşte grupările acestor păstori 
nomazi pentru anul 1856, când arheologul francez a călătorit 
prin Acarnania, ni se spune că ei trăesc „par groupes de cin- 
quante ă cent familles“. Aceste grupuri, pe care noi le numim 
fălcări, înconjurate de turmele şi de tot avutul lor în vite, 
alcătuiesc un fel de cătune, pe care păstorii aromâni le numesc 
stane (un parc, une bergerie, oră). Heuzey dă pentru vremea 


1 W. Martin-Leake, Travels in Northern Greece I p. 126. 

2 Heuzey, Mission Archeol. p. 453. 

3 Pouqueville, o. c., p. 208 i 

+ L. Heuzey, Le mont Olympe et V'Acarnanie. Paris, 1860, p. 268. 

{qui 12 stane: „On compte en Acarnanie douze s/anaes, ce qui 
pporterait le nombre des Valaques, dans cette province, à huit 
cents familles“. In ce priveşte conducătorul sau şeful unei stane 
«(noi vom spune astăzi fălcări) tot Heuzey ne dă cele mai preţi- 
«oase informaţiuni: „Tout stani est sous les ordres d'un chef dont 
elle porte le nom: on dit la stani de Mihhas, Koutchoupinas, de 
Sidheris. Ce n'est pas un chef €lectif créé d'un jour à Pautre ; 
le pouvoir qwil exerce, espèce de petite royauté rustique et 
pastorale, est héréditaire. Cette autorité, consacré par la tradition, 
est respecté de tous. I! est toujours le plus riche parmi les pasteurs 
qwil commande; quelques fois il possède à lui seul la moitié 
des troupeaux. Personnage tout pacifique, il prétend cependant 
«tenir ses droits d'ancâtres guerriers“ !. Toți aceşti păstori nomazi, 
odată coborîți în aceste regiuni, n'au mai fost lăsaţi să treacă 
-cu turmele lor frontiera turcă. Cu toate acestea, ei nu s'au lăsat 
de viaţa lor nomadă, In acest scop, ei şi-au ales ca loc de văra- 
tec regiunile muntoase din spre Kârpenisi (Cărpiniş, 
“formaţiune românească de la carpen) şi Agrafa. Păstorii aro- 
mâni aşezaţi în partea inferioară a râului Aspropotam s'au înde- 
părtat în spre sud, ajungând până la Misolonghi. Cei mai mulţi 
care au rămas izolați de restul Aromânilor, cu timpul s'au greci- 
„zat, după cum cu mai multe veacuri înainte, tot prin grecizare, au 
pierit Vlahii băştinaşi din Acarnania, care, după relatările croni- 
-carilor din sec. XII şi XIII, alcătuiau populaţiunea ei de bază. 
Astăzi numărul acestor păstori nomazi din Acarnania se reduce 
la cei grupaţi în Maniana, în comunele Surevoli, Cucu- 
bina, Caţaro, Ohtu etc., precum şi la păstorii de pe muntele 
Cărpiniş. Dintre acestea, satul Cugubina este cel mai 
mare. E] se mai numeşte şi Maniana. Mai târziu, acest nume 
s'a întins asupra întregii regiuni. Despre starea actuală a Ro- 
„nânilor din Acarnania, şi în special cei din Maniana, cele mai 
bune informaţiuni ni le dă Weigand. Observ la acest loc numai 
că Weigand m'a ținut seamă de loc de relatările lui Heuzey 
pentru o epocă mai veche din viaţa acestor Aromâni 2. 
Românii nomazi din ţinutul Premeti, acei care se ocupă 
«Cu păstoritul îşi mână vara turmele pe munţii din apropierea 
«oraşului Premeti, în localitatea Lioptica?. 
1 Heuzey, 9. €. p, 270 şi 272, 


1 Weigand, Die Aromunen |, p. 183 şi urm. 
3 Cf, Cumina, Anul II (1904), p. 114. 

Aromânii din ținutul Curčao (Coriţa) împreună cu œ 
bună parte dintre păstorii nomazi aşezaţi în oraşele Moscopole 
şi Şipsca, despre care s'a vorbit mai sus îşi mânau turmele 
în Tesalia. Aci ei au ajuns până în părţile din spre miază-zi, 
aproape de Almiro, Câteva cătune fărşeroteşti din apropierea 
acestui centru dau dovada cea mai sigură că păstorii nomazi din 
Albania au ajuns cu turmele lor până în sudul Tesaliei. Până 
pe la 1881, data când Tesalia a fost anexată Greciei, Fărşeroţii 
din Almird în fiecare vară se întorceau cu turmele în Albania. 
După această dată, ei mau mai putut trece graniţa şi au fost: 
nevoiţi o parte să rămână în Tesalia, iar o altă parte să creeze 
un nou centru Vlahoiani!, situat la Apus de Târnova. Cu. 
timpul însă, şi mai ales după data anexării Tesaliei la Grecia,. 
păstorii nomazi din acest ţinut au emigrat spre Caterina ; alţii 
au venit din nou în Pleasa. Aceştia din urmă îşi pasc vara 
turmele pe Muntele-sec. 

Păstorii nomazi din ţinutul Dangli şi Colonia îşi 
mânau turmele la văratec, cu două veacuri înainte, în părțile 
apusene ale Macedoniei, trecând dincolo de câmpia Bitoliei, în 
ținutul muntos şi bogat în păşuni Murihova, unde încă până 
azise află Călivele di Murihova sau Setina, Rodova?, 
Papadia, aceasta din urmă aşezată la poalele munţilor Murihova. 
Primele lor popasuri în acest ţinut îndepărtat de Albanja eră L ă pu ş- 
ne ţ, lângă Florina. De aci au înaintat mai departe în munţii Muri- 
hovei, care se întind dealungul râului F âr na, foarte mulţi dintre 
ei aşezându-se în localitatea numită Ciucura. Insă o altă 
parte dintre aceşti Fărşeroţi s'au oprit în Pisuderi, Belca- 
men, Negovan, Biglişta, Băzdrăviţa; alţii au înain- 
tat şi mai departe ajungând până în munţii Nige, aproape de 
ținutul Meglenului. O bună parte dintre aceşti păstori, după cum 
vom vedeă la sfârşitul acestui capitol, au pierit în massa slavă, 
şi astăzi, doar tipul brun ca şi alte particularităţi ale Slavilor din 
aceste ţinuturi muntoase, care lipsesc la ceilalţi Slavi şi se 
găsesc numai la Aromâni, ne mai vorbesc despre prezenţa, în 
număr mare, a păstorilor aromâni din aceste părţi. 

1 Vezi despre aceste mutări şi Wace and Thompson, 9. €. p. 209;. 
Weigand, o. c., 219 şi 287. Despre mişcările Românilor din Albania vezi şi. 
Ernst von Hesse— Warteg, Die Balkanstalen und ihre Völker, Regensburg 


(1917), p. 231. 
2 Cf. Lumina, Anul II (1904), p. 173. 

Păstorii nomazi din Ciucura, care au scăpat de slavi— 
zare, mau putut să stea multă vreme în munții Murihova. Cu 
cincizeci de ani înainte ei au fost nevoiţi să-şi schimbe aşezările 
din nou. De astă-dată mutările lor se îndreptau în spre sud. 
Cauza pentru care ei mau putut să mai stea în Murihova au fost 
primele mişcări revoluționare ale Bulgarilor pentru eliberarea 
Macedoniei de subt Turci. Din Ciucura, ţinutul Murihova, s'au: 
sculat 400—500 de familii subt conducerea celnicilor: Lioiia, 
Cușa, Nasta, Celea, Butcaru, Parizea, Fotu, Gârfu, Zdru, Ghiza, 
Belu, Mușe, Bucinana şi alţii, ducând cu ei 80.000 de oi şi capre: 
şi aproape 12.000 de catâri şi cai. Ei s'au aşezat în apropiere- 
de Vodena (vechea Edessa) în comunele: Gramaticova- 
Fetiţa, Cândrova şi Patičina, unde se găsesc şi astăzi. 
Bătrânii, de la care mi-am procurat aceste date, îşi mai aduc 
aminte şi acum de aşezările lor din Murihova. 

In ce priveşte mişcările actuale ale acestor Aromâni, ele se- 
fac în direcţiunile următoare : 


Românii din Gramaticova-Fetiţa îşi pasc turmele, 
vara, în munţii din apropierea Vodenei, în localităţile: B eš- 
bunar, Catraniţa, Livadiţa etc. 

Românii din C ân dr o va vara îşi mână turmele în aceleaşi 
localităţi, iar, iarna, împreună cu fălcările din cealaltă comună, 
petrec o parte în câmpia din Vodena şi Jenige, o altă parte 
însă înaintează până la mare, în peninsula Calcidică, 
aproape de Salonic, în comunele Schia, Beşic, Xeropotami, 
Sarthi, Ciariči etc. 

Românii din Patičina îşi mână turmele la iernatec în. 
satele bulgăreşti din câmpia care se întinde între Vodena şi 
Carağova. 

Dar Românii din Albania mau înaintat cu turmele numai 
până în ținutul Florinei şi de aci apoi în Murihova, ci mulți din 
ei au ajuns până în muntele Neaguş deasupra Veriei, acolo- 
unde s'au aşezat cam în aceeaşi epocă, şi păstorii români din 
Pind de subt conducerea lui Badralexi, despre care s'a vorbit 
mai sus. Aci ei au ocupat comuna Selia-de-sus. O parte 
dintre aceşti Fărşeroţi îşi mânau turmele la iernatec în apropiere: 
de oraşul Neaguşte; însă o altă parte îşi coborau turmele pe 
țărmul mării, aşezându-se în apropiere de oraşul Caterina, de. 
la poalele Olimpului. Cei din Neaguşte, cu timpul, au fondat o 

comună numită Hurupani, aşezată la un km depărtare de 
gara Neaguşte, cu 300 de familii. Jumătate din aceste familii ier- 
nează la Caterina; restul în câmpia Salonicului. Mulţi din 
„aceştia se ocupă şi cu agricultura. 

In fine, tot dintre păstorii români din Albania (Ergeroţi) 
întâlnim şi în oraşul Caterina. Aceştia nu sânt nici dintre 
aceia din Vodena şi nici dintre Fărşeroţii din Selia-de-sus, Ei 
au venit cu vreo cin.izeci de ani înainte, direct din Ciucura, 
ţinutul Murihova. La început, după spusa celnicilor Coriţu, 
Vilenză, Pula, Bechia etc, ei veneau în Caterina numai ca să 
ierneze; mai târziu, când celelalte fălcări din Murihova s'au aşezat 
definitiv în comunele de lângă Vodena, ei n'au mai plecat cu tur- 
mele la văratec în Murihova, ci rămâneau în localităţile „din apro- 
piere: Scuterna, Spurliţea, Milea. Astăzi aceşti Făr- 
şeroţi iernează cu. turmele în comunele de lângă mare Chitros 
(Pidna), Paliani, Ayiul-lan, Niocastru şi Hrean. Cele 
două din urmă sânt proprietatea celnicului Zega, bun patriot român. 


-4. Inceputurile de desnaţionalizare ale păstorilor nomazi aromâni în 
mijlocul Slavilor, Albanezilor şi Grecilor. 


Toate mişcările păstorilor aromâni nomazi, studiate până 
aci, ne sânt cunoscute, după cum am văzut, parte din însemnările 
scriitorilor streini de pe la începutul sec. XIX, parte din cunoşterea 
drumurilor pe care mulţi din ei continuă să le mai facă şi astăzi. 
Insă, în afară de acestea, au mai fost mişcări care s'au făcut şi 
în altă parte. Despre acestea astăzi nu avem nici o ştire. Cu toate 
“acestea, presupunem că ele au existat, din cauza urmelor ce au 
lăsat în mijlocul populaţiunilor streine şi în special în mijlocul 
Slavilor. Astfel, foarte mulți păstori aromâni din Albania sau din 
muntele Gramoste şi chiar din Pind, înaintând cu turmele până 
prin ţinuturile Ohridei, ajungeau până prin câmpia Bitoliei, Aci, 
o parte din ei rămâneau în centrele româneşti Resna, lan- 
coveţi, Târnova,Magarova, Nijopole étc.; alții însă, 
care formau majoritatea. continuau drumul mai departe, dealungul 
râului Țârna, ajungând, după cum am văzut, până în ţinutul Mur i- 
ho va. O bună parte din aceşti păstori, prea mult îndepărtați de 
«centrele lor, s'au păstrat ca Aromâni până mai acum în urmă; însă alţii 
S'au slavizat cu desăvârşire şi numai tipul lor ca şi felul propriu al 
păstorilor aromâni de a creşte turmele ne mai arată că odată ei 

au ţinut de „fara armânească“. „Morihovo qui a joué a 1'6qopue- 
turque une certaine autonomie, est une région montagneuse propre 
à Velevage des bestiaux, assez semblable à la région des Mijaci.. 
Elle comprend un si grand nombre de types valaques qwon est 
porté à croire à Porigine slavo-aromoune de cette population. 
Tout autour de ces montagnes et sur le Niče habitent des pâtres- 
valaques à demi slavisés“ 1. 

O altă direcțiune pe unde emigrau păstorii aromâni cu tur- 
mele eră şi aceea care începe de la Struga, lângă Ohrida, şi 
se prelungeşte la miază-noapte dealungul râului Drinul-Negru, 
până aproape de câmpia din apropierea oraşului Prizren. Pe acest 
drum înaintau mai mult păstorii nomazi din Albania. Aceştia pe- 
treceau vara în călivele lor provizorii sau subt tende, şi toamna 
se întorceau din nou la şes. Ei se răspândeau peste toți munții 
bogaţi în păşuni şi populaţi numai de Slavi, cuprinşi între Drinul- 
Negru şi cursul superior al Vardarului. Toţi aceşti Aromâni cu 
timpul s'au slavizat : „Dans le temps reculé la région était peuplée 
de pasteurs aromounes, vivant dans des installations provisoires 
d'été. Les Slaves y ont pénetré au Moyen-Age et se sont mé- 
langés à ces indigènes, tout en fondant probablement leurs propres 
villages. Par suite de ce mélange, les Aromounes, ont commencé 
à se slaviser. Les Slaves leur ont emprunté le nomadisme trans- 
humant, le type de leur village, la pečalba, en même temps que 
certaines parties du costume féminin, Plus tard de nouyelles péné- 
trations se sont produiţes: des colons aromounes sont venus 
d'Albanie“ 2. Despre urmele pe care aceşti păstori aromâni dès- 
naționalizați le-au lăsat printre populațiunile slave, se va vorbi 
mai pe larg în capitolul „Influența păstorilor aromâni asupra 
celorlalte popoare balcanice“. Aici mă mulțumesc să mai adaog 
că aceste mişcări ale lor au putut fi împinse şi mai în spre 
miază-noapte. Pomenirea celnicatului în oraşele de pe coasta 
Dalmației, cu atribuţiuni păstoreşti cunoscute numai la Aromâni, 
nu şi la Sârbi, încă din 1214, poate servi ca cea mai sigură do- 
vadă despre depărtarea mutărilor lor în nordul Peninsulei Bal- 
canice. Toate aceste îndepărtări prea mari de la centrele lor de 
obârşie, au avut ca rezultat desnaţționalizarea lor8. 

1 Cvijič, o. €. p. 441, 

2 Cvijič o. c, p, 459. Vezi despre răspândirea păstorilor aromâni printre 


Bulgari şi A. Ischirkoit, Bulgarien, Land und Leute p. 49. 
8 Naselja srpskih zemalja Vol, I. p. CXXXII 

De altfel, păstorii aromâni au fost desnaţionalizaţi, în urma 
“ocupaţiunii lor cu păstoritul subt forma lui nomadă, nu numai în 
ținuturile Slave, dar şi în Albania. Și astăzi se găsesc regiuni în 
„Albania locuite de Aromâni, care, după cum mi se spune, sânt 
pe punctul de a se denaţionaliză, deoarece vorbesc mai uşor 
albanezeşte decât aromâneşte. Nu vorbim, de sigur, de toţi acei 
păstori aromâni din Sredna-Gora (Bulgaria), din Rodope 
şi din Tracia, a căror desnaţionalizare în veacul al XVII şi al 
XVIII eră un lucru isprăvit. 

Și nu numai păstoritul a contribuit la desnaţionalizarea 
„Aromânilor, dar şi agricultura. Dintre păstorii aromâni din 
ținutul Zagori, în afară de aceia care au fost grecizaţi din cauza 
propagandei greceşti, prin biserică, foarte mulți s'au asimilat 
elementului grecesc din acel ţinut şi din cauza ocupaţiunii lor 
cu munca câmpului. Wace şi Thompson, care au vizitat multe 
centre grecizate din Zagori, au putut face această constatare. 
Aromânii sedentari din mijlocul Grecilor, în opoziţie cu păstorii 
nomazi, veneau prea des în contact cu Grecii. La urmă de tot, 
ei au sfârşit prin a se greciză. Dintre păstorii nomazi se des» 
naţionalizau numai aceia care plecau în cete mai mici, înaintând 
prea departe şi izolându-se printre streini. Acei dintre ei care 
erau mai numeroşi şi continuau să se reîntoarcă în ţinuturile lor, 
puteau să se păstreze mai bine decât Aromânii agricultori !, 


II. 
Aromânii păstori. 


"1. Păstorul aromân, viața şi îmbrăcămintea lui. — Originea por- 
tului la Aromâni. 


Turmele de oi sânt păzite de păstori numiţi picurari. Păsto- 

rite nu există la Aromâni. Un păstor nu are nevoie să facă 
„ucenicie ca să se pregătească pentru această meserie. Aromânul 
de munte se obicinueşte din copilărie cu ea, deoarece se naşte 
şi trăieşte printre păstori. Cu toate acestea, mulţi se obicinuesc 
cu păstoritul, la început, păscând oile din sat, în apropierea co- 
munei, după aceea trec la munte. La o cupie (turmă) de oi, constând 
de la 800 până la 1000 de capete, se întrebuinţează doi păstori; 
-când turma este mai mare, se pun mai mulţi. Toată ziua păsto- 


1 Wace and Thomson, 0. C., p. 201. 

rul o petrece la munte îngrijind de turma lui şi de sănătatea 
oilor. Ei mănâncă la turmă, mâncarea care şi-o poartă în traistă. 
Cei neînsurați se duc acasă, cu rândul, şi-şi iau de mâncare; la 
«cei însuraţi le aduc şi femeile mâncare la munte. Seara, de 
“obiceiu, vin să doarmă la stână numai mătricarii, care pasc oile 
mâtrițe (oi care au fătat şi dau lapte). Ei adăpostesc mai întâiu 
«oile aproape de stână, după aceea se culcă şi dorm, unii afară, 
alţii în stână. Ceilalţi păstori: birbicari, nutinari, stir- 
pari, despre care va fi vorba în capitolul următor, nici nu vin 
la stână. Fiindcă viața păstorului aromân stă strâns legată cu 
'Suirea oilor la munte şi coborîrea lor la şes, ea va fi arătată 
mai pe larg în două capitole care vor urmă. Aici vom stărui mai 
mult asupra îmbrăcămintei lui. 

Deoarece întreaga ținută a păstorului aromân, atât ca în- 
“făţişare fizică !, cât mai cu deosebire ca port, are ceva care nu 
se vede la păstorii celorlalte neamuri din Peninsula Balcanică, 
iar pentru cercetător prezintă o lature din viaţa lui tot aşă de 
interesantă ca şi păstoritul, nu voiu intră în fondul acestui capi- 
tol, fără a spune câteva cuvinte şi despre îmbrăcămintea păsto- 
rului aromân 2. 


Comparat cu portul celorlalte popoare din Peninsula Balca- 
nică, portul la păstorii aromâni şi peste tot la Aromânii munteni, 
chiar atunci când nu se mai ocupă cu creşterea turmelor, aşă 
cum se păstrează până astăzi, se prezintă subt acea formă 
«deosebită, care face ca un păstor aromân, ori unde s'ar găsi el 


1 lată cum descrie Pouqueville tipul păstorului nomad: „Les Valaques 
'nomades, qui portent sur leurs fronts hâlés Pempreinte des saisons, sont 
généralement forts et robustes. Leurs têtes retracent les proportions ro- 
'maines ; et le temps, qui affaiblit les types nationaux, n'a pu, malgré leurs 
alliances, les confondre ni avec les Grecs, ni avec les Albanais. On leur 
reproche de la parcimonie, de Pobstination; mais à travers leurs moeurs 
rustiques, on retrouve une franchise sauvage qui n'existe pas dans le ca” 
.ractere des Levantins. Leurs femmes, douées par la nature du riche coloris 
«dont Rubens a donné le modèle à l’école moderne, n’ont pour beauté qu'une 
longue chevelure blonde, une bouche vermeille et la fraicheur de la santé" 
(Voyage dans la Grèce II, p, 218), Aci observ numai că amestecul păstori- 
Jor aromâni, prin alianță, („malgré leurs alliances“) cum presupune scriitorul 
francez care avuse prilejul să-i cunoască cu un veac şi mai bine înainte, este 
«cu desăvârşire exclus, cel puţin pentru Aromânii din Pind. 

2 Despre originea portului la Aromâni vorbeşte în treacăt şi Tache 
Papahagi în Grai şi Suflet |, p. 86. 

cu turmele, în munţii Pindului ca şi în Tomor din Albania, îrr 
munţii Balcani ca şi în Rodope, să se deosebească, în privinţa» 
aceasta, în mod fundamental, de păstorul grec, albanez, bulgar 
sau sârb. Acest port se arată relativ vechiu, dacă ţinem seama 
numai de faptul că la toate tulpinile de păstori aromâni, la cei 
din Pind şi Tesalia ca şi la cei din Gramoste şi Albania, el a 
rămas acelaşi. Ceva mai mult, el nu s'a schimtat nici la păstorii 
grămusteni din Bulgaria şi Serbia, cu toate că, după cum am 
văzut în capitolul precedent, aproape de două veacuri ei trăesc 
în munţii Balcani şi Rodope printre Slavi, Această mică consta- 
tare ne face să înţelegem, desigur, fără prea multă exagerare, că 
moda ori cât de mult va fi influenţat asupra portului altor popoare, 
la păstorii aromâni, însă, s'a izbit de acelaşi spirit de conserva- 
tism ce se observă în graiul şi obiceiurile lor. 

Deoarece, din cercetările mele în acest domeniu, am putut 
ajunge la convingerea că îmbrăcămintea păstorului aromân, cu 
toate înrâuririle ce va fi suferit din partea portului altor popoare, 
a reuşit să-şi păstreze acea trăsătură caracteristică, care se 
arată ca ceva specific aromânesc, în cele ce urmează voiu face 
o expunere amănunţită a tuturor hainelor cu care se îmbracă 
păstorul aromân, arătând în acelaşi timp şi originea cuvintelor 
pentru îmbrăcămintea de bază. După aceasta, din compararea 
portului aromânesc cu portul popoarelor cu care Aromânii vin în 
nemijlocită atingere, voiu căută să specific mai de aproape tră- 
sătura caracteristică aromânească, cară, în parte, este aceeaşi cu 
trăsătura caracteristică a portului albanez, amândouă având la 
bază acelaşi element străvechiu de origine autohtonă. Și fiindcă, 
la început, atât bărbaţii cât şi femeile s'au slujit de aceeaşi 
îmbrăcăminte, în cele ce urmează voiu trată pe rând mai întâiu 
îmbrăcămintea la bărbaţi, după aceea îmbrăcămintea la femei. 


Portul bărbătesc: 

Bărbaţii poartă pe cap căău/ă sau căcuuă. Nu ştim care va 
îi fost, în timpurile mai vechi, forma ei. Astăzi căcula este un 
simplu fes de pâslă sau de bumbac, de culoare albă şi fără ciu- 
curi. Fesul roşu, ca la Turci, s'a introdus numai la Aromânii 
sedentari. Fesul alb la păstorii grămusteni se cheamă k'ileafe, 
kuleafe sau tirlike; el este făcut numai din bumbac. In Pind se 
mai numeşte şi barbarisă. La Aromânii din Tesalia fesul se 
deosebeşte ceva de acela purtat de păstorii din Pind: este mai 





Păstor din Pind în port obicinuit: cu căčula pe cap şi cu 
sarica îlocată pe umeri Subt sarică vin cund u ş-ul, 
ţipnnea, diumindanea, cămeaşa cu cline 
şi catasarcu. Pe picioare: &oariţ susținuți de cal: 
javete şi ţăruh'e (opinci) cu nau (vârful îndoit). 





Celnic fărşerot din ţinutul Vodena îmbrăcat în sarică, 
cunduş, ţipune şi celelalte. 








1 Români din Pind îmbrăcaţi: 3 
1 în mal'ot, 2 în ţipune şi3 în tălăgan. 
(După Wace and Thompson, o. c.) 





Păştori din Pind cu portul puțin schimbat, 





Români grămusteni din Serbia şi din Bulgaria 
çu portul puţin schimbat şi cu turban pe cap. 





Români din Pind în port de sărbătoare. 

Băiat îmbrăcat în mal'ot. 
(După Wace and Thompson o. c.) 





Români din Pind în port obicinuit, 

strâmt şi mai înalt, prevăzut cu broderii de mătase în culorit, 

Pe trup se poartă cămeașe, din pânză de bumbac simplu 
sau amestecat cu in. Ca lungime, ea ajunge numai până la ge- 
nuchi, are mânecile largi, însă încheiate la mână, şi de la brâu 
în jos, pe dinainte, cade peste genuchi în mai multe cute dese, 
Această cămaşă se numeşte cămeașe cu ctine. Subt cămaşă pă- 
storii grămusteni mai poartă şi o flanelă de lână, cu mâneci lungi 
şi scurtă până la brâu, pe care păstorii din Pind o numesc cata- , 
sarcu; cei din Gramoste şi din Macedonia gădzoafă, iar cei din 
Balcani şi Rodope cămigeală. Peste cămaşă se poartă de obiceiu 
Sumindane sau fimădane (la Grămusteni: Fumădane), care este 
de postav, fără mâneci şi acoperă pieptul şi spatele până la brâu; 
Sumindanea nu se încheie la mijloc, ci la dreapta sau la stânga 
cu zave (copci), căci aripile au două fețe şi atunci se poate în- 
cheiă, când într'o parte, când într'alta. Alţii poartă ilek'e, un fel 
de fermeneă fără mâneci care ajunge până la mijloc, cu aripile 
trecând una peste alta şi brodate cu găitan sau ibrişime. Acea- 
stă ilek'e la păstorii din Pind este aceeaşi cu &umindanea, numai 
că se încheie la mijloc cu anasturi. La păstorii grămusteni izek'ea 
se mai numeşte şcurfacă. Tot Grămustenii mai poartă şi un alt- 
fel de șcurtă, numită cupăran. 

Peste acestea vine fipunea, un fel de tunică pe care păstorii 
fărşeroţi o numesc șigune (şagune). Ea este făcută din lână, de 
culoare albă şi neagră, la Fărşeroţi numai albă, lungă până la 
genuchi, fără mâneci pe talie şi cu mai multe clinuri la spate. 
Pe dinainte nu se încheie; în dreapta şi în stânga vine câte un 
buzunar, numit supane. Ea stă deschisă, ca să se vadă gimăda- 
nea şi cămeașa cu cine. Această haină este cu atât mai elegantă 
cu cât are la spate mai multe falduri. De obiceiu fipunea sau 
șigunea de sărbătoare are până la 20 de falduri, cea de rând 
numai până la şase. 


Moi Hristu ali Marine, Măi Hristu al Marinei, 
Şagunea cu nao cline, Șagunea cu nouă cline, 
Custura cu trei singili i Briceagul cu trei lanţuri. 


Burileanu, I Romeni di Albania p. 120. 


1 Şi păstorii albanezi poartă fes alb „Die jetzt allgemeine Mode des 
roten Feses ist jedoch wenigstens bei der christlichen Bevölkerung von 
Mittela!banien kaum hundert Jahre alt. Friiher trug man schwarze oder weisse 
Fizmiitzen ähnlicher Form, welche in einigen abgelegenen Strichen auch 
jetzt noch getragen werden“ (J. G. v. Hahn, Alban. Stud. 1854, p. 29). 

Când șiounea este prevăzută cu mâneci despicate şi lăsate 
să atârne, atunci ea se cheamă la Grămusteni şi la Fărşeroți 
dulumicu (albu k'indisit cu laiu), iar dulumă, când şigunea are 
mâneci şi este de culoare neagră. 

Peste țipune se poartă cunduș(e), la Grămusteni cândușe, 
Sau șcurtu, şcurtacă Aceasta este o haină făcută din șiac sau 
a5imtu, scurtă până la brâu şi are mânecile crăpate, pe dinăuntru, 
de la umăr până la cot, pe unde se văd mânecile cămăşii. Când 
este cald, mânecile atârnă la spate. 

Peste aceasta, cei mai bătrâni poartă sar(i)că de culoare 
neagră, la Fărşeroţi albă. Este ceva mai scurtă decât ţipunea, 
"deschisă pe dinainte şi croită bine pe talie. Mânecile la sarică 
sânt deschise, au forma triunghiulară şi sânt ceva mai scurte. 
Deoarece sarica se poartă pe vreme mai rece, de cele mai multe 
ori ea este prevăzută cu lână în şuviţe mai lungi, pe dinăuntru. 
In unele părţi sarica se mai numeşte şi gunelă (yunelă). Fărşe- 
toţii întrebuinţează şi gună „flanelă“ de culoare vânătă, neagră 
sau cafenie !. In cazul acesta ea se numeşte flucată. 

In zile de sărbătoare, mai rar în cele de rând, se mai poartă 
încă o haină care se cheamă ma/ot. Este croit pe talie ca şi 
țipunea, însă ceva mai lung decât aceasta, pe care o ascunde, şi 
este prevăzut cu mâneci. In afară de aceasta mal'ot-ul este sin- 
gura haină care se poate încheiă pe dinainte, până la brâu, cu 
trei sau patru nasturi. De la brâu în jos stă deschis ca să se 
vadă clinurile cămăşii. Maľot-ul are zărculă (glugă). La unii zăr- 
cula este cusută de malľot; la alţii ea este prinsă de nişte nasturi 
făcuţi din şaiacul ma/'otu-lui sau din găitan roşu-închis sau 
negru, din care se fac şi cheutorile. 

Tot în felul acestei haine păstorii aromâni mai poartă şi 
tălăgan. Deosebirea între tălăgan şi mal'ot nu este mare. Tălă- 
gan-ul este ceva mai scurt, este prevăzut cu aceleaşi mâneci, 
numai nu se încheie pe dinainte, însă şi el, la spate are o zăr- 
culă. Fărşeroţii îl numesc căpote cu zărculă. La Aromânii din 

1 Vezi despre portul gunei la Fărşeroţi şi C, N. Burileanu (I Romeni 
di Albania p. 213) care i-a cunoscut mai de aproape: „Nel vestiario questi 
farseroti si differenziano dai moscopoleni e dagli Albanesi della medesima 
regione, portando , . . la caratteristica flanella gunea o guna di color azzuro 
scuro, castagno o nero, In turco la guna nera è detta caraguna (Cara-nero), 


onde l'appellativo di Caraguni appropriato a questi romeni dai turchi e qualche 
volte dai romeni della Macedonia“. 

Weria tălăganul, după materia din care este făcut, este de două 
feluri: tălăgan di a5imtu, de culoare neagră, tălăganul cherva- 
'magiilor, şi tâlăgan di gravană, tot negru, pentru acoperit în tim- 
pul nopții şi pentru ferit de ploaie. Din cauza asemănării prea 
mare ce există între mal'ot şi tălăgan, în unele sate din Epir, 
mavot-ul se numeşte tălăgan. 'Tălăganul de gravand se poartă 
„mai mult de către comercianții de lânuri, nu şi de chervanagii. 

In fine ultima piesă de îmbrăcăminte este tâmbarea, făcută 
«din câprină (păr de capră). Ea vine tot pe talie, bine înţeles nu 
«ca celelalte piese de îmbrăcăminte, însă are mânecile desfăcute, 
în formă de platcă. Ca şi capotul, tâmbarea este prevăzută cu 
Zărculă (glugă). Ea se poartă numai în timpul iernii, când este 
frig; iar vara păstorii şi chervanagiii se folosesc de ea în timp de 
ploaie şi noaptea, la culcare, când se învelesc cu ea. 

Ca cingătoare păstorii aromâni poartă brân, (la Grămusteni) 
'bârnu, (la Fărşeroţi) băr, având de obiceiu dungi colorate. Cu 
'brânlu Aromânii se încing peste țipune, niciodată peste cămaşă 
:şi sarică. El este de lână, de culoare roşie, albă sau vânătă. 
Peste brân păstorii şi unii din chervanagii poartă si/eafe, numită 
şi sileah'e, cileah'e, adecă „seleaf* turcesc, făcut din piele, mai 
Jarg pe dinainte şi cu 3—4 despărţituri, în care se vâră cufutiu, 
cama, cumburea, piștolea (la Fărşeroţi), altipatlarlu precum şi mâ- 
nearlu (amnarul) cu custura. Aceste două din urmă sânt legate de 
silivar (lanţ) ca să ru se piardă. 

Pe picioare păstorul aromân nu poartă nici un fel de pan- 
taloni subt formă de cioareci, nădragi, ițari sau berneveci, ci 
numai zmeane (izmene), făcute din aceeaşi pânză ca şi cămaşa. 
Ele sânt susținute de o cingătoare părcăzon, care trece prin în- 
doitura izmenelor făcută la marginea de sus şi iese la cele două 
„căpătâie de dinainte. Pânza din care se fac izmenele este de 
“obiceiu albă; la păstorii grămusteni am văzut şi izmene de cu- 
oare vânătă. 

Peste izmene se poartă coarif cu tuzluci sau fără. Aceştia 
“se încheie cu copci şi sânt strânşi bine pe picior, începând de 
1a glezne peste genuchi până pe la jumătatea coapselor. Cioarecii 
sânt de obiceiu albi. Copiii poartă şi cioareci roşii, negri sau vineți. 
Ei sânt susținuți cu bete numite calfavete, care se înfăşoară de- 
desuptul genuchiului. Marginea de sus de la čoarif, ca să stea bine 
întinşi, se leagă de părcăzon cu o sfoară care se numeşte stringľe. 


260 TH, CAPIDAN 


Piciorul este încălţat cu lăpudz, (la Grămusteni şi Fărşeroţi) 
părpodz „ciorapi“.. Grămustenii poartă, pe alocuri şi numai îm 
timpul iernii, şi călcu/ făcuţi din şaiac. Peste ciorapi vin țăruh”'e 
„opinci“. Acestea au vârful, care se cheamă nac&i, bine ascuţit şi 
îndoit pe dinainte. Opincile Aromânilor sânt un fel de jumătăţi 
de ghete, fără sfori. Proprietarii de turme ca şi meseriaşii, poartă 
pe picior şi curăeli, un fel de” jumătăți de ghete, deosebindu-se: 
de făruh'e prin aceea că mau vârf, iar orăşenii încălţăminte. 
obicinuite. 


Portul femeiesc: 


Femeile poartă pe cap, de obiceiu, ăăculă (€ocuuă), care nu este 
decât un fes roşu numit la Fărşeroţi čupare (în Olimp țipare), împre- 
jurul căruia se înfăşoară cosiţele, sau o mândilă „batistă“, care, la: 
femeile mai bătrâne, este vânătă. Din cauza cuparei, toată toafura 
capului la fărşeroate este ceva mai înaltă decât la celelalte Aro- 
mâne. Tot la Fărşeroţi fetele poartă &uparea simplă, iăr nevestele: 
au în faţă, deasupra frunţii, câte o făşie brodată şi susținută de 
o legătură vânătă, care înfăşoară partea inferioară a cuparei, 
acoperind puţin şi fruntea. Fărşeroatele bătrâne îşi învelesc Ču- 
parea cu o pânză albă. Această pânză este aranjată în aşa fel 
încât întreaga coafură devine mai înaltă şi ceva mai voluminoasă.. 
Aceasta este legătura pe care ele o numesc de obiceiu ciăeroară 
sau Giceroană. La Grămusteni coafura femeii este şi mai com— 
plicată. Femeile bătrâne îşi înfăşoară fruntea cu balju „pânză 
albă“. Peste acesta vine o năframă neagră, șimie, care acopere tot 
capul, afară de partea de dinainte, unde se vede balțul. Cele mai 
tinere poartă, în unele părţi, în loc de balţ, ţipă, un fel de nă-- 
framă din pânză de mătase, de obiceiu colorată, peste care vine 
şimia. Femeile care n'au atins vârsta de 40 de ani, după aceea, 
miresele precum şi fetele, poartă căculă cu un fas de asime (de 
argint) pe deasupra, având împrejurul lui un baier de bani de 
argint, iar la marginea de jos a căciulei un şir alcătuit din tot 
felul de monede în aur şi argint, pe care ele îl numesc arăsărik'e 
di flurii, Subt aceasta mai vine un baer de mărgele de toate cue 
lorile, dar mai cu deosebire albe, care cade pe frunte. Acest baer 
se cheamă liliče di mărdzeale „flori de mărgele“. Un ultim şir de- 
piese de argint numit liliče di asime „îlori de argint“, care cade 
pe frunte şi o acoperă aproape peste tot, completează întreaga- 

«coafură. In afară de aceasta, se mai adaogă şi alte panglici cu 
tot felul de zorzoane. Toate acestea împreună cu întreaga coafură 
sânt susţinute de o făşie de pânză, brodală cu mărgele, numită 
da unii pârtiță, iar la alţii mogur. La urechi se poartă veri sau 
ming'uși „cercei“. 

Pe trup se poartă cămeaşă albă cu liliče (cu râuri). Peste 
cămaşă femeile grămustene îmbracă un keptar de lână, iar Făr- 
şeroatele un fel de bolerd de culoare vânătă şi împodobit cu tot 
felul de broderii, numit coače. Peste acestea vin cundușu şi fu- 
stanea „rochia“. Pe dinainte, se lasă poala sau puzeaua “şorțţul“, 
încins de obiceiu ceva mai jos de mijloc cu dizgă. La Fărşeroate, 
hainele sânt deschise la piept, 

Peste acestea vine fipunea sau șigunea mai lungă decât cea 
bărbătească; ea ajunge până la glesne. La Aromânii din Epir 
fetele tinere poartă peste rochie fiketă de stofă mai fină, de 
“abiceiu brodată în fir, Peste aceasta nu se mai îmbracă nimic. 
Dacă nu se poartă șik'eta, atunci atât fata cât şi femeia măritată 
îmbracă dulumă, care este aceeaşi cu țipunea: mare mâneci, nu 
se încheie pe dinainte şi este lungă până la glesne. Femeile mai 
bătrâne poartă şi paltă (scurteică îmblănită). Celelalte femei mai 
în vârstă poartă peste ţipune sau şigune sar(i)că, aceeaşi ca şi 
la bărbaţi, prevăzută pe dos cu păr de lână în formă de şuviţe, 
numai că este mai uşoară şi împodobită cu cusături la piept, la 
marginea buzunarelor şi în dos. Această sarică la Fărşeroate se 
mai cheamă gunelă!. 

La mijloc femeile se încing cu brâu alb sau de culoare 
“închisă. La Fărşeroţi fetele tinere poartă curauă largă sau culane 
(colan) împodobit cu tot felul de broderii. Atât brâul cât şi cu- 
raua, se încheie în față cu un fel de agrată de argint numită 
Cuprecă şi čuprak’e (di asime). Fa se deosebeşte de paftalele 
„purtate de Bulgăroaice prin aceea că sânt mult mai mici — numai 
la Grămusteni şi Fărşeroţi ceva mai mari — şi lucrate cu mult 
gust artistic de către argintarii aromâni. Fărşeroatele şi o parte 
dintre Grămustene, care, mai mult decât femeile Aromânilor din 
Pind, ţin foarte mult la podoabele sclipitoare, au atârnate de 
Cuprak'e mai multe .lănțugoare, având la capătul fiecăruia câte 


1 Nă muari alăxită tu strane lăi, cu sarică ică cu gunelă, cu îloaţe 
anapuda (o muiere îmbrăcată cu haine negre. cu sarică sau cu gunelă cu 
1ână pe dos)..Cî. Frățil'a. Anul 1 137. 

o cruciuliță, o cutiuță de argint pentru bani, un briceag etc. Fe— 
meile din Pind poartă numai briceagul atârnat de un lanţ numit 
„ alsiăă, 

Pe picioare se poartă lăpudz şi ghete. Fărşeroatele şi Gră- 
mustenele, la lucru, umblă desculţe. 

Tot ca chestiune de podoabă, adăogăm aici la îmbrăcăminte, 
că Fărşeroatele, mai ales cele mai tinere, se tatuează. Ele îşi! 
fac tot felul de semne pe frunte, dar mai ales cruci, La început, 
crucile se obicinuiau numai în regiunile în care, alături de Alba-: 
nezii creştini, se găseau şi Albanezi musulmani. Deoarece şi 
Albanezoaicele se tatuează, femeile creştine, ca să se deosebească 
de Albanezoaicele musulmane, se tatuau făcându-şi semne în. 
forma crucii. 

Se înţelege că portul păstorilor aromâni îndepărtați din lo— 
curile lor de origine a suferit unele schimbări, subt influența. 
portului neamurilor cu care au venit în atingere. Insă această: 
schimbare se observă mai mult la aceia care au devenit seden- 
tari. Astfel, cei din Veria au adoptat şalvarii de postav negru; 
care, în unele locuri, au pătruns şi la Aromânii din Pind; iar os 
parte dintre Grămustenii din Bulgaria poartă pe cap un turban 
albastru, întocmai ca Bulgarii din Tracia, care l-au împrumutat 
de la Turci!. In unele părți din Albania, portul femeiesc se 
aseamănă cu cel albanezesc. De asemenea mulţi Fărşeroţi, ca să 
nu fie atăcaţi de bandele albaneze, se îmbracă în costum alba-— 
nezesc, Acest costum la unii, cum sânt o parte din Aromânii din 
Beala, s'a împământenit 2. Insă, după cum am spus la începutul 
acestui capitol, toate aceste influenţe neînsemnate nu schimbă: 
întru nimic trăsăturile fundamentale ale portului aromânesc, care 
rămân ca ceva specific numai pentru păstorul nomad aromân. 

+ 

Luând acum în cercetare portul descris la bărbați ca şi la 
femei, şi eliminând dintr'însul elementele mab nouă, împrumutate 
de la celelalte popoare balcanice, vom observă că, din punctul 
de vedere al originii cuvintelor, el arată două straturi bine dis- 
tincte: unul vechiu şi altul mai nou. 

In stratul vechiu avem: cătută, cămeaşă, zmeane, 
k'eptar, brân, sarică şi tâmbare. 

4 Const, Jireček, Das Fürstentum Bulgarien p. 119. 
3 C. N. Burileanu, Z Romeni di Albania p. 216 şi urm.;. 260 şi urm. 

In stratul mai nou: ţipune, cunduş,tălăgan, ma- 
Pot şi čoariț. 

De fapt, piesele de îmbrăcăminte din aceste două straturi 
alcătuesc portul specific al păstorului aromân, fie el din Pind, 
din Gramoste sau din Albania, şi aflându-se împrăştiat cu tur- 
mele în Grecia veche, în Macedonia, în Bulgaria, în Serbia sau 
pe coasta Dalmației. 

Vechimea cuvintelor din primul strat este indiscutabilă. Ea 
începe din epoca substratului linguistic, trece prin epoca romană 
şi ajunge până la primele veacuri de atingere cu Slavii. Intr'un 
studiu ca cel de față, mai mult cu caracter etno-istoric decât 
filologic, nu voiu încercă să mă ocup cu raportul formal ce 
există între brânu-l şi căcula aromânească şi între formele 
corespunzătoare din limba albaneză bres şi kesul'e. Insă, ori cum, 
vorbind despre vechimea lor, şi făcând numai simpla constatare 
că ele se găsesc aceleaşi la Aromâni şi la Albanezi — fără a 
puteă fi dovedite ca împrumuturi reciproce —'trebue să admitem 
că, întru cât nu ne pot veni de la celelalte popoare balcanice, 
ele reprezintă vechi rămăşiţe din graiul substratului linguistic 
traco-iliric. Formele din epoca romană sânt reprezentate prin 
cămeaşă (< camisia), k'eptar (< păctus + -arius), sarică (< sarica 
pentru serica) şi tâmbare, cu origine nu prea lămurită. Acest cu- 
vânt există în limba ital. tabarro, fr. tabard etc. şi presupune o 
formă latină fabarrus, dată deja de Cipariu. Pentru noi este 
interesantă prezența lui în dacoromână: „Luaţi-i tâmbariul şi o 
bateţi“. (Dosoiteiu, Vieţile Sfinților 7) etc. e'c. Această constatare 
ne duce la concluzia că întru cât el nu există la celelaite po- 
poare balcanice, în schimb însă se găseşte la popoarele romanice, 
cuvântul trebue să fie vechiu în limbă. In cazul acesta, greutatea 
ce ar prezentă pentru limba română păstrarea lui b între două 
vocale dintro formă tabarrus s'ar puteă înlătură prin admiterea 
existenţii unui *fambarrus. In cazul acesta am aveă încă o for- 
maţiune de felul lui *sambata din care a ieşit sâmbăta, alături de 
sabbatum (Cf. Meyer-Lübke REW. 7479; Dacoromania I 436; 1I 
810), deşi nu avem o potrivire perfectă între aceste două forme, 
mai ales că întrunul avem nu singur b intervocalic, iar într'altul 
doi b. Din atingerile cu Slavii avem zmeana (< izměna). 

Trecând la al doilea strat de cuvinte, în care intră piesele 

de îmbrăcăminte oarecum mai nouă, observăm că, după origine, 
toate sânt de provenienţă străină : 

fipunea, există la toate popoarele balcanice: ngr. to:moðvi 
tradus prin yeXEx pe Yeipidas xpenapevos (vestă cu mânecile atâr- 
nate); sârb, zubun; dacor. zăbun; alb. dzipun. Toate vin dintro 
formă romană transmisă tuturor popoarelor balcanice, prin Vene- 
ţieni, zipon, zupon, şi relevată pentru întâia dată de Cihac (IM, 
581). Forma neogreacă ar puteă fi un împrumut din aromâneşte. 

Cundușu, la origine, ar fi trebuit să se pronunțe *kuntuș. 
Această formă, potrivit trecerii lui nt în nd la Aromânii din Epir, 
a ajuns regulat la pronunţarea actuală, din forma turco-tătară 
kontos, cu o difuziune extraordinară. Există la Greci: xovr6otov 
(atestat la Daničić); după aceea la Bosniaci, Sârbi şi Crcaţi: 
kontus, kuntoS şi kuntuS, atestat într'un spomenic încă în 1406 
(vezi în Rječnik) cu înţelesul de haină îmblănită, de aci apoi 
blană, cojoc; la Unguri köntös; la Poloni kontusz ar fi o haină 
care face parte din portul lor naţional (vezi Linde, Slownik) — 
şi la Dacoromâni contăș. Cuvântul a trecut la Aromâni, jude- 
când după o final trecut în u, de la Sârbi. La aceştia găsim ală- 
turi de forma originală kontos şi kontuS precum şi kuntus. Un 
împrumut sârbo-croat de la păstorii aromâni ar fi mai puţin pro- 
babil şi pentru faptul că cuvântul există şi la Poloni. 

tălăgan (tâlăyane), după formă, nu este cuvânt vechiu. Se 
găseşte la Albanezi: talagan, talagane „Mantel mit Kapuze“ (G. 
Meyer, EWA 423); la Greci: zadayăw „capote courle“; la Sârbi 
şi Montenegrini talagan „Oberkleid für Männer“ (Karadzic). De 
la cine va fi trecut la păstorii aromâni, nu pot preciză, deoarece 
forma aromână se potriveşte cu toate. Pentru noi este important 
să “Ştim că cuvântul nu este prea vechiu în dialect, 

Coarif au origine nesigură. De fapt însă sânt aceeaşi cu 
cioarecii din dacoromână şi ca atare mar puteă fi despărțiți de 
un prototip străvechiu, din care au ieşit amândouă formele: aro- 
mână şi dacoromână. Astăzi cuvântul se aduce în legătură cu 
turc. Caryk „espèce de chaussure legère que portent les pâtres et 
les paysans: chaussure en cuir que portent les villageois“ (Samy- 
bey Fracheri, p. 460), ceea ce este puţin probabil. Trecerea de 
înțeles de la „acoperişul piciorului până la gleznă“ la acela de 
„ghetre, acoperişul piciorului de la gleznă în sus“, cum este peste 
tot în arom. şi în parte există şi în dacor. (cf. Tiktin, Dicţ. Rom. 

Germ.) şi de aci apoi la acela de „ițari“ din dacor. s'ar explică 
<u greu. Ar rămâneă obscure şi căile de pătrundere în ceie două 
dialecte, mai cu deosebire că el nu există în niciuna din celelate 
limbi balcanice, de unde ar fi putut trece la Români. Eu cred că 
cuvântul este mai vechiu decât influenţa turcă. El ar puteă sta 
în legătură cu arom. cor (picior) şi coară (sfoară de legat cio- 
rapii). In orice caz originea cuvântului rămâne obscură. 
$ 

Din această identificare a cuvintelor din cele două straturi 
rezultă, în primul rând, că din vechea îmbrăcăminte a păstorului 
străromân astăzi ne-au mai rămas cä čula, cam(e)aşa, brâul, 
keptarul, sarica şi tâmbarea şi, poate, cioarecii. Dintre 
acestea, k’ e ptaru! la păstorii aromâni nu se mai obicinueşte, el a 
fost înlocuit prin izek'e şi toate celelalte forme înşirate mai sus. Dacă 
ținem seamă însă de difuziunea lui la celelalte popoare balcanice, 
prin mijlocirea păstorului aromân, trebue să admitem că în tim- 
purile mai vechi el a fost purtat şi de păstorii aromâni. Astazi 
k'eptarul este purtat numai de femei. In al doilea rând mai rezultă 
faptul că piesele de îmbrăcăminte din categoria a doua, fipune, 
cunduşe, tălăgan, oricât de caracteristice ar păreă ele pentru por- 
tul păstorului aromân, sânt, după cum arată numele lor, de pro- 
venienţă streină. De altfel, lucrul acesta se observă şi din forma 
deosebită în care ni s'au păstrat ele în amândouă dialectele: la 
Aromâni avem: fipune, cunduș(e), la Dacoromâni zăbun, contăș 
etc. Aceasta este încă o dovadă că numele cu haina mau intrat 
la Români în vremea când Aromânii şi Dacoromânii erau la- 
-olaltă, ci fiecare a pătruns direct sau indirect pe căi deosebite. 

Insă recunoscând toate acestea, nu trebue să trecem cu 
vederea tipul original ce se observă în portul păstorului aromân, 
<hiar atunci când, după un examen amănunţit asupra originii pie- 
selor de îmbrăcăminte, ştim că numai unele din ele sânt vechi, 
şi restul de proveniență mai nouă. Acest tip a făcut pe toţi căla- 
torii streini, care au vizitat Peninsula Balcanică, să nu confunde 
niciodată pe păstorul aromân cu păstorii celorlalte neamuri. In 
privinţa aceasta Weigand, vorbind despre portul Aromânilor, 
spune că portul Albanezilor, Turcilor, Grecilor şi Bulgarilor este 
aşa de deosebit de acela al Aromânilor încât niciodată nu se 
poate face o confuziune între unul şi altul !. Aceasta însemnează 


1 G. Weigand, Die Aromunen I p. 264. 

că portul original al păstorului aromân, oricât de influenţat va fi 
fost, prin introducerea de piese de îmbrăcăminte streine, totuşi 
el a reuşit să se păstreze nu numai deosebit de portul celorlalte 
neamuri, dar şi cu un caracter specific al lui, care rezultă din 
eleganța şi bogăţia lui, faţă de portul sărăcăcios şi de împrumut 
al Grecilor, şi faţă de portul extrem de greoiu al Slavilor. Iar 
eleganța portului la Aromâni constă în croiala hainei pe talie şi 
mai cu deosebire în mulfimea faldurilor ce le face de la talie în 
jos. In privinţa aceasta, la descrierea fiecărei piese de îmbrăcăminte, . 
am spus că, dintre toate, cămaşa şi ţipunea, pentru ca ele să fie 
elegante, cea dintâi trebue să facă cât mai multe falduri pe di- 
nainte, iar a doua cât mai multe falduri la spate. 

Cercetând acum portul popoarelor cu care păstorul aromân 
vine în nemijlocită atingere, mai întâiu trebue să ne ocupăm de 
Greci. Grecii din apropierea Aromânilor sânt de două feluri: 
Români grecizaţi şi Greci adevăraţi. Printre cei dintâi socotim pe 
aşa numiții Cupă&ari. Aceştia ocupă o regiune situată în partea 
răsăriteană faţă de locuinţele Aromânilor din Pind, întinzându-se 
de la miază-noapte spre miază-zi între Samarina şi graniţa de 
nord a Tesaliei. Portul lor este identic cu acela al păstorilor 
aromâni. Cupătarii poartă pe cap căčulă, pe care ei o numesc 
skúka sau skufk’a (oxovpxiæ, oxovpx1a); pe trup, în afară de că- 
maşă, ğumindani şi piSli. Aceasta din urmă este identică cu ceea 
ce Aromânii numesc „cunduş“, Peste pisli poartă ţipuni (rorzovv:). 
Celelalte piese de îmbrăcăminte sânt: talayani, matot şi flukata 
(= sarica). De la brâu în jos, sânt îmbrăcaţi cu kulevyja (xov- 
Aevy:a) care sânt identici cu cioarecii la Aromâni, iar pe picioare 
cu tSorapia (roopăria) „ciorapi“. Peste ciorapi poartă opinci din 
piele de porc sau de bou, susținute de sfori care se leagă împre- 
jurul piciorului. Croiala hainelor este la fel ca aceea a Aromâ- 
nilor, numai ceva mai grosolană. Cum că Cupătarii au fost odată 
Aromâni, aceasta se dovedeşte nu numai din unele localităţi din 
ținutul lor, în care se mai păstrează dialectul aromânesc, dar şi 
din mai multe cuvinte şi particularități aromâneşti din graiul lor 
grecesc!, Alături de aceştia, vin Grecii din Ha sia cunoscuţi de - 
către Aromâni supt numele de Hăşoţi. Aceştia trăiesc în apro- 
pierea Cupăcarilor. Şi portul acestora este identic cu acela al păstori- 


1 Cf. Weigand, Die Aromunen | p. 130 nota; Wace and Thompson,. 
0. c, p. 30. 

lor Aromâni, cu singura deosebire că ei, în loc de cioareci în felul 
celor purtaţi de păstorii aromâni, poartă nişte ciorapi lungi. Opin- 
cile lor sânt tot din piele de porc sau ce bov, ca acelea pe care 
le poartă Cupătarii. In ce priveşte proveniența acestui port, întru 
cât el se deosebeşte de acela obicinuit la Grecii din interiorul 
Greciei, identificându-se cu portul păstorilor aromâni, originea 
lui aromânească apare indiscutabilă. Ceva mai mult, chiar portul 
Grecilor din Grecia propriu zisă arată elemente pe care specia- 
liştii în materie nu şi le pot explică decât numai ca înrâuriri din 
partea păstorilor aromâni 1. lată de ce socotesc că, după această 
mică expunere a punctelor de asemănare între portul aromânesc: 
şi portul grecesc, şi după cele ce vom vedeă mai departe asupra 
acestui din urmă port, nu se poate admite o influență grecească, 
asupra portului aromânesc. 

După Greci, vin Bulgarii. Despre o influenţă a portului bul- 
găresc nici nu poate îi vorba, căci nu există nici un punct de 
asemănare între unul şi altul. Ceea ce ar fi ceva asemănător, 
după unii scriitori streini, este, după cum se va vorbi mai pe larg în 
alt capitol, de provenienţă aromânească. Preţioase informaţiuni 
despre portul Bulgarilor de pretutindeni ne dă, acum în urmă, 
Ischirkoff 2. Din cetirea întregului capitol „Trachien“, bogat în 
amănunte, n'am putut găsi nimic care să se asemene cu portul, 
păstorilor aromâni. In schimb, există multe asemănări, după cum 
observă N. lorga3, cu portul Românilor din stânga Dunării. 

Rămâne de cercetat numai portul aibanezesc. 

In ce priveşte pe Albanezi, deşi portul lor se deosebeşte 
de acela a! Aromânilor, cu toate acestea, examinat mai de aproape, 
el arată aceleaşi trăsături caracteristice care se văd şi la Aromâni. 


Din întreaga îmbrăcăminte a Albanezilor, cămaşa cu falduri 
multe pe care ei o numesc fustan (= fustanelă) formează semnul 
caracteristic prin care ei se deosebesc, în port, de popoarele cu 
care se învecinează. Această fustanelă, care se va fi desvoltat 
odată dintro simplă cămaşe cu mai multe falduri, cum este la 


1 Vezi despre aceasta capitolul „Influenţa păstorilor aromâni asupra 
celorlalte popoare balcanice“, 

2 Prof. Dr. A. Ischirkoft, Bulgarien. Land und Leute M Teil. Leipzig 
(1917) p.24 şi urm. 

8 N. Iorga, in Bulletin de l'Institut pour l'étude de l'Europe sud-orien- 
tale. VII. ème année N-os 1—3 p. 16. 

Aromâni, astăzi nu-i decât o fustă cu sute de încrețituri, care 
se îmbracă de la mijloc în jos, căzând, în cât mai multe falduri, 
la Albanezii din sud (Toschii) până la genuchi, iar la Albanezii 
«de nord (Gheghii) ceva mai sus de glezne. Portul ei nu este 
răspăndit pretutindeni, cum este cămaşa cu falduri la Aromâni. 
Fustanela albaneză se poartă numai la Toschi peste tot, iar la 
“Gheghi ea este aşa de rară, încât e pe cale să dispară. De alt- 
fel, atât la Toschi cât mai ales la Gheghi ea a ajuns o haină 
foarte scumpă, pe care oamenii lipsiţi de mijloace şi în deosebire 
«ciobanii nu şi-o pot procură. O adevărată fustanelă cum o poartă 
Albanezii bogătaşi trebue să fie făcută din sute de încreţituri. 
„Les fustanelles des personnes riches ont de cing cents à sept 
cent cinquante bandes“ 1. 

In afară de cămaşă, o altă haină din portul Aibanezilor 
care este identică cu fipunea purtată de păstorii Aromâni, este 
-aşa numita fl'okate. Ca şi la Aromâni, ea este făcută din şaiac, 
croită pe talie şi cade în mai multe falduri. lată cum ne vorbeşte 
Hahn despre fl'okata Albanezilor: „Eine elegante Fl'okate muss 
bis zum Gürtel hart an die Taille schliessen, von da an aber, 
gleich der Fustanelle, in veiten Falten auseinander gehen und 
ist, wenn gelungen, ungemein kleidsam“2, Aici trebue să mai 
.adăogăm faptul important pentru noi că această haină se poartă 
numai de către Toschi, nu şi de Gheghi, la care ea este necu- 
noscută. „Die Fl'okate wird ausschliesslich in der Toskerei, hier 
aber von jung und alt, arm und reich, Sommers und Winters ge- 
tragen. Dies ist eine Art Uberrock von weissem Wollenzeuge ohne 
Kragen und Aermel, welcher Brust und Leib unbedeckt lässt und 
daher nur den Rücken und die Weichen schützt“ 3, Albanezii mai 
au şi alte piese din îmbrăcămintea lor, ca Sarke în unele locuri 
la fel cu sarica, în alte părţi cu țipunea, dulama, mal'ot etc , care 
sânt identice cu acelea din portul Aromânilor, însă acestea fiind 
împrumuturi mai nouă, n'au nici o însemnătate pentru chestiunea 
care ne interesează. 

In afară de Albanezi, fustanela mai este cunoscută şi la 
Greci. Ea este socotită la ei ca port naţional. Ceva mai mult, 

1 H, Hecquard, Histoire et description de la Haute Albanie. Paris, 
p. 285. Despre portul la Albanezi vezi şi Spiridon Gopčević, Das Fürstentum 
Albanien, Berlin, (1914) p. 116 şi urm. 


3J, G. von Hahn, Albanesische Studien p. 29, 
3 J]. G. von Hahn, o. c, ib, 

elita armatei greceşti (Evzonii), din care pe vremuri se alcătuiă şi 
garda regală, este îmbrăcată în fustanelă. Cu fustanela ei au întro- 
dus şi iţarii aromâneşti (€oariţi), care se urcă numai până la 
jumătatea coapselor ; se încheie cu copce şi sânt strânşi bine pe 
picior, fiind susținuți subt genuchi cu aceleaşi jaretiere pe care, 
după cum am văzut, Aromânii le numesc câlfăvete. Dar îustanela 
grecească este nouă de tot. Ea nu datează, după confirmările 
specialiştilor în aceasta materie, decât de pe la începutul sec. 
XIX: „The Albanian fustanella was adopted by the Greeks after 
their liberation in 1821 as their national costume“ 1, Se ştie că 
pe la începutul veacului trecut, ideea conducătoare a popoarelor 
balcanice, fără deosebire de naţionalitate, eră creştinismul. De. 
aci lupta creştinilor în contra păgânilor, Acei care s'au luptat 
pentru eliberarea creştinismului de apăsarea tiraniei turceşti. prin. 
renaşterea Greciei, au fost păstorii şi fiii de celnici aromâni, ca 
Andruţu, Dracu, Bajdechi, Hagi-Petru, Marcu 
Bociari, Ciavela, Griva şi alţii, printre care se găseau 
şi unii Albanezi, Toți aceşti eroi ai neamului nostru erau îmbră=- 
cați cu această cămaşă în falduri multe, care a izbit aşa de 
puternic imaginaţia Grecilor, încât imediat după mişcarea pentru. 
desrobirea Greciei, ea deveni, după cum am spus mai sus, port 
najional. 

Eliminând dar pe Slavii de sud şi pe Greci, ajungem şi 
pe această cale la raporturile mai strânse ce există numai între 
Aromâni şi Albanezi. , 

Este foarte greu de stabilit la care dintre aceste două po-- 
poare faldurile de pe haine sânt de împrumut. Până acum, aceste 
falduri, ca parte caracteristică la port, au fost relevate încă de. 
pe la începutul sec. XIX de către Pouqueville, numai pentru por- 
tul Albanezilor. Despre Aromâni, pe cât ştiu, nu s'a scris nimic: 
în această privință, nici măcar de către Pougueville care a cu- 
noscut aşă de bine viaţa păstorilor nomazi. Aceasta se explică, 
desigur, numai din cauză că o exagerare a îaldurilor la cămaşe- 
se puteă observă numai la fustanela albaneză, Dar faptul acesta. 
nu ne poate îndreptăţi să credem că, în ce priveşte vechimea, 
fustanela stă la originea cămăşii cu falduri. Deşi, din punctul de- 
vedere genetic, nu se ştie încă dacă fustanela a ieşit dintr'uns 
simplu şorț încreţit, pus pe dinainte, sau, după cum susține Ha— 

i Wace and Thompson, The nomads. of the Balkan p. 60. 

"berlandt !, din camaşă încreţită, fapt cert este că între cămaşă 
aromânească şi fustanela albaneză, cea dintâi este mai veche. 
Aşa stând lucrurile, fustanela la Albanezi Sar fi putut desvoltă 
dintro cămaşă cu falduri, aşa cum se poartă ea astăzi la Aro- 
mâni. Dar faptul acesta nu ne poate îndreptăţi să credem că 
¿modelul original pentru fustanelă a fost cămaşa Aromânilor. S'ar 
îi putut ca, la origine, şi Albanezii să fi avut o cămaşă cu falduri. 
` Astăzi noi putem spune numai atâta, că, pe când la Aromâni 
faldurile la îmbrăcăminte au o întrebuințare generală, adecă se păs- 
trează cu port cu tot, atât în regiunile de obârşie ale păstorilor aro- 
mâni: Tesalia, Pind, Gramoste şi Albania, cât şi în Rodope şi Balcani, 
la Albanezi, din contră, aceste falduri se întâlnesc numai la fusta- 
nelă şi la fl'okate. In afară de aceasta, pe când la Aromâni atât 
cămaşa cu falduri cât şi sarica cu ţipunea şi, peste tot, toate 
piesele de îmbrăcăminte sânt răspândite la toţi Aromânii şi în 
toate părţile, la Albanezi, dimpotrivă, fustanela aproape nu se mai 
poartă de Albanezii de nord, numiţi Gheghi, şi ține numai de portul 
Albanezilor de sud, numiţi Toschi, iar fl'okata, care este identică 
cu sarica aromânească, este absolut necunoscută la nord, şi se 
poartă peste tot numai la sud. Dacă, la aceasta, mai adăogăm 
faptul că, după cum am arătat într'un alt studiu 2, fPokate alba- 
nezească nu este decât un împrumut de la păstorii aromâni, din 
sarica flocată, atunci ajungem, cel puţin pentru proveniența fl'o- 
catei, la obârşie românească. 

Dar, după cum am spus mai sus, scopul acestor expuneri 
nu este ca să arătăm originea românească a portului albanez. 
Imprumuturi de piese de îmbrăcăminte la populaţiuni care se în- 
vecinează, se întâmplă adeseori şi pretutindeni. Aici vroim să ne 
apropiem de originea faldurilor şi, la aceasta, nu vom puteă 
ajunge decât numai stabilind, mai întâiu, extensiunea lor geo- 
-grafică. 

Astăzi cămaşa cu falduri se întinde începând din regiunea 
lacului Scutari, unde ea apare foarte rar, dealungul Mării Adria- 
tice, peste toată Albania, în Gramoste, pe amândouă povârni- 
şurile Pindului, în nordul Greciei până în Peloponez. In răsăritul 
şi centrul Peninsulei Balcanice ea este necunoscută. Acest teritoriu 


1 A. Haberlandt, Beiträge zur Volkskunde von Montenegro, Albanien 
„und Serbien publicat în Zeitschrift făr Osterreichische Volkskunde B. XII (1917). 
3 Th. Capidan, Rap. alb.-rom. în Dacoromania Il p. 476. 

în care se poartă încă până astăzi cămaşa cu falduri, corespunde 
«cu acela ocupat odată de Iliri, De fapt, de la Iliri au ajuns unele 
desemnuri de îmbrăcăminte făcute pe plăci de metal, în care, în 
“spre deosebire de cămaşa-tunică la Romani, se observă încreţi- 
“turi pe cămaşă 1. Acest soiu de cămaşă care, după părerea spe- 
-cialiştilor în această materie, a exercitat o înrâurire şi asupra 
portului legionarilor romani 2, s'a păstrat încă până astăzi, subt 


forma lui originală la păstorii aromâni, şi ceva mai exagerat la 
Albanezi, 


Şi acum, după ce ne-am apropiat de originea notei carac- 
teristice la portul păstorilor aromâni, reîntorcându-ne la piesele 
de îmbrăcăminte mai nouă, de împrumut, ca ţipunea, cundu- 
şul şi altele, în mod firesc ni se pune întrebarea: trebue noi, 
ca chestiune de metodă, la judecarea originei unui port, să soco- 
tim însuşi portul de strein, pentru singurul motiv că numirea 
«celor mai multe piese de îmbrăcăminte este de origine streină? 
La populaţiuni muntene cu tradiţii, cum sânt în cazul nostru 
păstorii Aromâni, care nu se lasă de portul lor chiar atunci când 
se găsesc de veacuri şi la distanțe de multe sute chilometri de- 
„parte de locurile lor de origine, cum sânt Grămustenii din Bul- 
„garia, o piesă de îmbrăcăminte împrumutată, nu întotdeauna se 
„păstrează subt forma ei originală. Cu timpul ea se modelează, 
“după tipul portului local. Această modelare se întâmplă mai cu 
«deosebire atunci când populaţiunea care a împrumutat, ea singură 
îşi ţese, croeşte şi coase îmbrăcămintea de care are nevoie. In 
„cazul acesta, o piesă de îmbrăcăminte împrumutată, la confecţio- 
narea ei la ţară, primeşte toate acele modificări, care alcătuesc 
partea caracteristică a portului indigen. Numai aşa se explică 
de ce ţipunea Aromânilor nu se mai aseamănă cu zabunul 
Dacoromânilor, sau cu zubunul Sârbilor şi cu dzipunul 
Albanezilor, deşi toate au plecat de la haina venețiană zip on- 
Zupon, care este streină şi la Italieni şi, probabil, a avut o 
-altă formă. Tot aşa cunduşul faţă de contăşul din portul 
mai vechiu al Dacoromânilor şi mai cu deosebire de kontusz 
al Polonilor, la care a fost ridicat la rangul de haină naţională. 








1 Fr. Nopcsa, Albanien, Bauten, Trachten etc. p. 182, 


2 „Als Fustan (= cămaşa cu falduri) lässt sich im Altertum auch der Rock 
der römischen Legionsoldaten deuten ... Da es bekannt ist, dass vor den Itali- 
“Kern in Nord- ja sogar Mittelitalien illyrische Völkerschaften wohnten, scheint 
es nicht gewagt, den Rock der Legionäre von der Tracht der iliyrier abzu- 
deiten“ (Fr. Nopcsa, ib.) Cf. şi p. 183. 

2. Suirea oilor la munte. 


Plecarea oilor ia munte în regiunea Veriei. — Locuinfa păstoru- 

lui aromân : călivele. — Viaţa şi hrana păstorului. — Numele şi 

felul oilor. — Bolile la oi. — Stanea sau căşarea. — Preparatuf 
laptelui : „arăzle“. — Nunta la păstori. 


După ce, pe la începutul primăverii, mai toate oile au fost 
tunse şi căldurile la şes sau aproape de ţărmul mării, unde pă- 
storii aromâni obicinuesc să-şi petreacă lunile de iarnă, încep să 
devină mai mari, familiile Aromânilor se pregătesc pentru muta- 
rea oilor la munte. 

lată felul cum se desfăşoară plecarea oilor la munte, la 
Aromânii nomazi din Veria, în regiunea Salonicului. 

Cu vreo zece zile înainte de plecare, femeile cu bărbaţii 
strâng tot avutul lor din gospodăria casei în hărăj (saci), făcuţi 
din țesătură de lână. După ce s'au făcut toate pregătirile şi 
totul stă gata de încărcat, familiile de subt conducerea unui 
celnic mai întâiu prânzesc, după aceea încarcă avutul pe cai, 
dar mai cu deosebire pe catâri, şi apoi pornesc la drum: Inainte: 
merg turmele cu ciobanii însoţiţi de câinii lor, iar după ei ur- 
mează fumel'le (familiile) cu întreaga lor gospodărie. Nimic nu-i 
mai impunător pentru acei care mau cunoscut viaţa nomadă a 
păstorilor aromâni decât priveliştea plină de farmec ce prezintă 
trecerea acestui convoiu. De la o depărtare de o oră se văd 
ridicându-se nori de praf deasupra şi împrejurul turmelor de oi. 
Cu cât turmele se apropie cu atât şi sunetul clopotelor ca şi 
cântul copiilor : 


Nä vinim toţ cu harao Venim toți cu bucurie, 
C'ascăpăm di iarnă greao Cam scăpat de iarnă grea 


se aud tot mai lămurit, şi o lume imensă, care iese din satele şi 
cătunele din apropierea drumului, aleargă să vadă pe „Vlahii“ 
care trec cu oile la munte. După mulțimea turmelor de oi, şi 
numai la o distanţă də câteva sute de metri, apar fălcările: 
înainte merg pe jos copiii mai măricei, însoţiţi de câteva bătrâne 
vânjoase, iar după ei urmează întreaga fară, compusă din bărbați, 
femei, fete şi băieţi, toți umblând încet şi alături, printre caii şi 
catârii împovărați, până în gât Rar se vede câte o bătrână, care, 
din cauza oboselii prea mari, se mai suie puţin pe catârii încărcaţi, 

în schimb, mulți dintre bărbaţii mai cu stare încalecă, mai mult 
de plăcere decât de oboseală, pe binecuri (cai buni de călărit), 
iar copiii mai mici şi pruncii sânt aşezaţi, cei dintâi în nişte 
coşuri prinse în dreapta şi în stânga sămarului, iar cei din urmă 
în leagăne făcute anume în mijlocul sămarului, deasupra în- 
velitoarei numită sazmă, cu care de obiceiu se învelesc hărăjle 
(sacii). 

Convoiul astfel alcătuit se mişci numai dimineaţa şi seara: 
dimineaţa de la revărsatul zorilor până pe la oara unsprezece, 
când încă mau început căldurile mari, iar seara de pe la cinci 
până la oara zece din noapte. Inainte de amiazi, poposesc, mai 
în totdeauna, pe lângă un izvor cu apă rece; seara mai mult 
unde nimeresc. De altfel, Aromânii noştri, care cunosc toate col- 
țurile şi drumurile pe unde trec, îşi aleg de popas locurile cele 
mai bune. Ele sânt aceleaşi pentru fiecare an. Cum ajung la 
locul de înoptat, caii şi catârii sânt lăsaţi liberi după hrană, iar 
oile sânt răspândite pe câmp ca să pască. Indată după aceasta, 
bărbaţii se apucă şi aprind un foc mare. Imprejurul focului întind 
corturile spre a fi feriţi de ploaie, îngrijind ca la marginea cor- 
tului să sape şi un şănțuleţ, în care trebue să se scurgă apa în 
vreme de ploaie mare, iar femeile îngrijesc de mâncare. Dar când 
timpul este frumos şi nu sânt semne de ploaie, foarte mulţi nici 
nu întind corturile. Ei se mulțumesc să-şi aşeze kărăjle (sacii) 
una peste alta, făcând ceeace ei numesc puravă!. Inaintea acesteia 
aştern crengi, şi peste ele întind o vilendză. Cum vine vremea 
somnului, se întind toţi pe vilendză, cu capul rezemat de marginea 
sacilor, sau punându-şi subt capătâiu un ţol, şi dorm aşa la 
aier liber, până dimineaţa, când se scoală şi pornesc din nou la 
drum. Mâncarea lor pe drum constă mai mult din lapte. Ei în- 
trebuinţează şi carne friptă sau legume uscate, ca fasole sau linte, 
însă laptele cu derivatele lui sânt baza nutrimentului pe drum. 
In acest scop, la plecare, fălcările nu uită să ducă cu sine şi o 
turmă mai mică, alcătuită numai din plecători, oi care au fătat cu 
două-trei zile înainte de plecare. Laptele acestor plecători se în- 


1 inţelesul cuvântului, după Dalametra, este: „locuinţa făcută în treaz 
căt, cort ce-l fac Românii pe drum, când se urcă şi când se coboară la 
munte, şatră“. Intr'un interesant studiu al d-lui prof. M, Pinetta asupra co- 
munei Samarina, publicat în revista Peninsula Balcanică, anul III p. 182 se 
dă înţelesul din cuprinsul acestei lucrări. 

trebuinţează pentru hrana copiilor şi peste tot pentru întreţinerea 
tuturora. 

Dacă se întâmplă să poposească pe moşia unui bei turc, 
atunci ei sânt nevoiţi să plătească o dare mică de fiecare cal 
sau Catâr, pe care ei o numesc utlak’e. Insă de cele mai multe 
ori ei scapă de această dare, cinstind pe drăgat (păzitorul moşiei) 
cu lapte, brânză sau ce mai au de ale mâncării. 


Astfel ei călătoresc trei până la patru zile dearândul, până 
când să ajungă la locuinţele lor, petrecând ziua în cântecele 
copiilor şi noaptea în poveştile bătrânelor. Nu există munte stră- 
bătut de păstorii nomazi, în care să nu se găsească o vale sau 
un părâu de care să nu se lege câte o întâmplare din viaţa lor. 
Toate aceste întâmplări bătrânele le povestesc, în drum Sau seara 
subt cort, copiilor, iar aceştia, la rândul lor, le transmit urma- 
şilor. Numai cine a luat parte la aceste migraţiuni anuale ale 
Aromânilor nomazi, îşi poate închipui de cât farmec este cuprinsă 
viaţa lor petrecută vecinic în munţi, pe care, nu fără dreptate, ei 
singuri dintre toate popoarele balcanice, îi numesc „munţil'i ar- 
mâneşti“ (munţii româneşti): 


Tu Maiu el oile li scuteă In Maiu el oile-şi scoteă 
In munţil'i armâneşti. In munţii româneşti. 
Lit. Pop. 931. 


Cum se apropie de coline, convoiul începe să scadă. Făl- 
cările eu celnicii lor în frunte încep să se despartă în grupuri 
mai mici, apucând fiecare direcţia unde se găsesc comunele lor, 
sau acolo unde gândesc să-şi fixeze aşezările lor. Pentru acei 
care n'au locuințe stabile pentru timpul verii, cum sânt în bună 
parte Fărşeroţii, aşezările de vară cu turmele se schimbă după 
calitatea şi belşugul păşunii. Aceasta se întâmplă şi după ce s'au 
aşezat odată după reîntoarcerea lor din arniu (iernatec). In fine, 
acum toţi au ajuns la munte şi o bucurie de nedescris se vede 
pe feţele lor. Muntele este pentru Aromâni ceea ce marea este 
pentru Greci, şi câmpia întinsă pentru Bulgari. In munte ei îşi 
găsesc din belşug hrana pentru vite, în munte refugiul şi sigu- 
ranța pentru vremuri grele, şi tot în munte ei trăesc clipele 
senine, când, după munca istovitoare din timpul zilei, adunaţi toți 
pâlcuri-pâlcuri, împrejurul focului la mandră, petrec în glume, 
cântece şi poveşti. Nu arare ori întâlnim în literatura lor popu- 

ilară cântece cu accente de profundă durere, în care celor ple- 
caţi, pentru totdeauna la câmp. le e dor de viaţa de la munte: 


Voi lai ficeri, fisori armâii, 
Ficori di Samarina, 

„Am doao zboare s-vă dzîc, 
-Şi dcao s-vă dimându: 

Cari s-vă duţiți în hoară voi, 
Fu laea Samarina, 

: S-işeari muma şi sora-ńi 

Di mine si-ntribari, 

S-Pi "ţeţ că dor di n.unte ńi-i 
'N-u dor di Samarina. 

Nu-â pot s-aravdu câmpu io, 
.Nu-ń pot s-aravdu căldura. 


O voi feciori, feciori români, 
Feciori din Samarina, 
Am două cuvinte să vă spun, 
Și două să vă rog: 
Dacă veţi merge voi în satul meu, 
In biata Samarina, 
Și-ar ieşi mama şi soru-mea 
De mine să vă'ntrebe, 
Să le spuneţi că dor de munte am, 
Mi-i dor de Samarina. 
Eu în câmp nu pot răbdă, 
Nu pot răbdă căldura. 

Lit. Pop. 931. 


lar păstorul aromân care se naşte şi moare în munţi, cere 
“şi cupă moarte să fie lăsat în munte, lângă târla de oi: 


‘Cara s-mor, cara s-nu mor, 
S-i-ascultaţi un singur zbor: 
La turuşte s-mi'ngrupaţi, 
„Primaveara cănd s-vă turnaţi, 


'S-treacă oile, si-ri-le acaţ. 
"Si-A le-acaţ si-ń-le mulgu, 
-Şi cu mâna mea s-li tundu. 
Flueara s-ń-o-avdu dipriună 
‘Cându oile va s-adună. , 


De-oiu muri, de n'oiu muri, 

Să-mi ascultați un singur cuvânt: 

La târlă să mă'ngropaţi 

Şi-n primăvara când vă veţi 
(întoarce, 

Să treacă oile să mi le prind. 

Să mi le prind să mi le mulg, 

Și cu mâna mea să le tund. 

Fluerul să aud întruna, 

Când oile la somn se-adună. 


Lit. Pop. 938. 


Și tot aşa se plânge fata măritată în Cardiţa, comună în 
“Tesalia, în care Aromânii rămân şi vara la câmp, mai cu 
«deosebire că o bună parte din ei se ocupă cu munca câmpului! : 


:S-mi aibă prin guşe mumă-mea Să-mi poarte păcatele mamă-mea 


:Şi doPa mea di soră, 
"Țe dusiră ş-mi deadiră 
“Tu câmpul di Cardita. 


Și duioasa mea soră, 
Care s'au dus şi m'au dat 
In câmpia din Cardiţa. 


1 G. Weigand, Die Aromunen Vol. I p. 175. 

Câmpul ş-caftă, siţirări, Câmpul cere să fie secerat, 
Bumbaclu ş-va scâlsire, Bumbacul trebue lucrat, 
Ş-io-ń h'iu Armână di tu munţi Şi eu sânt Româncă din munții 


Lit. Pop. 930. 


Se înţelege că plecarea descrisă până aci, care poate fi 
socotită ca tipică pentru toţi păstcrii nomazi, arată mici deose— 
biri de la o regiune la alta. Astfel, în unele părţi nu pornesc 
toate turmele de odată. Noatenii şi berbecii sânt trimeşi mai de 
vreme la iarbă verde ca să se îngraşe. In alte părţi turmele 
pleacă cu două trei zile înainte şi numai după aceea urmează 
fălcările., Dar, peste tot, plecarea se face la olaltă şi în felul cunr. 
a fost descrisă mai sus. 

* 


După ce au ajuns toţi la locurile de văratec, Arcmânii din: 
comunele în care îşi au casele lor, îşi aranjează mai întâi fami+ 
liile în locuinţele lor de vară, după aceea se apucă de turmele: 
de oi. Aromânii nomazi care mau locuinţe, se apucă de corturi: 
sau de călive. Călivele, aşa cum am avut prilejul să le văd la 
Grămustenii cin Livădz şi la Fărseroţii din Veria, sânt făcute 
din pari înfipţi în pământ şi împletiţi cu /anură (fagi subțiri şi: 
foarte mlădioşi). Peste împletitură vine tencuială de pământ. 
Călivele construite pentru mai multă vreme se fac din lemn de: 
alun, tăiat pe jumătate. Cu acesta se împletesc parii de pe pereţi, 
apoi vine tencuiala. La unii Fărşeroţi de multe ori lipseşte acea» 
stă tencuială. Pe deasupra, călivele se învelesc cu scânduri;: 
foarte des şi cu stuf sau frunze. Călivele sânt făcute dintr'o. 
singură încăpere de formă pătrată. Mărimea lor variază între- 
3X4 şi 4X5, câte odată şi mai mari. Ele mau ferestre pe unde: 
să intre lumina şi nici coş prin care să iasă fumul. De aceea, 
atât pereţii cât şi tavanul, mai cu deosebire, sânt negri de fum.. 
In interiorul unei călive se găseşte vatra, lângă perete sau la: 
mijloc, deasupra căreia stă atârnată o prăjină de care se prinde 
căldarea sau vasul în care se fierbe ceva. In partea dreaptă se 
întinde un pat de scânduri având mărimea de 1:50X1 m, peste: 
care se pun hărăile sau tufă nicuk'irata (aşternuturile, toate toa- 
lele de invelit). La păstorii fărşeroţi lipseşte acest pat. In cazut! 
acesta ţoalele lor sânt grămădite întrun colţ pe pământ. Dacă. 





N 


Români nomazi adăpostiți în tende (corturi). 





Români nomazi adăpostiți în tende. 
(După Wace and Thompson, 0. c.) 





Călive (colibe) rotunde la Fărşeroţii nomazi din Albania. 
(După C. N. Burileznu, o. C») 





Călive obicinuite la Grămustenii nomazi din Bulgaria. 
(După Weigand, Rumanen und Aromunen in Bulgarien.) 

"vatra este lângă părete, atunci, în dreapta şi în stânga ei, se 
întinde câte o sazmă (scoarță) de căprină. In fund stă războiul, 
dar aproape de uşă buclele şi toate vasele de trebuinți. Lumea 
doarme pe jos. După ce au isprăvit cu călivele, se apucă şi 
„aranjează mai întâi stanea (stâna), după aceea cutariu (ţarcul), 
coarsa şi turuștea sau turîştea (târla, ocolul). După aceasta pä- 
storii curmă (despart) mieii de oi. Mieii Qeamiri (de sex feme- 
nin) îi ţin pentru dămăzlâk'e (prăsilă), iar mieii mascuri se vând 
treptat la negustorii care vin la munte anume pentru acest lucru. 

Grija oilor o are păstorul numit picurar. Acesta este tocmit 
anual. Inainte de războiul balcanic, cel mai bun picurar primeă 
o arugă (plată) de cel puţin 12 lire turceşti, cam 267 lei aur. 
Plata celorlalţi variă între 8 şi 10 lire. Această sumă nu se 
plăteşte la un termen anumit, ci ori de câte ori păstorul are 
„nevoie de bani pentru întreţinerea familiei. Celnicul îngrijeşte 
de toate nevoile familiei păstorului în contul sumei ce are să 
primească acesta. In afară de bani, păstorul mai primeşte şi între- 
ținerea lui, constând din pâine şi brânză. Mulţi păstori au în 
turmele ce pasc şi câte 5—6 oi ale lor; unii chiar şi mai multe. 
Mai bine decât păstorul este plătit căşariu (baciul). De altfel, şi 
sarcina lui la sfane (stână) este mai mare. In afară de bani, el 
«mai primeşte şi o cantitate de lapte, unt şi brânză. In unele 
părţi baciul se tocmeşte numai în natură. 

Păstorul paşte oile de dimineaţa până seara, prin imaşuri 
şi în locurile unde iarba este mai bună. Pe vremuri, dreptul de 
păşunat eră comun. Până aproape înainte de războiul balcanic, 
toate pădurile cu islazurile din ele aparţineau comunei Fiecare 
Aromân puteă să se folosească de lemnele din pădure ca şi de 
iarba din imaşuri după bunul plac. Nu se cereă decât să se cruţe 
din locurile de păşunat unele părţi cu iarbă mai deasă numită 
mire, care erau, rezervate numai pentru vitele de povară. Şi ca să 
se evite orice ceartă printre fălcări, celnicii şi bătrânii comunei, 
aușatec-ul, se strângeau odată pe an, ca să împartă păşunile: 
„Les pâturages sont, de temps immémorial, divisés entre les dif- 
férentes tribus nomades; et leurs chefs, en vertu de Pautorité 
patriarchale, en font annuellement la répartition par famille ou 
association“ 1, Pe la miezul zilei, între 12 şi 3, oile amiridză, se 


1 Pouqueviile, 0. c, pag, 209. Vezi şi Jules Bran şi Nic. Papahagi, 
„Moşneagul de.la munte (1904), pag. 30—31. 

adăpostesc la umbră. In acest scop păstorul le mână la amiridz;. 
locul umbros în care se adăpostesc oile. După ce s'au odihnit: 
oile, el le sârmă, adică le împrăşţie din nou la păscut. Seara le 
conduce la mas, un loc ales anume de către păstori pentru înop- 
tatul oilor vara; după aceea se duce şi el la culcat. El doarme- 
afară, în vreme bună ca şi în vreme rea. Singurul lui înveliş. 
este tălăganul, prin care nu pătrunde ploaia: „Le berger Kara-- 
gounis couche dehors en toute saison. Il dort sans abri; en 
hiver, dans la neige, en automne, sous la pluie, par ces longues. 
nuits où le ciel se fond tout en eau. Il a pour toute défense sa 
cape de laine, la chlaena au tissu serré, que les pasteurs por-- 
tent déjà dans Homère. Même en dormant, il prête Poreille au: 
tintement régulier des grelots; s'il entend le bruit s'éloigner, 
machinalement il se lève et va se recoucher plus près du trou-- 
peau. C'est une dure vie que la sienne, une vie où Phomme se: 
sacrifie aux bêtes, se fait Pesclave des bêtes, pour en tirer um 
meilleur profit“ 1. 

In afară de îmbrăcămintea descrisă în capitolul precedent, 
păstorul aromân mai poartă fastru sau trastu (traistă), în care îşi: 
ține mirinde (merinde) şi un vas de lemn pentru băut apă buclifá, 
făcută din lemn de brad. Unii păstori poartă în traistă şi o cu-- 
vată (strachină de lemn), în care îşi pun peşte sărat, măsline etc. 
Această covată la păstorii aromâni din Veria se cheamă pisu-- 
pinac, iar la cei din Gramoste piripinac. La aceştia din urmă co~- 
vata cu acoperiş se numeşte cărnică. La păstorii din Veria prin; 
cărnic se înţelege o pungă de piele, în care ei îşi pun mânearlu 
sau amnearlu (amnarul), jasca şi creminea sau sturnarea. El se- 
mai numeşte şi pungar. 

Bâta sau caţa cu care păstorii aromâni prind oile se cheamă: 
cârlig, Această bâtă are la un capăt o bucată de lemn în forma: 
de S, care se numeşte cârlibană (la Fărşeroți şi) elisu. La Aro- 
mânii din Gramoste, cârligul se mai numeşte şi cl/'oagă sau 
gľoagă, o denumire, care, după cât mi sa spus, nu este cuno— 
scută la ceilalţi Aromâni. 

Păstorul aromân umblă aproape mai în totdeauna înarmat. 
Dintre arme el poartă: cumbure (pistol) şi rivolver. Cumburea se- 
ține în sileafe (sileah'e, şileah'e, čileake), iar rivolverul în călufe 
di kale (pungă de piele), pe care a încinge cu.o cureă în. partea: 

1 L, Heuzey, o. c. p. 274. 

stângă. In sileafe păstorul mai ţine un cufut mai mare, vârit în 
teacă, o căstură (briceag), o măsate (bucată de oţel pentru ascuţit 
numită la Fărşeroţi, arbină), yiľie (oglindă) etc. 

„ Dintre instrumentele muzicale păstorii aromâni cunosc 
flueara, care se mai numeşte fluer, țiPoară. Păstorii grămusteni 
cântă şi din câval. 

Hrana păstorului aromân constă din pâne, lapte şi br ânză. 
Pânea este făcută de obiceiu din grâu, numai la Fărşeroţi şi din 
misur (porumb). Carnea se obicinueşte ocazional, numai cârd se 
taie câte o vită (miel sau ied), şi se mănâncă mai mult friptă. 
Din măruntaiele mieilor păstorii aromâni prepară arumani, un fel 
de friptură pregătită din bucățele de plămâni şi intestine. Bucă- 
telele de plămân se vâră într'o sulă de lemn în aşa fel încât, 
între două bucățele, vine o bucăţică de grăsime numită bidzare. 
Peste acestea se înfăşoară maţe şi se frige la foc. Păstorii aro- 
mâni mai prepară un alt soiu de friptură numită bumbar, care 
constă din bucățele de splină şi de inimă introduse în intestinul 
gros; după aceea cucurec, împletitură de intestine. In afară de aceste 
mâncări, întreţinerea lui de acasă mai constă din bucuvală, pâne 
cu brânză fărămiţată şi prăjită în unt; păpară tot un fel de bucu- 
vală, însă cu bucățelele de pâne mai mari şi cu unt mai mult; 
se prepară mai mult la căşare (stână); tumaăi mâncare de tăieţei: 
foile de aluat se înfăşură şi se taie în lăţime de un cm, după 
aceea se fierb în apă, apoi se pun în unt şi brânză; tara- 
paş sau mumulic, preparat din mălaiu. Aceasta din urmă se mă- 
nâncă de câtre Aromânii din Albania !. Dintre prăjituri ei cunosc 
pita, plăținta şi lăptuca. Păstorii din Veria prepară bădzară, un 
fel de plăcintă de calitatea cea mai proastă, făcută dintro sin- 
gură foaie groasă din făină de mălaiu, fără unt. 

Numărul păstorilor la o cupie (turmă) variază, Dacă cupia 
este mai mică, ea este păzită de unul sau doi. Dacă este mai 
mare, atunci numărul păstorilor ajunge până la patru. 


Iată numele vitelor care alcătuesc turmele păstorilor: 


numai este numele generic pentru oi, capre. berbeci, tapi, 
miei şi iezi. Orice proprietar de oi taie câte un numat'ă de Sum- 
k'etru (Sf. Petru) şi de Stămărie (Sf. Marie). De Sf. Petru se taie 
mici sugari, fătaţi mai târziu şi mai graşi; unii taie şi iezi. 


1 Frăţita | p. 137. 

Carnea de ied, la munte, nu miroase şi este tot aşa de bună ca 
şi cea de miel. De Sf. Maria se taie noateni, 


Dintre oi avem: 


oaie, oaie; 

pal'uoaie, oaie botoasă; 

mătrică (milrică), orice oaie sau capră care dă lapte; peste 
tot oaia care a fătat; 

muldzară (mai SE muldzarcă, oaia sau capra care se ţine 
acasă pentru muls, Laptele ei se întrebuinţează pentru folosul 
fam liei. Vara se ţin mai multe muldzări (oi), iarna, muldzări 
(capre); 

marmară, oaia stearpă care n'a fătat de loc; 

stearpă, marmară ; 

imtoară (milură), oaia care fata pentru prima oară; 

strămboară (la Grămusteni), străriiloară, oaia de la coi ani 
până la trei; oaia care fată pentru a doua oară; 

noatină, oaie de un an; 

birbeacă, oaie care seamână cu un berbece. 


Dintre miei avem: 

fel şi riao, miel, mieă; 

mânar, mielul care se ține acasă pentru îngrăşat, mielul în- 
vățat să umble după om; 

sugar (sugăric, sugăruș), miel sugaciu; 

noatin, miel de un an. 


Dintre berbeci avem: 


birbec (birbicuș), berbece ; 

mib'ur (mľor, forma cea mai întrebuințată), noaten care merge 
în anul al doilea; birbec di doi arii i mlľor (berbece de doi ani 
sau mor); 
strif, berbece de trei ani; 
Sucutit (în birbec &ucutit), berbece castrat; 
areate, berbece necastrat; 
asman, berbece castrat pe jumătate, cu un singur testicul; 
daş, berbece, după cum mi s'a spus la Veria care are obi- 
ceiul să se bată în coarne cu alt berbece. De aci şi zicătoarea: 
hai s-fațim daș, hai să facem ca berbecii, lovindu-ne cu capetele, 

Dintre capre avem: 


capră şi capră judavă, capră, scurtă şi pocită; 

căprăriu, mulţime de capre ; 

iadă ; 

vitul'i, ied de vârsta noatenului (de un an). Această expli- 
<Caţie mi s'a dat la Veria. După Dalametra, vitu/'4 este iedul care 
merge în' doi ani; iar după Papahagi (Basme), iedul după în- 
4ärcare până la vârsta de un an. 

Dintre tapi avem: 

tap ; 

pârču, tap neîntors, necastrat; 

gagúr, țap jugănit. 

Vârsta oilor nu se arată după ani, cì după numărul mieilor 
«ce a fătat: oaie di doi riel', di trei, di patru (oaie de doi miei, 
„de trei, de patru). 

Numele câinilor ciobăneşti sânt după culoarea părului : 

şarcu, câne cu părul pestrit ; 

caraman, cu părul negru; 

galană, căţea cu părul negru ; 

g'esuli, câne cu părul roşcat; 

belu, cu părul alb; 

bal'uca, derivat din balu; 

păârjit, cu pielea linsă. 

Oile care mau fătat în timpul iernii, stearpile, se despart 
«de mătrițe şi, toate la olaltă, alcătuesc o turmă deosebită numită 
stirpuriu. Se crede că o oaie ajunge stearpă numai după ce a 
«mâncat din buruiana strivotan, care creşte prin locuri prăpăstioase, 
La păscut oile sterpe se încredințează păstorului numit stirpar, 
mătriţele trec la mătricar, noatenii la nutinar, berbecii la birbicar 
şi vătuii la vituľar: „Celniţi şi mătricari, nutinari şi stirpari, 
vituPari şi căprari se adună avărliga (împrejurul) di foc şi beau, 
mâcă şi cântă“ 1, 

Când se mână oile la munte, un berbece numit găcu (yăcu) 
merge înainte, iar păstorul însoţit de cânii lui urmează după 
turma de oi. „Și aide, aide, găčlu ninte, se apruk'ea turma, doil'i 
câfi cu limbile scoase ş-picurarlu dinăpoi cu tâmbarea pisti 


EI PRR ; , 
1 T. Nuşi, Din fi&urame, publicat în Peninsula’ Balcanică, Ul (1925), 
pag. 106. 

năs“ 1, Acest berbece poartă un clopot mai mare, singurul, după 
cum mi s'a spus, care se cheamă şi la Aromâni cloput. Celelalte 
clopote poartă următoarele numiri: 

gocan, clopotul pe care îl poartă oaia sau capra; 

Kipur, este clopotul purtat de miei şi iezi; 

câmbane, clopotul pe care îl poartă țapii. 

Atât Fipurti cât şi câmbâile sânt făcute din tungu (luciu). 
La tapi clopotele sânt de diferite mărimi, pentru ca să dea dife- 
rite sunete. Clopotele mai grele, cum sânt cloputele şi câmbâile,. 
sânt legate de curele, iar cele mai uşoare (k'ipurii şi &ocanele) 
sânt susţinute de cofuru (coQuru). Acesta este un cerc de lemm 
ce se pune împrejurul gâtului, cu capetele împreunate la ceată 
în aşa fel, încât fiecare margine pusă una peste alta să iasă 
puţin afară (corespunde dacor. jujeu). 

Oile unui proprietar, ca să se cunoască de oile altui pro-- 
prietar, poartă diferite crestături la urechi. 

>> numită coacă. Se face la marginea urechilor. 

O guvă (gaură). Se îndoaie urechea şi se crestează la mijloc 

cu briceagul. 

— tăietură la mijlocul urechii. 

= tăietură în formă de dreptunghiu. 

Oile sau caprele cu coarne se numesc curnute; cele fără: 
coarne, șute. 

După culoarea părului, oile şi caprele poartă numiri deo-- 
sebite : 


Dintre oi avem: 


beca, este oaia albă şi frumoasă (Vezi caleșă); 

beală (obicinuit la Grămustenii din munţii Bulgariei), oaie: 
albă ; 

` mată, oaie albă cu o pată roşie împrejurul ochiului ; 

coațină, (oaie coaţină) oaie cu pete roşii pe obraz; 

babă, oaie neagră cu capul alb; 

caramuză, oaie neagră de tot; 

caleșă, oaie cu negru pe cap. Dalametra dă: „oi albe cu 
dungi negre pe cap, corp şi picioare“. După informaţiunile mele, 
la păstorii grămusteni, oaia caleșă este aceea care are pată 


1 Marcu Beza, Gardani în Antol., de Tache Papahagi, p. 224/24. 

neagră pe cap. In orice caz, ea este opusă oaiei Deca. Aceasta 
reiese şi din următorul vers popular: 
Am nä sută oi beci Am o sută oi beci 
Ş-ningă ahât alte caleşi. Și încă pe atâtea alte „caleşe“. 
Lit. Pop., 932. Cf. 935 nota. 
bașiră (oaie başură), oaie tucălaie. Inţelesul cuvântului este 
„înegrit, murdărit“. (Cf. Lut. Pop., 24); 

oacârnă (oaie oacârnă), în Siracu şi ocrenă, oaie neagră la 
cap şi albă la corp; 

nalbastră (la Grămusteni), oaie sură. 

Dintre capre avem: 

floră (capră floră), albă de tot, fără nici un păr negru; 

bardză (capra bărdză), cu păr alb ceva mai închis; 

miiscură (capră muscură), cu părul de culoare deosebită la 
grumaji, la burtă şi subt cele patru picioare. Prin culoare deo- 
sebită, mi s'a spus la Veria, nu trebue înţeles numai culoarea 
albă, ci o culoare mai deschisă. Dalametra dă: „capră muscură, 
capră albă la urechi şi la nas“; 

Pară, (capră Vară), pestriță. Se spune şi la vaci: Eară nă 
vacă Vară. Feaji muscar Varu (eră o vacă pestriță. Fătă un vițel 
pestrit) Lit. Pop., 246; 

gesă (capră gesă), roşcată. Proverb: O-adără gesă (o făcie 
roşcată) a scrintit-o; 

Sesucanută (capră gesucanută), cu părul alb-roşcat; 

rusă (capră rusă), roşcată ; 

culă (capră culă), roşcată, cu părul roşu însă amestecat şi 
` cu păr cenuşiu; 

cokiroşilă (la Fârşeroţi), roşcată ; 

cănută (capră cănută), de culoare cenuşie, sură. 

Capra mai sprintenă se cheamă sarpită. 

Dacă se întâmplă să se îmbolnăvească o vită, păstorii aro- 
mâni cunosc unele mijloace cu ajutorul cărora le pot vindecă. 
Insă sânt şi boale pe care nu le pot vindecă. In cele ce urmează 
voiu arătă principalele boale cunoscute de păstori. 

Mai întâiu, pentru vindecarea unei rane de pe trupul vitei 
(oaie, capră etc.), păstorii întrebuinţează, de obiceiu, ceapă friptă 
pe spuză. După ce ceapa s'a răcit, se pune pe rană. Cu aceasta, 
rana se vindecă. Alţii pisează găgăriță de oi cu var; praful ob- 
ținut se presară peste rană şi se leagă bine. După câteva zile 

rana se vindecă. In loc de var, unii pun zialopeira (yialopetra). 
Dacă însă rana este vecke şi prinde viermi, cei mai mulți pun 
usturoiu pisat peste rană, alții însă axif, un fel de otravă, şi 
viermii dispar. Când rana provine din cauza unei muşcături de 
lup, atunci se ia grăsime de porc de la rinichi, se încălzeşte 
„puţin şi se pune pe rană; alţii iau zvol, zmoc de iarbă zmulsă 
:din rădăcină, cu pământ cu tot, şi încălzită la foc. Aceasta se 
“aplică pe rană şi vita se vindecă numai de cât. Ciobani mai 
superstiţioşi, care cred că muşcătura de lup este o spurcăciune, 
mau încredere în nici un leac de vindecare Pentru aceasta ei 
cheamă preotul să citească o rugăciune. 

Dintre boale, cele mai dese sânt următoarele: 

culeandză este boala la vite, când li se umilă picioarele şi 
fac puroiu la încheieturi. După lămuririle ce mi s'au dat la Veria, 
această boală, la oi, se arată la genuchi şi mai ales la unghii, între 
-deschizături. Ea provoacă aşa de mari dureri încât oile atinse 
de această boală nu se pot mişcă din loc. Sânt cazuri când sute 
«de oi se îmbolnăvesc de culeanază. Pentru vindecarea ei, păstorii 
nu ştiu alt leac decât spingu (spânz) amestecat cu sare. Cu aju- 
torul acestui leac puroiul se curăţă şi oaia bolnavă se vindecă! ; 

dzâpi este un fel de tuse la oi care provine din răceală şi 
provoacă tuberculoză. Este cea mai rea dintre boalele cunoscute 
de păstorii aromâni, mai întâiu, pentru că se răspândeşte foarte 
uşor şi, al doilea, nu se cunoaşte niciun mijloc de vindecare în 
contra ei Cei mai mulţi schimbă nutrețul la oi, mânându-le să 
pască în altă parte; 

vârlu este „capiu“ la oi. Oile atinse de această boală, în 
special berbecii şi noatenii, umblă şi se învârtesc împrejurul lor, 
până ce cad jos şi mor; 

şcľop este boala care se manifestă prin dureri la picioare. 
Din această cauză, oile atinse de şc/'op şchiopătează. Vitele mai 
şchiopătează şi atunci când se întâmplă să calce pe guvuzdel (țăpuş, 
-ghimpe). Ele se vindecă scoţându-li-se guvuzdelul şi punându-se 
deasupra iar (yialopetra), sau tratându-se ca orice rană; 

dălacă (dalac) pe urma căreia caia se umflă la pântece, 
Pentru vindecarea ei păstorii aromâni nu cunosc decât descântece; 


1 Despre boalele oilor la Dacoromâni vezi Dimitrie Dan, Stâna la 
„Românii din Bucovina, publicat în Junimea Literară, Anul XII, pag. 380 
:şi urm. 

dușmâna „foca“. Se vindecă mai muit cu cărbunii care 
rămân de la buturuga ce se pune la foc în ajunul Crăciunului, 
numită babnic !. 

mălfeadză (vărsat), pentru care păstorii aromâni cunosc mai 
multe leacuri: de obiceiu unii dau oilor să mănânce fag pisat 
amestecat cu sare. Prin Veria, ciobanii le adapă cu vin vechiu. 
Cei mai mulți vaccinează oile neatinse cu un ac cu aţă de mătase, 
pe care îl trec prin puroiul bubei de vărsat. Aţa înmuiată în 
puroiu o trec prin urechea oaiei. In modul acesta oile nu se mai 
îmbolnăvesc de această boală; 

gâlbeadză (gălbează). După credinţa păstorilor, această boală 
provine din păscutul ierbii cu rouă dintr'un loc mocirlos şi cu 
foarte puţină apă stătătoare numit varcò. Pentru ca oile să scape: 
de ea, cei mai mulţi păstori mână oile să pască într'un agri 
sămănat cu orz, timp de vreo 3—4 săptămâni. Alţii mână oile- 
la munte şi prin regiunile unde pământul este nisipos. Insă foarte 
mulţi, şi în special păstorii din Veria, dau oilor să mănânce din 
cenuşa rămasă de pe urma unui purcel furat şi ars în timpul 
nopţii, amestecată cu cenuşa unui roiu de albine ars tot în tim- 
pul nopţii. Sânt unii care gonesc oile atinse de gălbează din loc 
în loc, trăgând, în timpul goanei, cu un pistol în vânt. Se crede 
că detunătura pistolului vindecă oile de gălbează; 

di-sfuldzir (de fulger). Când se întâmplă să tune şi să ful- 
gere în apropierea unei turme, multe oi ameţesc la căderea trăz- 
netului. In cazul acesta păstorul numai le atinge cu mâna stângă,. 
fără să vorbească, şi oile se însănătoşează îndată ; 

fărmăc, boală care provine din cauza plantei cu acelaşi 
nume, Este ca frifi'u, are flori galbene, şi foarte otrăvicioasă. 
Oile care mănâncă din această plantă stau ca leşinate şi cu greu, 
se pot mişcă. Leacul ei nu se cunoaşte; unii păstori le dau pet-- 
mez, un fel de lichid preparat din struguri dulci; 

di-căpușe (de căpuşă) suferă oile atunci când sânt muşcate.- 
de această insectă. Ca să se vindece, păstorii le ung locul mu- 
şcat cu cătrane (gudron); 

arâre (râie). De această boală oile se vindecă dacă li se. 
dă scfifur (pucioasă) topită şi amestecată cu unt de lemn. Alţii, 


1 Vezi despre credinţele legate de această buturugă Th. Capidan, E/e- 
mentul slav în Aromâni, p. 58 şi Meglenoromânii, istoria şi graiul lor, Vol. 1, 
p. 37 şi urm. 

au o čumă (bucăţică de lână), o moaie în zeamă de tutun şi 
freacă oile râioase. Insă foarte mulți amestecă untdelemn cu 
-cătran şi cu teafi sau șclifuri (pucioasă). 

In afară de aceste mijloace de vindecare păstorii aromâni 
mai cunosc şi alte multe din domeniul superstiţiei. Pe ace- 
stea nu le mai trecem aici, deoarece sânt numeroase şi ne-ar 
luă prea mult loc în această lucrare!. 

La un interval de 5—6 zile păstorii dau oilor sare. Locul 
unde se dă sare se numeşte sărire. De obiceiu se cheamă oile 
la sărire pe un şes ceva mai întins. Aci ciobanii aşează sute de 
pietre, pun sare pe fiecare piatră şi flueră la oi. Flueratul se 
face în mai multe feluri: cu amândouă mânile sau cu o mână; 
“după aceea cu două degete vârite în gură sau cu unul; în cazul 
din urmă, numai cu degetul cel mic sau cu policarul. Se flueră 
„prelung şi mult. Oile sânt aşa de obicinuite la acest fluerat, în- 
cât dacă li s'ar flueră din altă parte, cum asta se întâmplă foarte 
„des când copiii vor să glumească, oile o iau la fugă şi se duc 
în spre direcţia unde se flueră, crezând că sânt chemate la săriie. 
Pentru chemarea prin fluerat a oilor la sare, păstorii au cuvân- 
“tul mărșină: 


Z-dusiră. oile la sărińe Se duseră oile la săriie 
Griţ-li al Nica s-li mărşine  (Chemaţi pe Nica să le mărşine. 
Lit. Pop. 1021. 
* 


Când se întâmplă ca să se întâlnească două cupii (turme) 
şi să se amestece, sau când se presupune că s'a pierdut vreo 
oaie, atunci se face numărătoarea oilor. Aceasta nu se poate face 
la amiridz, căci oile, culcându-se să se odihnească, se vâră una 
într'alta. De aceia ciobanii sau proprietarii le numără la vreun 
loc îngust şi prelung. Numărătoarea se face cu palma, socotind 
de fiecare dată câte cinci oi la fiecare palmă. Ciobanii sânt aşa 
«de obicinuiţi cu acest fel de numărătoare, încât oricât de repede 
Sar mişcă oile, ei nu greşesc numărul lor. 

Oile încep să se mulgă pe la începutul lui Maiu, de două 
ori pe zi, până pe la sfârşitul lunei lunie; la această dată până 
da sălăgirea areslor (împreunare) o singură dată. Inainte de a 
începe primul muls, unul dintre păstorii mulgători împlântă în 


1 Pentru boaleie la vite vezi şi Per. Papahagi Lit. Pop., p. 315 şi urm. 

pämânt un cuțit, peste care trec oile mulse. Aceasta se face 
pentru ca oile să fie ferite de boli. Oile când trebue să fie mulse, 
nu sânt gonite prea mult, căci li se ta/e laptile (nu dau lapte 
mult). Pentru ca oile să nu-şi împuţineze laptele, ciobanii, ori de 
«câte ori mănâncă lapte, la sfârşit, lasă puţin lapte pe fundul 
strachinei. Tot în acest scop, dacă se întâmplă ca cineva să 
primească în dar un vas plin cu lapte, înapoind vasul, nu trebue 
să-l spele, ci, lăsând puţin lapte pe fund, mai toarnă puţină apă. 
Aceasta se face ca să nu strâ'ască oile. De asemenea ciobanii 
mai observă ca, atunci când mână oile fie la sărie, fie la muls 
Sau Chiar la păscut, să nu se agudească tu udziri (să nu se 
lovească în ugere), căci cele mai multe nu mai dau lapte, iar 
unele orbesc. Și fiindcă cei mai mulţi păstori cred că această 
boală ar fi contagioasă, la Veria oile agudite se izolează. Dacă 
însă cu toate acestea oaia agudită începe si s-a di lapte şi 
ameninţă să orbească, atunci cei mai religioşi cheamă preotul ca 
să le citească o rugăciune. Alţii însă, mai supertiţioşi, le trec 
prin urechi câte un fir de mătase. Ciobanii mai ştiu că oile îşi 
împuţinează laptele şi atunci când alt cineva de afară li-l fură. 
Aceasta se întâmplă oridecâteori cineva face un mic şănțuleţ pe 
«drumul prin care trec oile, presărând o mână de tărâţe. Oile 
care au mâncat din tărâțe nu mai dau lapte; după credinţa lor, 
laptele trece la oile aceluia care a presărat tărâțele. De aceea, 
păstorii au grija ca să nu mâne turmele cu mătrițe prin drumuri 
'umblate. Dar măcsu/ea (laptele şi orice produs al vitelor) mai 
poate scădeă şi în cazul acela, dacă sărbătoarea Sân-gorzu cade 
miercurea sau vinerea. De aceea, foarte mulți dintre păstori nici 
nu ţin la Sf. Gheorghe şi-i spun: 


Simte, te n'adraşi, Sfinte, ce ne-ai făcut, 
Măxulea nă-u luaş, Laptele ne-ai luat, 
‘Oarfäń malăsaş, Săraci ne-ai lăsat, 

Ca oile nă stricuraş. Ca oile ne-ai strecurati. 


Laptele muls se prelucrează la cășare (stână), pe care Făr- 
şeroţii şi Grămustenii o numesc stane. Numai locul unde a fost 
«odată căşare, îl numesc şi unii şi alţii căşiriște. Inainte de a ne 


1 Çf, Pericle Papahagi, Lit. Pop. 322, 323. De asemenea Const, Beli- 
mace în Lumina Anul IV, p. 105. Vezi şi Lumina. Anul V, p. 105, precum 
şi Tache Papahagi, Din Folklorul Romanic şi cel Latin, 17 şi 82, 

ocupă cu preparatul brânzei sau a caşcavalului, vom spune câteva 


cuvinte despre alcătuirea stanei şi a obiectelor care se găsesc 
într'însa, 


Stanea sau câășarea (stâna) este de mai multe feluri: cele 
mai răspândite sânt stânile făcute din patru pari solizi, 
înfipţi în pământ şi pe deasupra acoperite cu frunziş. Toţi păreţii 
sânt deschişi. Sânt şi stâni care au numai doi păreţi paraleli 
deschişi şi restul îngrădit cu scânduri. In ţinuturile în care se 
fabrică caşcavalul, cum am văzut la Veria, stanea sau căşarea 
are toți păreţii îngrădiți cu scânduri. Ea este prevăzută cu două 
intrări: una principală şi alta în dosul ei, care dă în faţa țar- 
cului numit cutar. Cuvântul ţarc nu există decât în expresia pir- 
dui țarcul, despre care vezi mai departe. Stână zidită, aşa cum 
se vede la păstorii albanezi!, nu există la păstorii aromâni. Cu 
toate acestea numele de loc. La căşarea di katră despre care 
vezi mai departe, ar fi o indicație şi despre existenţa stânelor 
zidite pentru vremurile mai vechi. 

In interiorul stânei se găseşte un falăr (putină mare) scund 
şi cu gura largă, în care se pune laptele. El este aşezat în faţa 
intrării, la mijlocul păretelui din faţă. In mijlocul stânei se găseşte 
o measă (masă mai mare) pe care se prepară caşcavalul. La 
păretele din dreapta şi aproape de intrarea principală se găseşte 
tižakea, o masă ceva mai mică, pe care se pune caşcavalul ca 
s-yină (să dospească). De jur împrejurul stanei se mai găsesc 
laviţe în formă de etajere, pe care se pun celelalte vase de tre- 
buinţă la mulsul oilor sau la preparatul brânzei precum: că/dărușe, 
sau burgaccă (burgace), săcă (un vas de tinicheă de un litru sau 
două), ocă (vas de tinicheă de un litru şi ceva) pentru măsurat 
laptele; în fine misure (strachine), oale, linguri, čubane (linguri 
mari de lemn) şi altele. Vasul numit săcă, la păstorii gramusteni 
se numeşte cuvată. Aceasta nu este aceeaşi cu cuvata de la cei- 
lalţi Aromâni, care are forma unei strachini, ci ceva mai adâncă 
şi prevăzută cu un mâner care, la Grămustenii din Bulgaria, se 
cheamă raccă. Tot în stâne se găseşte şi un pat de scânduri 
pentru baciu. In stânile mai mari, în care se fabrică caşcaval, în 
pod se găsesc alte poliţe, pe care se pune caşcavalul spre a fi 
uscat. Acest pod se numeşte curutmă. Afară şi în apropierea 
stânei se găsesc un talăr mare pentru unt şi unul ceva mai mic 


1 Cf. Fr. Nopcsa, 0. C, p. 12 şi urm. 





Stanea (stâna) cu cutarlu (ţarcul), 
(După Wace and Thompson, o. c.) 

Plecarea oilor la munte. 
(După C,iN. Burileanu, o, c.) 

pentru giză. In faţa acestor două talăre şi numai la o distanţă 
de 1—2 metri se găseşte fucurina (locul unde arde focul), peste 
care se pune cazanul pentru upărire (opărit). 

La stane mai-marele este cășarlu sau cum i se mai spune 
la păstorii din Veria masturlu (baciul). Aici observ că cuvântul 
baciu şi bağu, cum este dat în glosare, nu mi-a putut fi con- 
firmat. Cei mai mulți prin bağu înţeleg un fel de brânză, despre 
care se va vorbi mai jos. Câșarlu sau masturlu este ajutat de 
doi inşi, dacă stâna este mai mică, şi de mai mulţi, dacă stâna 
este mai mare, Dintre aceştia unul este care upăreaște cașlu şi 
spală vasele; altul care aduce lemne din pădure pentru fierberea 
Bizei un al treilea care duce giza la târg spre vânzare, mai 
ales că ea nefiind sărată, nu ține mult. In fine şi un fi&or, 
care ajută la toate. 

Dintre toate derivatele de lapte, preparatul caşcavalului 
ocupă locul de frunte. Neguţătorii aromâni au învăţat această 
meserie acum în urmă — cu vreo 50 de ani înainte — de la 
păstorii din Tracia şi în special de la cei din regiunea Adria- 
nopolului. Comerţul cu acest articol este foarte întins. El nu se 
consumă numai în interiorul ţării, se exportă în Turcia, România, 
ltalia, Egipt şi Sârbia. In acest scop, neguţătorii de caşcaval cum- 
pără laptele de la Aromâni, imediat după aşezarea lor la munte. 
Laptele vândut ţine până la Sum-/'etru (Sf. Petru, 29 Iunie). In 
cursul acestui interval, adică din luna Aprilie până la sfârşitul 
lui Iunie, Aromânii mau voie să reţină pentru folosul lor nici 
măcar un litru din laptele muls. In anii din urmă fiii celnicilor 
învățând ei înşişi să fabrice caşcavalul, nu mai vindeau laptele la 
streini. Ceva mai mult, ei mai cumpărau şi laptele de la fălcări. 
Insă în modul acesta ei se îmbogăţeau din ce în ce mai mult şi, 
cu timpul, cumpărau şi oile celorlalți Aromâni. Imprejurarea 
aceasta ca şi altele, de ordin economic, au făcut ca,în cele mai 
multe părţi, averea în oi a fălcărilor să scadă din ce în ce mai mult. 

In cele ce urmează vom arătă felul cum se fabrică caşcavalul,. 

După ce mătrifile de pe câmp au fost introduse în cutar 
(ţarc), ele se mulg. Mulsul se face de două ori pe zi până la 
sfârşitul lui Iunie ; de la această dată până la Sf. Maria numai o 
singură dată. Cutartu este făcut în formă sferică din nuiele îm- 
pletite pe pari bătuţi în pământ. El are în față o deschizătură 
mai largă, numită ușe, pe unde se introduc oile; în partea opusă 

uşei se află alte două deschizături înguste cât poate trece o oaie. 
Fiecare din aceste deschizături se cheamă arugă Acestea au un 
înveliş, &irdak'e făcut din frunze, fără păreţi şi susţinut de patru 
stâlpi bătuţi în pământ. El serveşte ca să apere picurart'i mulgători 
de soare. La muls, aceştia se aşează câte doi de fiecare arugă pe 
nişte scăunele sau pietre, pe deasupra cărora şi-au pus fătăganele. 
Ei poartă pe picioare un fel de nădragi largi făcuţi din scutec 
sau din buluboță, care vin până subt genuchi. Când oile din 
cutar sânt împinse ca să iasă prin arugă, atunci amândoi pă- 
storii mulgători prind câte o oaie de picioarele dindărăt, având 
grija ca imediat după aceasta să oprească ieşirea celorlalte. In 
acest scop, mulgătorul din dreapta îşi împreunează genuchiul 
stâng cu genuchiul drept al tovarăşului său din stânga. Laptele 
se mulge în găleată. Aceasta este de lemn, are forma unei baniţe 
şi conţine până la 20 de litre. Cum se umple o găleată, un pi- 
curar vine de o ia şi o varsă în fatărul scund dn stână ce se 
găseşte aproape de intrare. In timpul acesta baciul numără gă- 
leţile. Talărul este acoperit pe deasupra cu o stricătoare, făcută 
„dintr'o țesătură groasă de lână sau chiar de cânepă, ca să curețe 
murdăriile din lapte. După ce toate oile au fost mulse, se începe 
preparatul caşcavalului. 

O parte din laptele strâns în talr se vinde în fiecare zi de 
târg în oraşele din apropierea aşezărilor remâneşti. Insă cea mai 
mare parte, şi anume cel vândut pentru fabricarea caşcavalului, 
se încheagă cu cLeag (cheag), de obiceiu cumpărat de afară. 
După ce laptele s'a închegat bine şi s'a prefăcut în caş, acesta 
este rupt în bucăţi cu ajutorul unui lemn de lungime potrivită, 
care, la baza inferioară, are două bucățele de scânduri puse una 
peste alta în formă de cruce. După ce caşul s'a rupt, dzărlu 
(zărul) tot iese pe deasupra. Se pune peste zăr o peatică (bucată 
de pânză) şi se-ndeasă (se apasă) pe deasupra, cu mânile, ca 
„să nu mai rămână nici un pic de zăr în interiorul caşului care 
acum este strâns într'o singură bucată. Caşul astfel obţinut şi 
tăiat în bucăţi, însă încă neopărit, se cheama telemè.. Se scot 
bucăţile de telemeă şi se pun pe tižak’e ca s-ynă (să se dospească), 
după ce mai întâiu a fost acoperit cu o vilendză (velinţă). Caşul 
este lăsat aşa mai multă vreme, până când scoate guve (găuri) 
mari sau pori, care se văd când se taie. După ce s'a dospit 
bine, caşul se taie în felii subțiri. Din aceste felii se ia atâta 

scantitate cât ajunge pentru prepararea unei turte de caşcaval şi 
se bagă într'o câladă (coş) făcută din împletituri mai largi ca să 
poată pătrunde înăuntru apa caldă. Coşul acesta se introduce 
întrun cazan, în care fierbe apa. Aci stă puţin până când caşul 
seste opărit bine, după aceea se scoate din coş şi se frământă 
„din nou “până ce ajunge ca o pastă. Imediat după aceasta, pasta 
«este luată şi dusă pe masa masturlui (baciului care se ocupă cu 
„preparatul caşcavalului) ca s-taľe capitle, să dea forma definitivă 
„caşcavalului. Acesta o aşează bine pe masă şi o frământă din 
nou. După aceea o ridică cu amândouă mânile, o mai frământă 
puţin şi la urmă de tot, după ce în cursul acestei ultime frămân- 
“tări a introdus toate colţurile în interiorul pastei, ceea ce rămâne 
pe din afară o rupe cu multă abilitate şi pasta întreagă o intro- 
-duce într'o formă făcută anume din lamarină, cu păreţii concavi, 
„din care iese turta de caşcaval aşa cum se vinde în piață. Se 
lasă aşa până când se răceşte şi a doua zi începe să.se sare. 
„Mai întâiu se dă prota sare, sarea dintâiu După aceea, la inter- 
vale de 3—4 zile, urmează altă sare, până când masturiu, după 
ce gustă puţin, constată că este sărat destul. Acum caşcavalul 
„preparat gata se spală şi apoi se pune pe curutmă ca să se 
„usuce. După ce s'a uscat se transportă în sat ca să fie pus în 
-pimniţe răcoroase, unde nu bate soarele. Aci se pun pe poliţe 
«de scânduri făcute anume pentru aceasta. Turtele de caşcaval se 
păstrează aici până în lunile Septemvrie şi Octomvrie, când vin 
„.neguţătorii să le cumpere. După ce au fost vândute, turtele de 
„caşcaval se împacnetează, punându-se nouă bucăţi una peste 
alta. Toate acestea alcătuesc o dană. Două dări fac o sarțină 
(sarcină); iar două sarcini o furtie (încărcătură) de cal sau 
«de catâr. 

După ce s'a isprăvit cu fabricarea caşcavalului se încep 
arăzle. 7 ; 

Prin arăzi (pluralul de la aradă „rând“) păstorii aromâni 
înțeleg distribuirea printre familiile fălcarei a laptelui care mai 
rămâne de muls, de la întâiu lulie până la Sf. Marie. Am spus 
mai sus că acei dintre celnici care vând laptele pentru caşcaval 

: mau voie să mulgă mătrifele pentru folosul fălcării, de la în- 
“ceputul mulsului până la Sf. Petru. Numai de la această dată şi 
până la sălăgiirea areslor (împreunare, mârlire), laptele ce mai 
zămâne de muls se poate întrebuinţă pentru folosul lor propriu. 

In acest scop, cășarlu (baciul) sau unul din fălcare desemnat de 
celnic împarte laptele muls pe rând şi proporțional la toate fa- 
miliile din fălcare, după numărul mătriţelor ce are, începând cu 
celnicul. Dacă celnicul are de pildă una mie de oi, atunci el 
primeşte tot laptele ce se mulge în interval de 4—5 zile. Ceilalţi 
care au mai puţin primesc laptele muls în mai puţine zile. In 
felul acesta se continuă până la sfârşit. Această primă împărțire 
constitue prota aradă. După aceasta urmează a doua distribuţie. 
De asta dată celnicul primeşte laptele muls numai pe 3—4 zile. 
Ceilalţi, care mai urmează, primesc pe mai puţine zile, până când 
se isprăveşte rândul tuturor. Aceasta a doua împărţire se numeşte 
a daua arâdă şi se continuă aşa mai departe, până când laptele 
ce mai rămâne de muls este aşa de puţin, încât nu se mai poate 
distribui cu zile, ci cu găleți. La Grămustenii din Bulgaria, la 
arădz, laptele se distribue cu meara, făcută din lemn cu cercuri 
de fier. 


Din laptele strâns la arădz se prepară tot felul de brânze- 
turi. Pregătirea brânzei obişnuite este foarte simplă. După ce se 
strânge laptele muls în talăr, să lasă aşa o jumătate de oră, după 
aceea s2 bate vărsându-i-se puţină apă caldă. Imediat după 
aceasta, i se pune cheag şi laptele se încheagă, prefăcându-se în 
caș dulje, Cheagul este, ca şi la preparatul caşcavalului, sau cum- 
părat, sau — mai ales când se lucrează felul de brânză numită: 
bazu, despre care vezi mai jos — pregătit de păstori din c/'eag 
di arândză; el se scoate din rânza mielului de lapte şi imediat 
se sară şi se usucă. Cașul dulje amestecat cu lapte, până când 
n'a fost pus în stricători, se numeşte străg/'eată, Interesându-mă 
mai de aproape asupra înțelesului precis al acestui cuvânt, mi sa 
spus: „străgleata easte bucăţi di cag amisticat cu lapte“, sau 
„caş dulje amisticat cu lapte“. La unii păstori străgl'eata slujeşte 
şi ca medicament în contra scuipatului de către insecta cu 
picioarele lungi numită Culu. Această insectă scuipă în ochii vite- 
lor şi chiar la oameni, producând viermi. Ca să iasă viermii 
afară din ochi, păstorii introduc străgleată 1, Laptele închegat, 
după ce s'a amestecat bine, se pune în stricători, ca să se scurgă 
de zăr. După aceea se taie şi se pune în falăre mai mici şi se 
sară. Zărul amestecat cu lapte se cheamă zăgărdicd. 


1 Cf. Per. Papahagi, Lit. Pop., 271. 

Brânza astfel preparată, este de mai multe feluri: 

caș albu, brânză de lapte de oaie (uin) ca brânza de Brăila; 

mănure, este acelaş cu caș albu. In unele părți prin mănure 
setînțelege caș dulțe. 

caș bătut, brânză mai tare din care nu s'a scos untul. Bu- 
«căţile de cag bătut, pe care Aromânii le numesc capite, cântăresc 
ce la 15 până la 20 kg; 

caş tunărej sau (la Farşeroţi) caș bătut dit foale, este brânza 
preparată, toamna, din lapte de capră. In afară de foale Aromânii 
mai întrebuinţează şi utre. Aceasta este tot un fel de burduf din 
piele de ţap sau de berbece. Ea se întrebuinţează numai pentru 
dichide : untdelemn, vin, rachiu etc, ; 

caş di şarľi, este caş bătut însă foarte gras; 

bagu, este preparat din lapte de oaie, însă din care sa 
scos tot untul. Se mai numeşte şi gavruiani, iar pe turceşte 
imansizpenir. Este felul de brânză care formează baza întreţinerii 
da familiile cu copii mai mulți. Se păstrează pentru iarnă în foale. 
Mai întâiu se taie în felii, şi, după ce s'a pus un strat de p'iză 
în fundul burdufului, se pune un rând din aceste felii. Urmează 
al doilea strat de g'iză, peste care vine un alt rând de baţu şi 
apoi se toarnă lapte pe deasupra şi se închide bine. In modul 
acesta brânza devine ceva mai moale şi ţine mai mult pentru 
timpul iernii. Burduful în care se pune bagul trebue să fie cu 
părul pe dinăuntru; numai la foalile în care se pune unt, părul 
trebue să fie pe din afară; 

giza, este un fel de urdă. După ce laptele a prins teară 
Sau alcă (smântână), se bate în putină cu sfârlică ca să se scoată 
umtul (untul). Ceea ce a rămas în putină, după ce s'a scos untul, 
“este propriu zis Sală (zărul). Această 5ală fiartă în cazan, într'un 
loc special numit g'izăreauă, se preface în g'iză. Aceasta este 
giza de mâna întâiu. Un alt soiu de g'iză, mai ordinară, este 
şi aceea care se face din fierberea zărului care se scurge din 
„stricătorile de caş, sau dip zărul care rămâne de la caşcaval. 
Aceasta se pune în nişte saci de cânepă, ca să se strecoare mai 
bine. Lichidul scurs din aceşti saci este tot un fel de dzâr (zăr), 
Care se mai numeşte şi şar, însă din care nu se mai poate pre- 
“pară nimic. El serveşte, cel mult, ca hrană pentru porci, şi, mai 
ales, pentru câni. La păstorii grămusteni untul se mai prepară şi 
altfel: se ia zărul scurs din Stricătoarea de caş şi se amestecă cu 

lapte, dând ceea ce ei numesc prozgăl. Acest prozgăt se bate îm 
putină cu sfârlicul până ce se obţine untul. Lichidul ce rămâne 
este 3ală,'care, fiartă ca şi sala de mai sus, dă g'iza de cali— 
tatea a doua; A i 
urda (în Epir pronunțat şi cu 5: uròğ; adevărata pronunțare 
este însă aceea cu d: urdă), este un fel de brânză ce culoare 
mai mult gălbiue de cât albă, fabricată pe la sfârşitul lui Septem- 
bre, când laptele este foarte gras. Ea se pregăteşte în bucăți 
rotunde în formă de ghiuleă, care cântăresc până la 3 kg. una, este: 
tare şi foarte gustoasă la mâncare. Este o specialitate a păstorilor 
din regiunea Pindului şi în special a Aromânilor din comunele 
Defiscu şi Blaţa!. De la aceştia, urda, astfel preparată, este 
răspândită în întreaga Peninsulă Balcanică ca un fel de brânză 
aromânească. Bulgarii din Macedonia îi şi zic V/aska urda. 

După ce s'a isprăvit cu mulsul oilor şi tot produsul lor 
numit măxul'e a fost întrebuințat subt forma derivatelor de mai 
sus, se apropie vremea când păstorii trebue să sălăgească aresbi 
(să dea drumul areţilor) ca s-mârlească mătrițile. Tot atunci: 
s-părcescu şi caprele. 

Actul acesta ţine cel mult 15 zile. Insă pentru ca mârlirea 
să se facă într'un interval cât se poate de scurt, dacă ar fi cu 
putință chiar în cursul unei săptămâni, înainte ce aceasta pă- 
storii au grija ca să ansară (să dea oilor sare). Ei ţin cu atât 
mai mult la ansărare, cu cât în cazul din urmă oile fată toate 
dintr'odată şi mai repede. In modul acesta iarna, în vremea de 
fitaťu (fătat), ei scapă mai repede de grija fătatului. 

După ce S'au luat şi aceste ultime măsuri pentru asigurarea: 
progenilurii ovine din anul următor, toată grija celnicilor şi a 
fălcărilor se îndreaptă la măritişul fetelor. 

Acum începe seria nuntilor. 

Aproape mai toate nunțile, la păstorii nomazi, se fac în: 
ziua de Stâ-mărie (Adormirea Maicii Domnului). In acea.tă zi, 
în care se fac de la zece până la douăzeci de nunţi în fiecare: 
aşezare de vară, petrecerile se continuă. până în ziua următoare. 
In unele centre ele țin toată săptămâna. In comunele fărşeroteşti, 
cu o săptămână înainte de nuntă, mai multe fete se adună şi se 
duc în pădure ca să strângă lemnele de trebuinţă la nuntă. Ele: 


1 Cf. Lumina, Anul W, Na 2 (190%, p. 3- 

nu uită să aleagă şi un băț subţire şi drept, însă ceva mai lung, 
din care se face filambura (steagul). Ajunse la casa mirelui, ele 
se apucă şi pregătesc flambura: iau o batistă de mătase, de obi- 
ceiu albă — în multe părţi şi roşie — şi o fixează în formă ce 
steag la extremitatea steagului, al cărui vârf are forma unei cruci. 
După aceea, înfig un măr roşu în vârful steagului, iar la cele- 
lalte două extremităţi ale crucii, unii, cum fac o parte dintre 
Fărşeroţi, atârnă de vârf câte o şuviţă de lână alică (roşie), iar 
alţii înfig tot câte un măr aurit. Când totul a fost pregătit, dr- 
mineca, în ziua nunţii, după ce toată lumea a ieşit de la bise- 
rică, rudele şi cunoscuţii invitaţi la nuntă se strâng la casa mire- 
lui. Un grup de tineri cu câteva fete în frunte pleacă să invite 
nunlu (nunul). Acesta, după ce cinsteşte pe tineri cu băutură, în- 
calecă pe calul adus de ei şi pleacă împreună la mirele. Aceiaşi 
tineri se duc şi invită fărtatlu. După ce s'au strâns toţi în casa 
mirelui, se procedează la bărbieritul acestuia. El intră într'o cameră, 
în care sânt strânse mai multe fete îmbrăcate în haine de săr- 
bătoare. Şi în timp ce bărbierul, de obiceiu unul dintre nuntaşi, 
îi face toaleta, toate fetele, ţinându-se de mână, dansează împre- 
jurul mirelui, cântând cântece — la Fărşeroţi în totdeauna româ-" 
neşti — în care se repetă refrenul: 


Sum nă salţe Pişoară Subt o salcie uşoară 
Ș-o-arăk'i sum soară. Și-o răpl subţioară. 


După ce s'a isprăvit cu bărbieritul mirelui, fărtatul ia flam- 
bura pregătită de mai nainte şi împreună cu mirele şi cu ceilalţi 
nuntaşi pleacă călări la casa miresei. Pe drum, înainte ce a ajunge 
la mireasă, ei trimet câţiva tineri sihădp'jari (vestitori) ca să 
anunţe sosirea nuntaşilor. La Fărşeroţi vestitorii primesc de la 
mireasă un culacu (turtă) pe care, cum îl iau, pleacă cu el înaintea 
nuntaşilor, ridicându-l cu mânile în sus. Nuntaşii, la vederea 
culacului, lasă frâul cailor şi se reped în fuga mare ca să rupă 
o bucată din culac. După aceea întră în curtea miresii şi, încăr- 
când pe un cal zestrea miresii, pleacă cu mireasa călare pe un 
cal alb, la biserică, dacă comuna are biserică, sau acasă, unde 
se celebrează cununia. La Fărşeroţi, înainte de a ajunge la casa 
mirelui, un grup de tineri ies cu un alt colac ridicat de unul din 
ei cu mânile peste cap. La vederea colacului, nuntaşii se reped, 
din nou ca să rupă o bucată din el. După ce s'a isprăvit şi cu 

cununia, toţi nuntaşii ies pe câmp, ca s-bagă nveasta'n cor, unde 
se încinge o horă mare. In fruntea horei se găseşte nunlu (nunul), 
ţinând flambura în mână. După el urmează mirele cu mai mulți 
nuntaşi după el, toţi îmbrăcaţi în haine albe, iar după aceştia 
vine mireasa cu zăvonul alb — la Fărşeroţi roşu — urmată de 
mai multe fete, aşa cum se vede pe imaginea alăturată. După horă, 
mireasa este dusă acasă la mirele. Tot atunci se ia f/lambura şi 
se pune pe acoperişul casei mirelui, unde stă cel puţin patruzeci 
de zile!. 


3. Coborîrea oilor la șes. 


Viața la mandră. — Fătatul oilor. — Tunsul oilor. — Felul 
lânei. — Prelucrarea lânei. 


După ce s'a isprăvit cu vinderea brânzeturilor şi vremea -de 
toamnă, la munte, începe să se răcească, Aromânii nomazi încep 
să se pregătească de plecare tu arniu (la iernatec). Nunţile s'au 
isprăvit, iar fiambura (steagul) cu mer aroșu și lână alică (cu măr 
roşu şi lână de un roşu aprins) în vârf, de pe casele mirilor, în- 
cepe să se coboare treptat. Acum nici vântul de munte, care suflă 
din ce în ce mai tare, nu-l mai lasă să fâlfâie deasupra locuin- 
telor noilor însuraţi. Cu o săptămână şi mai bine înainte de ple- 
care, o agitaţie vie domneşte în comunele mai mari. Bărbaţii din 
fălcări se strâng grupuri-grupuri, ca să se învoiască asupra direcţiei 
ce trebue să apuce. Păstorii coboară oile din înălţimi şi le aduc 
să pască în apropierea comunelor, până aproape de plecare. Dacă 
câte odată se întâmplă ca frigul să cadă brusc, atunci, de frica 
lupilor, ciobanii bagă oile în târle, bine împrejmuite, sau chiar în cur- 
ţile mai mari ale caselor. Familiile care sânt alese de fălcare ca să 
rămână în comună pentru paza caselor, se grăbesc ca să-şi aducă din 
pădure lemnele de trebuinţă pentru timpul iernii, căci la o iarnă 
grea multe din ele, cu săptămânile, nu îndrăznesc să iasă din 
casă afară. Bărbaţii acestor familii aleargă prin oraşele şi târgu- 
ri'e din apropiere, ca să se aprovizioneze cu cele de trebuință 


1 Vezi interesanta descriere a nunţii la Fărşeroţii din Acarnania de 
L. Heuzey, Le mont Olympe et l'Acarnanie. Paris 1860, p. 276. De asemenea 
vezi şi descrierea nunţii la Fărşerotii din Albania de Mary Adelaide Walker, 
care a vizitat Albania în 1860, asistând şi la o nuntă aromânească din Coriţa, 
(Through Macedonia to the Albanian Lakes, London, 1864 ap. M. Beza o- 
c. p. 39). 





Nunta la Fărşeroţi, 
(După natură, de pictorul Pericle Capidan.) 

până la reîntoarcerea fălcărilor la munte, dar mai cu deosebire 
cu făină. In timpul acesta nu mai puţin grăbite sânt şi femeile. 
Şi întru cât, alături de oierit, cu care se ocupă aproape numai 
Dărbaţii femeile se îndeletnicesc şi cu industria lânii, pe urma 
căreia păstorii noştri au venituri mari, acele dintre familii care 
n'au isprăvit cu țesăturile de lână, dau zor mai repede să isprăvească, 
căci vine ziua târgului din Veria, din Grebena, din Coniţa 
etc. şi le apucă fără să fi prelucrat întreaga cantitate de lână 
ce şi-au procurat şi în care au pus o bună parte din capitalul 
lor. Insă, în comunele fărşeroteşti, cele mai multe femei se 
îngrijesc de pregătirea hainelor mai groase pentru timpul ier- 
nii. De aceea, cei mai mulți dintre croitori au de lucru acum 
în săptămâna plecării cu coaserea tălăganelor şi tămbărilor 
tră 'nvișteare (de îmbrăcat), a tâmbărilor di preasupra (pe dea- 
supra). Acum nici morții nu sânt uitaţi cu desăvârşire: pe 
când o parte din femei sânt ocupate cu strângerea şi împache- 
tarea avutului din casă, iar altele pregătesc mâncare pentru 
<roitori, cele mai bătrâne dau fuga până la cimitir, ca să-şi 
ia ziua bună de la cei dispăruţi. Acum zi de zi se aşteaptă 
plecarea. In ultimele două zile, în comunele fărşeroteşti, co- 
„Feabașlu (primarul) însoţit de doi jandarmi, mai dă o raită pe la 
aceia dintre Aromâni care au rămas în urmă cu dările către 
stăpânire. După ce şi aceste ultime socoteli au fost regulate, 
iar avutul fălcărilor a fost împachetat gata în saci de lână 
se începe încărcarea cailor şi catârilor. In timp ce bărbaţii în- 
“sărcinaţi cu pregătirea poverilor cheamă caii şi catârii ca să-i 
încarce. un număr de bătrâne mai robuste şi mai vânjoase strâng 
copiii răspândiţi printre cai şi pornesc înainte, 

După aceasta urmează despărţirea care nu este mai puțin 
-duioasă şi mişcătoare. In fine vine plecarea când, toată lumea 
grupată în fălcări, se pune în mişcare. Acum cei care se duc, 
unii călări alţii pe jos, prin strigăte prelungite, îşi iau rămas 
bun de la comunele şi locuințele părăsite. Ei îşi mai reîntorc 
încă odată privirile ca să se mai uite la cei rămaşi în comună 
“şi, cu jalea în suflet, îşi continuă drumul înainte, ca să ajungă în 
regiunile mai calde de lângă mare. 

Desigur că, întocmai ca la suirea oilor la munte, coborîrea 
la şes, nu în toate comunele româneşti se face dintr'odată. In 
„aşezările mai mici, cum sânt acelea ale Fărşeroţilor, aproape mai 

toate fălcările pleacă în aceeaşi zi. In comunele mai mari din 
Pind şi mai cu deosebire în acelea în care lumea nu se mai:în- 
deletniceşte cu păstoritul, plecarea se face în grupuri, aproape îm 
fiecare zi: Astădz fug fumeľ le di Grebenu, mâne di Caterina, pimâne 
di nuntru (astăzi pleacă familiile care merg spre Grebena, mâine 
cei din Caterina, poimâne cei dinăuntru, adică cei care se duc 
în interiorul Greciei). In felul acesta se continuă mutările timp» 
de vreo două săptămâni şi mai bine. De altfel, în cele mai 
multe comune mari, în care nu toţi locuitorii sânt păstori, pleca- 
rea nu se poate efectuă într'o zi, două sau trei, şi din cauza lip= 
sei de cai sau de catâri. Numai comunele curat păstoreşti dispun, 
de un număr mare de animale de transport. Toate celelalte. tre— 
bue să aştepte pe rând întoarcerea chervanagiilor aromâni, ca să 
le transporte la locul de iernatec!. 
+ 

Acum, cum au ajuns la şes, fălcările subt conducerea celnicilorr 
se desfac din convoiu, apucând fiecare în spre regiunea unde s'a 
închiriat mandra pentru iernatec. Foarte mulţi păstori din regiunea. 
Veriei, la coborîrea lor spre şes, trec chiar prin oraşul Veria, unde- 
o parte rămân cu turmele lor,o altă parte însă înaintează şi mai 
departe, lăsând în Veria, pe la rudele şi cunoscuţii lor, numai câ-— 
tândia (avutul din casă). Cei care rămân cu turmele în Veria, în. 
timpul iernii le lasă pe acestea să pască prin arădzâmuri (coa- 
stele) de pe colinele din partea periferică a oraşului. Şi fiindcă; 
la coborîre pentru iernatec, în cele mai multe cazuri, turmele- 
conduse de ciobani sânt expediate cu două săptămâni înainte de 
plecarea fălcărilor, celnicii au grija ca să închirieze de la. pro- 
prietarii de moşii, cum erau beii turci înainte de războiul balca- 
nic, cu mult înainte de coborîrea turmelor, cășlăulu (moşia) pe: 
care îşi aşează mandrele. Pentru ţinuturile în care zăpada ţine 
mai multă vreme, tot celnicii caută să se înțeleagă cu pro-- 
prietarii de fân pentru nutrețul de trebuinţă, în tot timpul cât.tur-- 
mele de oi nu vor puteă paşte iarbă verde. După aceasta, pă- 
storii se îngrijesc de mandre, iar bărbaţii se apucă şi fac colibele 
sau întind corturile în locuri mai adăpostite, pentruca. în timp. 
de ploaie să fie ferite de revărsările apelor care le aduc mari. 


1 Ci. FrățiPea 1, p. 136: Fudzirea fumeblor toamna tu ariu, De aseme- 
nea Anul II, p- 233. Vezi şi clasica descriere a coboririi oilor la şes. tăcută, 
de Pouqueville, o. c. II, 215. 

stricăciuni. In regiunile în care inundaţiile sânt mai dese, din. 
pricina ploilor care cad în cantităţi mari, de multe ori păstorii 
aromâni sânt supuşi la pierderi simţitoare. Scăderea prea mare- 
a temperaturii ca şi lipsa totală de nutreţ din cauza inundațiilor, 
fac de cele mai multe ori să-şi piardă tot avutul în oi. Au fost 
ani când din pricina frigului prea mare, într'o regiune în care- 
de obiceiu iarna este mai dulce, păstorii aromâni şi-au pierdut 
nu: numai tot avutul, dar ei înşişi au fost ameninţaţi să piară de- 
foame. In împrejurările acelea numai acei care au avut preve- 
derea ca să se mute în regiuni scutite de inundaţii sau pe lângă 
mare, au mai putut scăpă de la o nenorocire care i-ar fi costat 
întreaga lor avere. Dar şi această ultimă măsură trebue luată 
mai de vreme, căci în lunile Ianuarie şi Februarie, când oile în- 
cep să fete, mutarea mandrelor este mult mai anevoioasă şi din 
pricina mieilor abiă născuţi. Fiind încă prea slabi, ei nu pot 
suportă drumurile lungi; în cazul acesta, cei mai mulți mor pe 
drum. În literatura populară a Aromânilor se întâlnesc versuri; 
în care Aromânii se vaită pentru marile pierderi ce au suferit 
din cauza unei ierni prea aspre: 


O măraţi, măraţi di noi, O sărmani, sărmani de noi, 
Plândzem ca fiţi fiori, Plângem ca copiii mici, 

Că n'armasim făr'di oi, Căci am rămas fără de oi, 
Di kirdum di iarnă greao Şi-am pierdut de iarnă grea 
Ne! tu fital'u di neao. Miei, la fătat, de multă nea. 


Lit. Pop 938. 
Şi tot aşa nu arare ori dăm de versuri, în care se deplânge 
soarta acelor familii care, în urma nenorocirilor mari ce au suferit: 
în timpul iernii, au fost nevoite să rămână la şes pentru totdeauna :: 


Ma dzîţiţi bobd bobò Ci ziceţi bobă bobò, 

Tră iarna di Armiro, Pentru iarna din Armird, 

Ca alăsăm bečľi aco, Căci am lăsat oile albe acolo, 
Bečile şi cal€şile Albele şi galeşele, 

Di nä dor hiicatile! De ne dor ficaţii! 

la dzîţiţi lele, lele, la ziceţi auleo, auleo, 

Că n'armân fumel'ile Căci ne rămân familiile 

Nu-s viţate eale tu câmpu, Și nu-s obicinuite la şes, 
Că-s viţate tu apa-araţe Că-s obicinuite la apă rece 
Si-ş facă călivi afară, Să-şi facă colibi afară, 

Pute caplu s-nu li doare. Nici odată capul să nu le doară.. 


Lit. Pop. 935. 


300 TH. CAPIDAN 


Cu cât iarna înaintează, cu atât luarea aminte a Aromâni- 
or este îndreptată la târlele în care se adăpostesc oile greale 
(însărcinate). Pe la sfârşitul lui Ianuarie şi în luna Februarie 
începe epoca de fitaľu (când oile încep să fete). Acum toți 
se îngrijesc de creşterea mieilor şi iezilor născuți, luând bine 
seama să nu răcească de frig, sau să nu flămânzească din lipsă 
«de lapte. Nu de puţine ori se întâmplă că un miel, după ce a 
fost fătat, să nu vrea să sugă lapte de la mumă-sa, sau chiar 
aceasta să nu vrea să-i dea să sugă. In cazul aceasta, păstorii, 
imediat după naşterea mieilor, Caută mai întâiu să vadă care din 
el suge sau nu. Cei care nu sug, sânt vârîți mai aproape de 
'botul oaiei fătătoare, ca să-şi miroase şi lingă mielul spre a-l 
recunoaşte de al său; iar mielul, cum se naşte, îl pun să sugă 
Curastră ca să se întremeze mai repede şi să nu rămână slab şi 
"pipernicit. Când însă cu toate aceste precauțiuni luate de păstori 
se întâmplă, câte odată, din cine ştie ce împrejurări, că oaia nu 
vrea să-şi recunoască mielul şi prin urmare, nu /u-apleacă (nu-i 
(dă să sugă), atunci ei fac pătu/'e (sing. pătuľu „mic locşor cât 
încape o oaie cu mielul“) împrejmuite de /igăreauă (răchită) şi 
pun fiecare oaie cu mielul ei în câte un păâtu/'u. Aci ele stau 
câteva zile, până când mieii sânt lăsaţi să sugă în voie. Dacă 
nici în pătuľu oaia nu apleacă mielul, atunci ea este bătută 
bine, până ce, în cele din urmă, cedează. După aceasta, atât 
mielului cât şi oaiei li se dă drumul în turmă. 

Când se întâmplă să moară mielul unei oi, imediat după 
<e a fost fătat, atunci, pentru ca oaia să se lase a fi suptă de 
un alt miel de la o oaie care a fătat mai mulţi miei, păstorii în- 
grijesc si-ndzeamină un miel. Adică se ia mielul strein, pe care 
păstorii grămusteni îl numesc felii dzeamin (miel geamân) şi se 
înveleşte în soarte (cămaşa mielului mort) după ce mai întâiu a 
fost curăţită bine de mucoare. Oaia cu mielul mort, crezând că 
“este al ei, mai întâiu începe să-l miroase şi să-l lingă, după 
„aceea îl apleacă, îl lasă să sugă. De multe ori se întâmplă ca 
ea să nu vrea să-l lăpteze. In cazul acesta, păstorii din regiu- 
nea Veriei obicinuesc s-treacă prit cămeașe (să treacă mielul prin 
cămaşă). Anume, se ia o basmă mai mare de culoare roşie şi 
se leagă pe subt pântecele oii. După aceea se ia mielul şi se 
trece între basmă şi pântece, odată de la cap spre coadă şi încă 
«odată de la dreapta spre stânga. Dacă şi după această operaţie 

oaia tot mai continuă să nu dea mielului lapte, atunci ea se 
pune la pătuľu, procedându-se ca mai sus. 


Nu toate oile fată la timp. Unele fată mai târziu: oaie târdzie;. - 
altele însă mai de vreme. Faptul acesta din urmă nelinişteşte foarte- 
mult pe păstori şi în special pe marii proprietari de turme, căci, 
în cazul acesta, multe oi astrik'escu (ajung sterpe). Un leac sigur 
în contra fătatului de timpuriu nu se cunoaşte. Cei mai mulţi 
păstori se slujesc de o piatră sfântă numită astămătiri, adusă de 
la Sf. Munte. Inainte de fitaľu păstorii se îngrijesc ca să îngroape 
această piatră la întrarea în staul, tu arugă. Oile care au trecut. 
peste ea, nu astrăk'escu. Alţii, care nu au această piatră, se păzesc 
să frigă brânză pe cărbuni aprinşi. 

După ce toate oile au fătat şi ultima zăpadă s'a topit, în; 
regiunile din apropierea mării, primăvara începe să se arate mai. 
de vreme şi căldurile mari năpădesc dintr'odată. Acum se aproprie- 
tunsul oilor. Cu acest prilej păstorii aromâni fac o sărbă- 
toare mare. Această sărbătoare este pentru celnici şi peste tot- 
pentru proprietarii de turme un nou prilej ca să mulțumească pe 
păstori pentru toată munca depusă în cursul iernii, cu pregătirea 
mandrelor, cu îngrijirea oilor în timpul fătatului, cu alăptarea 
mieilor şi cu atâtea alte treburi, dintr'un anotimp, care se poate 
socoti ca cel mai “covârşitor pentru viitorul crescătorilor de oi.. 
Epoca când se tund oile, variează de la o regiune la alta. In cele 
mai multe locuri, tunsul oilor se face pe la sfârşitul lui Martie; 
în alte părţi, în luna Aprilie. Oile se tund cu foarfeci mari făcute- 
anume pentru aceasta. De foarfecile păstorilor se leagă foate multe- 
superstiții. In zilele de 11 până la 14 Noemvrie păstorii se feresc 
să deschidă foarfecile, căci se deschide gura lupilor şi le mă-- 
nâncă oile. Alţii leagă foarfecile cu o sfoară, ca să fie legată 
gura lupilor. In alte părţi foarfecile nu se deschid de la 11—23 
Noemvrie !. In acest interval femeile nu încep nici un lucru, căci, 
după credinţa lor, iese lupul din luZăr (culcuş) şi le sugrumă oile. Tot 
în acest interval femeile se feresc să pună pieptenele pe cap ca 
să se pieptene. Ele lasă părul încâlcit, ca să se încâlcească 
drumul lupilor în pădure şi să nu mai poată ajunge la turme ca 
să le sugrume oile2. In fine, după ce oile au fost tunse, se frig 

1 La păstorii dacoromâni 11 Noemvrie este „sărbătoarea oilor“ (Cf, 
FI. Marian, Sărbătorile la Români I p. 113 şi 235. 


2 Vezi despre aceste obiceiuri la Dacoromâni şi Dimitrie Dan, Stâna 
la Românii din Bucovina în Junimea Literară, Anul XII p. 161, 

mai mulţi miei la frigare. Se întinde jos pe iarbă verde o masă 
dungă, la Care iau parte şi familiile fălcărilor, şi, în Cântece şi 
băuturi, care: ţin până noaptea târziu, se încheie perioada unei 
munci, care trebue să aducă prosperitate şi belşug în casele pă- 
:storilor aromâni. 

* 

Dacă, însă, iarna la şes munca bărbaţilor se mărgineşte 
numai la grija turmelor, femeile, în schimb, îşi găsesc mai mult 
de lucru în cursul acestui anotimp, fie cu treburile zilnice din 
-gospodăria casnică; fie, mai ales, cu prelucratul lânei. In pri- 
winfa aceasta, ele sânt neîntrecute de femeile celorlalte neamuri 
“din Peninsula Balcanică. La această activitate puţin obicinuită 
la popoarele orientale, ele se văd îndemnate, desigur, mai întâiu 
de aceea dispoziție firească ce se observă peste tot la popula- 
țiunile aromâneşti de a fi vecinic cu gândul la lucru, al doilea, 
-şi de belşugul lânei care le stă la îndemână. Este interesant să 
-urmărim constatările arheologului francez Heuzey făcute cu 'opt- 
zeci de ani înainte, la Aromâncele fărşeroate din Acarnania, spre 
a ne puteă face o idee neexagerată despre vrednicia femeei aro- 
mâne în treburile familiare şi mai cu deosebire în industria casnică : 
„Les femmes sont comme leurs maris fortes et travailleuses. Il 
“faut les voir revenir de la fontaine, le dos plié sous une charge 
«de linge humide, coiffées du bassin de métal où elles ont fait la 
lessive, portant encore pendu à leur épaule un baril plein d'eau, 
et, de leurs mains, pour ne pas perdre de temps, filant leur 
quenouille. Nous traversions un campement, le lendemain d'un 
mariage; la nouvelle épouse était déjà au travail. Assise en plein 
air, devant son métier, comme pour faire montrer de son ardeur 
ă Vouvrage, elle tissait sans relâche, encore revêtue de ses 
habits de noce“!. Iar scriitorul englez M. Leake, care a vizitat 
pe Aromâni cu mai multe decenii înaintea lui Heuzey, vorbind 
despre vredniciea femeei aromâne, adaogă că ele se ocupă cu 
cultura pământului torcând în același timp şi din furcă2. 

Lâna pe care o prelucrează femeile aromâne poartă diferite 
numiri, atât după calitatea ei cât şi după locul de unde este tunsă. 


1 Heuzey 0. c. p 274. - 

2 The gardens and the small quantity of arable land which surrounds 
these towns, are chiefly cultivated by the women, who reap the harvest as 
well as perform all the household work and spin (M. Leake, o. c. p. 275). 

Inainte de a trece la ţesăturile pregătite din lână, vom da aceste 
mumiri: 

bască este lâna tunsă de pe oaie şi rămasă într'o singură 
bucată ; 

canură este, la o parte din Fărşeroţi, „lâna albă bună pentru 
“tort“, la ceilalți Români canură este tortul de lână în felurite 
“culori care se bagă în suva!/niță (suveică) şi serveşte la ţesut, 
“trecând prin ustură (urzeală); 

arudă, lână lungă, ţigae; 

cărmina (numai la Aromânii din Albania), lână ţigae; 

sumă, lâna cu firul mai lung. La Aromânii grămusteni suma 
este lâna nici cea mai bună, nici cea mai rea. La pieptenat ea 
“se alege la marginea pieptenilor şi apoi se strânge la olaltă; 

ňijă, lâna scurtă tunsă de pe noateni; 

W'endic (în Veria) este lâna mai puţin lungă şi nu prea moale; 

miale (în Samarina), lâna tunsă de pe pântecele şi coada oilor ; 

suel'u, lâna tunsă de pe pântece, de la picioare şi de la coadă, 
este calitatea de lână mai proastă; 

capit, lâna de pe cap, gât şi piept; 

coade, lâna de la coadă. După ce se junghie mieii sau oile, 
lâna de la coadă se vinde deosebit; 

săină (sau lână săină), lână albă amestecată cu câte un păr 
negru; 

lână di tabac, lână de tăbăcărie; 

lână di drășteală, rămăşiţele lânoase rămase din ţesăturile 
de lână scoase din văltoare (drăşteală); 

găbúr lână sură, sau orice lână amestecată cu negru; 

čume (di lână), resturi, buci de lână!; 

căprină (sau lănă căprină), lână de pàr de capră; 

Lâna se prelucrează în starea ei naturală, albă sau culorată. 
Dintre culorile ţesăturilor de lână mai obicinuite însemnăm: 

ńirlă, albastră ; 

firuyală, albastră mai deschis; 

Wimilă, neagră ; 

gangur, de culoare închisă care dă în verde şi negru; 

vinită, vânătă ; 

alică, de culoare roşie deschis; 


1 Pentru unele soiuri de lână vezi articolul lui M. Pinetta din Penin- 
sula Balcanică UI (1925) p. 121. 

g'uveze, roşu, vişiniu; 

cafereng'ie, de culoare cafenie etc.; 

galbină, galbenă. 

Pentru obţinerea acestor culori femeile aromâne întrebuin- 
țează indigo pen'ru culoare albastră; frândză di frapsin (frunze 
de frasin), coaje de arin sau coaje di schilitur pentru culoare 
neagră; frândză di șăfrane (Şofran) pentru galben; bâcâne sau 
cârmâze pentru roşu!. 

Lâna, spre a îi prelucrată, mai întâiu se spală, după aceea 
se usucă şi la urmă de tot se scarmână cu mâna. După ce lâna 
a fost bine scărmânată, s-da la W'apfâri (se dă în piepteni), 
ca să se obțină ceea ce se numeşte c/ându (bucata de lână dublă, 
de formă mai mult sau mai puţin drep:unghiulară) sau apază 
(pl. apăl1). Acestea se mai trec încă odată prin piepteni, de astă dată 
fiecare clându sau apală pe rând, din care se scot ceea ce Aromânii 
grămusteni numesc picuri (sg. picur), iar cei din Veria pitrik'e. 
Acestea sânt un fel de caiere mai groscioare, care se torc la 
cicrik'e (rodan) spre a se obţine tortul. Adevăratul cair (caier) la 
Aromâni este lâna de pe furcă; la Grămusteni ea se numeşte 
fuoriă (îuior). Femeile aromâne nu scarmână lâna la piepteni în 
ziua de Sf. Minazi (11 Noemvrie st. v.), mai întâiu pentrucă această 
zi este o sărbătoare, şi al doilea, pentrucă le merge bine turmelor 
de oi. In această zi o femeie mai bătrână ia o aţă şi leagă piep- 
tenii. Prin aceasta se crede că limba lupului rămâne legată în 
gură2. Tortul se păstrează în jireagPe (măsură de tort; la Aro- 
mânii grămusteni şi pește tot la cei din Macedonia „jurubiţă de 
zece legături a câte trei fire“), din care apoi se adună în grem 
(ghem). Acesta se mai numeşte crună, când conţine numai tortul 
dintr'o singură jireagl'e şi drugă, când conţine tort special făcut 
din lână mai întrebuințată numai pentru împletitul ciorapilor, 
Dalametra dă în dicţionarul său pentru drugă înţelesul de „bum= 
bac“. La Veria nu mi s'a confirmat acest înţeles, care poate să 
existe în altă parte. Bumbacul răsucit în Macedonia se numeşte 
h'intic 3 
a, Zuca, 0. c. p. 15. 

2 Cf. Tache Papahagi, Din Folclorul rom. şi lat. p. 52. 

3 La o bună parte din cuvintele date de mine înţelesul se deosebeşte 
de acela însemnat în glosare şi dicţionare. Eu am înregistrat ceea ce mi s'a 


spus, fără să contest înțelesurile date. mai nainte, care şi ele trebue să 
existe în dialect. 








Prelucrarea lânei. 





Familie din Pind. 
(După Wace and Thompson, o. c.) 

Din lâna astfel prelucrată femeile aromâne prepară tot felul 
de țesături, dintre care o bună parte e destinată de-a -nviști peniru 
trebuinţele casei, iar alta de-a-vindi pentru comerţ !, 

Țesătura de bază pentru îmbrăcăminte este șiaclu (şaiacul) 
mai gros sau mai subțire, cu sau fără floați (floace), după haina 
la care se întrebuințează. El este de culoare albă, neagră sau 
vânătă. Se aduce în piaţă în rotocoale mari pe care Aromânii le 
numesc vilare, în spre deosebire de trâmbe, întrebuințat numai 
pentru valul de pânză, şi se vinde în mari cantităţi aproape în mai 
toate oraşele din Peninsula Balcanică. Dintre felurile de șiac avem: 

gravano (yravand), şaiac gros şi bine bătut, de culoare 
negru, cenuşiu sau bagav. In regiunea Veriei el se ţese din lâna 
mai proastă de oaie. Există însă şi gravano făcut din lână, în 
care cea mai mare parte este zifă, sau chiar numai curat fiţă. După 
ce a fost țesut, el se dă la drâșteaPe (piuă), ca să fie mai bătut, 
să aibă pe deasupra f/oați, iar pe dos un fel de puf ieşit tot din 
păr, însă subţire şi scurt, care se cheamă frumă; 

buluboță, şăiac mai subţire, din care se fac haine şi nădragi; 

miliță (în Veria), scutec. In unele părţi are şi înţelesul de 
orice bucată de lână mai groasă în formă de şaiac, ce se pune 
pruncilor la şezut ca să nu ajungă pişatul la îmbrăcăminte. Aro- 
mânii din Pind îşi au drâștealile lor. Cei din Veria îl dau la 
Bulgarii din Caragiova; 

tălățan este acelaşi cu gravand. Se numeşte astfel pentrucă 
din acest fel de şaiac gros se fac tălăyane; 

sculic este şaiac mai ordinar cu țesătura mai puţin bătută, 
şi de culoare alb sau negru. Din acest fel de şaiac păstorii aro- 
mâni îşi fac un fel de pantaloni mai largi pe care îi îmbracă 
atunci când mulg oile la arugă. El este căutat de Bulgari şi Greci, 
care îşi fac din el şalvari. 

Din lâna de capră (căprină) se fac capotele numite fâmbări, 
de culoare cânută sau neagră. 

Dintre celelalte ţesături, care servesc mai mult pentru în- 
velituri şi tot felul de scoarţe în casă, avem: 

tendă, țesătură de lână de capră care se întrebuințează mai 
mult pentru corturile păstorilor nomazi, când se găsesc pe drumuri 
şi poposesc undeva; 


1 Cf, Peninsula Balcanică Il (1925) p. 125 şi urm. 

duagă, învelitoare de lână, fără floace, însă groasă şi căldu- 
roasă ; se întrebuinţează ca țol de învelit în timpul nopții. 

biliță Gntrebuinţat numai în Albania şi Ohrida) este doagă, 
albă, însă mai groasă; 

Gergă tot un fel de doagă. Ele sânt colorate şi se vând mai 
mult, câte două la un loc; de aceea se mai numesc čiftè. 

Hăraje (şi kăraye pl. hărăy:), țesătură de lână ceva mai 
subţire, în două culori, alb şi negru (rar şi în alte culori) dispuse 
în formă de pătrăţele. Din ea îşi fac Aromânii saci mari care 
poartă acelaşi nume şi în care îşi încarcă tot avutul lor, când se 
mută de la un loc la altul. Tot din această țesătură se fac tastre 
(traste) „traiste“, liyutastre (Liyutraste) „traiste în care se pun 
seminţe pentru cai, catâri (orz, ovăz) şi se atârnă de gâtul ani- 
malului“, stricători (strecurători) şi alte ţesături de care au nevoie. 

sazmă, un fel de scoarță, în unele părţi (Pind şi Veria) 
făcută numai din căprină, în alte părţi însă şi din lână ameste- 
cată cu căprină; 

tiftică, doagă mai mică pentru învelit aşternutul; ea este 
de obiceiu albă cu marginile roşii sau vinete; 

zilie, covoraş lucrat în mai multe culori, de mărime mijlocie; 

vilendză, velinţă de cele mai multe ori prevăzută cu floace: 
vilendză flucoasă ; 

flucată, este tot un fel de sazmă, peste tot albă sau peste 
tot roşie şi acoperită cu floace mari pe deasupra. Flucatele pot fi 
şi în două culori: de obiceiu marginea, de o palmă şi mai bine 
lărgime, neagră, şi restul roşie, sau vânătă şi roşu. Serveşte ca 
aşternământ pe jos lângă cămin, unde şed cei mai bătrâni, şi 
ca învelitoare peste tot, iarna, sau în anotimpurile mai friguroase, 

In afară de acestea, Aromâncele mai tes tot felul de chili- 
muri care au diferite numiri orientale, cunoscute la toate popoa- 
rele balcanice !. 

Toate aceste fabricate se vindeau, înainte de războiul bal- 
canic, în întreaga Peninsulă Balcanică. Pentru desfacerea lor 
Aromânii nu se slujeau de mijlocitori. Ca unii care cunoşteau 
toate centrele din Peninsulă, ei singuri se ocupau cu vânzarea 
lor. Pentru aceasta ei erau ajutaţi şi de caravanele lor, despre 
care se va vorbi în capitolul următor. 


1 Vezi despre industria lânei Lumina Anul VI (1908) No.3 p.1 şi urm. 

4. Starea actuală a păstoritului. 


Decăderea păstoritului. — Cauzele : comerțul şi meseriile. 
Transportu! cu caravanele. — Războaiele cu jafurile. 


Astăzi păstoritul se mai continuă la Aromânii nomazi din 
Albania şi la Grămustenii din Bulgaria. La Fărşeroţi, alături de 
păstorit, o desvoltare mare a luat şi transportul cu caravanele, 
La toţi ceilalţi, păstoritul se găseşte în plină decădere, ame- 
ninţând să dispară cu desăvârşire. Dintre aceştia foarte puţini 
Români din Tesalia şi Epir se mai ocupă cu creşterea vitelor; 
după aceea Fărşeroţii din ţinutul Vodena; în fine Românii din 
regiunea Veriei şi grupuri de Aromâni din Tracia şi Macedonia. 

Cauzele care au contribuit la treptata lui slăbire sânt multe, 
Noci vom studià aici pe cele mai hotărîtoare. 


10, Comerţul şi meseriile. 


Deşteptăciunea firească a Aromânilor, unită cu acea expe- 
Tienţă şi cunoaştere de lume, pe care numai ei singuri şi-o puteau 
câştigă în cursul drumurilor lungi ce străbăteau, i-au făcut mai: 
de mult să nu rămână indiferenți față de celelalte ocupaţiuni şi, 
mai ales, faţă de comerţ, care eră să le procure câştiguri mult 
mai mari decât creşterea turmelor de vite. Această năzuință a 
lor de a se înavuţi pe căi cât se poate mai practice, a fost 
foarte mult ajutată şi de caravanele lor care, după cun vom 
vedeă mai jos, se ocupau cu transporturile în întreagă Peninsula 
Balcanică. Inceputul comerţului la Aromâni s'a făcut prin căr- 
vanărit. Caravanele Aromânilor nu se mulțumeau să transporte 
numai mărfurile altora, ci ele duceau cu sine spre vânzare şi 
produsele în lapte sau în lână fabricate la ei acasă. Cu modul 
acesta gustul de câştig, care aveă mai mulţi sorţi de izbândă în 
comerţ decât în păstorit, începuse să-i atragă tot mai mult, şi 
puțin câte puţin, ei treceau, încă din timpurile cele mai vechi, de 
la starea de păstori cu viaţă nomadă la aceea de neguţători, la 
început ambulanți, după aceea cu aşezări stabile. Aceste treceri 
nu sânt aşa de nouă, cum ni le închipuim. Ele s'au produs încă 
din primele veacuri de conviețuire cu popoarele balcanice, atunci 
când elementul citadin din oraşe eră reprezentat şi prin Aromâni. 
Această presupunere o facem din consideraţiunea, că, ori cum 
vom căută să ne explicăm. deosebirea ce există, la ţară, între 

viața înaintată a Aromânilor şi viața înapoiată a Slavilor, noi nw 
vom puteă ajunge la adevărata ei pricepere, decât numai admi- 
țând că, de la început, o parte din elementul românesc din sudul 
Dunării a moştenit ceva din viaţa citadină a Romanilor, Toți 
călătorii care au trecut prin Peninsula Balcanică şi au cunoscut 
mai de aproape aşezările ca şi locuințele Grecilor, Albanezilor 
şi ale Slavilor, au rămas uimiţi de marea deosebire ce există: 
între aranjamentul şi mai ales soliditatea şi confortul caselor dim 
satele româneşti şi între acelea din satele greceşti, albanezeşti: şi 
bulgăreşti. Cel mai vechiu dintre aceştia, William Martin. Leake,. 
vorbind în opera sa citată des în această lucrare, despre: locuin- 
tele Aromânilor din comunele din Pind, pe unde fusese şi pe care 
le cunoscuse mai de aproape, le compară cu locuinţele oraşelor 
mai mari şi mai înfloritoare din Grecia, lar Weigand, care a 
urmat aproape cu un veac mai târziu după el, observă, cu drept: 
cuvânt, că scriitorul englez, care în aprecierile lui se luase nu- 
mai după locuinţele Aromânilor din Pind şi nu văzuse pe acelea 
din satele Aromânilor din Macedonia, n'a cunoscut decât foarte 
puțin din frumusețea comunelor româneşti: „Leake a avut în ve- 
dere, probabil — spune Weigand — localităţi ca Siracu, Călarti, 
Aminciu şi Vlaho-Clisura, care, cu toate că au o poziție oare- 
cum izolată în munți, totuşi impresionează plăcut pe călător atât: 
prin masivitatea clădirilor cât mai ales prin înfăţişarea lor curată 
şi drăguță. Dar dacă el ar fi cunoscut Cruşova, Nevesca şi alte 
sate aşezate mai la nord, de sigur că uimirea lui ar fi trecut în 
admiraţie. După ce cineva a trecut pe lângă satele, în plină stare 
de mizerie, ale Bulgarilor şi a văzut locuinţele lor murdare, con- 
stând din colibe mici cu pereţii de lut, după cea trecut pe lângă 
cătunele mai mult decât sărăcăcioase ale Grecilor din Epir, saw 
pe lângă casele de piatră absolut lipsite ale Albanezilor, se simte- 
cu atât mai fermecat la priveliştea ce-i oferă satele româneşti, 
care se impun nu numai prin poziţia lor splendidă şi prin în— 
treaga lor înfăţişare, cât, mai ales, prin măreţia caselor şi aran-— 
jamentul lor din năuntru“!, Aceeaşi constatare o face şi Cvijić 
pentru oraşele Aromânilor. „Ei [Aromânii] trăesc în oraşe care 
sânt mai sănătoase din toate câte se află în Peninsula Balca-- 
nică, Aceste oraşe sânt la o înălțime mare şi pe poziţiuni fru- 
moase; ele sânt aşezate de obiceiu pe povârnişurile munţilor 


1 Weigand, Die Aromunen I p, 266. 





Comuna Molovişte. 





Comuna Cruşova. 

greu de urcat. Casele şi prăvăliile sânt clădite din piatră şi cele 
mai multe acoperite cu piatră. Ele sânt clădiri frumoase, cu inte- 
riorul aranjat ca în Europa centrală“ !. 

Aici nu vom încercă să expunem mai pe larg proporțiile 
«comerțului pe care Aromânii, numai cu două-trei veacuri înainte, 
îl făceau în interiorul Peninsulei Balcanice, precum şi afară, cu 
ţările streine, ca Italia 2, Franţa, Egipetul, Austria, Ungaria, Prusia, 
Polonia şi Rusia 3. Ne vom mulțumi numai să arătăm că un în- 
ceput de decădere pentru păstorit s'a făcut din momentul când 
Aromânii noştri au început să se îndeletnicească cu comerțul. 
Prin comerţ, care datează încă din vremea coboririi Aromânilor 
în sudul Peninsulei Balcanice, s'a format treptat acel element 
aromânesc din oraşe, care, cu timpul, a ajuns purtătorul culturii 
greco-bizantine la populaţiunile slave, la care o influenţă aromâ- 
nească se observă încă până astăzi. Despre urmele acestei influențe 
se va vorbi într'un alt capitol. Aici ne vom mulțumi să spunem 
că întreg acest element orăşenesc, întru cât, la început, se alcă- 
stuiă din păstorii mai răsăriţi, care se dedaseră cu comerțul, formă 
o pierdere pentru păstorit. 

Și deoarece prin comerț păstorii aromâni avură prilejul să 
«cunoască artele şi meseriile, foarte mulți din ei, dedându-se de 
cu vreme cu acest ram de ocupaţiune, repede au putut ajunge 
«artiştii şi meseriaşii de frunte ai întregii Peninsule Balcanice. 
Nici în privinţa acestei nouă îndeletniciri nu voiu însistă prea 
“mult. Mă voiu mulţumi să arăt numai, în treacăt, că dintre vechii 
“călători streini care au avut prilejul să admire lucrările artistice 
ale Aromânilor, unii au relevat meşteşugul lor neîntrecut în 


1 Naselja srpskih zemalja Vol. i p. XCV. 

2 Vezi despre comerțul pe care îl făceau Aromânii pe la sfârşitul sec. 
XVII cu Veneţia şi Trieste, studiul lui N. Iorga, Câteva ştiri despre comerțul 
nostru în veacurile al XVI-lea şi al XVIII, publicat în Anal. Acad. Rom. 
secția istorică (1915) p. 313 şi urm. 

3 lată ce ne spune W. Martin Ledke despre începutul comerţului la 
Aromâni: „They began by karrying to Italy the woollen cloakes, called Cappe 
whieh are made in these mountains, and much used in Italy and Spain, as 
well as by the Greeks themselves. This opened the route to a more extended 
commerce: they now share with the Greeks in the valuable trade of colonial 
produce between Spain or Malto and Turkey, and many are owners of both 
ship and carge“. (Travels in Northern Greece Vol. 1 274—275). Vezi şi Pouque- 
ville despre începutul comerţului la păstorii nomazi în Voyage dans la Grèce 
Wol. I, p. 173. 

fabricarea obiectelor de artă în filigran, pe care ei singuri dintre 
toate popoarele balcanice îl învăţaseră de la Veneţieni!, alţii 
sculpturile în lemn, mai cu deosebire la executarea catapetesme- 
lor de la bisericile oraşelor mai mari, iar alţii aptitudinile lor 
pentru arhitectură. „Aptitudinea extraordinară a Aromânilor pentru 
arhitectură ma fost observată până acum. In afară de Con- 
stantinopol, Atena şi Belgrad, oraşe în care ei au aproape 
monopolul construcțiunii, Aromânii sânt singurii arhitecți. din 
Turcia şi Grecia. Aromânul ştie să execute uşor, graţie inteli- 
genţii sale naturale, cupolele şi bolțile. Lucrările lui de arhitectură 
întrec pe acelea ale arhitecţilor care au studiat în şcolile tehnice; 
şi, dacă se compară biserica din Semedria cu cea mai mare parte 
a monumentelor sârbeşti sau germane, cineva n'ar puteă decât 
să admire abilitatea Aromânului. De cele mai multe ori Aromâ- 
nul este în acelaşi timp arhitect, zidar, lăcătuş, dulgher şi tâmplar.. 
Numai piesele turnate şi fabricate le aduce din Austria; restul 
îl face singur. Ca giuvaergiu şi ca cizelar, se bucură de o repu- 
taţie meritată: lucrările frumoase în filigran din Niş şi Vidim 
ies din mâinile lui“ 2. Toți aceştia, neguţători, artişti ca şi me- 
seriaşi de rând, se desprindeau din. clasa păstorilor, formând cu 
timpul, pătura oamenilor cu stare de la oraşe. 


2. Transportul cu caravanele. 


Altă cauză care, de la început, a contribuit la scăderea 
păstoritului a fost şi transportul cu caravanele sau cărvănări- 
tul. El a existat de când cu primele încercări ale păstorilor 
aromâni de a-şi desface produsele lor în. lapte şi lână. La înce- 
put, ei se mulțumeau să transporte aceste: produse de la locuin- 
tele lor de munte sau de şes până la. principalele centre regio- 
nale. In acest stadiu mai vechiu, cărvănăritul nu prezentă nici œ 
pierdere pentru păstorit; din contră, el îl ajută. Când însă ei, în 
afară de produsele care ţineau de păstorit, mai transportau şi 
mărfurile altora; când pentru acest dublu scop, care le aduceă 
venituri mai mari, ei nu se muițumeau să parcurgă drumurile dim 
cuprinsul unui singur ţinut, ci cutreerau întreagă Peninsula Bal- 


1 „They excel in mounting: pistols and musquets m the Albanian taste, 
in making fisans or silver coffee cups, and im.embroiderung. Albanian dres- 
ses“ (W. Martin Leake, 0: e, p 275): 

3 Kanitz, Serbien (1858), pı 322: şi: urm 

canică ; când, în fine, prin cărvănărit foarte mulți, dintre celnicii 
aromâni începuseră să se dedeă şi cu comerţul, şi, prin acesta, 
mai pe urmă, se vedeau siliți să treacă de la țară la oraşe, 
atunci meseria transporturilor cu caravanele ajunsese o pierdere 
pentru păstorit. Ca şi comerțul primitiv, această pierdere, la în- 
ceput, nu se simțea. Insă cu timpul ea deveni o a doua înde- 
letnicire pentru Aromâni, de multe ori mai rentabilă decât 
păstoritul. Când după o iarnă grea se întâmplă ca păstorul aro- 
mân să-şi piardă turmele de oi, în cazul acesta lui nu-i mai 
rămâneă alt mijloc de a-şi câştigă traiul decât numai prin căr- 
vănărit. 

Vechima ocupațiunii Aromânilor cu transporturile este tot 
aşa de mare ca şi aceea a păstoritului. De fapt, şi prima amin- 
tire istorică despre nomadismul Vlahilor din Peninsula Balcanică 
este legată de cărvănăritul lor. Interpretarea formei 55tra prin „călă- 
tori“ în înțeles de „chervanagii“, pe care a dat-o N. lorga!, core- 
spunde perfect cu forma mai nouă kjelator, de la Vlahii din Serbia, 
în care trebue să vedem acelaşi derivat din cale, ca şi în 65ira din 
&6s2. Deşi noi facem o strictă deosebire între Vlahii din sudul Penin- 
sulei Balcanice, cunoscuţi astăzi subt numele de Aromâni sau 
Macedoromâni, şi între Vlahii din Serbia, din care n'au 
mai rămas decât Românii din Istria, cu toate acestea trebue 
să recunoaştem că şi unii şi alţii au avut cu îndeletnicire de 
bază păstoritul şi cărvănăritul. Dacă acum vom căută să aflăm 
la care dintre aceste două populaţiuni îndeletnicirea cu transpor- 
turile le-a fost de împrumut, nu vom puteă da un răspuns hotă- 
rîtor. In privința aceasta eu înclin a crede că, întru cât Vlahii 
din Serbia, din puţinele nume de persoane care au ajuns până 
la noi, se dovedesc a fi ținut mai mult de ramura Românilor din 
nordul Dunării, adică de Dacoromâni, ei, la început, se vor fi 
ocupat ca şi fraţii lor Dacoromâni, mai mult cu agricultura decât 
cu păstoritul. Generalizarea acestei îndeletniciri ca şi cărvănări- 
tul trebue să le fi învăţat relativ mai târziu, prin contactul lor 
cu strămoşii Aromânilor. Eu nu cred că Vlahii chervanagii din 
1430, care au jefuit pe Raguzani, bătuţi între Trebinje şi Bergato 


1 N, lorga, Notele unui istoric relativ la evenimentele din Balcani, 
pag. 17. 

2 V, Bogrea în Bulletin de L'Inst. p. Pétude de l’Europe sud-orientale 
VIl-ame année p. 52. i 

de către oamenii lui Radoslav Pavlovici! au fost Aromâni. Ei 
erau Vlahi din Serbia. Insă prezenţa celnicatului aromân, încă 
din 1214, în documentele din oraşele dalmatine, ne dovedeşte 
că atât turmele cât şi caravanele Aromânilor au ajuns odată până 
la Raguza. De aceea, o influență a Aromânilor păstori şi cher- 
vanagii asupra Vlahilor din Serbia, aşa după cum cu veacuri mai 
târziu Aromânii au putut face din Bulgarii agricultori oameni 
care să se ocupe numai cu păstoritul şi cu cărvănăritul 2, m'ar fi 
cu totul imposibilă. Aceste păreri, ţinând mai mult de domeniul 
presupunerilor, vom trece ca să examinăm drumurile mai mari 
pe care chervanagiii aromâni le făceau încă din timpurile cele 
mai vechi. 

După ce Aromânii chervanagii începuseră să se îndepărteze 
tot mai mult de ținuturile lor, care nu puteau fi decât cele trei 
Vlahii amintite de scriitorii bizantini şi, poate, unele regiuni din 
Albania şi Macedonia, ei străbăteau cu caravanele lor drumurile 
care cuceau la centrele cele mai însemnate pentru comerţul intern 
din Peninsula Balcanică. Intre acestea, lăsând la o parte Salonicul 
şi Constantinopole, acelea care încă din timpurile cele mai vechi 
erau mai cunoscute printre populaţiunile din Epir, Albania şi Mace- 
donia erau mai întâiu oraşele de lângă mare Avlona (Valona), 
Durazzo şi chiar Raguza. Din aceste trei porturi chervanagiii 
aromâni transportau în interior toate mărfurile aduse din Italia prin 
Venezia şi Trieste. Acei care expediau aceste mărfuri, constând, 
mai mult din țesături scumpe şi argintării în filigran erau negu- 
ţători aromâni stabiliți în cele două oraşe3. După acestea veneau 
oraşele Per lepe în Macedonia şi Seres în Tracia occidentală. 
Târgurile anuale din aceste oraşe, în care veneau neguţători din 
toată Turcia europeană din veacurile dinainte de eliberarea 
Greciei, nu s'au desființat decât în urmă de tot, când cu intro- 
ducerea căilor ferate pe valea vardaro-moraviană Salonic-Belgrad 
şi pe vechiul drum transversal care uneă Salonicul cu Constanti- 
nopolul. Aceste târguri datau încă din Evul-mediu: „Il semble que 

1 Jireček, Die Wlachen und Maurowlachen in den Denkm. von Ragusa 
(1879) p 123. 

2 Vezi despre aceasta capitolul: „Influenţa păstorilor aromâni asupra 
popoarelor balcanice“, 

3 Cf. N. Iorga, Câteva ştiri despre comerțul nostru în veacurile al 


XVIl-lca şi al XVIIl-lea, publicat în Anal, Acad. Rom. secţia istorică (1915) 
p 313. Vezi şi /storia Românilor din Peninsula Balcanică (1919) p. 48. 

(După C N. Burileanu, Os C.) 

Corigine des foires de Prilep remonte au Moyen-Age; avec celles 
de Seres, elles ont été pendant toute l’époque turque les plus 
importants rendez-vous de commerce de la Péninsule Balkanique. 
Elles avaient lieu au commencement du mois de septembre et 
duraient quinze jours. On voit encove à Prilep quelques-unes 
des boutiques, où de toute la Turquie d'Europe on venait acheter 
des marchandises européennes et orientales. Ce n'étaient seule- 
ment les marchandises qui faisaient l’objet de ce trafic, mais les 
produits agricoles et le bétail“ 1. Perlepe atrăgeă toate caravanele 
şi pe toți comercianții din Macedonia şi Serbia. Aceştia din urmă 
veneau prin valea Moravei şi a Vardarului. Nu lipseau, în tim- 
purile cele mai vechi, nici neguţătorii din Albania şi Pind. Aceştia 
ajungeau până în Seres. In cursul veacului XVIII atât Perlepe 
-cât şi Seres avură puţin de suferit în urma concurenţei pe care 
le-o făceă oraşul pur aromânesc Moscopole. „Muskopolje, sur le 
Devol, habitée exclusivement par les Aromounes et qui comptait 
au XVIIIe siècle 60.000 habitants, était alors le centre commercial 
de toutes les régions centrales et occidentales, la principale ville 
commerçante de l’intérieur. Dans toute la Peninsule, le commerce, 
des imprimâries et les écoles de Muskopolje étaient célèbres“ 2. 
Insă după distrugerea Moscopolei de către Albanezi ele îşi men- 
ţinură renumele. 

La aceste târguri veneau, alături de neguţătorii aromâni, 
şi păstorii ca şi chervanagii aromâni. Nu avem documente în 
temeiul cărora putem să dovedim în mod absolut sigur prezenţa 
cărvănarilor aromâni în aceste două centre comerciale pentru 
veacurile dinainte de venirea Turcilor în Europa. Ayem însă nu- 
mele lor prin care se poate dovedi că ele le erau cunoscute 
populaţiunilor româneşti încă din evul-mediu, Perlepe şi Seres 
se pronunţă în graiul Aromânilor de pretutindeni Părleap şi 
Sear. Amândouă şi-au păstrat forma lor arhaică de pronunțare 
paleoslavă, aşa cum astăzi nu se aude la nici una din populaţiunile 
slave. Deşi numele oraşului Părleap vine din sl. npnabna 
şi ar trebui să se pronunţe de către Bulgari Prileap totuşi, 
în gura acestor Slavi azi nu se aude decât Prilep (cu $ pro- 
nunţat ca e). Aceeaşi formă arhaică o prezintă şi Seres. Numele 
acestui oraş este de origine romană. La Romani el se chemă 
a Cviji, o. C, p. 438. 

2 Cvijić o. c., p, 196, 

Sirrae!. Din această formă Paleoslavii au făcut c'kp (S&r), care 
ar fi trebuit să se pronunţe Sea r. Insă această veche pronunțare 
se păstrează numai la Aromâni, pe când Bulgarii pronunţă Seres: 
(cu redat prin e, întocmai ca la Prilep). N'ar puteă fi exclus faptul 
ca numele arhaic al acestor două oraşe să se fi continuat şi prim 
populațiunile aromâneşti localnice. Aceasta presupunere dacă s'ar 
puteă întemeiă pentru Seres, mai ales că populaţiuni aromâneşti. 
se păstrează în aceste regiuni încă până astăzi, nu s'ar puteă 
susține pentru Perlepe. Aci toți Aromânii sânt veniţi din Gra- 
moste, Dar şi Aromânii din Seres, după cum am arătat mai sus, 
sânt veniţi din Gramoste, Pind şi Albania. Păstrarea acestor 
nume de loc, subt forma lor arhaică numai prin Aromânii călă- 
tori, prin care înțeleg pe neguțători ca şi pe păstori, se poate 
susține şi prin faptul că alte nume de localități de origine slavă, 
păstrate de către Aromâni subt o formă veche, care să se gă- 
sească departe de regiunile locuite de masa compactă a româ- 
nismului şi în mijlocul populaţiunilor slave, nu avem. In acest 
fel s'ar puteă explică şi forma aromânească Sărună din lat. 
Salona pentru Salonic. Atât înainte de existenţa târgurilor din. 
Seres şi Perlepe cât şi după, caravanele Aromânilor ajungeau cu 
mărfuri până la Salona, cel mai mare centru comercial pentru: 
toate populațiunile din sudul Peninsulei Balcanice. 

In afară de Perlepe şi Seres, târguri mai mici se țineau şi 
în Drama şi Cavala, In special Cavala, ca port comercial, 
în vremurile mai vechi, nu eră mai pe jos de cât Seres2. Foarte 
mulţi Aromâni care veneau cu comerțul sau cu caravanele în 
acest oraş, rămâneau aci pentru totdeauna. Numele patronimic 
Cavalioti la Aromânii din Albaniă s'a păstrat din aceste 
vremuri de legături comerciale cu Cavala, la fel cum s'au pă- 
Strat încă până azi la Aromânii comercianţi din Perlepe numele 
de familie Magiar şi mai ales Halici. Și tot aşa caravanele 
Aromânilor urmând drumurile transversale care duceau în spre 
răsăritul Peninsulei Balcanice, ajungeau pe vremuri până la 
Idrineil'i (sl. Edrene, din Adrianopole) şi Pole (Constan- 
tinopole). 

O altă direcţie pe care o urmau caravanele Aromânilor îm 
Peninsulă eră şi aceea care duceă în spre miază-noapte. Aci. 


1 Jireček, Geschichte der Bulgaren p. 106, 
2 Cvijič, o. c. p. 452. 

oraşul mai important, care atrăgeă pe comercianții din toată 
Peninsula Balcanică, eră Raguza. In cursul veacului al XVII 
neguţătorii aromâni, ajutaţi de caravanele lor pentru transportul 
mărfurilor, ajungeau în Serbia în Užice, Valjevo şi Bel- 
grad. In aceste vremuri comerțul Aromânilor, în Serbia, făceă 
concurența Raguzanilor!. In anul 1667, afirmă Const. Jireček, 
printre neguţătorii streini din Belgrad se află şi un mare număr 
de Aromâni. Nu se poate şti cu siguranţă drumurile mai în spre 
miază-noapte, pe care le străbăteau Aromânii chervanagii. De sigur 
ele ajungeau până în Ungaria şi chiar în Austria, mai laes că pe la 
sfârşitul sec. al XVI neguţătorii aromâni ajunseră în aceste ţări. 

Dar în afară de aceste drumuri mari, chervanagiii aromâni 
mai mijloceau transportul mărfurilor şi între centrele cu mai 
puțină însemitătate, aşezate la distanțe mai mici. Intre acestea 
am puteă cită mai toate oraşele din Macedonia, Albania, Epir şi 
Tesalia. In Macedonia oraşele în care ei încărcau şi descărcau 
mărfuri erau Veria, Vodena, Bitolia, pe de o parte, iar 
Veles, Scopia, Cumanova, Vrania pe de altă parte. 
In Albania drumul cel mai umblat eră vechea şoseă transversală 
care legă ţărmul Adriaticei cu interiorul Macedoniei prin D u- 
razzo, Ohrida, Bitolia. In Epir şi Tesalia erau Coniţa, 
Grebena, Janina şi Larisa cu Târcol (Tricala) şi 
Lăsun (Elosona). Intre acestea veneau apoi toate orăşelele şi 
târgurile mai mici ca Cur&ao (Coriţa), Resna, Cruşova, 
Satişta, Cailar, Cojani, Castoria, Clisura, Hru- 
piştea ş.a. 

După introducerea căilor ferate şi desfințarea marilor târguri 
din Perlepe, Seres şi Cavala, începuseră să se formeze 
bâlciuri regionale, la care cele mai multe mărfuri erau acuse spre 
desfacere de către neguţătorii şi chervanagiii aromâni. Aceste 
bâlciuri dăinuesc încă până astăzi. In Macedonia avem marele 
bâlciu din Veria, care se ţine la 15 August. La acest bâlciu 
cărvănarii aromâni aduc tot produsul în lapte şi mai ales în 
țesături de lână din întreaga regiune a Veriei. In Albania este 
renumitul bâlciu din Coniţa (8 Septembrie), iar în Epir marele- 
bâlciu din Gr eben a, care se ţine la 15 Mai, cu prilejul sărbă- 





1 Const. Jireček. Die FHeerestrasse von Belgrad nach Constantinopel 
und Balkanpăsse (1877) p. 123. 

toarei Sf. Achile. Toate mărfurile, care se desfac la aceste bâl- 
ciuri, sânt aduse de chervanagii aromâni. 

Astăzi aceşti chervanagii mai lucrează numai între oraşele 
în care nu ex stă căi ferate. Din acestea sânt multe. Pentru di- 
stanțele mai mici, legate prin linii laterale, se preferă mai mult 
transportul cu caravanele decât cel cu calea ferată. Linia ferată 
Kalabaka-Tricala-Volo, construită de o societate belgi- 
ană, nu prea lucrează, după mărturisirile acestei societăţi!, nu 
numai din cauza puţinei circulații, căci trei vagoane sânt prea 
multe pentru pasageri, dar şi pentru faptul că, chiar în anii când 
se face cea mai frumoasă recoltă în Tesalia, neguţătorii preferă 
să-şi facă transporturile prin chirigii aromâni. Aceştia vin până 
acasă ca să încarce mărfurile, şi tot aşa merg şi le descarcă 
până la locul de vânzare. In modul acesta ei scutesc pe negu- 
țători de cheltuielile de transport complementare, ce au de făcut, 
în afară de acelea cu calea ferată. 


3. Războaiele şi jafurile. 


Dar pe când atât comerțul cât şi cărvănăritul contribuiau 
pe nesimţite la micşorarea păstoritului, şi, încă cu cincizeci de 
ani înainte, munţii Peninsulei Balcanice gemeau de turmele Aro- 
mânilor, împrejurări mult mai rele veneau să distrugă situaţia 
-celnicilor aromâni. Aceste împrejurări, care au sărăcit pe toți 
Aromânii, le aduceau războaiele şi jafurile de după ele. Un războiu 
pe vremea aceea eră o nenorocire pentru toţi crescătorii de vite, 
din cauza rechiziţiilor neomenoase ce li se făceau. Ei erau cei ce 
dedeau stăpânirii turmele de berbeci pentru întreţinerea trupelor, 
şi totei împrumutau pentru vecie caii şi catârii pentru transpor- 
tul munițiilor. Un războiu, cu urmări bune sau rele pentru stă- 
pânire, eră o calamitate pentru bieţii Aromâni. De aceea nu arare 
ori întâlnim versuri în cântecele populare, în care picurariu (pă- 
storul) sau cărvănariu (chervanagiul), despoiaţi de turmele şi 
catârii lor, plâng şi se vaită, neştiind cum să se reîn!oarcă acasă, 
spre a vesti celnicului nenorocirea ce li s'a întâmplat: 
Ţe plândzeţi, lai picurari ? Ce plângeţi, voi păstori? 
Țe plândzeţi, lai cărvănari ? Ce plângeţi, voi chervanagii ? 
Țe s-nuplândzim şi s-nu uhtăm, Cum să nu plângem şi să nu oftăm, 
Polim greu pri noi n'asparsi,  Războiu greu ne-a nimicit, 

| Weigand, Die Aromunen Vol. | p. 175. 

Oile nă li loară toate, Ne-au luat oile toate, 

Și cal'Pi nă-/ loară gumitate, Şi caii pe jumătate, 

Di nă dor laile h'icate. De ne doare la ficate. 

Cum s-nă fem, cum s-nă tur- Cum să mergem, cum să ne în- 
năm]) toarcem], 

Acasă cum s-aspunem, Acasă cum să spunem. 


Lit. Pop. 937. 


Şi dacă ar fi fost numai războaiele însoţite de rechiziții, 
n'ar fi fost nimic. Aromânii uşor s'ar fi putut reface din pier- 
derile suferite. Dar după ele urmau jafurile, şi acestea erau care- 
agravau .situaţia lor şi mai mult, In privinţa aceasta cazul cel 
mai tipic ni-l oferă războiul ruso-turc din 1769—1774. Albanezii 
profitând de slăbiciunea imperiului istovit după un războiu de: 
patru ani, pierdut, au pustiit trecând prin foc şi sabie toată 
aceea regiune cu sate şi târguri româneşti, în care falnica Mo- 
scopole, cu şasezeci de mii locuitori şi patruzeci de biserici, 
cu şcoli superioare şi cu tipografie, eră mândria românismului: 
sud-dunărean. Pe vremea aceea, dacă neguțătorii şi meseriaşii 
s'au putut refugiă în oraşele din Macedonia şi peste graniţă, în 
schimb, o parte dintre păstori a căzut victima barbariei albaneze, 
iar restul a trebuit să se refugieze cu turmele în nordul Penin- 
sulei Balcanice, de unde nu s'a mai putut reîntoarce. Și într'un: 
caz şi altul pierderile pentru păstoritul din Gramoste şi Albania: 
au fost foarte mari. 

In vremea aceea numai păstorii din Pind, Tesalia şi Acar- 
nania au putut salvă situaţia păstoritului din sudul Dunării. Ja- 
furile Albanezilor lui Ali-paşa nu s'au putut întinde şi asupra 
turmelor acestor Români. Pe aceştia îi aşteptau însă alte neno- 
rociri cu urmări mai rele. Una dintre acestea a fost mişcarea. 
păstorilor aromâni din 1854, cunoscută subt numele de „andâr- 
sia“. Pe vremea când Rusia eră angajată cu Turcia pentru Cri- 
mea, patrioţii greci din Elada, crezând că a sosit momentul ca 
să-şi anexeze Tesalia şi Epirul, au făcut o vie propagandă prin- 
tre păstorii aromâni din aceste provincii, ca să se răscoale, făgă- 
duindu-le că vor fi sprijiniți de organizaţiile lor revoluţionare: 
din Grecia. Insă abia s'a proclamat răscoala (andârsia) şi guver- 
nul turc, prinzând de veste, a trimes în Tesalia o armată de mat 
multe mii, sub conducerea lui Mehmetar. Acesta, la început, cre- 
zând că Aromânii revoltați sânt mulţi la număr, n'a voit să-i. 

atace, A încercat mai întâiu să se înțeleagă cu căpeteniile lor. 
In acest scop, a trimes pe un oarecare lašar-bei ca să trateze 
cu celnicii aromâni. In vremea aceasta ajutorul făgăduit Aromâ- 
nilor din partea Grecilor din regat nu le veneă. In împrejurările 
-acelea celuicii aromâni, văzându-se părăsiţi de Greci, au căutat 
să se înțeleagă cu trimisul comandantului Mehmetar. Insă acesta, 
după înţelegere, aflând că Aromânii au fost părăsiţi, nu s'a lăsat 
fără să-i pedepsească, luându-le pentru folosul armatelor un mare 
număr de oi, de cai şi de catâri. Comunele care au suferit în 
urma acestor evenimente au fost acelea din Epir şi în special 
Samarina şi Avdela. Celnicii din aceste comune au rămas fără 
nici o oaie!. Pierderea pentru păstorii aromâni nu eră prea mare, 
dacă ne gândim la dezastrul ce ar fi urmat pentru familiile Aro- 
mânilor, în cazul când aceştia, neînarmaţi îndeajuns cum erau, S'ar 
fi încumetat să atace pe Turci. De aceea, numai după două trei 
decenii de la această nenorocire, Aromânii păgubiţi şi-au putut 
reface turmele de oi. 

Insă împrejurările care au adus adevărata ruină în gospo- 
dăria celnicilor aromâni, au fost acelea provocate de războiul din 
1877. După acest războiu, Tesalia fu cedată Greciei. Noile fron- 
tiere dintre Grecia şi Turcia despărţeau teritoriul ocupat de pă- 
storii aromâni în două: regiunea Pindului, cu toate comunele 
româneşti de munte rămâneau la Turci, iar Tesalia, cu clima ei 
dulce şi câmpiile presărate de sate româneşti şi bogate în păşuni, 
treceă la Greci. În modul acesta judeţele de munte: Grebena, 
Aminciu (Meţovo), Coniţa şi Ianina, cu locuitori în mare 
majoritate Aromâni rămâneau desmembrate. Acum coborîrea pă- 
storilor aromâni, la iernatec, în comunele din Tesalia eră împo- 
vărată cu tot felul de greutăţi, provenite, mai întâiu, din pricina 
formalităţilor de îndeplinit atât la plecare (la Turci) cât şi la 
reîntoarcere (la Greci), formalităţi însoţite mai întotdeauna de 
bacşişuri costisitoare, al doilea, din pricina taxelor ce trebuiau să 

"plătească în Grecia pentru trecerea vitelor la iernatec, alături 
de impozitele grele, pe care le plăteau la Turci. Toate aceste 
dificultăţi, care proveneau mai cu deosebire din cauza cheltuieli- 
lor prea mari la care erau supuşi păstorii aromâni, le îngreunau 
aşa de mult situaţia economică, încât, de la început, foarte mulţi 
s'au văzut nevoiţi să se lase de păstorit. 


1 Vezi G. Zuca, 0. €. p. 13. 

Este drept că încă din primele decenii ale sec. XIX dările 
păstorilor aromâni din Turcia mergeau crescând. La început ei 
plăteau dări în natură, Statul le luă zece oi la o sută. Această 
dare eră destul de mare, dacă ne gândim că pe vremea aceea 
-aproape fiecare comună românească creştea câte 80 până la 100 
mii de oi. Turme de zeci de mii de oi plecau la Constantinopol, 
numai din impozitul pe care păstorii aromâni îl plăteau la stă- 
pânire. Ceva mai târziu, dările în natură s'au schimbat în bani. 
La început se plăteă 35 de bani de oaie, mai în urmă, urcân- 
“du-se această taxă, ea a ajuns la 60 de bani, şi în urmă de tot 
până la 1 leu şi cinci bani!. Insă când după anexarea Tesaliei 
la Grecia, alături de aceste impozite grele, Aromânii se văzură 
nevoiţi să plătească bani pentru închirierea mandrei, ca şi taxele 
rde frontieră, despre care a fost vorba mai sus, atunci cei mai 
mulţi dintre ei s'au văzut ruinați chiar în primul an după acest 
nenorocit eveniment. 


Şi nu numai Aromânii care se ocupau cu păstoritul, dar şi 
aceia care, alături de păstorit, mai făceau şi puțin comerţ. O parte 
«din Aromânii care se ocupau cu prelucratul lânei, odată cu tur- 
mele, duceau în Tesalia şi toate ţesăturile lor, ca să le desfacă 
în piețele din centrele mai mari, cum erau Târcol (Tricala) şi 
Larisa. Insă pentru toate acestea trebuiau să plătească la fron- 
tieră o vamă aşa de mare, încât, la desfacerea lor, abia dacă 
mai reuşeau să obțină cheltuielile. Și fiindcă, cu banii obţinuţi din 
vânzare, aproape mai toţi se aprovizionau în Tesalia cu cereale 
şi cu toate cele de trebuinţă pentru lunile de iarnă în comunele 
lor de munte, la plecarea din Tesalia, ei erau supuşi de către 
„autorităţile turceşti la alte dări pentru mărfurile importate. In condi- 
țiunile acestea, numai după câţiva ani, trecerea Aromânilor din 
Pind în Tesalia deveni cu neputinţă. Și deoarece, pe vremea 
aceea, situaţia din interiorul Turciei se înăspreă tot mai mult în 
urma mişcărilor revoluţionare din partea Bulgarilor, Sârbilor şi 
Grecilor, păstorii aromâni nu aveau posibilitatea să ierneze cu 
turmele nici măcar în regiunile mai calde din interiorul imperiu- 
lui. Găsindu-se în această tristă situaţie, cei mai mulţi dintre 
păstorii români începură să-şi vândă turmele, unii ocupându-se 
cu comerțul sau meseriile, iar alţii cu munca câmpului. 


l! G. Zuca, 0. c. p. 10. 


320 TH. CAPIDAN 


Se înţelege, însă, că am exageră prea mult rolul nefast ce 
l-a jucat acest eveniment politic, dacă am vrea să reducem numai 
la această singură cauză tot regresul ce s'a simţit, în anii din 
urmă, în gospodăria Aromânilor din Pind. La aceasta au mai 
contribuit şi alţi factori. 

Averea Aromânilor nu proveneă numai din comerțul ce-l 
făceau cu turmele de oi şi cu derivatele de lapte. Ei mai câştigau 
foarte mult şi cu transporturile. Caravana unei fălcări constă cam 
din 70 până la 100 de mule (catâri). Fiecare familie aveă de 
la 5—6 catâri; celnicii de la 15 până la 20. Transporturile ce 
făceau cu aceste caravane le aduceau venituri mari. De asemenea 
comerțul cu ţesăturile ieşite din mâna femeii aromâne, le procu= 
rau venituri, care nu cu puţin contribuiau la buna stare a păsto- 
rilor aromâni. Toate aceste resurse, cu timpul, au început să se 
micşoreze. Căile ferate, multe-puţine, câte sânt în Peninsula Bal- 
canică, au redus ocupațiunea cu cărvănăritul. Iar fabricatele in- 
dustriei occidentale, care se vindeau pe un preţ mai ieftin, pe 
de o parte au depreciat valoarea țesăturilor de casă, pe de altă 
parte însă au introdus luxul şi în familiile aromâneşti. 


La aceasta se mai poate adaogă, de sigur, şi mândria justi- 
ficată a unor celnici de a continuă cu creşterea turmelor de vite 
chiar atunci, când din cauzele arătate mai sus, nu se alegeau 
decât numai cu pagube. Le veneă greu să înceteze cu o înde- 
letnicire pe care o moşteniseră, după expresia lor, din „papii- 
străpapit“ (moş strămoşi) şi care le dedeă, printre Aromâni, auto- 
ritatea şi vaza, măsurată nu atât după avere, cât, mai ales, după 
faima străbunilor. Și astfel, cu timpul, şi-au pierdut averea în 
vite celnici cu nume ca: Papahagi, Giuvara, Tuvală, 
Caraiani,Zarmă, ȚPivică, Docu, Cealera, Barâăcu, 
Daică ş.a. toţi originari din Avdela; Vracă, Vrauli, 
Barbaiani, Nibi, Ayrucosta, Teguiani, Balamoti 
originari din Perivoli; Hagibira, Zisi-al-Dzimă-al- 
Joga, Hagimătuşu, Ayruiani din Samarina; Nasică 
din Smixi; Vasilak'i din Băieasa; Jiciu, Sufľ’ eri dim 
Furca; Cundur din Blaţa ş. a. Unii din ei, cum au fost 
Barda, Exarhu, Hagi-Gak'i, Papa ş. a, părăsind 
păstoritul şi ocupându-se numai cu comerțul, şi-au putut păstră 
averile; însă dintre aceştia au fost foarte puţini. 

Mult mai favorizați de soartă au fost păstorii aromâni din 
Pind, Gramoste şi Albania, care, pe la sfârşitul sec. XVIII, s'au 
mutat cu turmele în Macedonia şi Tracia. Aceştia, şi în special 
cei din regiunea Veriei şi Vodena, lângă Salonic, au continuat până 
aproape de războiul balcanic să se ocupe cu creşterea turmelor 
de oi. Locurile de iernat de pe lângă ţărmul mării, în imediata 
apropiere de locuinţele lor de munte, ca şi lipsa cheltuielilor de 
graniţă, pe care le aveau păstorii din Pind; după aceea plata 
relativ mică pentru mandre pe care cei mai mulţi le aveau de la 
beii turci cu care se înțelegeau uşor, toate acestea erau condițiuni 
care favorizau continuarea ocupaţiunilor cu păstoritul. Este drept 
că unii din ei şi mai cu deosebire fii de celnici, profitând de 
comerțul ce se făceă în marile oraşe din Macedonia, cu timpul, 
s'au dedat la comerţ, părăsind cu desăvârşire păstoritul. Cu toate 
acestea, toţi aceşti Aromâni, în marea lor majoritate au rămas 
păstori, şi astăzi comune ca Selia-Maruşa cu Xirolivad numără 
de la 10 până la 15 fălcări cu tot atâția celnici, cei mai mulți 
ocupându-se numai cu creşterea turmelor şi fabricarea caşca- 
valului, alţii ocupându-se cu cărvănăritul şi cu comerțul, ca: 
Dauti, Toscă, Caranica, Caravida, Pitulă, Sum- 
buru, Mandu, Buşulengă; după aceea Caprini cu 
fraţii Toli Hagigogu şi Gheorghe Hagigogu, acesta 
din urmă decedat, însă rămas cu faimă printre Aromânii din 
Veria pentru înţelepciunea şi spiritul lui de echitate; în fine 
Bucuvală, Spânu şi alţii. 

x 

Astäzi, după şapte ani de la marele războiu, situația Aro- 
mânilor crescători de vite de pretutindeni în Grecia s'a înrău- 
täțit. După războiul balcanic, granițele dintre Tesalia şi Pind se 
ridicau, însă, de astă dată, păstorii nu mai aveau ce duce, la 
iernatec, în Tesalia. Păstorilor din Macedonia nu le-a mers mai 
bine. Aci năvala în comunele româneşti a sutelor de mii de re- 
fugiați greci din Tracia răsăriteană şi din Asia-Mică, toți pră- 
pădiți de sărăcie şi cu apucături asiatice, au băgat groaza printre 
păstorii aromâni, care îşi vedeau turmele amenințate de pieire. 
In zadar s'au încercat ei să mijlocească pe lângă guvernul român 
ca să obţină din partea Greciei degajarea comunelor româneşti 
de refugiaţi asiatici. Nici o măsură de uşurare nu s'a putut luă. 
De altfel, întreagă chestiunea se prezintă foarte greu de rezolvat. 

Aproape mai toate mandrele Aromânilor, unde îşi mânau oile la 
păşune aparținând beilor turci, aceştia, în urma schimbului de 
populațiuni stabilit între Grecia şi Turcia, la venirea Grecilor 
asiatici, trebueă să le cedeze acestora. Dacă la aceasta mai 
adăogăm faptul că numărul refugiaților greci veniţi în Mace- 
donia, eră de trei ori mai mare decât acela al Turcilor, moşiile 
acestora nu ajungeau pentru toţi Grecii. Din cauza aceasta, gu- 
vernul grec s'a văzut silit ca să expropieze şi moşiile creştinilor 
spre a le împărţi la refugiații greci. Dar cu aceasta Aromânii 
păstori nu mai aveau posibilitatea să-şi mai procure cu arendă 
moşiile şi munţii de care aveau nevoie pentru întreţinerea tur- 
melor de oi. Din această cauză aproape toţi s'au văzut nevoiţi 
să se lase de păstorit. In împrejurările acestea cei mai mulți 
dintre păstorii fărşeroți din regiunea Vodena şi-au vândut tur- 
mele şi toată averea lor nemişcătoare, în case şi munţi, cu 
gândul ca să se mute în Țară. Acelaşi lucru încearcă să-l facă 
acum şi păstorii din regiunea Veria ca şi Grămustenii din apro- 
pierea Meglenului. Cei dintâi în număr de câteva sute de familii 
au şi sosit în toamna anului 1925, aşezându-se în Dobrogea 
nouă. Cei din urmă se pregătesc pentru plecarea lor în Țară, 
în primăvara anului 1926. După aceştia vor urmă şi alţii. In 
orice caz, acest exod, care după unii, reprezintă un câştig real 
pentru românismul balcanic ameninţat de pieire, însemnează sfâr- 
şitul păstoritului la Românii din Grecia. 


5. Influenţa păstorilor aromâni asupra celorlalte popoare 
balcanice. 


Păstorii aromâni, care prin însăşi îndeletnicirea lor au fost 
nevoiţi să cutreiere întreagă Peninsula Balcanică, mau lipsit să 
exercite o oarecare înrâurire asupra popoarelor cu care au venit 
în atingere. Ea se observă mai mult la Slavi (Sârbi, Bulgari) şi 
la Greci. Albanezii, care duceau aceeaşi viaţă ca şi ei, au fost 
mai puţin atingi de ea. 

Această înrâurire, studiată mai de aproape, se manifestă în 
mai multe direcţiuni: în ocupaţie, în port, în limbă şi în felul de 
viaţă mai înaintată sau în civilizație. 

In ocupaţia cu păstoritul. 


In capitolul în care am studiat migraţiunile Aromânilor, am 
văzut că mulţi din păstorii aromâni se coborau cu turmele şi 

familiile lor în partea de miază-zi a Peninsulei Balcanice, unii 
ajungând, la apus, până la țărmurile Adriaticei, alţii, la răsărit, 
până la Marea Egee. In toate aceste regiuni, ocupate de popula- 
ţiunile greceşti, păstoritul Aromânilor a lăsat urme atât de adânci 
în terminologia grecească din sfera vieţii păstoreşti, încât numai 
cunoaşterea lor ar ajunge să putem aveă măsura dreaptă 
despre puternica înrâurire aromânească !. Dar păstorii aromâni 
nu s'au mişcat numai în sudul Peninsulei Balcanice. Foarte mulți 
din ei, în special cei din muntele Gramoste şi din Albania, îşi 
mânau turmele în partea de miază-noapte. Dacă influenţa lor 
asupra Grecilor este mai greu de specificat, întru cât în regiunile 
cutreierate de păstorii aromâni se găseau şi foarte mulţi Greci, 
care se îndeletniceau cu păstoritul, la miază-noapte, unde majo- 
rifatea populațiunilor o formă elementul slav, care se ocupă mai 
mult cu munca câmpului, urmele influenţei româneşti, în domeniul 
păstoritului la populaţiunile slave, sânt mai evidente. De aceea, 
la Greci, avem pe de o parte mai puţină viaţă românească, însă 
pe de altă parte foarte mulţi termeni păstoreşti de origine româ- 
nească; la Slavi, din contră, prin însuşi contrastul ce exista 
între ocupaţiunea de bază a lor şi între aceea a Aromânilor, nu- 
mărul cuvintelor româneşti din sfera păstoritului este mai mic?, 
însă, în schimb, acolo unde întradevăr păstorii aromâni au 
exercitat o. înrâurire, viaţa românească este mai pronunţată. 


In privinţa aceasta, regiunea slavă din imediata apropiere 
a păstorilor aromâni din Albania, cuprinsă între oraşele Dibra- 
Kičevo, la miază-zi, şi Scopie-Prizren, la miază-noapte, arată 
caracterele cele mai pronunţate ale unei înrâuriri venite din 
partea păstorilor aromâni. In această regiune se află muntele 
Vlahinica (Vlahiniţa), cu o platformă de 1500 pânăl a 1600 m. 
altitudine ; el alcătueşte limita între Vardar şi Radika, un afluent 
al Drinului Negru. Pe panta apuseană a acestui munte se găsesc 
păşuni imense, care se potrivesc pentru creşterea turmelor de 
vite. Cu o sută şi cincizeci de ani înainte, toate satele de pe 
acest munte se ocupau cu păstoritul. Mai târziu, când invaziile 


1 Vezi despre aceasta lucrarea lui G. Murnu, Rumänische Lehnwărter 
im Neugriechischen 41902) München. 

2 Vezi cuvintele româneşti din sfera vieţii pastorale intrate la Bulgari 
şi Sârbi în lucrarea mea Raporturile lingvistice slavo-române, publicată în 
Dacoromania UI, pp. 129—233. 

Albanezilor din vremea lui Ali-paşa le-a distrus gospodăria lor 
în vite, cei mai mulţi din locuitorii slavi ai acestui munte au 
ajuns meseriaşi sau neguţători, care îşi câştigau viaţa în oraşele 
mai mari din Serbia, Bulgaria şi România. Astăzi numai locuitorii 
mai săraci se îndeletnicesc cu păstoritul. Indrumarea lor la 
păstorit n'a fost condiţionată numai de natura solului, cât mai 
ales de prezenţa printre ei a unui număr cât mai mare de păstori 
aromâni. Aceşti păstori, cu timpul, ne mai putându-se întoarce 
iernile în Albania, de unde veneau cu turmele la văratec, s'au asi- 
milat cu ei, desnaţionalizându-se. In urma lor, astăzi, n'a mai rămas 
decât poziţia satelor care se identifică cu aceeaşi poziţie a satelor 
aromâneşti ; a mai rămas viaţa lor de pecalbari, pe care, dintre 
toate popoareleb alcanice, numai Aromânii sedentari o au în gradul 
cel mai mare; în fine tipul brun mai pronunţat al locuitorilor, 
care nu se vede la ceilalți Slavi. De altfel, în unele comune din 
această regiune, mulţi dintre locuitori mai ştiau aromâneşte până 
cu vreo 50—60 de ani înainte. In comuna Mavrovo din această 
regiune, există şi astăzi o familie V/ahovei, în care locuitorii îşi mai 
aduc aminte de străbunii lor aromâni. lată la ce concluziune ajunge 
Cvijić, care a studiat mai de aproape aşezările, viața şi tipul 
acestor Slavi: „L'emplacement des villages semble indiquer qu'ils 
ont été fondés par des Aromounes. Le mode d'élevage des be- 
stiaux est le même que chez ces pasteurs. Parmi les vieillards ił 
en est qui ont le type physique de l'Aromoune, si caractéristique 
que tout le monde les prendrait pour des Aromounes authen- 
tiques., Mais on rencontre aussi parmi eux le type blonde des 
Slaves“ 1. 

Dar în aceste regiuni din nordul Peninsulei Balcanice, unde 
Slavii formează o masă compactă, păstorii aromâni mau ajuns 
numai din Albania şi din munţii Gramoste, ci şi din părţile Cal- 
cidicei. Mişcările acestor Aromâni trebue să fie vechi, dacă ţinem 
seamă de faptul că de mai multe veacuri ei nu mai există în 
în acele părţi ca crescători de vite. De asemenea şi distanța de 
la gurile Vardarului, lângă Salonic, până la Gostivar, de unde 
izvoreşte acest râu, şi unde se găseşte regiunea ocupată odinioară 
de păstorii aromâni originari din Calcidica, este foarte mare. 
Dar această depărtare nu trebue să ne surprindă, dacă ţinem 
seama, mai întâiu, de migraţiunile Făşreroţilor dealungul Aspro- 


1 Cvijić, o. c., p. 445, Cf. şi 441 şi urm. 

potamului până în Acarnania şi de acelea ale Grămustenilor până 
în munţii Balcani, al doilea, şi de drumul natural care se pre- 
tungeşte dealungul văii Vardarului. 

În această regiune nordică, cuprinsă în ţinutul Mala Reka, 
un afluent al râului Radika, despre care a fost vorba mai sus, 
păstorii aromâni, odată aşezaţi între Slavi, au influenţat asupra 
vieţii populaţiunii bulgăreşti, cunoscută sub numele Mijaci. Satele 
acestor Bulgari, în număr de vreo 28 (Gali&nik, Lazaropole, Tresonte, 
Selce, Susica, Rosoka etc.), sânt aşezate la înălţimi neobicinuite 
pentru celelalte populaţiuni slave din apropiere!. De asemenea 
accesul lor este foarte greu. Mai mult decât poziţia particulară a 
satelor, influența aromână se vede în ocupaţiunea lor. Până pe 
la mijlocul sec. XIX toţi locuitorii acestei regiuni se îndeletniceau 
cu păstoritul, subt forma nomadă şi de transhumanță. Astăzi se 
găseşte în plină decădere şi, ca şi în alte regiuni curat aromâ- 
neşti, el ameninţă să dispară de tot. Cauzele trebue căutate în 
jafurile hoardelor albaneze. Ei făceau aceleaşi drumuri periodice de 
văratec şi iernatec ca şi păstorii aromâni: „Après la Saint- 
George (23 Avril), ces pasteurs vont dans la montagne, y con- 
struisent des habitations temporaires, fabriquent du fromage et 
du beurre, vendent la laine et les moutons; dès l'approche de 
l'hiver, ils descendent vers le littoral de la mer Egée avec leurs 
troupeaux, qw'ils font paître dans des prairies affermees. Ils 
s'en allaient autrefois ă Musakija, en Albanie, sur le littoral de 
la mer Adriatique. Comme les Aromounes, ils faisaient un peu de 
commerce en remontant de la plaine. Ils achetaient surtout à 
Elbassan, du sel... Plusieurs avaient fini par se spécialiser dans 
ce commerce, mais tout cela a disparu par suite de Pinsécurité“ 2, 
Autorul acestor rânduri, care a studiat viața acestor Slavi subt 
toate raporturile, crede că ei au fost influențați de pästorii aro- 
mâni, care şi-au stabilit aşezările printre satele lor. Una din 
aceste aşezări, pe care Cvijić o dă ca tipică, este satul Galičnik. 
Acest sat îşi trage numele de la Galiko, un râu care se varsă î în 
mare, în imediata apropiere a oraşului Salonic. „Inregieifiea tke- 
stui râu se aflau odată aşezări aromâneşti. După aut pb dintâi 
păstori aromâni Care au populat regiunea savio: care este 
vorba, au fost originari din Galiko. Adiruţe rii ceastă părere ca 


1 Cf. Const. Jirisek, Geschichte der Bulgdren (Praga) 1875, p. 575. 
a Cvijić, o. c,, p. 450. 

posibilă, nu ne vom ocupă ca să aflăm dacă toţi Aromânii au 
fost originari din regiunea Calcidicei, sau au mai fost dintre ei 
care au venit şi din altă parte. Probabil că cei mai mulţi vor fi 
fost din Albania, unde emigrau cu turmele. Aici ne vom mulţumi 
să adaogăm numai că urmele de influenţă aromânească care se 
văd în ocupaţia şi viaţa lor, în înfăţişarea şi în întreaga lor 
dispoziţie sufletească, dau dovada cea mai sigură că pe vremuri, 
alături de populaţiunea de baştină slavă, a existat un bun număr 
de păstori aromâni, care, deşi au reuşit să exercite o puternică 
înrâurire asupra Slavilor, cu timpul, s'a asimilat lor, desnaţiona- 
lizându-se. 

O influență românească şi mai caracteristică nu numai în 
păstorit dar şi în cărvănărit se observă la Sârbii din Șumadia şi 
în ţinutul superior al râului Bosna din regiunile Dinarice. Locui- 
torii acestui ținut numiţi Era, îşi au aşezările în locurile cele 
mai înalte. Ei se mişcă cu turmele de la un loc la altul şi, deşi 
dispun de teren arabil, nu se ocupă decât cu creşterea turmelor 
de oi şi cu caravanele. Nu se ştie dacă păstorii aromâni au putut 
înaintă cu turmele la miază-noaple până în Bosnia. Faptul în 
sine mar puteă fi exclus dacă ținem seamă că celnicii aromâni 
sânt menţionaţi în documentele dalmatine („pastores seu celnicos“) 
încă din a. 12141. Intru cât însă, în imediata apropiere de această 
regiune se află munţii mai însemnați Romanija în Bosnia şi 
Stari- Vlah în Serbia, cu cele mai vechi urme de toponimie ro- 
mânească, se pare că îndoita îndeletnicire, ca păstori şi cherva- 
nagii a acestor Sârbi, se datoreşte mai de grabă Vlahilor „păstori 
şi kjelatori“ din Serbia medievală decât Aromânilor. Și ca o 
probă despre vechimea acestei îndeletniciri, care trece poate 
dincolo de mişcările păstorilor aromâni în aceste părți, este faptul 
că toţi locuitorii sârbi ai munţilor Dinarici, care se ocupă cu 
păstoritul şi cu cărvănăritul, se numesc încă până astăzi Vlahi: 
„li semble que les Era aient reçu en héritage ces deux modes 
de vie de Pancienne population romanis6e qui se retira après 
Pinvasion slave dans les montagnes dinariques. Les Jougoslaves 
appelaient la population romanisce les Vlah, les Valaques, 
c'est-ă-dire les Latins. Cette population des montagnes dinariques 
s'étant assimilée aux Serbes, au cours du Moyen-Age, le nom 


t Vezi despre aceasta mai pe larg Th. Capidan, Elementul slav în 
dialectul aromân (1925) p. 16. 

de Vlah persista en s'appliquant même aux Serbes dinariques 
s'occupant de Pélevage des troupeaux et du kiradziluk. Au cours 
des derniers siècles, on oublia même cette signification du nom Vlah 
et on lappliqua parfois à tous les paysans des pays dinariques“ !. 

In port. 

In capitolu! despre îmbrăcămintea păstorului aromân am 
spus că ea se deosebeşte în mod fundamental de portul celor- 
lalte neamuri din Peninsulă. Cu toate acestea, regional, se întâl- 
nesc unele asemănări, care nu se pot explică altfel decât numai 
ca influențe româneşti. 

Printre acestea vom pune în primul rând înrâuririle asupra 
portului păstorilor greci. Acestea nu se văd numai la Cupăcari, 
Aromâni grecizaţi, şi la Häşofi, greci, vecini de aproape ai Aro- 
mânilor, dar şi la păstorii greci din interiorul Greciei. Aci nu 
ne putem ocupă cu deamănuntul în ce anume constau aceste 
influențe. Ştim numai că piese de îmbrăcăminte de proveniență 
românească ca cdpua, phoxăra (wpAovndra) şi xaroobAa, care re- 
prezintă formele aromâne sarică, flocată, căulă, sânt 
cunoscute şi de către păstorii greci din interiorul Greciei. In 
afară de aceasta, specialişti în materie, care s'au ocupat mai de 
aproape cu studiul portului grecesc, susţin că el a suferit multe 
înrâuriri din partea portului păstorilor aromâni. Las, în privința 
aceasta, să vorbească, în câteva rânduri, pe Fr. Nopcsa: „Da die 
Tracht der arkadischen Schăferinnen Stackelbegs, sowie die des 
Schăfers stark von der normalen griechischen abweicht, da ferner 
grade im Hirtentum Griechenlands aromunischer Einschlag be- 
merkbar ist, ' neige ich zur Annahme, dass die Tracht dieser 
arkadischen Schäfer durch diese Aromunen beeinflusst wurde“ 2. 

In afară de Greci, portul pästorului aromân a exercitat o 
înrâurire şi asupra portului albanez. In capitolul în care am discutat 
proveniența faldurilor la cămaşe şi peste tot la hainele păstorilor 
aromâni, prin localizarea extensiunii geografice a acestei particu- 
larităţi, am ajuns la constatarea originei lor pentru Aromâni şi Al- 
banezi. Totuşi ţinând seama că aceste falduri de la cămaşă şi de la 
sarica Albanezilor lipsesc la Gheghi şi se găsesc numai la Toschi, 
vecini de aproape ai Aromânilor, în afară de aceasta ţinând 
seamă şi de faptul că sarica numită f/okate este un împrumut 





1 Cvijić, o. C., p. 312. 
2 Fr. Nopcsa, Albanien, Bauten, Trachten etc., p. 181. 

aromânesc, am presupus că o influenţă aromânească asupra por- 
tului albanez m'ar păreă exclusă. 

In ce priveşte pe Slavi, după cât ştiu, numai doi învăţaţi, 
Weigand şi Cvijić, sau exprimat despre apropierea ce există între 
portul aromânesc şi portul Slavilor. Weigand crede că există o 
asemănare între portul aromânesc şi cel bulgăresc din câmpia 
Bitoliei, numai în ce priveşte croiala: „Der Aromune hălt viel auf 
eine saubere und ganze Kleidung und ist auch die oben geschil- 
derte Tracht der Männer der der bulgarischen Bauern in der 
Ebene von Monastir, was den Schnitt betrifit, ziemlich ăhnlich, 
so wird sie sich doch immer durch das bessere Aussehen unter- 
scheiden“ !. Eu, care am copilărit în această câmpie şi cunosc 
bine portul ţăranilor bulgari, nam găsit nimic asemănător. Por- 
tul Bulgarilor se deosebeşte de cel aromânesc tocmai în croială. 
Pe când portul Aromânilor este croit pe talie şi face falduri, la 
Bulgari, din contră, haina cade ca un sac şi nu face nici un 
fald. Cvijić, ocupându-se cu portul Mijaci-lor, despre care a fost 
vorba mai sus, ajunge să găsească particularităţi aromâneşti. Nu 
ştiu cum va fi portul acestor Bulgari la ei acasă, însă judecând 
după îmbrăcămintea celor din Cruşova, pe care îi cunosc foarte 
bine, eu n'am putut vedeă nici o asemănare. Broderiile şi cusă- 
turile bogate de un roşu deschis de pe hainele acestor Slavi, 
care nu se pomenesc la Aromâni, îmi bat şi acum la ochi. De 
altfel, la Aromâni lipsesc şi piesele de îmbrăcăminte pe care 
Cvijić le citează ca împrumuturi de la Aromâni: „Le costume des 
Mijaci fournit une preuve des liens qui existent entre ceux-ci et 
les pasteurs aromounes; les noms mêmes des differentes parties 
du vêtement, tels que drapna, sokaj etc., sont d'origine aromoune“ 2 
Dintre acestea drapna se regăseşte numai la Meglenoromâni : 
trapnà?, iar sokaj îmi este necunoscut. In schimb Mijacii poartă 
guna şi gunce, ca aproape toți Slavii. Cum am spus, poate, la 
costumul purtat la ei acasă, s'ar puteà găsi unele asemănări, 
care, având în vedere şi celelalte înrâuriri, S'ar puteă considerà 
ca influențe aromâneşti 4. 

3 Weigand, Die Aromunen Vol. | p. 264. 

3 Cvijić, o. C., p. 452. 

2 Th. Capidan, Meglenoromânii, istoria şi graiul lor. Vol. I, p. 33. 

4 N, Bafaria, care cunoaşte bine pe Miiaci, găseşte puncte de ase- 
mânare între ei şi Aromâni: „Miaţii sânt în genere oameni frumoşi, iubitori 


de ordine și curăţenie, mult mai inteligenţi şi întreprinzători. Ei au multe 
puncte comune cu Aromânii“. Lumina, Anul I (1904) p. 149. 

In limbă. 


Ca influenţe româneşti de limbă pot fi socotite toate acele 
particularităţi gramaticale din limba popoarelor balcanice, pe care 
ie-am studiat la raporturile slavo-române şi albano-române !. De 
asemenea şi toate împrumuturile lexice reproduse mai sus. Aici 
voiu cită numai o altă particularitate din limba bulgară, care se 
dovedeşte a fi de origine aromânească. 

Slavii din Peninsula Balcanică — Sârbi sau Bulgari — con- 
struesc perf. compus de la verbele transitive ca şi intransitive 
cu verbul „a fi“. Numai Românii, Albanezii şi Grecii întrebuin- 
țează verbul „a aveă“. La Bulgarii Mijaci se întâlneşte construc- 
ția cu „a aveă“ în loc de „a fi“. Astfel ei zic: imam videno, 
imam Cueno (am văzut, am auzit) în loc de săm cu participiul 
verbului etc. Această particularitate nu poate fi albaneză şi cu 
atât mai puţin grecească. Ea face parte din aceeaşi serie de în- 
râuriri pe care le-am văzut că vin de la păstorii aromâni 2, 

In civilizaţie. 

Păstorii aromâni nomazi sânt de două feluri: păstori cu 
locuințele mobile, cum sânt Fărşeroţii şi o parte dintre Grămu- 
steni, şi păstori cu locuinţele fixe. Cei dintâi locuesc în câlive 
sau tende. Ori unde se duc ei, îşi construesc călive, sau îşi 
întind tende. Cei din urmă au locuinţe fixe, constând din clădiri 
de formă pătrată, toate mari, solide, zidite în piatră, şi acoperite 
cu lespezi de ardezie. In aceste clădiri, care constau cel puţin 
din patru încăperi, ei îşi au tot confortul necesar. Locuinţele 
Slavilor din Peninsula Balcanică mau nici soliditatea şi nici con- 
fortul caselor aromâneşti. In ce priveşte mobilierul, deşi el variează 
după situaţia fiecăruia, totuşi se prezintă incomparabil mai bogat 
decât la Slavi, la Greci şi Albanezi. De asemenea curăţenia Aro- 
mânilor este neîntrecută: „Man muss sagen, dass die Frauen 
eine peinliche Sorgfalt auf die Reinhaltung der Wohnungen ver- 
wenden. Der gedielte Fussboden ist immer blank gescheuert, schöne 
Teppiche, Stickereien in den Ecken und selbst Vorhänge 
schmiicken das Zimmer. Von Ungeziefer habe ich in den aromu- 
nischen Gebirgsdărfern nie etwas gemerkt“3. Nu discutăm aici 


1 Dacoromania 1l p. 444, III p. 129. 
2 Cvijić, o. c., p. 406, 
3 Weigand, Die Aromunen Vol. | p. 269. 

ca Să ştim cum şi de la cine au moştenit păstorii aromâni aceste 
predispoziţii pentru bună stare în casă, curăţenie în menaj şi 
frumos în viață. Cvijić crede că ele ar fi o moştenire veche, în 
urma influenţei greco-bizantine. Noi, ţinând seamă de murdăria 
neasemuită a păstorilor greci din Peninsula Balcanică, socotim 
că ele sânt însuşiri proprii ale poporului nostru. In acest capitol, 
mărginindu-ne numai în cadrul vieţii păstoreşti, care alcătueşte 
obiectul studiului de faţă, fără a consideră traiul Aromânilor orăşeni 
înstăriți, din care au ieşit neguţători abili, învăţaţi eminenţi, arhitecţi 
excelenți şi meseriaşi neîntrecuţi, dorim să arătăm numai faptul 
că acolo unde Slavii au venit în atingere cu păstorii aromâni, 
ei n'au lipsit să-şi schimbe felul de viaţă în mai bine, imitând, 
ca traiu, pe păstorii aromâni. În privinţa aceasta, observăm, mai 
întâiu, că în ce priveşte locuinţele lor, ele au primit soliditatea 
şi confortul caselor aromâneşti: „Les maisons sont hautes et 
construites en pierre; les chambres, la disposition intérieure, 
l'ameublement, tout rappelle l'habitation des Aromounes peca/bari. 
La propreté et le confort sont poussés plus loin que dans le 
maisons de Polog“!. De asemenea gustul pentru frumos, Slavii 
veniţi în contact cu Aromânii îl au tot de la: aceştia: „Plus que 
les autres Slaves, ils montrent un certain goût, le goût greco- 
aroumain, pour le beau, Pachevé, même pour ce qui est moderne“ 2, 


In fine, la aceşti Slavi amestecați cu Aromâni tot: ce se ob- 
servă ca ceva mai ales şi mai distins în viața lor nu se poate 
explică, după înseşi constatările învățatului sârb, decât ca: ur 
împrumut mai nou venit păstorilor aromâni: „Purtătorii cul- 
turii bizantino-române au un gust hotărît şi tendinţe pentru un 
traiu mai bun şi mai ales; nu este nici o îndoială că ei au fost 
aceia care au introdus aceste deprinderi între populațiunile slave 
din Balcani. De asemenea influenţa lor asupra culturii materiale 
este foarte mare. Caracterul stilului bizantin pentru bisericile şi 
mănăstirile ortodoxe este cunoscut. Orânduiala din camerile ca“ 
selor noastre, în oraşe, este aproape aceeaşi ca la Greci şi la 
Aromâni; e primită de noi şi curăţenia casei caracteristică femei- 
lor aromâne“ 3. 


t Cvijić o. €., p. 402. 
2 Cvijić o. c., p. 442. 
8 Cvijic, Naselia srpskih zemalja |, p. XXX. 

6. Păstoritul Aromânilor în toponimia balcanică. 


An toate ţările în care îndeletnicirea cu păstoritul a avut odată 
o desvoltare mai mare, toponimia păstrează încă până astăzi 
urmele acelei ocupaţiuni. De multe ori aceste urme şi-au schim- 
bat, în cursul veacurilor, în aşa fel forma, încât astăzi abia li se 
mai poate recunoaşte originea. In Franţa, cele mai răspândite 
nume de localităţi din domeniul vieţii pastorale sânt acelea care 
derivă din cuvântul A Ipe, cu înțelesul secundar de „păşune“, şi 
din Calmis, cu acelaşi înţeles. La unele compuse cu aceste 
cuvinte se poate recunoaşte uşor forma de bază, la altele însă nu. 
Astfel din A Ipe avem: Aup şi Aups; după aceea Alpette 
şi Arpette; în fine Alpettag, Arpettag şi altele. Din 
Calmis avem: Chalmette, Chaurionde, Cholonge, 
Chaufleriaz ete 77 © 

Nici la noi în Țară nu lipsesc aceste urme, mai cu seamă 
în județele de munte. Un studiu asupra lor nu avem. Totuşi, răs- 
foind numai în treacăt Dicţionarul Geografic, vom da de o mul- 
time de nume de localităţi, toate cu obârşie păstorească; ca 
Stânişoara „munte în Dolj acoperit cu pășuni având stâne 
pe el“; Urdă, Urdari, Urde şti, toate nume de sate în Dolj; 
în fine Drumul oilor2, Valea Oilor, Dealul Oilor, 
şi altele. Ele nu lipsesc nici în ţările streine, pe unde au emi- 
grat odată păstorii români. In Galiţia întâlnim nume locale, ca 


' Cf. |. Roman, Dictionnaire topographique du département des Hautes- 
Alpes, contenant les noms des lieux anciens et modernes. Paris 1884. 

3 Despre Drumul-Oilor vezi şi Emmanuel de Martonne, La Valachie, 
essai de monographie géographique. Paris (1992) p. 115. De asemenea 
Cviji€, La Peninsule Balkanique Paris (1918) p. 185. După aceea O. Densusianu, 
mai întâiu, în Păstoritul la popoarele romanice p. 9, în care autorul se în- 
treabă dacă aceste drumuri n'ar fi o urmă din timpul colonizării romane; îm 
Vieaţa păstorească în poesia noastră populară (1922) Vol. I., în Apendice, 
autorul reproduce unele intormaţiuni privitoare la „Drumul oilor“, luate din, 
răspunsurile date la Chestionarul lui N. Densusianu, păstrat în ms. la Aca- 
demia Română. După spusele moşului Ion Baniţă, numele „Drumul Oaiei* 
ar ven! de la următoarea întâmplare: „In vremea de demult treceau Mocanii 
cu oile din Transilvania ca să le ierneze la Țarigrad. O oaie fiind şchioapă 
a rămas pe urmă din cârd, însă a stăbătut drumul singură şi a venit acasă. 
Aceasta s'a întâmplat pe timpul când Mocanii s'au înapoiat din Țarigrad“ 
(p. 126). Tot în felul acesta se povesteşte şi la pp. 124, 125. Paralel ct 
„Drumul oilor“ există şi „Drumul Sărei“, despre care vezi pp. 124, 125, 126. 
Vezi şi Păcală, Monografia comunei Răşinari p. 292. ! 

Strunga, Măgura, Lajano-ovce (oaie-neagră) şi altelei. 
in toate aceste nume uşor $e poate distinge cuvântul de origine. 
Vor fi existând însă şi nume de localităţi cu o formă mai com- 
plicată. Acestea trebuesc studiate, spre a ne da seama mai bine 
despre intensitatea vieţii păstoreşti la noi, 

In Peninsula Balcanică ele nu lipsesc nici pentru Megleno- 
români, care se ocupă, astăzi, aproape numai cu agricultura. 
Nume ca Mirindzu şi Bădilifi, semnalate de mine în partea 
de miază-noapte de Nânta, după aceea Mirindzu-vectu şi 
Bătilişti în Huma, Mirindzu-mari în Oşani şi altele 2, 
arată, alături de termenii pastorali păstraţi în acest dialect, că 
îndeletnicirea  Meglenoromânilor cu păstoritul eră tot aşa de 
întinsă ca şi agricultura. 

La Aromâni aceste nume trebue să fie şi mai numeroase. 
în cele ce urmează amintim câteva din ele. 


Masi „endroit montagneux ă Cerneşi“. Această comună se 
află în Epir, în regiunea Zagori, situată în partea de miază-zi 
(drum 4'/, ore) de Laca (Laişta). : 

Mutori „nom de colline dans la region de Frânci, village 
aroumain grecis6“. Acest nume de localitate, împreună cu satul 
Frânci, ţine de „Anovlachie annexée au Zagori“. 


In ce priveşte originea numelui Muľori el este acelaşi cu 
Mtor pentru rmit'or. Ținutul fiind grecizat, nu s'a mai putut 
` păstră pronunţarea originală: Mi/or. Vocala neaccentuată u pentru 
i din prima silabă s'ar puteă explică subt influenţa labialei, iar i 
final s'ar puteă explică sau prin analogiea altor nume de loc, 
din limba greacă terminate în i, sau de la plural. 


Stana, nume de loc. în apropiere de Aminciu (Meţova). 
Derivat din stane, despre care vezi în capitolul următor. Un alt 
aume de loc. Stana, se găseşte şi în muntele Tomor (arom. Ndumor). 
în Albania 3. Un derivat de la radicalul slav stan, este Stange, 
nume de loc. aproape de Ghevgheli. Formaţiunea esteturcească, 
din stan şi suf. -ec.4. 

1 Miklosich-ialuzniacki, Wanderungen der Rumunen in deh Dalma- 
zischen Alpen und in den Karpathen (1819) p, 43 şi 62. 

2 Pericle Papahagi, Megleno-Românii II p. 38 şi 45. 

3 Cf. C. N. Burileanu, 7 Romeni di Albania p. 185. 

4 Cf. Spisanie. Kniga XIV. (1917) p. 103. 

Stanile, o localitate în regiunea muntoasă dintre Cratova şi 
Chiustendil în Bulgaria, acolo unde, după cum se poate vegdeă 
în harta anexată, mai există şi alte aşezări de Aromâni. 

Stanisor, nume de sat situat lângă oraşul Gnjilane, în 
regiunea moravo-vardariană, în apropiere de Vranja. In toată 
această regiune existau odată păstori aromâni. Aceştia, cwi 
timpul, s'au slavizat. Cvijić, care s'a ocupat cu stabilirea carac- 
terului etnic al Slavilor din ţinutul Moravei meridionale, în care 
se găseşte acest nume, adaogă: „Il n'y a pas dans cette région 
d'Aromouns. Il est cependant hors de doute qu'il y en avait au 
Moyen-Age“ 1. 

Strunga, nume de loc. de pe muntele Tomor în Albania, 
în care odată se aflau aşezate numeroase familii fărşeroteşti. 
Cuvântul acesta este însemnat şi pentru faptul că el lipseşte 
astăzi în terminologia pastorală ia Aromâni, fiind înlocuit cu forma 
slavă cutar, El se mai întâlneşte rar numai în literatura populară, 
despre care vezi mai departe în capitolul următor. 

Strungula, nume de loc. pe ţărmul stâng al râului Arta, cursut 
de mijloc. Pe ţărmul drept se află o altă localitate (nume de 
comună) românească Valcora, care este un derivat din vale, caşi 
Strungula din Strungă. S'ar puteă să fie şi o formă grecească, 
mai cu seamă că, după cum se va vedeă în capitolul următor, cu- 
vântul românesc sfrungă, dispărut din dialectul aromân, se pa- 
strează la Grecii din Epir. 

Mandra, nume de loc. pe ţărmul drept al râului Arta, în 
imediata apropiere de orăşelul Arta. 

Cărarea "1! Lampi, nume de loc. tot în muntele Tomor, în 
apropiere de vârful Tomoriţa-mică. Și această localitate a fost 
locuită odată .de păstori nomazi din Albania. Cuvântul cărare, 
după cum am arătat în altă parte din această lucrare, este rar în 
dialect. El se mai întâlneşte în literatura populară. 

Turăşti, nume de loc. între cele două vârfuri ale muntelui 
Tomor în Albania2. O altă localitate cu numele Turaşte saw 
Stane, locuită odată de Fărşeroți, se află la o mică distanţă de 
oraşul Durazzo, în partea din spre miază-noapte. Toţi Aromânii 
din această localitate locuesc acum în oraşul Durazzo 3. 


1 Cvijić, La Peninsule Balkanigue p. 467, 
2 C. N. Burileanu, 0. c. p. 183. 
3 C. N. Burileanu, o. c. p. 238, 

Caprara, vârful superior al muntelui Cacardista din Pind. 
Acest nume este însemnat de Pouqueville. El se găseşte într'o 
regiune unde se întâlnesc și alte nume de loc. nerelevate până 
acum. Vom cită câteva rânduri din scrierea autorului, ca să se 
vadă mai bine poziţia geografică a acestui vârf de munte: „J'ai 
relevé les sommets du Pinde qui donnent naissance à PAchélous, 
c'est aussi le moment de les nommer et de les classer dans mon 
orographie. Je dois donc dire que du mont Zigos, d'où naît en 
partie Aous, ou Voioussa, il y a trois lieues ouest-sud-ouest au 
mont Codjaca. Ce dernier élève ses sommets âpres et sévères 
au-dessus du Copanez, qui le lie au Zigos. En suivant Parrâte 
du Ccdjaga qui se prolonge au sud-ouest pendant six lieues, on 
aboutit au Caprara, pic supérieur du Cacardista“ !. In altă parte, 
Pouqueville, vorbind despre muntele Copanăz, spune că ramura 
acestui munte „qui se recourbe en arc, prend le nom Souma- 
Coubrado“. 

Aci avem mai întâi Caprara care vine din căprar şi sufixul 
Jocul -a, ca în Tricala, Târnova, Magarova etc. După aceea 
Suma-cu-bradu „vârful cu brad“. Acest din urmă nume pe care 
şi Pouqueville îl traduce mai departe cu „pic des Sapins“ este 
interesant pentru păstrarea cuvântului latin summum cu înţelesul 
«de vârf şi în româneşte ca în celelalte limbi romanice. 


La cășarea di katră este, după cum îmi comunică Chr. 
Geagea din Avdela, un nume de localitate dintr'o regiune mun- 
tcasă din apropierea comunei Avdela din Pind. Nu se ştie dacă 
păstorii aromâni au avut odată, ca şi păstorii albanezi, stâne zidite 
în piatră. Acest nume de localitate ar îi un indiciu pentru existența 
lor în timpurile mai vechi. 

Lacatun, nume de localitate în munții din Albania, în re- 
giunea 'Tomorului, Am arătat în altă parte din această lucrare 
că, odată, partea cuprinsă între cele două vârfuri ale Tomorului 
«erau locuite de păstori aromâni. Astăzi numai urmele de nume 
de localităţi aromâneşti cuprinse în această regiune mai dau 
dovadă despre existența în număr mai mare a păstorilor aromâni 
în muntele Tomor sau Ndumor, cum îl numesc Aromânii. 


Cuvântul este o împreunare din /a cătun. Prezența lui este 
importantă pentru faptul că este pentru prima oară la Aromâni 


1 Voyage dans la Grèce. Vol. IJ, 192. 

când întâlnim acest cuvânt subt forma obicinuită la Dacoromâni 
şi Meglenoromâni. |. C. Burileanu, cel mai bun cunoscător al 
Românilor din Albania, care înregistrează Lacatun ca nume de 
localitate, mai dă şi Cătună. Aceasta este forma mai obicinuită, 
deşi şi ea e destul de rarăl. 

Patul'a, nume de localitate, în Tesalia, pe râul Salamvria, 
la apus de Ciotili. 

Este un derivat din pätuľu cu suf. -a. 

larbata, sat lângă Teteven. Este derivat din iarbă şi arti- 
colul feminin bulgar -fa2. Nu se ştie dacă cuvântul este o for- 
maţiune aromânească sau chiar dacoromână. Derivate analoage 
slave, în Macedonia, avem Tiravna, Triavna din tr&venii şi acesta 
din trăva „iarbă“ 3. 

PaSunci, sat situat în partea de miază-zi de Târn, lângă 
BaniSor, în Bulgaria. Weigand, aducându-l în legătură cu pășune, 
adaogă: „Möglich sogar wahrscheinlich ist die Herleitung von 
dem Personennamen Pâsun“. Eu cred că derivaţia lui din păşune 
nu trebue pusă deloc la îndoială, mai ales că se află într'o re- 
giune în care se găsesc şi alte nume de loc. de origine româ- 
nească 4. Nici despre acest nume de loc. nu putem şti cu sigu- 
ranţă, dacă el ţine de dialectul aromân sau dacoromân. 

Ciobanlades, nume de comună din Tesalia, situată în partea 
apuseană de Lamia, Derivaţia cuvântului este grecească din plu- 
ralul aromânesc čobanľi de la čoban5. O derivație grecească 
direct de la čoban mwar fi cu putinţă, deoarece în cazul acesta 
ar trebui să avem cobanades (fără 1). 

Tot ca nume de localităţi din domeniul vieţii păstoreşti, 
însă de importanţă cu totul secundară, pot fi socotite şi o serie 
de nume care se referă la nutreţul vitelor. Printre acestea se 
întâlneşte livade, subt forma simplă sau compusă: Livădz, comună 
arom. în Meglen; Xirolivadi, comună în Veria; Vlaho-Livadi com. 
în Olimp etc. După aceea Șesă, nume de localitate în Cerneşi. 


1 Vezi I, C. Burileanu o. C., p. 312. Katuna ca nume de loc. se găseşte 
şi în Acarnania pe un platou la nord de Xiromeri. (Cf. Heuzei, Le mont 
Olympe et V'Acarnanie p. 239. Vezi şi p. 261). De asemenea şi W. Martin 
Leake, Travels in northern Greece p. 163; îl relevă la p. 218 şi ca nume de familie- 

3 Weigand, Rumänen und Aromunen in Bulgarien (1907) p. 44. 

3 Spisanie ib. p. 102. 

4 Weigand, o. c.,ib.; Const. Jireček, Das Fürstentum Bulgarien p. 123. 

5 Vezi despre acest cuvânt și în Dacoromania I 422. 

Vaiea-şeasă nume de loc. în Siracu şi Aminciu (Meţovo). Insem- 
nătatea acestor două din urmă nume de loc. constă în aceea că 
cuvântul şes: (lat. sessus, a, -um) pierzându-se din dialect, s'a 
păstrat în toponimie, graţie ocupaţiunii păstoreşti a Aromânilor. 
O comună românească de lângă Ianina se numeşte Șeși cu s 
din silaba a doua trecut în ș. Cuvântul pare a fi de origine alba- 
neză : Ses (lat. s&ssus), mai cu deosebire că în Epir se întâlnesc 
şi alte nume de loc. de origine alb., acolo unde astăzi se găsesc 
numai Aromâni, ca Bari (dat şi subt forma Bari), munte înalt 
din lanțul care separă valea din Aspropotam de regiunea Siracu 
şi Călarl'i. Cuvântul ar puteă veni sau din bar „iarbă“ sau din 
bari „păstor“. In fine tot aici pomenim şi răspândirea prin păstorii. 
aromâni a cuvântului pade în toponimia aromânească, precum : 
Pade-Mușată, nume de loc, în Pind, în spre muntele Gumara. 
Padea *! Ghion, nume de loc, în apropiere de Molovişte (Mace- 
donia). Pădz, comună aromânească în Pind, situată pe muntele 
Smolica, la o jumătate de oră departe de Armata. Pădz, nume 
de loc. lângă Călart'i. 


7. Termeni păstoreşti pierduţi din dialect, însă păstraţi în 
limbile balcanice. 

In capitolele precedente, încercând să dau o descriere a 
vieţii păstoreşti la Aromâni, am căutat să grupez toţi termenii 
referitori la această viaţă. Se înţelege, însă, că, în afară de ei, 
trebue să se mai găsească şi alţii — unii care există în dialectul 
dacoromân şi lipsesc în dialectul aromân, sau lipsesc şi în dia- 
lectul dacoromân, însă au existat în dialectul aromân şi cu timpul 
s'au pierdut — pe care numai un studiu mai amănunţit şi bazat 
pe cercetări nouă ni-i mai poate descoperi. In capitolul acesta 
nu va fi vorba despre aceste cuvinte, care se presupune că au 
existat, însă astăzi au dispărut cu desăvârşire. In rândurile care 
urmează ne vom ocupă de acele puţine cuvinte, ţinând din do- 
meniul vieţii păstoreşti, care, deşi astăzi în dialectul vorbit sânt 
necunoscute, totuşi din prezența lor într’ altă limbă din Penin- 
sula Balcanică, deducem că au existat odată şi în dialect. 

Dintre”acestea avem : 

brânză cu acelaşi înţeles ca în dacoromână. Astăzi cu- 
vântul acesta este înlocuit prin „caş“, iar pentru ceea ce Daco- 
românii numesc „caş“, se întrebuinţează numai „caş dulţe“. 

Prezenţa cuvântului se atestă prin existenţa formei greceşţi 
mpâvita „Käse in Lederschlauch“ întrebuințat în Epir. Această 
brânză, după cele ce mi se comunică, este aceeaşi cu ceea ce Aro- 
mânii fărşeroți numesc caș bătut dit foale sau la ceilalţi Aro- 
mâni funăreț (din caș tumnărep). G. Murnu (Rum. Lehnw. im 
Neugr. 38) presupune că cuvântul este de origine dacoromână, 
şi că el ar fi trecut la Greci numai prin mijlocirea Raguzanilor. 
Este drept că brenca sau caseus vlachescus erau cunoscute la 
populaţiunile romane de pe coasta Dalmației, însă lipsind acest 
cuvânt la Sârbi şi Albanezi, şi găsindu-se, după informaţiunile 
ce am, numai la Grecii din Epir, el trebue să fie considerat ca 
un împrumut din dialectul aromân, încă din vremea când cu- 
vântul nu dispăruse din graiu. De fapt, cuvântul mai trăeşte şi 
astăzi în comuna Halichi din Aspropotam!, 

strungă, cu acelaşi înţeles ca în dacoromână. Ca şi brânză, 
cuvântul este necunoscut în sfera termenilor păstoreşti între- 
buinţaţi de tulpinile aromâneşti. Cu toate acestea îl întâlnim în 
literatura populară: 


Alai Chichi, pală lungă, Măi Chichi, pală lungă, 
TăPaşi Grețľi tuţi tu strungă.  Tăiaşi pe Greci toţi în strungă. 
Tache Papahagi, Anfol. 49. 
De asemenea, bătrânul poet Belimace îl întrebuințează în 
cunoscuta lui poezie „Picurarlu“: 
Picurar cu perčea lungă Păstorule cu chica lungă 
Căţe plândzi cu boaţe'n strungă ? De ce plângi cu vocen strungă ? 


De fapt dicţionarul grecesc al lui Vlahos îl înregistrează: 
otpočyyæ, ca un cuvânt nu regional ci general, cu inţelesul „enclos, 
parc“, şi G. Meyer, relevându-l pentru întâia dată, îl atribue pă- 
storilor Vlahi, fără să specifice anume de la care păstori a fost 
luat. Ținând seamă de ceilalţi termeni păstoreşti pe care Grecii i-au 
împrumutat de la păstorii aromâni, trebue să admitem că şi 
orpodyya este un cuvânt aromânesc, mai ales că urme din vechea 
lui întrebuințare în dialect se păstrează încă până azi 2, 

farcu. Astăzi, după informaţiunile mele luate de la păstorii 
din regiunea Veriei, de la Fărşeroţii din Vodena şi de la Gră- 
mustenii din Livădz, cuvântul nu există în dialect cu înţelesul de 


1 Cf. Dunărea Anul I No. 5—8 p. 126. 
2 G, Meyer, Neugr. Stud, Il p. 79. 

„ocol“ ca în dacoromână. In locul lui se întrebuinţează la pă- 
storii din toate tulpinile cutar. Cu toate acestea, el se întâlneşte 
numai în expresia, pretutindeni cunoscută la păstorii aromâni, 
F'irdui farclu (di fel, di edz) cu înţelesul „am pierdut toţi mieii, 
toţi iezii, am pierdut întreaga fătătură“. 

Dacă ne referim la limba greacă, vom vedeă că şi acest 
cuvânt se găseşte în Epir, întrebuințat mai mult în Zagori: 
zoăpxos „kleiner Stall für junge Ziegen, der Ort, wo Zicklein und 
Lämmer eingeschlossen werden, um zu saugen“. (G. Meyer, Etym. 
Wb. der alb. Spr. p. 445). 

Alături de țarc, mai există şi cuvântul înfercd, care este dat 
şi în dicţionare. El nu prea se aude în dialectul vorbit. In locul 
lui păstorii aromâni întrebuinţează numai curma, i 

negru, nu se aude astăzi în dialect decât numai în unele 
nume de localitate. In locul lui avem lai, în tot domeniul aro- 
mânei, şi gal în Laca din Zagori!. Tot în acest ținut se aude 
rar şi negru. De aci cuvântul a trecut la Greci véyxpæ „schwarzes 
Schaf“, îitrebuinţându-se numai ca substantiv 2. Trecerea lui s'a 
făcut prin păstorii aromâni. Cuvântul grecesc reprezintă forma 
feminină neagra din oaia neagră. Astăzi negru se mai întâlneşte 
în Toponimie K’eatra-neagră (Vezi p. 244). 


Originea cuvintelor. 


Luând în cercetare originea cuvintelor întrebuințate la păsto- 
rit, în primul rând ne vom opri puţin la două-trei nume de loca- 
litate cu înfăţişare mai veche. 

Dintre acestea, în afară de Sear (Seres) şi Părleap 
(Perlepe), despre care s'a vorbit în cuprinsul acestei lucrări (vezi 
p. 312), am mai aveă următoarele: 

Vilardi, întrebuințat des în literatura populară aromână pen- 
tru Berat, oraş în Albania. 

Să scriați nă laie carte Să scrieți o scrisoare 

La păşeulu di Vilardi. Paşei din Berat. 

Lit. Pop. 1018/28. 

Astăzi cuvântul nu se aude decât numai la unii Fărşeroţi; 
încolo, pretutindeni avem Berat. De asemenea el este cunoscut . 


1 Weigand, Die Aromunen Il p. 361. | 
2 G. Murnu, Rum. Lehnw, im Neugr. p. 37. 

numai la Aromâni. Grecii, Turcii şi Slavii nu-l cunosc. La toți 
aceştia se aude numai forma Berat. In special Grecii au Mzepdrt. 
In vremurile mai (echi cuvântul grecesc se apropiă mai mult de 
forma etimologică B&li gradă. Din aceasta Grecii au făcut (cu 
„pronunțarea lui b ca v, ca în Bovpyapos din Bulgar, Béìàtæ din 
balta) Behdypada şi BeA&ypaă, cu i final pentru a ca în actualul 
Mmepdr pentru Mmepdr. Astăzi aceste forme nu se mai aud, după 
cum nu se aude la Aromâni, decât foarte rar, Vilardi. Forma aro- 
mână esta o rămăşiţă din vechea pronunțare grecească. Din Be- 
A&ypaă, prin căderea lui a neaccentuat din silaba penultimă, a 
rezultat regulat Velagrdi, iar din aceasta Ve/ardi, din care apoi, 
cu e neaccentuat trecut în i, Vilara. 

Lăsun este pronunţarea aromânească la păstorii nomazi din 
Pind pentru Elasona, Alasona şi Elason. Aceasta din urmă formă 
am găsit-o însemnată pe hărţi. Comparând cuvântul românesc 
cu formele greceşti, surprinde trecerea lui o în u înaintea lui 
n, în poziţie accentuată. Mi-a fost cu neputinţă să ajung la 
variantele formelor vechi greceşti ale acestui nume de locali- 
tate. Dacă se va dovedi însă că e iniţial din forma greacă este 
"ulterior, sau că cuvântul se pronunţă cu dublu /, atunci forma 
aromânească, cu on accentuat trecut în un, trebue să fie tot aşa 
de veche ca' şi on >> un din Salona >> Sărună. 

Băjasa (scris şi Băjeasa) este numele comunei româneşti 
«din Zagori şi numele râului pe care se află aşezată comuna. 
Intre numele comunei şi numele râului, desigur numele acestui 
din urmă este cel mai vechiu. Aşa dar, pentru lămurirea formei 
aromâneşti trebue plecat de la numele râului. In greceşte atât 
-comuna cât şi râul se cheamă Vojusa şi Vovusa.In unele hărţi ale 
statului major austriac am întâlnit şi Vjosa. Nu ştiu întru cât acea- 
-stä transcriere corespunde adevăratei pronunţări. Numele vechiu 
grecesc al râului este Aous. Este greu de stabilit legătura între 
forma veche şi numirile greceşti de astăzi. Probabil că ele vor 
fi existat alături de numele vechiu. Pentru noi faptul important 
este că v inițial din Vojusa grecesc apare ca b în Băjasa aro- 
mânesc. Aceasta însemnează, pe de o parte, că Aromânii au cu- 
noscut de cu vreme numele grecesc al râului, căci numai aşa 
sar explică redarea lui v iniţial prin b, al doilea, că forma gre- 
<cească Vojusa, ajunsă până astăzi, nu este nouă. In orice caz 
pentru lămurirea originei numelui comunei, trebue ținut seamă 

de numele râului; iar numele românesc al râului nu poate fi 
despărţit, din cele ce am spus mai sus, de numele lui grecesc.. 


Imbrăcămintea. 


La îmbrăcăminte, în afară de cuvintele de origine latină : 
călcuii (< calceonem. Cf. Dacoromania Ill, p. 756), balfu, curauă, 
nastur (anastur), stringPe (stringula. Cf. Per. Papahagi, Not. Etim. 
45) şi de cele studiate în capitolul de la p. 254, mai avem urmă- 
tuarele : 

ciceroaie şi ciceroană, o pânză albă cu eare Fărşeroatele: 
bătrâne îşi înfăşoară cuparea, şi prin extensiune, întreaga coafură.. 
Ținând seamă de forma înaltă şi ascuţită care ia întreaga coafură 
a capului, mai cu seamă că însăşi Cuparea este destul d® înaltă, 
cuvântul nu poate fi despărţit de forma kiceră, care a trebuit să 
existe odată şi la Aromâni, cu acelaşi înțeles de „vârf, înălțime, 
deal în forma acoperişului casei“. Din kiceră cu suf. -oare am: 
avut kiceroatie, din care apoi a rezultat Giăeroarie, întocmai ca 
la k'icor >> &icor „picior“. In cazul acesta, cuvântul nu mai poate 
fi socotit străvechiu în limba română. Legătura lui cu forma alba- 
neză kikele, Kike? „vârf, vârf de munte“ (despre care vezi N. 
Drăganu în Dacoromania | p. 117 şi urm., Th. Capidan Daco- 
romania II p. 151) e problematică, iar originea lui e mai de 
grabă slavă (despre care vezi Ovid Densusianu, Graiul din 
Țara Hațegului p. 58). Ca chestiune semantică cuvântul nu 
întâmpină nici o greutate. Când am întrebat pe un Fărşerot ca 
să-mi spună ce este ciceroaia, el, împreunându-şi vârful dege- 
telor de la amândouă mânile şi ducându-le deasupra capului ca 
să-mi arate că este ceva înalt şi ascuţit, mi-a răspuns „balţul: 
ți-ş bagă moaşile pisti €upare“. Forma ciceroană pentru čiče- 
roarie se datoreşte unui schimb de terminaţiune. 

Gupare, este o căciulă în formă de fes, ceva mai înalt, pe 

LA A . .. de 
care îl poartă Fărşeroatele. Este cunoscută numai la Românii din 
Albania. Forma fupare, la Românii din Olimp, este mai nouă şi e re- 
dată cu pronunţarea locală obicinuită a acestor Români, la care avem 
regulat p pentru č. Aşa dar, originea cuvântului trebue căutată ple- 
când de la forma Cupare. Cuvântul nu poate fi despărţit de forma 
albaneză Kipare cu înţelesul nesigur „Gesichtziige“ pe care îl dă 
dicţionarul lui G, Meyer (p. 227). El trebue să aită şi alte în- 

elesuri referitoare la cap şi față, pe care noi nu le cunoaştem. 
Originea cuvântului albanez G. Meyer o caută în sârb. bulg. kip 
din ung. kép, care a dat şi în româneşte chip. Eu cred că el repre- 
zintă o formă veche albaneză. 

maľot în arom. este dinalb. maľot (Cf. Nopcsa o. c. p. 169) 
din cauza lui P palatal care nu S'ar puteà explicà în arom. şi 
mici în limba ngr. Cuvântul este, ca origine, acelaşi cu dacor. 
maloteă dintr'o formă arabă (prin Turci) mallôta, iar acesta 
din vgr. paăiwri) oppå, păstrat în mgr. pnìwth „pellis ovina“. 
Cuvântul se întâlneşte şi în vsl. miloti, milotari „pellis ovina“; 
ân limbile romanice: ital. melota „blană“ fr. melote etc. La Greci, 
există subt forma ma/jdt şi vine tot din albaneză. 

părtiță din vsl. prătă „pannus, Stückchen Tuch“ cu suf, 
-iță (Mikl. Lex. Pal.). In limba bulgară avem azi derivatul pră- 
tuSina „orice obiect de pânză de legat sau înfăşurat; haină“. 
Este acelaşi cuvânt care stă la baza formei dacor. pârtie. 

Dintre celelalte cuvinte, următoarele sânt de origine turcă : 
culane (dacor. colan),%'iteafe, k'uleafe (dacor. chiulaf), Sumindane cu 
toate variantele (dacor. geamadan), ilek'e (dacor. ilic), găitane (dacor. 
găitan), ibrișime (dacor. ibrişin), dulumă (dacor. dulamă), sileai’e cu 
toate variantele (dacor. sileaf), tirlike (turc.dirlyk), minguş (turc. men- 
gu5), dizgă (turc. dizge „Strumpfband“), șimie (turc. Sami), cuprake 
(turc. čaprak, dacor. ceapraz). Următoarele sânt de origine neogreacă: 
aòimtu (Bipitos „étoffe croisée“), alsiðă (âAoiăa), arăzărik'e (âp5a), 
asime în tas di asime (âoiiu), calfavetă (xaAroo5Era), catasarcu (cf. 
xataodpw din xară şi odpxa tradus prin ý phavtAia), curdel' (xopătiza 
şi xopătia), lăpudz (anoda, Aamodă. după G. Meyer, Neugr. St. 
II 38 din sl. Iapa), mândilă (pavòńàtov), puăeauă (moâi4), făruh'e 
(zoapovx:), ţipă (tolma; despre răspândirea cuvântului în limbile 
balc. Cf. G. Meyer A/b. Wb. 441 şi Neugr. St. Il 62), zărculă 
A(epuovia din turc. zer külah propriu zis „chiulaf brodat cu aur“; 
<f. k'ileafe, k'uleafe. Cuvântul ar fi putut trece la Aromâni şi 
direct din turc.). De origine albaneză avem zavă (zave, răspândit 
şi la celelalte popoare balc., despre care vezi G. Meyer, Alb. 
Wb. p. 481). Cu origine nelămurită avem: gădzoafă, mogur, nacu. 

Familia păstorului. 


Familia păstorului se cheamă fämeaľ e, Ament (lat. familia). 
Mai multe familii la olaltă alcătuesc o fălcare. Originea acestui 
«cuvânt este strâns legată cu felul vechilor aşezări aromâneşti. 

Cuvântul stă, desigur, în legătură cu lat. falx, -cem „secere“. Um 
derivat adjectival faicalis, -em, din care am aveă fălcare, a trebuit: 
să însemneze, la început, porţiunea de pământ în forma „secerei* 
pe care se află grupată o aşezare de mai multe familii, Cuvântuli 
fălcare s'a puteă explică foarte bine şi din falcaria!, însă nici 
de cum cu înţelesul de „portion de terre fauchée“ ci „porţiunea. 
de pământ în forma unei falce“. Aceasta, de sigur, pentru că la. 
alegerea unui loc pentru o aşezare nu jucă nici un rol faptul 
dacă porțiunea de pământ este secerată sau nu. Principalul eră 
ca satul sau felul de aşezare să aibă o formă care puteă ajută 
mai bine la apărarea lui atunci când satul ar fi fost atacat din 
afară. In cazul acesta forma secere!l conveneă cel mai mult. Co- 
legul mieu G. D. Serra, care de ani de zile lucrează la topono- 
mastica ținutului Canavese din nordul Italiei, mă asigură că multe- 
din vechile aşezări din ltalia sânt derivate nu numai de la fatx, 
-cem, dar şi de la orice cuvânt cu înțelesul de „curva, svolta di 
strada“. lată acum şi câteva nume de loc. din toponomastica 
italiană comunicate mie de G. D. Serra, care mi-a atras luarea 
aminte asupra acestui fapt. In Piemonte avem Falcimagna, aproape 
de Bussoleno di Susa; tot aşa Fa/simagna sau Fausi, sat la. 
Montanaro Canavese ; Rua di Fissimagna la S. Martino Canavese ;. 
Falsabologna la Bolangero. Și tot aşa avem nume de localităţi 
derivate de la obiecte care au forma rotundă: Via lunaria şk 
Lunatto de la luna. De asemenea numeroase nume de loc. de la 
rota. Astfel avem Collis Rote (atestat în anul 1189) pe strada. 
romana din Val di Susa Vezi de asemenea Via Ruata Cloti (anul 
1284), Ruata Urbiani (anul 1107) în Val di Susa, Ruata de Latro- 
nibus (anul 1194) la Savigliano etc. In fine, tot în vechea topo- 
nomastică italiană avem numeroase derivate de la cornuta, 
arcuarius, flexus, cubitus, *volvita etc., adică tot 
de la cuvinte care au o formă curbată sau rotundă, despre care 
vezi mai pe larg în: S. Pieri, Toponomastica della Valle del? Arno y 
Toponomastica delle valli del Serchio e della Lima, D. Olivieri, 
Saggio di una illustratione generale della toponomastica veneta. 


Căpetenia unei fălcări este čelnicul (vsl. celinikă, despre 
care vezi mai pe larg la p. 214) Denumirea de Xehăià (turc. 
kehaja) întrebuințată mai mult de Grămusteni, este nouă. 


1 Candrea-Densusianu, Dicţ. Etim. al limbii române p. 90 (547). 

Pästorul se cheamă picurar (lat. pecorarius); după felul 
vitei pe care o păzeşte, el se mai numeşte zjar (oier), nutinar 
(noaten), birbicar (berbece), mătricar (mătrică), stirpar (stearpă), 
vitulľar (vătuiu), căprar. 

La stână mai marele este păstorul numit cășar (din lat. 
casearius). Acest termen este vechiu şi întrebuinţarea lui a trebuit 
să fie comună la toţi Românii, Cuvântul bacă (bau) dat în glo- 
sare nu mi-a putut fi confirmat. Este drept că într'o poezie 
populară întâlnim versurile: 


Tră nă Rămână Pentru o Româncă 
Mi băgam şi baciu la stână, Mă băgam şi baciu la stână. 
Lit. Pop. 31. 


însă observ că aceste versuri ar puteă fi o plăsmuire a culegă- 
torului. Aceasta se dovedeşte şi din întrebuințarea cuvântului 
stână introdus numai ca să rimeze cu Rămână ; în aromâna există 
numai stane. Culegătorul, care cunoşteă dialectul dacoromân, l-a 
introdus, fără să-şi dea seama despre falsificarea poeziei. Cu 
toate acestta nu este exclus cazul ca undeva să se audă şi cu- 
vântul baču. 

In afară de căşar, în timpurile mai nouă, de când cu fabri- 
carea caşcavalului, s'a introdus între termenii păstoreşti şi mastur 
gr. wăotopas (maiestru), 


Locuinţa păstorului. 


Păstorii cu locuinţe stabile, care numai iarna pleacă la şes. 
şi vara revin la locuinţele lor de munte, au case; păstorii nomazi 
locuesc în călive (ngr. xaA5fa). Generalizarea căliviei la Aromâni 
trebue să fie nouă şi datează de când cu răspândirea cuvântului gre- 
cesc la toate popoarele din Peninsula Balcanică şi chiar la Slavii de 
miază-noapte prin intermediul turcescului koliba: bulg., sârb., ceh- 
slov., pol. (dialectul) koliba, rus. kotyba (Miklosich, Türk. Elem. 
I 88). Numai Albanezii, întocmai ca şi Aromânii, îl au direct din 
ngr., nu prin turceşte: kaľive „Hütte“ (G. Meyer, Alb. Wb. 170). 
Dacă prezența cuvântului casă arată că alături de păstorii no- 
mazi au existat şi păstori sau agricultori sedentari, nu mai puţin 
noul împrumut călivă presupune că el a înlocuit un cuvânt mai 
vechiu pentru desemnarea locuinţei vremelnice. La Albanezi, 
alături de spi (din štpi, Stepi) „casă“ avem koliba, kasot, bun şi 
kacor, toate cu înţelesul de colibă. Forma din urmă kačor se întâl- 

neşte şi în sârba kaara'!, care, mai mult decât forma albaneză, 
ne aminteşte cuvântul românesc căscigară. Mă întreb dacă acest 
căscioară, care mai trăieşte acum numai la Sârbi şi la Albanezi, 
war fi ținut locul formei câlivă. Căci în aromână, în afară de casă 
şi călivă, nu există bordeiu, cu toate că acesta este răspândit la 
Sârbi, Bulgari etc.2. 

Mai multe sate alcătuesc o hoară, iar mai multe călive îşi 
păstrează aceeaşi denumire : călive. Denumirile sat şi cătun lipsesc 
astăzi. După cum călivă este un împrumut nou din ngr., tot aşa 
şi hoară din ngr. xwga nu-i o formă veche. Ca înţeles, cuvântul, 
astăzi, în greceşte, nu se mai întâlneşte decât în tò ywp:ó „sat“, 
şi în Xwp:&rne „ţăran“, derivate din xwpa. lar acesta şi-a păstrat 
în ngr. înțelesul de „contrée, pays, lieu, place“ ca în ver. şi în 
bizantină Inţelesul a evoluat în aromână. La Bulgari acelaşi cuvânt 
hora însemnează „lume, oameni mulți“, deşi în monumentele vechi 
din sec. XIII îşi păstrează înțelesul vechiu: Po vsej horă caristva- 
mi „în toate ținuturile împărăției mele“ (a. 1217—1241). Cu acest 
vechiu înţeles există şi la Sârbi (Rječnik). 

Ce cuvânt au avut Aromânii în locul lui oară? Albanezii, 
care întocmai ca Aromânii se împart în nomazi şi sedentari, au 
katund şi fsat, cuvinte păstrate şi la Dacoromâni (cătun, sat). 
Din aceste două, la Aromâni a mai rămas o urmă numai din 
cătun. în proverbul Nu faje cătune. Intro lucrare anterioară am 
socotit că această formă este un împrumut din limba greacă3. 
Acum aflu că adevăratul proverb grecesc, care corespunde aro- 
mârescului „nu faţe cătune“ sună Atv xâpuvovv Xwp:ò (nu fac sat 
împreună). Aici xwgră este cuvântul grecesc propriu pentru sat. 
Incolo, xxtoðvæ, în greceşte, lipseşte ca apelativ. El există ca 
“nume de localitate în Acarnania 4; dar aci originea lui este aro- 
mânească. De altfel, şi după formă, cuvântul nu poate fi decât 
numai românesc. Grecii l-ar fi putut împrumută şi de la Albanezi; 
însă la aceştia se pronunță katund, din care war fi putut ieşi 
xatcăva, Această formă nu s'ar puteă explică decât numai dintr'un 
arom. cCătună, aşa cum se aude până azi în proverbul de 


1 După Rječnik „şură sau căsuţă în care se ţin buţi“. Există şi ca 
nume de loc. în districtul Smedrevo: Livada u Kačaru (livadă în Cazan). 

2 Fr. Nopcsa, Albanien, Bauten etc. p. 8 şi urm. 

2 Th. Capidan, Raporturile Albano-române în Dacoromania Il p. 465 

4 W Martin Leake, o. c. p. 208. 

mai sus. lar forma aromână faţă de dacorom. cătun se explică 
ca un nou singular feminin refăcut din pluralul cătune. De altfel, 
odată a trebuit să existe şi forma cătun. Aceasta se vede din 
numele de localitate Lacatun despre care s'a vorbit la p 334. 


Felul vitelor. 


Aprcape mai toate denumirile sânt de origine latină şi ele 
se regăsesc şi în dacoromână; numaľu (dintr'un mai vechiu 
nămaľu; dacor. nămaie), oaie, paľu oaie (gr. maâm şi oaie); mă- 
trică (pentru un mai vechiu *mătrife cu plur mătriji, din care apoi 
sing. mătrică ; dacor. mătrice); muldzară, muldzarcă (lat. *mulgearia 
Cf. Puşcariu Lat. Ti und Ki p. 63; dacor. mânzare din mul- 
dzare + mânz. Forma decor. există şi în bulg. mandzara cf, 
Th. Capidan, Rap. slavo-rom.„în Daevromania ll p, 208): ml/'oară 
(mioară). stăm/'oară (strămioară) ; noatină (noatenă); birbeacă (de 
la birbec); del (miel); ziao (niă); sugar (sugar); noatin (noaten); 
birbec (berbece); milu, m(i)Lor; areate (arete); capră; eadă; 
vituPu (vătuiu). ° 

Următoarele denumiri sânt de origine streină: marmară 
4cf. ngr. papuăpxj însemnând oreipx. Cuvântul se întrebuinţează la 
Greci regional, îi Epir, ar puteă fi deci un împrumut din aromâna. 
In cazul din firmă originea lui este nelămurită) ; stearpă (cu ori- 
gine neclară: strif (ngr. otphgos din orpiipw „tordre, retordre“); 
čucutit (derivat din &ocut, pentru care vezi Th Capidan, Elem. 
slav. în dial. arom. p. 87); daş (alb. daš cî. Th. Capidan, Rap. 
alb.-rom. în Dacoromania | p. 527); părču (sl. prač; verbul: 
praąčat se „sie paaren sich“ din care arom. părcescu, Despre ră- 
spândirea cuvântului la Greci şi Albanezi cf. Th. Capidan, Elem. 
slav. în dial. arom, p. 77). 

Cu origine neclară avem: asman, gagur şi fap!. 

Locuinţa vitelor. 


Aci cuvintele de bază, de origine latină, sânt mas (lat. 
mansum) cu înţelesul de „Schlafstătte fiir Schafe“ numai în limba 
română; în celelalte limbi romanice înţelesul diferă cf. Meyer- 


1 Despre fap au vorbit pe larg Vasmer şi Roswadowski (Cf. Mitteil. 
des rum. Inst. p. 278), căutându-i originea în iranică (Vezi Dacoromania |, 
460, 551). Acum în urmă O. Densusianu încearcă să-l explice tot din iranică 
{Cf. Grai şi Suflet I p, 245). 

Lübke REW. 5322): amiridzi (postv. de la amiridzii vb. din lat. 
meridio, -are ; cf. mgl. amirindzu) şi arugă (lat. ruga). 

Dintre celelalte avem farcu (țarc), pàtuľu şi coardă (şi în 
mgl.) indigene, cu origine nelămurită !. După aceea mandră cu oœ- 
difuziune balcanică extraordinară. Se găseşte în bulg. mandra 
sinonim cu ba&ja, bacilo; în sârb. mandra „Sennerei“ sin. cu 
ba&ja, stan; în ital. mandra „Herde, Viehherde“, toate din ngr. 
p&vâpa „Pferch, Hürde, Stall“, cu înţelesul apropiat din vgr. „enclos, 
étable, écurie“ şi „monastère“, din care mai târziu a ieşit pX- 
pavăpirms „arhimandrit“ adică „mai marele peste mandra mona- 
stică“. Din vgr. a trecut şi în latina mandra (cf. Georges), care însă 
nu s'a moştenit la noi ; căștză împrumut nou din turc. kyšla „caserne“; 
cutar (bg. kotar); turîşte, (turuşte) din sârb. tor „Hürde“, toriste „Hiir- 
denlager“. Aci aparţine şi cupie (vsl. kupă „grămadă). 

Locul unde se prepară laptele. 


Și aci cuvântul de bază, care a existat odată peste tot la 
păstorii români de pretutindeni, este cășare (lat. casearia, derivat 
din caseus). Peste acesta, care are cea mai largă întrebuințare, 
a venit cuvântul siane, răspândit la Fărşeroţi (din sl. stani). 
Cuvântul există în ngr. oră „Stall, Şckäferei“, alb. stan „Schaf- 
pferch“. Forma stână, după cum am arătat şi în altă parte, nu 
există Ja Aromâni. 

Derivatele laptelui. 

Cuvinte de origine latină: cași (-dulțe, -albu, -tunăreţ „de 
toamnă“ -bătut, -di Șart'i „localitate în Albania“, vezi în hartă 
numele de loc. Şar. Formaţiunea Sarli este ca /drineil'i pentru 
Idrine din Edrene, despre cari vezi p. 314; teară (lat. tela) 
cľeog (cheag); străgl'eată (lat. *extracoagulata); umtu (unt). In 
afară de aceste derivate ale laptelui, referindu-ne la felurile de 
brânză, mai avem şi aşa numitul cași-bacu (bau), care, după cum 
am spus în cuprinsul aceste lucrări, este brânza ce se întrebuin- 
țeaza în familie, zilnic, pentru întreţinerea copiilor. Desigur că 
originea acestui cuvânt trebue căutată în „brânza întrebuințată de 
baci, brânza care serveşte la întreţinerea baciului“. Ceea ce apare 


1 Pentru originea alb. a lui farcu cf. Th. Capidan, Rap. albano: rom. 
în Dacoromania Il 552. 

2 O nouă încercare pentru explicarea lui strungă a făcut-o G. Giuglea,. 
în Cuvinte şi Lucruri, apărut în Dacoromania Il p, 327. 

însă şi mai interesant este faptul că acest fel de brânză, pe 
vremuri, eră cunoscut şi la Dacoromâni. Colegul mieu Const.. 
Lacea îmi comunică că în Quellen zur Geschichte der Stadt Kron- 
stadt Il şi III apare de mai multe ori caș-bacu transcris: Kaz- 
bacsh (a. 1535) II p.414. Duos caseos kaz batsch (a. 1538) ib. p. 565; 
duos kaz batsch (a. 1538) ib. p. 566. Pro 103 caseis kaazbatsch (a. 1544) 
III p. 29. Vendidimus 85 caseos kasz Batsch (a. 1547) ib. p. 30, 
Din aceste citate se vede că forma curentă astăzi numai la Aro- 
mâni, în timpurile străvechi eră cunoscută şi la alți Români. 

Cuvinte indigene cu origine nelămurită: udă, dzâr, alcă 
(cf. dacor. arichiţă) şi bagu. Acesta din urmă este acelaşi cu baču, 
cu trecere de înţeles. 

Cuvinte streine împrumutate mai târziu: 3ală (alb.), g'iză 
(alb.) gavruiani (ngr. Yavpolăw, nume propriu, din yæöpos „aro- 
gant“ şi lani „loan“), imansâzpenir (turc. iman-sez-peinir „brânză- 
fără-lege“, adică brânză din care i sa scos tot untul); măxu/'e (turc. 
mahsul „produit“). Aci trecem şi utlake (turc. otlak). 


Sculele de trebuinţă la prepararea laptelui. 

Cuvinte de origine latină: găleata, stricătoare, peatică (petec, 
cârpă), measă (masă), câldare, căldăruşe, misură (strachină, lat. 
mensura (cf. Capidan, Rap. alb. rom. în Dacorâmania 1I p. 474), 
sarțină (sarcină), oală, lingură. 

Cuvinte streine: talăr (ngr. r&hapoc). Cuvântul nu poate fi 
derivat din vgr,, de oare ce înțelesul arom. deşi nu există în ngr. 
cu toate acestea, întru cât alături de „corbeille“, mai există şi 
acela de „forme (éclisse) à fromage“, trecerea de sens din vgr.. 
la înţelesul arom. s'a făcut în neogreacă; căladă (ngr xaAdb); 
furtie (ngr. qopriov); aradă (cf. ngr. apdâa) ; tiZal'e (ngr retyidu. < 
turc, tizgiah din pers. dest-giah „loc de lucru cu mâna“); săcă 
(turc. saka); okă (turc. oka); curatmă (turc. kurutma); teleme 
(turc. teleme); dană (turc. dana); cuvată (turc. kuvata); Cubană 
(sârb. €obana); meară (bulg. mă&ră); burgačcă (bulg. barkagka ?). 

Numele oilor (după culori). 

Cuvinte de origine latină: coațină, naibastră, floră (cu lipsa 
de metafonie a lui o accentuat neexplicată), rusă, cănută. 

Cuvinte streine: baPu (Cf. acum în urmă V. Bogrea în 
Dacoromania UI p. 808); muscură (alb. Cf. Th. Capidan, Rap. alb.- 
rom. în Dacoromania Il p. 542); bardză (alb. Cf. ib. p. 519, 520); 

beală (sl. těla); caleșă (sl. caleăa); oacârnă (sl., cf, Th. Capidan, 
Elem. sl. în dial. arom. p 76); caramuză (turc. karamuzi „negru, 
strălucitor“), judavă (capră) din bulg. Zudav, „slab, prăpădit“. De la 
„păstorii arom. cuvântul a pătruns şi la Greci: Gtobvrafovs; culă (turc, 
kula; există şi în celelalte limbi balcanice: bulg. kulest, ngr. 
xoðàa). 

Următoarele au originea nelämurită : mată, başură, Pară, găcu, 
gesă. Cel din urmă se găseşte şi în limba greacă, dialectul din 
Epir: vytoa, ceea ce probează că avem a face cu un împrumut 
din limba română. Forma beca, care este foarte răspândită în 
Albania şi ca nume propriu pentru oamenii blonzi, contrariu lui 
„caramuzi“, este un diminutiv din bělce (din bčl şi suf. -ăe), din 
care, cu căderea lui l, greu de explicat, am avut b&ca, De ob- 
servat este că cuvântul se întâlneşte şi în cântecele populare din 
Serbia : 

Da’ voi mie să-mi daţi 
Cim sute de berbeci belgi! 

Aici belgi explicat prin „albi“ este pentru belci de la bel- 
ciu „alb“. De fapt, cuvântul ar fi trebuit să fie transcris berci. 

Numele clopotelor. 

Sânt toate de origine streină: cloput (sl. klopoti) &ocan 
(bg. tekan); câmbană (ngr. xaurăva); coturu (alb. cf. Th. Capi- 
dan Rap. alb.-rom. p. 524); kipur (alb. kipre). 

Semnele de la urechi. 

De origine latină: fă/etură (tăietură). Streine: guvă (alb. 
guve). Cu origine nelămurită: coacă. 

Boli la vite. . 

Cuvinte de origine latină; arârie (râie); şclop (şchiop); di-" 
sfuldzir (de-fulger). Streine: gălb(e)adză (alb. geľbaze); fărmac 
(ngr. åppaxov şi papuăxt); vâriu (sl. cf. vârlescu < viirluvam 
„turb“); culeandză şi (prin schimbare de suf.) culeață boală la 
încheieturi, la genuchi, din bulg. kol&nica (pl. lui kol&nice) „ge- 
nuchi“, care a dat cuteanifă, din care apoi, prin căderea lui i aton, 
culeanță. Acesta, cu trecerea obicinuită a lui nf în ndz din cauza 
nazalei, ca în pondză, ndzernu, malafrandză, a dat forma actuală 
culeandză. Cuvântul există şi în ngr. xovidvroa cu acelaşi înţeles; 
„mălțeadză „vărsat“ din alb. mal'tsohem şi acesta din lat. malitia 


1 G. Giuglea-G. Vâlsan, Dela Românii din Serbia. Bucureşti 1913 p. 283- 

(despre care vezi mai pe larg etimologia cuvântului arom. mări- 
făscu în Dacoromania I, p. 627). Ințelesul primitiv a fost „mă 
simt rău, bolnav“. Din maľtsohem am avut la început un verb. 
măľíisedzğ, din care astăzi n'a mai rămas decât postverbalul măl- 
teadză,la fel ca treacă, ducă, fugă şi alte multe, toate de la forma 
feminină ; dzîpe (turc. dzeba, zeba); dălacă (turc. dalak) ; du3mana 
(turc. dušman). Dintre leacuri: axif (ngr. dEpos „arsenic“) şi 
teafe (ngr. dept). 

Fătatuloilor. 

Aci aproape toate cuvintele sânt de origine latină: aplec 
(fiellu); curastră, dzeamin, ndzeamin sb.; greauă (oaie); fitaľu; 
mucoare, soarte, tărdzie (oaie). Strein: astămătire (gr. stauaTâ). 
Origine nelămurită : astri'ire (a stârpi). 

Obiectele de trebuinţă ale păstorului. 

Cuvinte de origine latină: c/'oagă, gľoagă (Cf. Dacoroma- 
nia IlI p. 176 şi urm.); mânear, mănar, amnear, cujut, cuțit, iască. 

Cuvinte streine: tastru, trastu (traistă gr.) piăupinac şi pir- 
pinac (gr. m5onwâxa; yilie (gr. yvæhi), buclă şi buclifă (există 
în alb. bukti id. ngr. umovxia şi purovxiiroa id. sârb. buklija 
„plosca“. Derivaţia cuvântului din lat. butula sau buticla din 
buticula cf. Weigand, Die O1.-Walachen p. 37, nu-i posibilă 
din cauza păstrării lui Z din grupa cła nealterat); cremine (sl.); 
sturnare (ngr. stovpvăp. id.); cumbur (turc. kumbur); sileafe cu 
toată variantele (turc. silah cf. dacor. silef, alb. sileah etc.); alti- 
patlar (turc. alti „şase“ patlar de la patlamak „craquer“); mmâsate 
(turc. masat cf. sârb. masat); căval (turc. kaval). Aci trecem şi 
pe binek „cal bun de călărit“ (turc. binek „cheval de selle“). 
Cuvinte cu origine neclară: cărlig, cărlibană, fluer, flueară, fiľ oară. 

Hrana păstorului. 

Cuvinte de origine latină: pâne, lapte, caș, laptucă, plățintă. 

Cuvinte streine: pitä (neogr. bulg. sârb. pita. De observat 
este la acest cuvânt că p s'a păstrat nealterat, ceea ce probează 
că a intrat târziu în dialect, în locul lui plăţintă); păpară 
(sl. popara); bumbar (bg. bumbar); arumani (cî. ngr. povpávu 
numai regional); bădzară, (ngr. pnætýápæ; după formă cuvântul 
pare strein în ngr.); misur (turc. Misyr „Egipt*); tarapaş (turc.. 
tarapaš); cucureč (cf. turc. kukureč, ngr. xovxovpéto:); tumatu 
(cf. alb. tumats, tumatše „Blätterteig“, toate în legătură cu sicil. 

calabr. fuma , piem. toma „caş proaspăt“ ; despre care vezi G. Meyer, 
Alb. Wb. 451); bucuvală (alb bukuval'e, cf. Capidan, Rap. alb.- 
rom. p. 521); bubotă (alb. bobota ; ngr. pnopróta). Cu origine ne- 
lămurită : mumulic (mămăligă). 

Numele cânilor. 

Toate sânt de origine streină: baZuca (cf. balu); belu (sl. 
bělů); galana (sl. galii, cf. mută gală, gălăiț. Capidan, Elem. slav. 
în dial. arom. p. 6T); șarcu (bulg. Sarko); părjit (de la părjescu- 
prăjescu bulg ); Zesuli (Cf. gesă); caraman (turc.). 

Felul lânei. 


Cuvinte de origine latină: Zână, canură, căprină, sumă, iță, 
(miţă), suePu, capit, coade, Cumă, (lat. cyma). Indigene şi streine: 
bască (cf. alb. baske id.); arudă (sl. ruda); /'endic (ngr. xevtix, 
regional); frumă (ngr. wposua). Tot aici adăogăm şi puravă care 
prin metat. pare a îi acelaşi cu dacor. povară. Cu origine ne- 
lămurită sânt: ustură, carmină, găbur. 


Culoarea lânei. 


In afară de culorile de origine latină cunoscute mai avem: 
ńirlă < merulus, -a, -um ; firuyală (din ńirlu-ńiru, cu trecerea rl>r, 
şi yala lapte?); vinită (vânătă). De origine streină; alică (turc. 
al „rouge écarlate“, cf. bulg. alen; alb. at id.); guveze, (turc. gu- 
vez); caferengie (turc. kafe-rengi); cârmâze (turc. kyrmyz). Cu 
origine nelămurită: bagav, f'imilă, gagur. 


Produsele şi ţesăturile de lână. 


Cuvinte de origine latină: apală (lat. pal(ujla, Giuglea în 

a Dacoromania li. p. 819) floati ; flucată; cair (cî. Puşcariu, Wb. 251 şi 
Dacoromania UI, 669); fuPor (îuior); vilare (lat. vellaria); miľijă (lat. 
*agnellicia); tortu (tort). De origine streină : c/ându (sl. Cf. Capidan, 
Elem. slav. în dial. arom. p. 61); crună icf. sl. krina); drugă (sârb. 
druga); biliță (sl. bElu): jireagl'e (sl. zr&bij); trâmbă (sl. trąba); 
scutic (sl. skutiă 2); gravanò (cf. ngr. regional în Epir şi Macedonia 
“pafav6); tendă (cî. ngr. tévtæ); hăraie (ngr. xapayh); cifte (turc. 
čift); čergă (turc. terga); șiac (turc. Saiak). Cuvinte cu origine 
neclară: bulubofă, pisur, Pintic, tiftică, zilie, sazmă (cf. bulg. 
sazma). Despre vilendză şi formele ei din limbile balcanice cf. 

Capidan, Elem. slav. în dial. arom. 89. 

Consideraţiuni finale. 


După ce am cunoscut viața Românilor din sudul Peninsulei 
“Balcanice în ocupaţiunea lor cu păstoritul, încercând să specifi- 
căm mai de aproape trăsăturile ei caracteristice față de aceeaşi 
viaţă a românismului din nordul Dunării, avem de făcut urmă- 
toarele constatări: 

10, După cum graiul acestor Români, în elementul de bază 
al limbei române, se prezintă într'un stadiu ceva mai vechiu, tot 
aşa şi îndeletnicirea lor cu păstoritul, subt forma nomadă, se 
înfăţişează în stadiul mai vechiu al vieţii româneşti. Prin aceasta 
nu vreau să înțeleg că întreaga viaţă românească din veacurile 
-de mijloc eră redusă la păstorit. Dovezile aduse în acest studiu 
pentru existenţa agriculturii şi la Românii din sudul Dunării ex- 
clud o astfel de presupunere. Insă, admițând acest lucru şi 
ținând seamă şi de unitatea limbei până la formarea ei desăvâr- 
şită, trebue să recunoaştem că ceea ce a înlesnit această unitate 
pentru toate populaţiunile româneşti din nordul ca şi din sudul 
Dunării, a fost tocmai această viaţă păstorească subt forma 
nomadă, pe care numai populaţiunile din sudul Dunării, din cauza 
evenimentelor expuse în acest studiu, au putut-o păstră până azi t. 

20, După cum în graiul acestor Români se întâlnesc unele 
particularităţi relevate de mine în mai multe rânduri2, care lipsesc 
din graiul Românilor nord-dunăreni şi îşi au obârşia într'o parti- 
cularitate locală, tot aşa şi în laturea vieţii păstoreşti, aceşti Ro- 
mâni au în portul lor unele trăsături, care, după cum am încercat 
să lămuresc în acest studiu, se dovedesc a fi ceva specific 
local. Dacă această constatare se va dovedi mai târziu ca ade- 

+ vărată, mai ales că ea se arată şi la Albanezi, atunci cu aceasta 
ne apropiem tot mai mult de părerea istoricilor care admit o 
“origine sud-dunăreană a Românilor din Peninsula Balcanică. In 
cazul acesta, stăruința elementului roman în sudul Dunării S'ar 
explică la fel ca şi stăruința elementului iliric din poporul alba- 
nez: Intocmai după cum păstorii iliri, dominând înălțimile munți- 

1 În privinţa aceasta, şi cu rezervele făcute în cursul acestui studiu, 
noi sântem de acord cu Ovid Densusianu (Păstoritul la popoarele romanice) 
în ce priveşte forma nomadă a păstoritului la populaţiunile româneşti din 
veacurile de mijloc. De aceea şi obiecţiunile lui P. Cancel (Păstoritul la 
„poporul român), pentru epoca care ne interesează, ne par exagerate. 


2 Românii din Sudul Peninsulei Balcanice, publicat în Anuarul In- 
stitutului de istorie națională din Ciuj. II, p. 115. 

lor dinarici, s'au putut sustrage unei romanizări complete, tct aşa şi 
păstorii aromâni, trăind mai mult prin munţi, la înălțimi neobicinuite- 
pentru Greci, s'au putut sustrage de la grecizare, cu toate că ei 
trăiau într'o zonă de cultură veche grecească. La aceasta a con- 
tribuit mult, de sigur, ocupaţiunea lor cu păstoritul subt forma 
nomadă. Această îndeletnicire le-a înlesnit. în vremurile mai 
vechi, legătura lor cu elementul roman de pe amândouă malurile 
Dunării cu care, mai târziu, au format un singur popor. 

30. Ținând seamă de mişcările vechi şi nouă ale păstorilor 
nomazi, observăm că direcţiunea lor în răsăritul Peninsulei Bal- 
canice se arată mai intensă. In cursul veacurilor de mijloc, 
păstorii aromâni se vor îi mişcat cu turmele în amândouă di- 
recţiunile. Dar pe când mişcările lor în apusul Peninsulei Balca- 
nice, care, prin Albania, ajungeau până în Dalmația, erau mai 
puțin intense şi astăzi ele s'au pierdut aproape cu desăvârşire, 
din contră, mişcările în spre răsărit au continuat şi continuă 
până în zilele noastre. Astfel încât, astăzi, dacă răspândirea 
elementului românesc din sudul Dunării ajunge, la apus, până 
în spre regiunea oraşului Durazzo, la răsărit, el se în- 
tinde între râurile Struma şi Mesta ajungând la miază- 
noapte, prin munţii Rodope, până în Balcani. Această constatare 
făcută din domeniul vieţii păstoreşti la populaţiunile româneşti 
din sudul Peninsulei Balcanice coniirmă din nou contactul lor 
cu populaţiunile slave din răsăritul Peninsulei şi. prin aceasta se 
lămureşte tot mai mult: nu numai urmele de limbă în dialectul 
aromân din graiul bulgăresc răsăritean, dar şi poziţia răsăriteană 
a populaţiunilor româneşti sud-dunărene, despre care am vorbit 
şi cu alt prilej, deosebindu-se de Vlahii din Serbia ajunşi 
mai târziu Morlaci. 

40. Și, după cum în păstoritul Aromânilor găsim confirmarea 
legăturilor ce a irebuit să existe odată între elementul roman 
sud-dunărean şi între acela din nordul Dunării, tot în acest 
păstorit al lor găsim dovada unor legături mai strânse între Aro- 
mâni şi Albanezi, decât între Aromâni şi celelalte popoare bal- 
canice: şi unii şi alţii se îndeletnicesc încă din timpurile cele 
mai vechi cu păstoritul subt forma nomadă — la Albanezi se 
atestă această formă încă din anul 1308,vezi p. 203 — şi unii şi alţii 
păstrează un port cu trăsături vechi autohtone, care nu se văd 
în portul: celorlalte popoare balcanice. 

Th, Capidane 


